
Ev. Luca 17, 12-19 


În vremea aceea, 
12. Intrând într-un sat, L-au întâmpinat zece bărbaţi leproşi care au stat departe. 
13. Și ei şi-au ridicat glasul, zicând: „lisuse, Invăţătorule, miluieşte-ne!“ 





14. Şi văzându-i, EI le-a zis: „Mergeţi şi arătaţi-vă preoților“. Şi a fost că-n timp 
ce ei mergeau, S-au curăţit. 

15. lar unul din ei, văzând că s-a vindecat, s-a întors slăvindu-L cu glas mare pe 
Dumnezeu. 

16. Și a căzut la picioarele Lui, cu faţa la pământ, mulţumindu-l. Și acela era 
samarinean. 

17. Și răspunzând lisus, a zis: „Oare nu zece s-au curăţit? Cei nouă unde sunt? 
18 .Nu s-a găsit să se întoarcă să dea slavă lui Dumnezeu decât numai acesta, 
care este de alt neam? 

19. Și i-a zis: Scoală-te şi du-te; credinţa ta te-a mântuit. 


Apostol 


4. Când Hristos, viaţa voastră, Se va arăta, atunci şi voi împreună cu EL vă veţi 
arăta întru slavă. 

5. Prin urmare, ucideţi mădularele voastre cele pământeşti: desfrânarea, necu- 
răţia, patima, pofta cea rea şi lăcomia - care este închinare la idoli - 

6. din pricina cărora vine mânia lui Dumnezeu peste fiii neascultării, 

7. întru care şi voi aţi umblat odinioară, pe când trăiaţi în ele. 

6. Acum însă şi voi pe toate să le lepădaţi: mânia, întărâtarea, răutatea, bla- 
sfemia, cuvântul neruşinat din gura voastră. 

9. Nu vă minţiţi unul pe altul, de vreme ce v-aţi dezbrăcat de omul cel vechi 
laolaltă cu faptele lui, 

10. şi v-aţi îmbrăcat cu cel nou, care spre cunoaştere se reînnoieşte după chipul 
Celui ce l-a zidit. 





11. Acolo nu este elin şi iudeu, tăiere-mprejur şi netăiere-mprejur, barbar, scit , 
rob, liber, ci Hristos, totul întru toți. 

Duminica a 29-a după Rusalii (Ev. Luca 17, 12-19) 


„Iar pe când lisus mergea spre Ierusalim şi trecea prin mijlocul Samariei şi al 
Galileii, Intrând într-un sat, L-au întâmpinat zece leproşi care stăteau departe, 
Şi care au ridicat glasul şi au zis: lisuse, Învăţătorule, fie-Ţi milă de noi! Și 
văzându-i, EI le-a zis: Duceţi-vă şi vă arătaţi preoţilor. Dar, pe când ei se 
duceau, s-au curăţit. ” (Luca 17, 11-14) 


De ce Hristos nu a spus: „Voiesc, fiți curăţaţi!” (Luca 5, 13), aşa cum a făcut cu 
celălalt lepros, în loc să le poruncească să se arate preoților? Pentru că Legea aşa 
poruncea celor ce se vindecau de lepră (Levitic 14, 2). Le poruncea să se arate 
preoților şi să aducă jertfă pentru vindecarea lor. Hristos le-a poruncit să meargă, 
curățiți deja fiind, ca să aibă şi mărturia preoților, a mai marilor evreilor și întot- 
deauna pizmaşi pe slava Domnului. Aceştia au mărturisit că în chip minunat şi 
nesperat au fost sloboziţi de necazul lor de către Hristos, care a voit să-i vindece. 


Hristos nu i-a vindecat îndată, ci i-a trimis mai întâi la preoţi, pentru că ei 
cunoşteau când cineva era bolnav de lepră şi tot ei cunoşteau când cineva este 
vindecat. 





(Sfântul Chiril al Alexandriei, Comentariu la Luca, Omilia 113-116, traducere 
pentru Doxologia.ro de Lucian Filip) 


(Luca 17, 15) „lar unul dintre ei, văzând că s-a vindecat, s-a întors cu glas mare 
Slăvind pe Dumnezeu.” 


Astăzi, Domnul îi mustră pe cei ce ţineau Paştele cum o făceau evreii precum şi pe 
unii leproşi pe care i-a curățit. Amintiţi-vă că iubea pe cei recunoscători şi se mânia 
pe cei nerecunoscători, pentru că nu aduceau mulţumire Mântuitorului lor. Ei s-au 
gândit mai mult la vindecarea lor de lepră decât la Cel care i-a vindecat. De fapt, 
unuia i s-a dat mai mult decât celorlalți, căci în afară de vindecare, Domnul i-a 
spus: „Ridică-te şi mergi în pace. Credinţa ta te-a mântuit.” 


Vedeţi, cei care aduc mulțumire şi cei care slăvesc au același fel de simţăminte, 
slăvesc pe Ajutătorul lor pentru darurile primite. De aceea, Pavel a îndemnat pe toți 
să slăvească pe Domnul în trupul lor (1 Cor. 6, 20). Isaia a poruncit şi el același 
lucru: „să prea slăvească pe Domnul” (Isaia 42, 12). 

(Sfântul Atanasie cel mare, Omilii la sărbători 6,traducere pentru Doxologia.ro 
de Lucian Filip) 


(Luca 17, 15) „lar unul dintre ei, văzând că s-a vindecat, s-a întors cu glas mare 
slăvind pe Dumnezeu.” 


Căzând într-o stare de neglijare a recunoştinței, cei nouă leproși, care erau din 
neamul iudeilor, nu s-au întors să aducă slavă lui Dumnezeu. Prin aceasta, Hristos 
vrea să arate că Israel era cu inima împictrită şi uita cu totul să fie recunoscător. 


Străinul, samarineanul care s-a vindecat, era de neam străin, venit din Asiria. 
Cuvântul „prin mijlocul Samariei şi al Galileii” are un înţeles. el „s-a întors cu glas 
mare, slăvind pe Dumnezeu”. Aceasta arată că samarinenii erau recunoscători, iar 
iudeii, chiar şi când se bucurau de mari daruri, uitau să fie recunoscători. 


(Sfântul Chiril al Alexandriei, Comentariu la Luca, Omilia 113-116 traducere 
pentru Doxologia.ro de Lucian Filip) 





Părintele Cleopa Ilie - Predică la Duminica a XXIX-a după Rusalii (Despre 
nerecunoştinţă şi nemulţumire faţă de Dumnezeu ) 


„Au nu zece S-au curăţit? Dar cei nouă unde sunt? Nu s-a aflat să se întoarcă să 
dea slavă lui Dumnezeu decât numai acesta ce este de alt neam?” (Luca 17, 17- 
18) 


lubiţi credincioşi, după cum mulţumirea şi recunoştinţa faţă de Dumnezeu îi aduc 
omului laudă, fericire şi binecuvântare, tot aşa și cei nemulțumitori și 
nerecunoscători faţă de binefacerile lui Dumnezeu, au primit de la EI aspre pedepse 
vremelnice şi veşnice. Nerecunoștința și nemulțumirea omului faţă de 
binefacerile lui Dumnezeu se socotește ca o nebunie înaintea Lui. Acest lucru îl 
putem înţelege luminat din cuvintele Sfintei Scripturi care, arătând nemulțumirea 
poporului iudeu față de atâtea binefaceri primite de la Dumnezeu, îl numeşte nebun 
când zice: Acest popor este nebun și neînţelept. 


4 Şi, mustrând nemulţumirea poporului, zice: „Oare nu Acesta este Părintele 
tău care te-a zidit pe tine?” (Deuteronom 32, 6). 

4 Apoi, arătând nerecunoştința și nemulţumirea poporului iudeu pentru 
binefacerile pe care le-a primit, zice: Oare acestea răsplătiți Domnului? 

4 După ce le arată binefacerile cele mari ce le-a făcut Dumnezeu cu ei, atât de 
nerecunoscători și nemulţumitori, care au părăsit pe Dumnezeu şi s-au 





închinat diavolilor prin idolii lor, le zice: Jerzfit-au diavolilor și nu lui 
Dumnezeu, dumnezeilor pe care nu i-au ştiut. 

+ Şi iarăși le zice: „Pe Dumnezeu Cel ce te-a născut L-ai părăsit şi ai uitat pe 
Dumnezeu Cel ce te hrănește. ” (Deuteronom 32, 17-18). 


Apoi, arătând Sfânta Scriptură şi pedeapsa dumnezeiască ce a urmat pentru 
nerecunoșştința și nemulțumirea lor față de marile binefaceri ale lui Dumnezeu, 
ZICE; 


+ „Întoarce-voi fața Mea de la dânşii și voi arăta lor ce le va fi în zilele cele 
de apoi, că neam îndărătnic este, fii la care nu este credință întru dânşii. 
Ei M-au mâniat întru cel ce nu este Dumnezeu, mâniatu- M-au întru idolii 
Săi, și Eu îi voi mânia pe ei întru cel ce nu este neam... Că foc s-a aprins 
întru mânia Mea, arde-va până la iadul cel mai de jos, mânca-va 
pământul şi roadele lui, arde-va temeliile munţilor. Aduce-voi la ei rele şi 
săgețile Mele îi vor sfâșia pe dânşii. Topindu-se de foame și de mâncarea 
păsărilor şi de gârbovire nevindecată. Dinţi de fiare voi trimite asupra lor 
cu mânia celor ce se târăsc pe pământ. Din afară îi va stăpâni pe ei sabia 
şi dinlăuntru frica... că voi ascuţi ca fulgerul sabia Mea, şi va începe mâna 
Mea a judeca și voi răsplăti pedeapsă vrăjmaşă și celor ce Mă urăsc pe 
Mine voi răsplăti. ” (Deuteronom 32, 20-25; 41). 

+ Prin proorocul Isaia îi zice neamului neînţelegător al lui Israel: „Surzilor, 

auziți, priviți şi vedeţi” (Isaia 42, 18). Apoi, arătându-le şi pedeapsa pentru 
nerecunoștința binefacerilor Lui, zice: „EI a vărsat asupra lor iuțimea 
mâniei Lui şi furiile războiului. Văpaia i-a cuprins și n-au priceput, arşi 
au fost şi n-au luat seamă” (Isaia 42, 25). 
Încă şi Neemia după ce arată marile faceri de bine ale lui Dumnezeu asupra 
poporului Israel, arată şi nerecunoştinţa lui faţă de atâtea binefaceri primite 
de la Dumnezeu, zicând: „Dar părinții noștri S-au îndărătnicit şi şi-au 
învârtoșat cerbicia lor. N-au ascultat poruncile Tale, nici S-au supus și au 
uitat minunile Tale pe care le-ai făcut pentru ei; învârtoşatu-s-au cu 
cerbicia lor și în răzvrătirea lor şi-au ales căpetenie ca să se întoarcă în 
robia lor” (Neemia 9, 16-17), şi iar zice: „S-au răzvrătit împotriva Ta; au 
aruncat Legea Ta la spate; pe proorocii Tăi care îi îndemnau Să se 
întoarcă la Tine i-au ucis și Ţi-au adus hule mari” (Neemia 9, 26). 
Arătând apoi şi pedeapsa lui Dumnezeu pentru această răzvrătire a lor, zice: 
“Atunci Tu i-ai dat în mâinile vrăjmaşilor lor, care i-au apăsat” (Neemia 
9, 27). 

+ Ieremia, arătând pedeapsa asupra nerecunoştinţei şi nemulțumirii poporului 
ales faţă de binefacerile primite de la Dumnezeu, zice: „Cum, adică, să te 





iert, lerusalime, pentru aceasta? Fii tăi M-au părăsit și se jură pe 
dumnezei care n-au ființă. Eu i-am săturat, iar ei au făcut desfrânare, 
umblând în grup pe la casele desfrânatelor. Ei sunt cai îngrăşaţi și fiecare 
nechează după femeia aproapelui său, apoi zice: Este cu putință să nu 
pedepsesc aceasta, zice Domnul, şi Duhul Meu să nu se răzbune asupra 
unui popor ca acesta?” (Ieremia 5, 7-9). Arătând apoi pedeapsa ce îi 
aşteaptă pentru această răzvrătire, nerecunoștință şi nemulțumire față de 
binefacerile Sale, le zice: „Casa lui Israel, iată Eu voi aduce asupra 
voastră un neam de departe, zice Domnul, un popor puternic, un popor 
vechi, un popor a cărui limbă tu nu o știi și nu vei înțelege ce grăiește el. 
Tolba lui este ca un mormânt deschis şi ai lui sunt toți viteji. Și aceia vor 
mânca secerișul tău şi pâinea ta, și vor mânca pe fii tăi şi pe fiicele tale, 
vor mânca Strugurii tăi şi smochinele tale şi vor trece prin sabie cetăţile 
tale cele tari în care tu te încrezi” (leremia 5, 15-17). În alt loc zice: „Iată 
voi face cuvintele Mele foc în gura ta, iar pe poporul acesta îl voi face 
lemne și îl va mistui focul acesta ” (Ieremia 15, 14). 

+ Şi după dumnezeiescul împărat şi prooroc David arătând nerecunoştinţa şi 
nemulțumirea poporului lui Israel faţă de binefacerile lui Dumnezeu, zice: 
„Au uitat pe Dumnezeu, Care i-a izbăvit pe ei, Care a făcut lucruri mari în 
Egipt... *(Psalm 105, 21) şi „au jertfit lui Baal-Peor și au mâncat jertfele 
morților. Și L-au întărâtat pe EI cu faptele lor” (Psalm 105, 28-29). „Și au 
jertfit pe fiii lor și pe fetele lor idolilor, au vărsat sânge nevinovat, sângele 
fiilor lor şi al fetelor lor, pe care i-au jertfit idolilor din Canaan şi s-a 
spurcat pământul de sânge” (Psalm 105, 37-38). Apoi, arătând şi pedeapsa 
pentru această fărădelege şi nerecunoştinţă a lor faţă de Dumnezeu, zice: 
„Atunci S-a aprins de mânie Domnul împotriva poporului Său și a urât 
moștenirea Sa și i-a dat pe ei în mâinile neamurilor și i-au stăpânit pe ei 
cei ce-i urau pe ei. Vrăjmaşii lor i-au asuprit pe ei și au fost nefericiţi sub 
mâinile lor” (Psalm 105, 40-42). 


Până aici am arătat cu mărturii din Sfânta Scriptură cât de mare este păcatul 
nerecunoștinței şi al nemulțumirii faţă de binefacerile lui Dumnezeu precum şi 
pedeapsa pe care a dat-o Dumnezeu poporului lui Israel pentru aceste păcate. 


Vedem însă şi în Sfânta Evanghelie pe omul ce era dator cu zece mii de talanţi, 
cum milostivindu-se spre el stăpânul său 1-a iertat toată datoria. Iar el n-a voit să 
ierte pe omul care îi era dator numai cu o sută de dinari. Pentru această 
nerecunoștință şi nemulţumire față de binefacerile ce le-a primit de la stăpânul său, 
a fost dat pe mâna chinuitorilor până ce va plăti toată datoria (Matei 18, 24-34). 





Vedeţi cât de mare este păcatul nerecunoșştinţei faţă de Dumnezeu şi față de 
oameni? 


Iubiţi credincioşi, după ce am arătat pedeapsa lui Dumnezeu pentru acest păcat, voi 
prezenta o istorioară adevărată prin care iarăşi se va arăta cum pedepseşte 
Preabunul Dumnezeu pe omul cel nemulțumit de binefacerile primite de la EI. 


Un mare făcător de rele, într-o vreme fiind foarte ostenit de cale, s-a dus și s-a 
culcat la umbra unui zid vechi. Pe când dormea el, i-a grăit cineva, zicându-i: 
"Scoală-te repede de aici şi mergi alături, căci cade zidul și te omoară. lar el s-a 
sculat repede și fugind îndată a căzut zidul”. lar el, plin fiind de toate păcatele a 
pus în mintea Sa că este un om bun şi îl iubește Dumnezeu, căci l-a scăpat de 
moarte şi nu-l urăște pentru faptele şi uciderile care le-a făcut în viaţă. 


Deci, a cumpărat tămâie şi lumânări şi intrând în biserică a zis: "Multumesc 
Ţie, Doamne, că m-ai scăpat de la această mare primejdie și de moarte”. 


EI n-a înţeles că alta voiește Dumnezeu de la el, adică să-și îndrepte viaţa și să 
nu mai facă rău. Apoi a început din nou a face tot felul de răutăţi, fără nici o 
căință de păcatele lui. 


—————— ———.——.—..... Dn = m m e CD d e === 


moare un tâlhar și ucigaș nepocăit”. 


La aceste cuvinte el se înfricoşează, dar îndată prinzându-l oamenii, l-au dus la 
judecătorul cetăţii şi el a hotărât să fie tras în țeapă în mijlocul târgului ca să-l 
vadă toți şi să nu urmeze acelui tâlhar nemulțumitor şi nerecunoscător față de 
binefacerile lui Dumnezeu. Bucureşti, 
1746, p. 163) 


Iubiţi credincioşi, toți oamenii sunt datori a mulțumi lui Dumnezeu, ziua şi 
noaptea pentru toate cele bune şi cele rele pe care le primesc de la El. Că cel ce 





nu mulțumește supără pe Dumnezeu şi în loc de bune va primi cele rele, adică 
boală, pagubă, tulburare şi osândă veşnică. 


> Aţi auzit de pedeapsa lui Dumnezeu asupra evreilor nemulțumiți din legea 
veche. 

> Aţi auzit şi de pedeapsa cumplită asupra tâlharului nepocăit din istorioara 
de mai Sus. 

» Aţi auzit şi de nemulțumirea şi lipsa de recunoștință a celor nouă leproşi 
din Evanghelia de azi. 


Toţi zece se rugau și Strizau la Fiul lui Dumnezeu să se milostivească și să-i 
vindece. 


De aceea și Domnul a zis: Oare nu Zece s-au vindecat? Dar cei nouă unde sunt? 
Nu S-au gândit să se întoarcă și să dea slavă lui Dumnezeu, decât numai acesta 
care este de alt neam? Apoi, i-a zis celui vindecat: Scoală-te și du-te; credința ta 
te-a mântuit! (Luca 17, 17-19). Vedeţi că cel ce mulţumeşte se şi mântuieşte, căci 
are credinţă în Dumnezeu? lar cel nerecunoscător, este departe de Dumnezeu, 
pentru că este nepocăit, adică zace în păcate. De aceea de va muri în această stare, 
unul ca acela se va osândi în iad. Acum să ne întrebăm fiecare: 


Oare noi mulțumim zilnic și în fiecare ceas lui Dumnezeu pentru binefacerile 
primite? Sau uităm de această mare poruncă? 


Căci și III ne poruncește, zicând: „Pentru toate mulțumiți” (I 


Tesaloniceni 5, 18; Efeseni 5, 20). Știm că mulți cârtesc în inimile lor și zic la 
necaz: "'Pentru ce Să mulțumesc lui Dumnezeu, că iată sunt bolnav, nu S-a 
împlinit cererea, soțul este rău, copilul n-a reuşit?” 


4 Dar să te întreb în numele lui Dumnezeu: Oare când erau sănătoşi şi tineri 
şi aveau de toate și toţi îi cinsteau, atunci mulțumeau lui Dumnezeu? Atunci 
veneau regulat la biserică, se spovedeau, posteau și se împărtăşeau cu 
Preacuratele Taine? Sau erau tot așa de nepăsători, și puțin credincioși ca 
acum? Dacă n-ai reușit azi, vei reuși sigur mâine. Numai să nu ceri cele ce 
nu-ți sunt de folos. 

4 Dacă ești bolnav azi, de ce cârteşti? Dar n-ai fost sănătos toată viaţa și ai 
uitat să mulțumeşti Ziditorului tău? 

4 Dacă ai pierdut ceva sau nu ţi s-a împlinit cererea, de ce te superi şi mânii 
pe Dumnezeu? Nu cumva ceri lui Dumnezeu numai cele materiale şi 





trecătoare şi uiţi să ceri cele veşnice și mântuitoare? Poate de aceea nu ţi-a 
împlinit Domnul cererea, căci Dumnezeu pe cele materiale ţi le dă de la sine 
dacă vei căuta mai întâi împărăţia lui Dumnezeu şi dreptatea Lui (Matei 6, 
33). 


Aici credincioșii noştri fac o mare greșeală, că cer de la Dumnezeu mai întâi 
lucruri pământeşti și abia la urmă cer iertarea păcatelor, care ne asigură 
fericirea şi mântuirea sufletului, iar Dumnezeu, dimpotrivă, ne poruncește să 
căutăm mai întâi Împărăţia Cerului, adică biserica, rugăciunea, pocăința, 
împăcarea cu toți, postul, smerenia şi Sfânta Împărtășanie, și numai la urmă să 
cerem şi cele pământeşti: sănătate, reușită în viaţă, căsnicie, copii, ajutor în 
toate, pe care ni le promite să ni le dea gratuit, chiar dacă nu le cerem. 


Cum trebuie să mulțumim lui Dumnezeu? 


In toate zilele şi în fiecare ceas și clipă să zicem în casă, la biserică, pe cale și 
oriunde această scurtă rugăciune: "Slavă lui Dumnezeu pentru toate!" 


Dacă nu ni se împlineşte cererea, noi 


Oare câţi, alături de noi, sunt orfani, bolnavi fără leac, flămânzi, amăgiţi de secte şi 
robiţi de patimi, iar noi avem de toate şi nu mulțumim cât trebuie? 


De aceea se mai numeşte şi jertfă euharistică, adică jertfă de laudă şi de 
mulțumire. Suntem datori ca în fiecare sărbătoare și mai ales Duminica să 
ascultăm slujba Sfintei Liturghii și Să mulțumim lui Dumnezeu pentru toate câte 
ne-a dat în viață și în timpul săptămânii care a trecut! 


Să trăim multumind, iar nu cârtind. 
De vom face așa vom primi mai 


multe daruri de la EI și sufletul ne va fi în pace, iar dincolo cu îngerii în veci Îl 
vom Slăvi. 


Amin. 





Sfântul Nicolae Velimirovici - Duminica vindecării celor zece leproşi — Intre 
mărinimia fără margini a Domnului şi micimea noastră de suflete 


“Aşadar, de ce Dumnezeu cere mulțumire de la oameni, şi de ce oamenii îi aduc 
mulţumire lui Dumnezeu? Din iubire. Mul/fumirile oamenilor nu-L fac pe 
Dumnezeu nici mai Slăvit, nici mai puternic, nici mai boat ori mai viu, ci 
oamenii sporesc în toate acestea. 


Dumnezeu nu are nevoie de recunoştinţa noastră, nici de rugăciunile noastre. 
Dar Domnul, care spune: ştie Tatăl vostru de cele ce aveţi trebuinţă mai 
înainte ca să cereți voi de la EI (Matei 6, 8 ) îndeamnă totodată pe oameni Să se 
roage totdeauna şi să nu-şi piardă nădejdea (Luca 18, 1). Dumnezeu nu are 
trebuinţă de rugăciunile noastre, ci totuşi ni le cere. Nu are trebuinţă de 
mulțumirea noastră, dar ne-o cere — iar mulțumirea nu e altceva decât tot 
rugăciune, rugăciune de mulțumire. 


În vremea aceea, lisus intrând într-un sat, L-au întâmpinat zece leproşi care 
stăteau departe, şi care au ridicat glasul si au zis: lisuse, învăţătorule, fie- Ţi milă 
de noi! Erau zece leproşi. Cumplit lucru este să vezi şi numai unul, dar zece! Un 
trup acoperit din cap până-n picioare cu pete albe si plăgi care ard ca focul. Un trup 





care putrezeşte de viu, un trup în care e mai mult mâzgă decât sânge. Un trup care 
duhneşte şi pe dinăuntru şi pe dinafară. Aşa este un lepros. lar când lepra ajunge la 
nas, la gură, la ochi, închipuiți-vă ce aer respiră, ce mâncare mănâncă, ce lume 
vede unul ca acesta? 


Legea lui Moise oprea cu străşnicie pe leproşi să aibă legături cu ceilalți oameni. 
La fel este şi astăzi în locurile unde sunt leproşi. Ca să împiedice pe oricine s-ar fi 
putut apropia de el, leprosul trebuia să strige de departe: „Necurat! Necurat!” Aşa 
se arată, cuvânt cu cuvânt, în Lege: Leprosul cel ce are această boală, să fie cu 
hainele sfâşiate, cu capul descoperit, învelit până la buze, şi să strige mereu, 
necurat! Necurat! (Levitic 13, 45). Hainele sfâşiate — ca să se vadă lepra; capul 
descoperit — tot ca să se vadă că e lepros, pentru că leproşilor le cădea părul; cu 
gura acoperită — de asemenea m semn de recunoaştere; şi mai presus de toate, 
strigătul: necurat! Necurat! Leproşii erau alungaţi din cetăţi si sate şi duceau o 
viaţă mai prejos de a fiarelor; pretutindeni erau goniţi, dispreţuiți, uitaţi. Necurat 
este, scrie în Lege, şi să trăiască singuratic şi afară din tabără să fie locuinţa 
lui (Levitic 13, 46). Erau ca şi morți pentru oameni, deşi starea lor era mai rea 
decât moartea. 


Iisus Domnul, Izvorul înfloririi, al frumuseţii şi al puterii, trecea într-o zi pe 
lângă aceste zece rămăşiţe de viaţă zdrenţuite şi rău mirositoare. Când au 
descoperit că este EI, leproşii de departe au ridicat glasul si au zis: Iisuse, 
învăţătorule, fie-Ţi milă de noi! Dar şi-or fi dat seama nefericiţii aceştia de 
puterea lui lisus? 'Trebuie sa le fi ajuns şi lor la urechi faima acestui lucru cu totul 
nou pe lume, care le-a trezit luarea-aminte. 


Căci nimic altceva nu-i mişcă pe ei, nici schimbarea stăpânirilor, nici războaiele 
între neamuri, nici înălțarea şi căderea oraşelor, nici serbările, nici pojarurile, nici 
cutremurele, înveşmântaţi în putreziciune, n-aveau în minte decât a lor nefericire, 
si poate doar pe Cel ce putea să-i dezbrace de haina stricăciunii şi să-i îmbrace 
în sănătate. Auzind faima de mare tămăduitor a lui lisus, desigur vor fi aflat si 
despre vindecările de lepră săvârşite de EI (Luca 5,12-13). 


Trebuie să fi tânjit de multă vreme după fericita întâlnire cu Hristos. Îl aşteptau 
undeva, la marginile câmpiei galileene, acolo unde drumul începe să urce spre 
colinele Samariei. lisus trecea în drum spre Ierusalim. lată, bătea ceasul fericit 
al întâlnirii, si nu din întâmplare, ci din iconomia lui Dumnezeu. Llisuse, 
învăţatorule, fie- i milă de noi! au strigat ei într-un glas, văzându-L că se 
apropie împreună cu ucenicii. 





De ce I-au zis: învăţatorule? Pentru că acest cuvânt plin de înţelesuri înseamnă 
nu numai cineva care dă învăţătură, ci un îndrumător, unul care călăuzeşte prin 
cuvânt si prin faptă pe calea mântuirii. 


De ce atunci nu-L numesc: „Doamne“? Pentru că ei nu ştiu încă cine este 
Hristos. 


Iisuse, învăţătorule, fie- Ți milă de noi! au strigat ei cu glas mare. Şi văzându-i, 
EI le-a zis: Duceţi-vă şi vă arătaţi preoţilor. Dar ducându-se ei, s-au curăţat. 
Curăţând altădată lepra, Domnul Şi-a întins mâna şi l-a atins pe lepros, 
spunând: Fii curăţat! Şi îndată s-a dus lepra de pe el (Luca 5,13). În 
împrejurarea de față însă, nu numai că nu S-a atins de leproşi, dar nici măcar nu era 
aproape de ei, pentru că, ni se spune, stăteau departe. Domnul, aşadar, le-a vorbit 
de departe. 


De ce i-a trimis Domnul la preoţi? Pentru că era de datoria acestora să-i declare 
pe leproşi necuraţi şi să-i excludă dintre cei sănătoşi, şi de asemenea să-i declare 
pe cei vindecaţi curaţi, îngăduindu-le întoarcerea între ceilalți oameni (Levitic 
13, 34-44). Domnul nu va schimba Legea, cu atât mai mult cu cât ea nu-i 
stinghereşte lucrarea, ci dimpotrivă, în împrejurarea de faţă o înlesneşte, pentru că 


preoţii vor vedea cu ochii lor şi vor mărturisi că cei zece leproşi cu adevărat s-au 
curăţat. Auzind deci ce le spune Domnul şi încotro îi trimite, cei zece leproşi au 
ieşit din satul lor ca să facă ce li se ceruse. Dar, pe când mergeau, privindu-se iată 
că lepra dispăruse. 


Se uitau unul la altul, şi se încredinţau că s-au însănătoşit. Rănile şi puroiul şi 
duhoarea trecuseră fără urmă. Lepra care-i acoperise adineauri parcă nici n-ar fi 
fost. Cine-ar putea să spună că minunea aceasta n-a fost mai mare decât o 
înviere din morţi? La un singur cuvânt puternic, zece trupuri leproase, roase de 
boală, s-au făcut deodată sănătoase şi curate. Cu cât te gândeşti mai mult, cu atât 
îți dai seama că acest cuvânt n-ar fi putut să vină de la un muritor; că trebuie să fi 
fost rostit de Dumnezeu prin gură omenească. Rostit de limbă omenească, acest 
cuvânt a venit din adâncimile de unde a venit şi cuvântul de poruncă întru zidirea 
lumii: Și a fost aşa. 


Sunt cuvinte şi cuvinte. Sunt cuvinte curate, cuvinte fără păcat, care de aceea 
sunt puternice. Ele vin din Izvorul începător al veşnicei iubiri, înaintea lor se 
deschid toate porţile creaţiei. Lucruri, oameni, boli şi duhuri li se supun. Şi sunt 
frânturi de cuvinte, cuvinte tocite, ucise de păcat, care n-au mai multă putere decât 





suflarea vântului prin trestii; oricât de multe astfel de cuvinte moarte s-ar rosti, 
rămân ca bătaia fumului în porţi de fier. 


ERM) MN pă None Toate câte a vrut Domnul a făcut în cer şi pe 


pământ (Psalm 134, 6). 


EI este Domnul vieţii, Dătătorul de legi al firii, Stăpân peste boală şi Biruitor al 
morţii. 


X Nu suntem creaţi de natura necuvântătoare, ci de El, Domnul Preaînţelept. 

4 Nu suntem robi ai legii firii, ci slujitori ai Dumnezeului Celui Viu, Iubitorul 
de oameni. 

X Nu suntem jucăria întâmplării, ci făpturi ale Celui ce a zidit şi pe fraţii 
noştri mai mari, îngerii şi arhanghelii şi toate nemuritoarele armiei cereşti. 


De suntem în această viaţă, EI ştie de ce, 


Y” dacă păcatul ne face leproşi, El are cuvântul mai puternic decât lepra, fie 
trupească fie sufletească; 


v” dacă ne scufundăm, ne întinde mâna-l mântuitoare; 
” dacă murim, ne aşteaptă de partea cealaltă a mormântului. 


Să ne întoarcem acum la Evanghelia care ne istoriseşte vindecarea leproşilor, şi să 
privim zugrăvirea cea limpede a recunoştinţei şi nerecunoştinţei. 


Ce-au făcut leproşii, văzând că s-au curăţat? lată ce au făcut: dintre toţi, doar 
unul singur s-a întors să-l mulțumească lui Hristos, pe când ceilalți şi-au văzut de 
drum fără să le mai pese de Cel ce le-a făcut lor bine, de Mântuitorul lor. 


Acest singur recunoscător, văzând că boala cea înfricoşată s-a luat de la dânsul, şi- 
a tras sufletul scăpat prin minune din strânsoarea cloacei de şerpi veninoşi şi 
primul Său gând a fost să mulțumească Celui ce l-a scos din stricăciunea sa cea 
nespusă. Şi precum, doar cu puţin mai înainte, strigase cu buzele roase de lepră: 
Iisuse, învăţătorule, fie- i milă de noi, aşa şi acum şi-a ridicat glasul şi a strigat 
cu putere, din buze sănătoase şi din rărunchi teferi., mulţumind lui Dumnezeu. 





Y Adineauri un morman de carne putredă iar acum iarăşi om. 

Y. Adineauri alungat dintre oameni, acum iarăşi deopotrivă cu semenii săi. 

Y Adineauri trâmbiță răguşită care nu strigă decât: „Necurat! Necurat! “, 
acum trâmbiţă limpede de mulțumire şi slavă lui Dumnezeu. 


Acest Singur recunoscător nu era iudeu, ci Samarinean. Samarinenii nu erau 
iudei, ci erau fie de sânge curat asirian, fie un amestec de stirpe asiriană şi iudee, 
ieşiţi anume din acei asiriani aduşi odinioară de regele Salmanasar în părțile Siriei 
după ce strămutase mai întâi pe iudeii de acolo în Asiria (IV Regi 17, 3-6, 24). lar 
faptul că acest om recunoscător era de sânge curat asirian se vede din aceea că 
Domnul a spus: este de alt neam. 


Şi răspunzând, lisus a zis: Au nu zece S-au curăţit ? Dar cei nouă unde sunt? Nu 
S-a găsit să se întoarcă şi să dea slavă lui Dumnezeu decât numai acesta, care 
este de alt neam? 


Vedeţi cu câtă blândeţe mustră Domnul nerecunoştinţa? Nu întreabă decât dacă 
S-au curăţit toţi, şi de ce n-au venit şi ceilalți nouă să mulțumească. Şi nu pentru 
că n-ar fi ştiut, căci El ştia încă mai înainte de a-i întâlni, că aceia se vor vindeca. A 
pus întrebarea ca pe cea mai uşoară dintre mustrări. lar noi, cum ne ieşim din 
fire dacă, dând vreun bănuţ unui amărât, acesta nu mulţumeşte destul! Dar 
închipuiți-vă numai ce-ar fi dacă, vindecând noi nouă bolnavi (să zicem că ne-ar 
sta în putinţă să facem acest lucru), aceştia n-ar veni să ne mulțumească! 


„Dar ceilalţi 
copii ai Mei unde sunt? 


Unde sunt puternicii care cârmuiesc peste neamuri cu puterea Mea? 
Unde sunt bogaţii care s-au îmbogăţit cu avuţiile Mele, 

Unde sunt biruitorii care au biruit prin mila Mea? 

Unde sunt cei ce se veselesc şi înfloresc din izvorul Meu? 

Unde sunt părinţii ai căror fii cresc şi sporesc din a Mea putere? 
Unde sunt învățătorii cărora Eu le dau ştiinţă şi înțelepciune? 

Unde sunt bolnavii pe care i-am vindecat? 





** Unde sunt păcătoşii ale căror suflete le-am curăţat de păcat ca de lepră? 


N-am dat Eu sănătate la mii şi mii, iar aici la rugăciune sunteţi numai zeci? N-am 
dat lumina soarelui la milioane, iar de mulţumit Îmi mulţumiţi numai o sută? N-am 
împodobit câmpiile cu roade şi n-am înmulţit turmele voastre, şi doar câţiva 
îngenuncheaţi slăvindu-Mă? 


Vedeţi, numai acesta, care este de alt neam, numai acest străin s-a întors să 
mulțumească. Dar e cineva străin de Hristos? N-a venit El să mântuiască pe toți 
oamenii, nu numai pe iudei? ludeii se fălesc cu faptul că sunt aleşii lui Dumnezeu, 
că II cunosc pe Dumnezeu mai mult decât toate neamurile. Dar iată aici dovada 
întunericului din mintea lor şi a învârtoşării din inima lor. Un păgân, un asirian, are 
mai multă minte şi inimă decât cei ce se fericesc a fi iudei. Din păcate, istoria se 
repetă astăzi, când unii necredincioşi au mintea mai deschisă şi inima mai 
mulțumitoare faţă de Dumnezeu decât mulţi creştini. Mulţi musulmani, budişti sau 
hinduşi îi fac de ruşine pe creştini cu ardoarea rugăciunilor şi recunoştinței lor 
faţă de Dumnezeu. 


Pilda se încheie cu cuvântul spus de Domnul samarineanului mulţumitor: Şi i-a 
zis: Scoală-te şi du-te; credinţa ta te-a mântuit. 

Cum se bucură să cheme pe oameni la împreună- 
lucrarea cu Sine, vrând prin aceasta să ridice neamul omenesc cel căzut şi înjosit. 
Mai presus de mândria şi deşertăciunea omenească, El vrea să-Și împartă 
vrednicia cu alții. 


Dar la ce le-a folosit credinţa? Ar fi putut, cu tot atâta credinţă, să strige la o mie de 
doctori faimoşi ai lumii: „Ai milă de noi, vindecă-ne!” Ar fi fost în zadar. lar dacă 
vreunul din aceşti mii de doctori pământeni i-ar fi vindecat, vă închipuiți oare că ar 
fi pus tămăduirea pe seama credinţei lor şi nu pe a iscusinţei sale? 


Căci doctorii cei muritori, dimpotrivă, obişnuiesc să-şi aroge tot meritul lecuirii 
unui bolnav, chiar dacă bolnavul şi-a avut şi el partea sa în cumpăna vindecării. 
Aşa se poartă oamenii între dânşii. Dar cu totul altfel se poartă cu oamenii 
Mântuitorul Hristos. Hristos a încărcat o căruţă cu grâne, iar leprosul a aruncat 
şi el în căruţă o boabă. Încărcătura de grâne a lui Hristos e puterea Sa 
dumnezeiască, iar bobul leprosului este credinţa lui în Hristos. 


Hristos, adevăratul iubitor de oameni, nu dispreţuieşte mărunta boaba, ci 
dimpotrivă, îi dă întâietate faţă de întreaga-l încărcătură de grâne. EI, aşadar, nu 
spune: „Grânarul Meu are să te hrănească”. Nu spune: „Te-am vindecat”, ci: 





Credinţa ta te-a mântuit. Câtă mărinimie în cuvântul acesta! Ce învăţătură 
pentru noi toţi! Şi ce mustrare mândriei omeneşti! 


> Să se apropie şi să învețe de la Hristos, Domnul Cel Drept, toţi cei care 
acoperă grăuntele de vrednicie al altuia ridicându-şi în Slăvi propria 
încărcătură. Aceştia nu-s mai puțin hoţi şi jefuitori decât bogatul care îşi 
înmulțeşte moşiile cu petecul de pământ al unui sărman. 


toți 


comandanții care acoperă partea soldaţilor la victorie. 
toţi cei care, 


îndeletnicindu-se cu negoţul şi cu industria, trec sub tăcere meritele 
lucrătorilor, punând toată reuşita pe seama râvnei, chibzuinţei şi 
norocului propriu. 


e tot neamul omenesc, cel care, în orbirea lui, se împăunează cu tot 


binele, cu toată ştiinţa, cu toată izbânda, ascunzând şi uitând uriaşa parte 
a lui Dumnezeu în toate. 

Să se apropie şi să înveţe cum Dumnezeu nu acoperă nici un grăunte de 
merit omenesc în uriaşa încărcătura a vredniciei Sale, ci dimpotrivă, 
tăinuie partea Sa, arătând-o pe cea a omului.(...) 


O, de ne-am da noi creştinii seama de mulţimea şi felurimea bolilor de care ne 
vindecă în fiecare zi Hristos! Degrabă atunci ne-am întoarce alegând către EL, i- 
am cădea în genunchi şi I-am mulțumi din clipa aceasta şi până în ceasul morții, 
ceas care nu este departe de niciunul din noi. 





Sfântul Teofan Zăvorâtul - Tâlcuiri din Sfânta Scriptură - Vindecarea celor 
10 leproşi 


Au fost tămăduiţi zece leproşi, dar numai unul singur s-a întors să-l mulţumească 
Domnului. 


Oare nu acesta este, îndeobşte, procentul celor recunoscători dintre oamenii care 
au primit binefaceri de la Domnul? Cine n-a căpătat de la Domnul lucruri bune 
sau, mai bine zis, ce n-a făcut EI bun în noi şi în jurul nostru? Dar toți sunt, 
oare, recunoscători lui Dumnezeu şi toți îi dau mulțumită pentru toate? 


Dumnezeu ţi-a dat viaţa ca să ai parte de fericirea veșnică; te-a adus [a fiinţă 
fără să urmărească vreun câştig, tot fără să urmărească vreun câştig te-a 
înzestrat şi cu toate mijloacele de a ajunge la fericirea veşnică; totul ţine de tine: 
nu trebuie decât să te osteneşti puţin pentru asta. 


Păi cum, şi astea sunt mijloace de a dobândi veşnică fericire, rabdă. 


Toată viaţa ta nu e nici cât o clipă faţă de veşnicie. Chiar dacă ar trebui să 
pătimeşti viaţă întreagă, fără curmare, asta tot nu înseamnă nimic înaintea 
veşniciei, dar tu ai şi clipe de mângâiere. 





Nu te uita la cele de acum, ci la cele care ţi se gătesc în viitor; îngrijeşte-te să te 
faci vrednic de acest viitor şi atunci nu vei mai băga în seamă amărăciunile: toate 
vor fi înghiţite de nădejdea neîndoielnică a desfătărilor veşnice, şi recunoştinţa nu 
va înceta să se vădească pe buzele tale. 





Sfântul Luca al Crimeei - Predică la Duminica slăbănogului/ Vindecarea celor 
10 leproșşi: “De ce oamenii răspund atât de des cu nerecunoştinţă şi îi 
defaimează pe binefăcătorii lor?” 


În duminica a patra după Paşti, Sfânta Biserică ne aminteşte marea minune a 
vindecării slăbănogului. Aţi auzit în Evanghelie despre această minune. Dar v-a 
atras atenţia modul în care omul vindecat de Domnul lisus Hristos şi-a raportat 
tămăduirea lui şi la Binefăcătorul său Dumnezeiesc? FI nu ştia cine l-a vindecat 
şi întrebat fiind de vrăjmaşii lui Hristos, cărturarii şi fariseii, despre cel care l-a 
vindecat, a răspuns: „Nu ştiu!” Dar mai apoi Domnul l-a întâlnit în sinagogă şi i-a 
spus: Iată, te-ai vindecat, de acum să nu mai greşeşti! Ce a făcut cel vindecat? 
Îndată a mers la arhierei şi le-a spus că Cel care l-a tămăduit este Hristos. lar 
vindecarea lui a fost săvârşită în zi de sâmbătă. 


Pentru toate minunile lui Hristos făcute în zi de sâmbătă Îl urau crunt cărturarii şi 
fariseii, ÎL considerau călcător al Legii lui Moise şi încercau să-L piardă. Iată, cel 
vindecat le-a oferit ajutor în această intenţie. Astfel slăbănogul a arătat lipsă de 
recunoştinţă Binefăcătorului său. 


La fiecare Te-Deum de mulţumire auziți Evanghelia despre cei zece leproşi, să 
vedeţi câtă nerecunoştință au manifestat nouă din cei zece. Doar unul şi acela 
Samaritean, a venit şi a căzut la picioarele Domnului, mulțumindu-l. lar 
Domnul a întrebat: Oare nu zece s-au curăţit? Ceilalţi nouă unde sunt? Nu s-a 





găsit să se întoarcă şi să-l dea slavă lui Dumnezeu decât numai acesta, care e de 
alt neam ? Nerecunoştinţa este un păcat de care suferă mulţi oameni. 


Sfântul Proroc Isaia evidențiază nerecunoştința poporului lui Israel față de 
Dumnezeu: Boul îşi cunoaşte stăpânul şi asinul ieslea Domnului său, dar Israel 
nu Mă cunoaşte, poporul Meu nu Mă pricepe (Isaia 1, 3). Vedeţi cât de aspru 
judecă Sfântul Proroc, prin aceste cuvinte, nerecunoştinţa poporului lui Israel? EI 
dă drept exemplu animalele necuvântătoare, care arată ataşament de stăpânul lor. 


În Viaţa Sfântului Gherasim, care a trăit la Iordan, s-a petrecut un lucru 
interesant. Acesta a văzut odată un leu stând pe nisip şi suferind tare. Leul îşi 
lingea laba în care intrase un spin. Sfântul Gherasim s-a apropiat de el, i-a luat 
laba şi i-a scos spânul. Și ce s-a întâmplat? Leul a nutrit din acel moment o 
mulțumire neobişnuită faţă de sfânt şi până la moartea stareţului, nu s-a 
despărţit de dânsul, iar atunci când Sfântul Gherasim a murit, pe mormântul lui 
acest leu recunoscător a jelit mult timp şi în cele din urmă acolo a şi murit. 


Eu cunosc un caz în care un medic, văzând pe drum un câine bolnav, l-a luat la 
sine şi l-a vindecat. Câinele era nespus de recunoscător acestui medic milostiv, 
precum leul Sfântului Gherasim. A mers după el toată viaţa şi nu o dată a adus la 


dânsul şi alți câini bolnavi pentru a-i vindeca. Vedeţi cât de multe trebuie să 
învăţăm de la aceste animale recunoscătoare? Dar noi nu suntem aşa. Nouă din 
zece vindecaţi s-au dovedit nerecunoscători. Credeţi voi, oare, că aceşti nouă 
nerecunoscători erau oameni răi? Nu! Domnul a vrut să ne arate prin aceasta 
ca şi printre noi se află destui nerecunoscători. 


De ce oamenii Sunt nerecunoscători? De ce răspund atât de des cu 
nerecunoştinţa şi îi defaimează pe binefăcătorii lor? La baza nerecunoştinţei stă 
iubirea de sine, egoismul. Nerecunoscătorii au o părere atât de înaltă despre sine, 
că se gândesc prea puţin la alţii, consideră că ceilalți sunt obligaţi să le acorde 
atenţie şi de aceea orice binefacere o consideră de nimic, o primesc ca pe ceva ce 
li se cuvine. Există printre oamenii de acest fel unii foarte mândri, cărora le este 
neplăcut să primească binefaceri. Atât timp cât au nevoie de ceva, merg şi cer 
ajutor, iar când primesc ceea ce au dorit, în locul recunoştinţei se iveşte în inima 
lor iritarea şi răutatea. Nu suportă faptul că a fost necesar să ceară, că s-a găsit un 
om nobil care le-a oferit ajutor. Şi nu se gândesc deloc să-i mulţumească. Ba mai 
mult decât atât, uneori inima lor se înăspreşte şi acest sentiment al iubirii de sine 
generează ură faţă de binefăcătorul lor. 





Preaînţeleptul lisus, fiul lui Sirah, a spus următoarele cuvinte despre oamenii 
nerecunoscători: Mulţi au socotit împrumutul ca bani găsiţi şi au făcut necaz 
celor care i-au ajutat pe ei. Până să ia împrumutul, sărută mâna celui care îi dă 
şi pentru banii aproapelui vorbeşte cu glas ademenitor; iar când este vremea să 
întoarcă, atunci tărăgănează, şi se apără cu cuvinte de lene şi învinuieşte 
vremea. De va putea, abia va întoarce jumătate şi o va socoti ca bani daţi de 
pomană. lar dacă nu, pentru că l-a lipsit de bani, i se face lui vrăjmaş pe 
degeaba. Blesteme şi sudalme îi va răsplăti şi în loc de cinste, îi va plăti cu 
necinste (Înţelepciunea lui Isus Sirah 29, 4-6). 


Dintre toate felurile pe care le îmbracă nerecunoştința omenească, cea mai gravă 
este cea a copiilor faţă de părinţii lor, foarte răspândită astăzi. 


Spuneţi-mi, pe cine, dacă nu pe părinţi, trebuie să-i considerăm primii şi cei mai 
mari binefăcători ai noştri? Ei ne-au dat viaţă, ne-au răbdat capriciile copilăreşti, 
neajunsurile şi uneori chiar şi ofensele. Cine, dacă nu părinţii, care s-au îngrijit atât 
de mult de noi şi care şi-au pus sufletul pentru noi, merită recunoştinţa noastră? 
Deseori vedem că pe părinţii bătrâni, care au pierdut capacitatea de a munci, copiii 
răi îi alungă din casă sau dacă nu-i alungă, atunci cu blestem şi cu răutate le dau 
pâinea necesară. 


Ascultaţi ce spune înțeleptul lisus, fiul lui Sirah, despre cinstirea părinţilor: Cu 
fapta şi cu cuvântul cinsteşte pe tatăl tău şi pe mama ta, ca Să-ţi vină 
binecuvântare de la ei. Că binecuvântarea tatălui întăreşte casele fiilor, iar 
blestemul mamei le dărâmă până în temelie... Ca un hulitor este cel care 
părăseşte pe tată şi blestemat de Domnul este cel care mânie pe mama sa 
(Înţelepciunea lui Isus Sirah 3, 8, 9, 16). 


În Deuteronom citim cuvinte înfricoşătoare: Blestemat este cel care vorbeşte de 
rău pe tatăl său sau pe mama sa! In cartea leşirii citim cuvinte şi mai 
înfricoşătoare: Cel ce-l bate pe tatăl său trebuie să fie dat la moarte. 


Poporul lui Israel îi ucidea cu pietre pe călcătorii de lege. Era necesar doar ca 
pedeapsa să devină un eveniment înfricoşător în viaţa poporului, pentru ca acesta 
să înțeleagă cum sunt pedepsiţi cei care se poartă nemilos cu părinţii lor şi să 
conştientizeze gravitatea acestui păcat. 


Aşa a fost în timpurile vechi. Dar în prezent lucrurile s-au schimbat. Această lege 
nu se mai aplica nicăieri. Cel ce-şi bate tatăl, care vorbeşte de rău pe mama sa, la 
noi deseori rămâne nepedepsit. lar dacă părinţii se hotărăsc să depună plângere în 





instanță împotriva tratamentului la care sunt supuşi de proprii copii, viaţa lor va 
deveni şi mai amară. 


Dar legea lui Dumnezeu este veşnică şi dreptatea Lui este neclintită şi dacă nu vor 
fi pedepsiţi acum cei care îşi bat părinţii, atunci vor fi condamnaţi de Dumnezeu la 
pedeapsa veşnică. Şi deşi nimeni nu-i ucide acum cu pietre blestemul lui 
Dumnezeu, judecata lui Dumnezeu îi va pedepsi veşnic, fiindcă dreptatea lui 
Dumnezeu întotdeauna se va împlini, chiar şi atunci când oamenii vor înceta s-o 
urmeze. 


Să gândească la aceasta cei care îi ofensează pe părinţi, cei care îl alungă din casă 
pe tatăl bătrân sau pe mama bătrână, care îi condamnă la foame, lipsindu-i de 
ajutor. Fie să-şi aducă aminte că şi pentru ei se va îndeplini această lege veche! Fie 
să-şi amintească de judecata lui Dumnezeu şi să se cutremure în faţa ei! 


Domnul lisus Hristos, când i-a vindecat pe cei zece leproşi, ştia că nouă dintre ei 
se vor arăta nerecunoscători, dar chiar şi aşa, i-a vindecat pe toţi. Şi-a revărsat 
mila nemărginită asupra tuturor — şi vrednici şi nevrednici. Şi-a dat viaţa şi 
pentru păcătoşi şi pentru nerecunoscători. EI a suferit pe Crucea de pe Golgota 
de dragul nostru, al tuturor, chiar şi de dragul celor care L-au respins, care L-au 
dat la moarte. 


Nerecunoştinţa omenească este ca o picătură în marea milostivirii lui Dumnezeu. 
ŞI precum nu poți tulbura marea aruncând în ea o mână de nisip sau de ceva 
necurat, tot aşa nu poate nerecunoştința omenească să tulbure cât de puţin 
milostivirea nemărginită a lui Dumnezeu față de noi toți. Trebuie să ţinem minte 
aceasta. 


In faţa ochilor noştri să stea întotdeauna Hristos înroşit de sânge, Care a murit pe 
Crucea Golgotei pentru noi, cei nerecunoscători. 


Să ținem minte Crucea Golgotei, să ne amintim întotdeauna milostivirea 
nemărginită a lui Dumnezeu faţă de noi, nevrednicii şi păcătoşii. 


Și dacă ne vom aminti aceasta, dacă vom lua exemplu de la cei care cu 
recunoştinţă considerâ de datoria lor să-şi cinstească proprii părinţi, atunci mila lui 


Dumnezeu va fi cu toţi!” 


27 mai 1945 





(în: Sfântul Luca al Crimeei, Predici, Ed. Sophia, Bucureşti, 2009) 





Mitropolitul Augustin de Florina - Predică la Duminica a XXIX-a după 
Rusalii - Vindecarea celor 10 leproşi — Recunoscători 


„Nu S-a găsit să se întoarcă să dea slavă lui Dumnezeu decât acesta de alt 
neam?” (Luca 17, 18) 


*...Omul este cea mai desăvârşită făptură pe care a creat-o Dumnezeu pe pământ. 
Este coroana creaţiei lui Dumnezeu. Din acest motiv toată dragostea şi grija lui 
Dumnezeu se îndreaptă spre el. Proma lui Dumnezeu asigură omului toate cele 
necesare vieţii: aerul, pe care-l respiră, apa, pe care o bea, lumina, care-l 
luminează, copacii şi plantele, care-l hrănesc, păsările, care-i cântă, marea, care-l 
răcoreşte, uscatul, unde trăieşte şi propăşeşte. 


Închipuiţi-vă ce s-ar întâmpla (să presupunem!), dacă ar lipsi aceste bunuri zilnice, 
pe care Dumnezeu le oferă gratuit şi celui mai sărac om. Dacă, de pildă, s-ar fi 
stins soarele, cum s-a stins în ziua răstignirii lui Hristos; atunci, întreaga D.E.I. să 
funcționeze, n-ar putea înlocui nici pentru puţin timp lumina naturală. Gândiţi-vă 
iarăşi: Ce s-ar întâmpla, dacă râurile şi izvoarele ar seca? Omul ar suferi după un 
pahar de apă.Spun unii că astronautul american, care a ajuns şi a călcat primul pe 
lună, a însetat şi, pentru că acolo nu există nici măcar o picătură de apă, astronautul 
a spus: „Ah, Dumnezeul meu, când mă voi întoarce pe pământ să deschid robinetul 
casei mele să beau!... Putem să spunem că înotăm la propriu în marea nesfârşitelor 
binefaceri ale lui Dumnezeu. 


(...) Dar cea mai mare binefacere a lui Dumnezeu nu sunt acestea. Cea mai mare 
binefacere este că L-a trimis pe Fiul Său Cel Unul Născut şi S-a făcut Om în 
peştera din Bethleem, iar mai apoi, pe Golgota, a oferit înfricoşătoarea jertfă a 
Crucii, ca să ne elibereze de păcat, de stricăciune şi de moarte. 





Un oarecare misionar, vrând să facă mai lesne de înţeles celor ce-l ascultau 
marea binefacere, pe care ne-a dăruit-o Hristos, a făcut următoarele: S-a aplecat 
la pământ, a desenat un cerc şi l-a îngrădit de jur împrejur cu lemne mici. După 
aceea a dat foc lemnelor, iar când s-au aprins bine şi s-a alcătuit o coroană de 


cu interes scena: Aţi înţeles ce înseamnă lucrul acesta? 


i se se 


În faţa atâtor binefaceri mici şi mari să nu ne arătăm nerecunoscători ca cei nouă 
leproşi. Nerecunoscătorul este mai prejos şi decât animalele, care de multe ori îşi 
manifestă recunoştinţa faţă de binefăcătorul lor. Arunci, de pildă, câinelui un os şi, 
pentru că nu are gură să-ţi spună „mulțumesc ”, dă din coadă. Şi nu doar câinele, ci 
şi alte animale îşi manifestă recunoştinţa. 

Se spune despre un leu, care fusese rănit de un spin în care călcase, că s-a 
apropiat de un om cu răgete tânguitoare de durere şi i-a întins piciorul. Omul, 
cu toată teama lui, a scos cu atenţie spinul care intrase în piciorul fiarei şi aceea 
s-a liniştit. De atunci animalul nu a uitat binefacerea. Când după o vreme omul 
acela s-a aflat în primejdie, leul l-a salvat! 


Să fim deci recunoscători tuturor şi desigur mai întâi lui Dumnezeu. Dar poate veți 
întreba: Și cum poate să-şi arate cineva recunoştinţa sa Domnului? 


III indică mai multe moduri. Iată câteva din acestea. 
Întâi şi întâi să nu uităm, ci Continut să purtăm în mintea noastră darurile pe 
care ni le-a făcut. Apoi, să propovăduim şi să mărturisim pretutindeni 
binefacerea pe care am primit-o. Să avem, apoi, dispoziţia de a întoarce pe cât 
putem binele pe care l-am primit şi Să dorim să oferim tot ce avem 
Binefăcătorului nostru; şi după ce Îi vom fi dat toate, să simţim că nu l-am dat 
nimic însemnat; apoi, să ne supunem voii Lui. Desicur, să-l rămânem 
credincioşi, chiar dacă vreodată va îngădui să ne găsească şi încercările. Mai 
mult, să-I mulțumim noi înşine, dar să-i Sfătuim şi pe alţii să facă acelaşi lucru 
cu noi (vezi Ieromonahul Benedict Aghioritul, ,,„Hrisostomikon  Tameion ”, 


pei 33) 


Tesalonic 1994, Cuvântul „recunoştinţă ” — în elină). 





Nu putem să facem nimic din acestea? Cel puţin să ne hotărâm să mergem 
regulat la biserică, să mergem la biserică în duminici şi în marile sărbători. 


168 de ore are săptămâna. Ce cere de la noi Dumnezeu? O oră durează 
Dumnezeiască Liturghie. Să mergem atunci şi să-l spunem lui Dumnezeu un 
„Mulţumesc! ”. 


Y Recunoscători lui Dumnezeu, dar recunoscători şi oamenilor care ne-au 
făcut bine. 

Y Copiii — recunoscători faţă de părinţi; să le arate toată afecțiunea şi 
îngrijirea la bătrânețile lor. 

Y Recunoscători — elevii faţă de învățătorii şi profesorii, care i-au învăţat 
carte. 

Y Recunoscători — credincioşii faţă de părinţii lor duhovniceşti, preoții şi 
arhiereii, care ostenesc la zidirea sufletelor. 

Y Recunoscători — toţi elinii faţă de binefăcătorii naţionali; cei care şi-au 
jertfit întreaga lor avere pentru binele patriei. 

Y Recunoscători să fim toţi oricărui binefăcător, tutore şi protector. 


SR 5 e 


Astăzi, iubiții mei, când cei mulți au uitat verbul „a mulțumi” şi rar îl mai aude 
cineva cu sinceritate, să cultivăm virtutea elementară a recunoştinţei. 


Și, aşa cum atunci când facem vreun bine unui om, vrem să auzim din gura lui 
„Mulţumesc! ”, aşa şi-atunci când primim o binefacere de la altcineva, să nu uităm 
să-i spunem din inima noastră ,, Mulţumesc! ”. 


; Mulţumesc! ” este un cuvânt mic, dar recunoştinţa, pe care o exprimă, aduce un 
mare bine. Împacă inima, face societatea umană. Puteţi să şi observați acest lucru 
de multe ori în viaţa cotidiană. Remarc — şi aţi remarcat şi voi — ce se întâmplă de 
pildă în comportamentul conducătorilor auto. Dorinţa de a ajunge mai repede la 
serviciul lor îi face adesea să se enerveze şi să aibă accese de furie. Când însă 
cineva se află în dificultate, ceilalţi îl facilitează, oprind şi oferindu-i cu politeţe 
prioritate. Primul îşi arată recunoştinţa printr-un simplu semn cu mâna. Atunci 
nervii sunt daţi la o parte, iar în sufletul tuturor se instalează o dispoziție plăcută. 
Aceasta este o imagine şi un exemplu. Aşa cum suntem pe drumul rutier, aşa şi pe 
celălalt mare drum, drumul vieţii, să fim recunoscători şi gata să spunem 
„Mulţumesc!” binefăcătorului nostru. 





Aşadar, recunoscători faţă de toți. 

Mitropolitul Augustin de Florina: “Hristoase, iartă-ne! Curăţeşte-ne de lepra 
nemulțumirii. Dă-ne o inimă care să Te iubească şi să-Ţi fie veşnic 
recunoscătoare.” 


“,..Aşadar, zece de astfel leproşi, care trăiau izolaţi şi deznădăjduiţi, când L-au 
văzut de departe pe Hristos trecând pe drumul public şi mergând într-un Sat, 
imediat, toți împreună au început să strige şi să-I ceară ajutor. Strigau: „lisuse, 


Învăţătorule, miluieşte-ne!” (Luca 17, 13). 


Strigau aceste cuvinte cu credință. Credeau că Hristos, aşa cum a vindecat mii de 
bolnavi, care pătimeau de diferite boli, doar EI ar putea să-i facă şi pe ei bine. $; 
Hristos i-a făcut bine doar prin cuvântul Său cel atotputernic. Într-o secundă, 
trupul lor s-a curăţat. N-a rămas asupra lor nici un semn al groaznicei boli. 


Preoţii, care în acea vreme se îngrijeau şi de supravegherea medicală a leproşilor, 
au certificat că cei zece leproşi erau de-acum sănătoşi şi puteau să comunice liberi 
cu restul lumii. Și iată-i. Plini de bucurie aleargă la casele lor, ca să-i vadă pe ai 
lor. Dar, în braţele femeilor şi copiilor lor, Hristos a fost uitat. 


„Nu S-au curăţit de lepră toţi 





zece? Unde sunt ceilalți nouă? Doar unul a venit să-l mulțumească şi să-L 
slăvească pe Dumnezeu? Și acesta nu este iudeu, ci samarinean ” 


SR 5 e 


Ce nemulţumitori s-au arătat aceşti nouă iudei! Hristos să le facă un atât de mare 
bine, un bine pe care nimeni altul n-ar fi putut să li-l facă, iar aceştia să nu vină să-l 
spună un „Mulţumesc!”. Da, nemulţumitori au fost aceşti nouă leproşi, pe care i-a 
vindecat Hristos. 


Dar nemulţumitori sunt şi atâţia alţii. Nemulţumitori suntem şi noi, care spunem 
că credem în Hristos, dar nu-l mulțumim aşa cum se cuvine. 

Orice bine pe care-L avem, material şi 
spiritual, nu este al nostru. A lui Hristos este. 


Râurile, lacurile şi mările, copacii, ţarinile pe care le cultivăm, oile care ne dau lâna 
şi laptele lor, celelalte animale domestice, care ne sunt atât de folositoare, aerul pe 
care-l respirăm, ploaia care cade şi adapă pământul, soarele care luminează şi 
încălzeşte, toate acestea nu sunt ale noastre. 


Dacă ni le ia pentru o secundă, atunci cum vom putea să trăim? Cum să trăim fără 
soare, fără aer, fără apă, fără mâncare? Şi, pentru toate aceste bunuri materiale, 
pe care prin mâna Sa cea afectuoasă, pe care o deschide zi de zi, le împrăştie 


tuturor cu generozitate, pentru toate acestea s-ar fi cuvenit Să fim recunoscători 
lui Hristos şi să-l spunem: Nu unul, ci mii de 
„mulțumesce” s-ar : cuvenit să-l er zi de zi. Pentru că, aşa cum am Spus, 


Dar am uitat! Avem şi noi ceva, care nu este al lui Hristos, ci este al nostru. Al 
nostru? Da, al nostru. Ce este al nostru? Este păcatul. Acesta nu vine de la 
Hristos; departe de noi blasfemia aceasta! Păcatul, aşa cum ne învaţă Biserica 


noastră, este un produs al libertăţii omului. Omul, adică, a fost lăsat liber să 
aleagă binele sau răul. Dar în loc să aleagă binele, a ales răul, şi răul, ca o lepră, s- 
a lipit de el. O, nu există un alt rău mai chinuitor decât păcatul. Acesta nu-l lasă 
pe om Să se liniştească, nici zi, nici noapte. Acesta îi otrăveşte sângele, acesta îi 
contaminează creierul, acesta, ca un microb invizibil, izbuteşte şi se furişează 
pretutindeni şi face ravagii, o mare catastrofă. Şi de păcat sunt atacați toţi 


oamenii. Toţi oamenii suntem leproşi sufleteşte. 


4 Lepră, de pildă, nu este iubirea de arginţi, care nu-l lasă pe om să se 
liniştească nici zi, nici noapte? 





4 Lepră nu este adulterul şi desfrânarea sau prostituţia, necurata patimă a 
trupului ? 

4 Lepră nu este ura şi răzbunarea, gelozia şi invidia sau orice alt fel de 
răutate? 


Această lepră a sufletului 


SR 5 e 


Aşadar, Hristos este cel mai mare Binefăcător. Şi s-ar cuveni să-l fim 
recunoscători. 


Bat clopotele duminica, ne cheamă să mergem să 1 ne închinăm şi să-l spunem un 
„Mulţumesc!” şi, dintr-o sută, unul sau doi merg la biserică, şi-aceştia nu cu toată 
inima. Suntem, deci, sau nu suntem mai răi decât cei nouă leproşi nerecunoscători? 





Arhim. Ioil Konstantaros - Cuvânt la Lectura apostolică de Duminică 


Coloseni 3: 4-11 


Există oameni care cred că este posibil să împletească două moduri de viaţă 
diametral opuse. Viaţa lui Hristos şi viaţa lumii îndepărtate de Dumnezeu, adică 


viaţa păcatului pe care o insuflă diavolul cel ucigaş de oameni. Însă cât de 
inaceptabilă şi rătăcită este această teorie, ne-o proclamă Sfântul Duh prin 
Apostolul Pavel. Este atât de semnificativ cuvântul apostolului, încât nu ne lasă 
locuri de răstălmăcire. 


Omul care se întoarce de la viaţa păcătoasă la lumina vieţii creştine trebuie să 
devină o existenţă nouă şi luminoasă. Să omoare pe „omul cel vechi” şi să-şi 
transforme întreaga existenţă, aşa încât să se asemene cu Hristos. 


Dar să vedem în continuare, într-o traducere simplă, această surprinzătoare lectură 
apostolică şi apoi să ne oprim asupra ideii ei centrale: 


„Jar când Hristos, Care este viaţa voastră, Se va arăta, atunci şi voi, împreună 
cu EI, vă veţi arăta întru Slavă. Drept aceea, omorâţi mădularele voastre, cele 
pământeşti: desfrânarea, necurăţia, patima, pofta rea şi lăcomia, care este 
închinare la idoli, pentru care vine mânia lui Dumnezeu peste fiii neascultării, 
în care păcate aţi umblat şi voi odinioară, pe când trăiaţi în ele. Acum deci vă 
lepădaţi şi voi de toate acestea: mânia, iuţimea, răutatea, defăimarea, cuvântul 
de ruşine din gura voastră. Nu vă minţiţi unul pe altul, fiindcă v-aţi dezbrăcat de 





omul cel vechi, dimpreună cu faptele lui, şi v-aţi îmbrăcat cu cel nou, care se 
înnoieşte, spre deplină cunoştinţă, după chipul Celui ce l-a zidit, unde nu mai 
este elin şi iudeu, tăiere împrejur şi netăiere împrejur, barbar, scit, rob ori liber, 
ci toate şi întru toţi Hristos”, 


Orice om se va minuna pe lângă altele şi de avântul cu care Apostolul Neamurilor 
dezvoltă această temă, atât din punct de vedere negativ, cât şi din punct de vedere 
pozitiv! Şi cuvântul lui este întotdeauna temporal şi actual. Pentru că „omul cel 
vechi”, din nefericire, este o realitate vie pentru fiecare dintre noi. Vedem cât de vii 
sunt înăuntrul nostru chemarea şi înclinația spre păcat, cu toate acestea la care 
se referă apostolul numindu-le... Și totuşi, n-ar trebui să se întâmple asta. Nu 
poate să existe vreo justificare, pentru ca un creştin de atâţia ani să se afle în astfel 
de situaţii de păcătuire. 


Dacă acum va întreba cineva: Dar de ce se întâmplă aceasta? 

Răspunsul este: Deoarece am căzut într-o narcoză duhovnicească şi nu luăm în 
calcul ameninţarea lui Dumnezeu, adică faptul că pentru păcatele acestea, „vine 
urgia lui Dumnezeu peste fiii neascultării”. 


Oare trebuie să subliniem cât rău a adus teologia denaturată şi predicile pompos- 
culturaliste din care, printre altele, este absent cuvântul despre groaznica realitate a 
iadului? Însăşi realitatea o demonstrează... Desigur, unii care au deraiat din cele 
ale credinţei, au ajuns până în punctul de a proclama că iubirea lui Dumnezeu 
exclude iadul. Adică învățături eretice pe care Biserica noastră le-a condamnat în 
persoana lui Origen. Pentru că oricine este în pericol de a fi târât de diavolul cel 
ucigaş de oameni şi de uneltele lui „teologice”, Apostolul propovăduitor de Hristos 
trâmbiţează: „De aceea, omorâţi mădularele voastre cele de pe pământ... ”. 


Dar fiul credincios, fiul râvnitor, nu se va opri aici. Adică nu doar va respinge ceea 
ce este negativ în viaţa sa, ci se va îngriji şi pozitiv să ajungă la viaţa în Hristos. Şi 
devine atât de frumoasă această binecuvântată luptă a „hristificării”, a 
„hristoformizării” credinciosului. În această strădanie credinciosul îşi găseşte 
destinaţia, îşi află scopul şi se aseamănă cu Modelul nostru desăvârşit, care este 
Domnul nostru lisus Hristos. Fără îndoială între aceşti oameni tineri ai harului, 
care experiază conştient spiritualitatea ortodoxă, desigur nu în izolare, ci cu toată 
pleroma Bisericii noastre Luptătoare, „împreună cu toţi sfinţii”, nu există deosebiri 
de naționalitate, de origine, de poziţie, de educaţie sau de rang. Nu, în această viaţă 
binecuvântată prin Sfântul Duh, pentru credincioşi Hristos este totul. 





Toate diferenţele din modul de viaţă zilnic, care tind să se impună, dar nu reuşesc, 
au o importanţă foarte secundară (nesemnificativă). Acestea sunt alungate şi de 
acum Hristos se face Alfa şi Omega al vieţii noastre. Comuniunea şi Capul nostru, 
Centrul şi Fericirea noastră. O mare binecuvântare, care începe în această viaţă şi 
care ne trece prin moarte în desăvârşita, unica, veşnica şi negrăita Împărăţie a 
Cerurilor, pe care, în ciuda greşelilor şi a lipsurilor noastre, o dorim şi o aşteptăm. 


Fraţii mei, considerăm o mare binecuvântare să încheiem astăzi gândurile noastre 
împreună cu Marele Cuvios sârb contemporan, Mărturisitor, luptător şi autentic 
teolog ortodox, părintele Iustin Popovici, care, printre altele, scria referitor la 
această temă despre care am vorbit: „Dacă nu-L ai pe Hristos înăuntrul tău, nu 
eşti nimic, eşti o nulitate, un zero, eşti un cadavru, eşti ceva ce nu există. Dacă 
nu există EI şi în univers, atunci şi universul este un cadavru, este o non- 
existenţă”. Hristos este „atotexistenţa” şi „atotunitatea ” tuturor. EI pe toate le 
„desăvârşeşte” şi pe toate le leagă împreună, le armonizează. El armonizează şi 
uneşte pe toate şi pe toţi. Fără El toate sunt „goale”, deconectate şi fără 
continuitate. Dacă Hristos va fi îndepărtat din om, din univers, atunci toate se 
vor dărâma şi se vor afunda în haos, în nimic, în non-existenţă, în moarte”. 


Dacă omul devine mădular în trupul dumnezeiesc-omenesc al lui Hristos, el „se 
umple” de simţământul atotexistenţei şi al atotunităţii. Pentru el nu mai există 
moarte, ci pretutindeni există evanghelica „atotunitate”, nemurire şi „veşnicie”. Fie 
ca rugăciunea Cuviosului Părintelui Iustin să ne însoţească pururea în această unică 
luptă a hristoformizării noastre. Amin. 





Pr. James Thornton - Predică la pericopa apostolică din Duminica a 29-a 
după Rusalii — Imbrăcaţi-vă cu omul cel nou 


a 


10) 7 DE TAP IE TVE 


Unul dintre cele mai captivante concepte din învăţătura şi aci creştină 


ortodoxă este cel al omului cel vechi şi al omului cel nou, fiind 
omul căzut, păcătos, iar omul cel nou — creştinul botezat care se străduieşte să 
fie asemenea lui Hristos. 


De fapt, învăţăturile şi teologia creştină ortodoxă se referă adesea la lucrurile lui 
Dumnezeu ca noi. In Sfânta găsim termeni precum Noul Legământ, zidirea cea 
nouă, ceruri noi , pământ nou, Ierusalimul cel nou, cântare nouă, laudă nouă, 
nume nou, duh nou, inimă nouă ş.a. Oamenii se veselesc întru cele noi. 


Cumpărăm haine noi şi le aruncăm pe cele vechi şi ponosite. Schimbăm un 
automobil vechi, ruginit, hârbuit cu unul nou şi strălucitor. Gând purtăm haine noi 
sau conducem o maşină nouă, parcă mergem mai vioi şi poate, chiar, ne ţinem 
fruntea un pic mai sus. Oricui îi place noul, lucru adevărat chiar şi pentru felul în 
care îi privim pe alţi oameni Cine sunt cei socotiți ca fiind chipeşi sau frumoşi? În 
mare parte, cei tineri. Vorbim despre „prospeţimea” tinereţii şi, pe măsură ce trece 
timpul, spunem că frumuseţea „păleşte”; unei vedete de film îmbătrânite i se mai 
spune şi „frumuseţe ofilită”. Prospeţimea şi noutatea tinereţii sunt plăcute minţii şi 
ochiului. Oamenii cheltuiesc averi pe cosmetice, pe vopsele de păr, pe creme 
împotriva ridurilor şi chiar pe operaţii estetice, într-o încercare deznădăjduită şi 





adeseori patetică de a împiedica inevitabilul — acea trecere treptată, cu neputinţă de 
evitat, de la tinereţe la bătrâneţe. 

Exploratorul spaniol Juan Ponce de Le6n (cea. 1460-1521) şi tovarăşii săi şi-au 
primejduit vieţile şi au pierdut mulţi ani căutând acea legendară Fântână a Tinereţii 
despre care se spunea că ar fi putut împiedica procesul de îmbătrânire, aducând 
tinereţe şi sănătate imediată celor care beau din ea. Dar — vai! — obiectul căutării 
acestui mare explorator era o pură închipuire. 


În Apostolul de astăzi, Sfântul Pavel le spune creştinilor din Colosse (o cetate 
din Asia Mică) că trebuie să primească noul şi să renunţe la vechi. Ei trebuie să- 
şi omoare mădularele cele de pe pământ: curvia, necurăţia, patima, pofta cea rea 
şi lăcomia, care este slujire idolilor. Trebuie, cu alte cuvinte, să dea morţii cele ce 
aparțin, în sine, omului cel vechi al Căderii: obsesia pentru o activitate sexuală 
păcătoasă, fie cu fapta, fie cu gândul; lăcomia, adică obsesia pentru acumularea de 
bogății, de averi şi confort până când acestea ajung nişte idoli. 


Ce înseamnă să ne omorâm mădularele? Să ucidem sau să nimicim omul cel vechi, 
îndreptându-ne prin înfrânare. 


OI ne sfătuieşte: „Nefericit este cel ce iubeşte fără de 


măsură plăcerile vieţii, cel ce s-a înconjurat de toate plăcerile cu putinţă. Se va 
feri de orice neplăcere, va deveni fără de bărbăţie şi nerăbdător; însă viaţa 
creştinului este numai neplăcere, o cale aspră şi îngustă, o cruce, care cere mare 
răbdare, în nenumărate neplăceri. Pentru aceasta, luptătorule creştin, nu căuta 
mângâieri în sălaşul tău şi în cele dimprejur; nu iubi plăcerile acestei lumi, ci 
iubeşte-L pe Hristos, purtătorul de cruce. Îndură neplăcerile, şi obişnuieşte-te cu 
ele. (...) 


Trebuie să ne omorâm trupul, cu multele sale pofte, şi patimile pe care le avem 
prin înfrânare, nevoinţă şi rugăciune; iar nu să-l aţâţăm pe el şi poftele sale, prin 
din gura lor. 


Mai mult, spune Sf. Pavel, creștinii să nu slobozească mânie, iuțime, răutate, hulă, 
cuvânt de ruşine din gura lor. 


Creştinii — ca să limpezim acest mesaj — 

nu trebuie să se lase cuprinşi de o mânie nedreaptă sau nepotrivită, 
nu trebuie să nutrească vrăjmăşii, 

nu trebuie să caute răzbunare sau să uneltească spre a face rău altora, 
nu trebuie să-L înjure pe Dumnezeu şi lucrurile Sale, 

*% nu trebuie să folosească un limbaj murdar. 
Pe scurt, ortodi b Ă ( 
iz : 


Sfântul Pavel îi învaţă apoi pe cititorii săi — şi pe noi toți: Nu vă minţiţi unul pe 
altul, dezbrăcându-vă de omul cel vechi dimpreună cu faptele lui şi 
îmbrăcând pe cel nou, care se înnoieşte spre cunoaştere, după chipul Celui ce 
l-a zidit pe el. 


Sfântul Ignatie al Antiohiei spune că lisus Hristos este „gura care nu poate rosti 


minciuna, prin care Tatăl adevărat a grăit”. 


Trebuie să fim precum Hristos. Trebuie să fim cinstiți unul cu celălalt, pentru că, 
dacă nu suntem cinstiţi, dacă nu suntem sinceri, făurim un mediu înşelător, 
amăgitor şi otrăvit de fățărnicie. Intr-o obşte condusă de Hristos trebuie să existe o 
onestitate, o încredere şi o siguranţă deplină. 


Devenind creştini, am făgăduit să lepădăm omul cel vechi şi faptele sale, şi să ne 
îmbrăcăm cu cel nou. Îmbrăcându-ne cu omul cel nou, ne îmbrăcăm în Hristos, 
căci El este Adam cel de pe urmă şi omul cel de-al doilea, adică Omul cel Nou, 
prototipul a ceea ce Dumnezeu a avut de gând atunci când I-a făcut pe om după 
chipul Său şi spre asemănarea cu EI, prototipul unei omeniri înnoite (,„înnoită” 
adică „făcută iarăşi nouă”, făcută iarăşi tânără şi proaspătă), prototipul Omului 
celui Nou în care toți ne preschimbăm atunci când intrăm în Sfânta Biserică, la 
Botez. 


In viaţa creştină, în Biserica Ortodoxă, ne lămureşte Sfântul Pavel, nu [mai] este 
elin şi iudeu, tăiere împrejur şi netăiere împrejur, barbar, scit, rob şi slobod; ci 
toate şi întru toţi Hristos. Aceste deosebiri dintre oameni îşi au înţelesul şi rostul 
în lumea aceasta, într-adevăr, deosebirile sunt absolut necesare în societăţile 
omeneşti. Ele, însă, nu au nici un rost în lumea duhovnicească a omului celui nou. 
Criteriile lumii duhovniceşti diferă de cele pământeşti. Omu! cel nou este însuflețit 
de dragostea lui Hristos, care îi luminează pe toţi — toate şi întru toţi Hristos. 
Adevăratul următor al lui Hristos ştie că în Biserica Ortodoxă nu există 
deosebiri omeneşti mai presus de chemarea de creştin. 


În lumea vremelnică, unde timpul este neînduplecat, nemilos, aducând stricăciune, 
năruire şi învechire, noutatea, aşa cum am văzut, este preţuită, iar vechimea este 
dispreţuită, pentru că ne aminteşte dureros de putreziciune, de cât de firavi şi de 
muritori suntem noi, toţi cei dragi ai noştri şi toate cele materiale. În afara lui 





Hristos, în afara unei vieţi în Hristos, în afara făgăduinţelor lui Hristos, există doar 
stricăciune, năruire şi îmbătrânire. în afara lui Hristos, noul şi tinerețea sunt nişte 
glume groteşti, de vreme ce par a dăinui, dar de fapt nu o fac. Cu Hristos, printr-o 
viaţă 1a Hristos şi prin primirea făgăduinţelor Sale, luăm viaţa omului cel nou cu 
care ne îmbrăcăm la Botezul nostru. 


Oricum, această prefacere într-un om nou este un întreg proces, cu un început, un 
mijloc şi un sfârşit. Este ceva asemănător procesului biologic de metamorfoză prin 
care anumite fiinţe îşi schimbă dramatic morfologia, forma lor exterioară — de 
pildă, mormolocii devin broaşte, omizile devin fluturi. Însă, în cazul nostru, cea 
care se schimbă este materia duhovnicească lăuntrică, nu cea fizică. Este nevoie, 
aşa cum spune Sfântul Pavel, de silinţă din partea noastră, pentru a lepăda relele ce 
ne trag în jos şi pentru a îmbrăţişa conştient vieţuirea cuvenită unui om nou şi care 
se aseamănă lui Hristos, modelul nostru. 


Acest om nou, scrie Sfântul Pavel, se înnoieşte spre cunoaştere, după chipul 
Celui ce l-a zidit pe el. Odată ce ne dăruim acestei preschimbări într-un om nou, 
cunoaşterea crescândă a lui Hristos ne va înnoi pe mai departe. Trupeşte, în viaţa 
aceasta, vom îmbătrâni şi ne vom şubrezi din ce în ce mai mult. Însă duhovniceşte, 
dacă trăim pentru Hristos, vom întineri şi ne vom întări. 


Sfântul Ioan Gură de Aur adevereşte acestea, învățându-ne că atunci când un 


om ajunge să Îl cunoască pe Hristos, „nu spre bătrâneţe se îndreaptă, ci spre o 
tinerețe mai deplină decât cea dinainte. Pentru că atunci când a primit o 
cunoaştere mai deplină, se învredniceşte de lucruri mai înalte şi este într-o 
plinătate mai mare a vârstei, cu mai multă tărie; iar aceasta, nu doar din pricina 
tinereţii, ci şi din pricina acelei asemănări, după care fiinţează. Vezi dar, că viaţa 
cea desăvârşită este precum o Zidire după chipul lui Hristos... lar Hristos, ca şi 
învăţătura Sa, este veşnic tânăr, proaspăt şi nou”. 


„Pe noi înşine, şi unii pe alții, şi toată viaţa noastră lui Hristos Dumnezeu Să 
dăm”. Rostim aceste cuvinte de multe ori, la ecteniile dumnezeieştilor slujbe. Să le 
împlinim întocmai. 


4 Să ne dăm pe noi înşine noului, tinereţii, prospețimii, tăriei pe care le găsim 
în Domnul lisus. 

4 Să ne dăm pe noi înşine omului celui nou ce ne-a fost dăruit şi să 
respingem, cu hotărâre şi pentru totdeauna, omul cel vechi plin de păcate 
pe care l-am lepădat cu multă vreme în urmă, omul cel vechi care 





făgăduieşte doar urâţenia duhovnicească, îmbătrânirea duhovnicească, 

senilitatea duhovnicească şi, în cele din urmă, moartea duhovnicească. 
Dumnezeu ne-a făcut pe fiecare pentru noul cel veşnic şi pentru viaţa cea veşnică. 
Să ne cerem aşadar, dreptul primit prin naştere. 


(“Din Apostol Citire....”, Pr. James Thornton, Ed. Egumenița, Trad.: Radu 
Hagiu) 





Sfântul loan de Kronstadt - Ştiinţa ştiinţelor este să biruim păcatul care 
locuieşte în noi 


De exemplu este o mare înţelepciune să nu te mânii niciodată împotriva cuiva 
Sau a ceva; să nu gândeşti niciodată rău despre cineva, chiar dacă acela ne-a 
supărat, ci să-l ierţi mai degrabă, oricum ar fi. 


Este o înţelepciune să dispreţuieşti câştigul, luxul, să-fi placă dimpotrivă 
dezinteresul şi Simplitatea, unite cu o cumpătare Statornică în mâncare şi 
băutură. 


Este o înţelepciune să nu măguleşti niciodată pe nimeni, ci să-i spui fiecăruia 
adevărul, fără teamă. 


Este înţelepciune să nu te laşi sedus de frumuseţea unei persoane, ci să respecţi în 
orice persoană, frumoasă sau urâtă, frumuseţea chipului lui Dumnezeu, care se 
găseşte la fel în fiecare. 


Este înţelepciune să-ţi iubeşti vrăjmaşii, să nu te răzbuni, nici în cuvânt, nici în 
gând, nici în faptă. 


Este înţelepciune să nu strângi avuţii pentru tine însuţi, ci să dai săracilor, ca să-ţi 
aduni „în ceruri comoară care nu trece” (Lc 12, 33). 


Dar vai! Am studiat aproape toate ştiinţele, dar nu am învăţat să evităm păcatul, şi 
ne arătăm adeseori complet neştiutori în această ştiinţă. 


Reiese că singurii cu adevărat înţelepţi, singurii cu adevărat instruiți au fost sfinţii, 
adevărații ucenici ai adevăratului Stăpân — Hristos. 





Dar noi, care ne credem instruiți, suntem toţi ienoranţi; şi cu cât suntem mai 
instruiți, cu atât este mai mare neştiinţa noastră, căci nu ştim şi nu facem 
singurul lucru necesar. 


(Sfântul loan de Kronstadt, «Viaţa mea în Hristos») 





Pr. Efrem Filotheitul - Darul recunoştinţei şi al mulţumirii 


/4 


Odoxologia.ro 


Au fost zece leproşi în Sfânta Evanghelie şi dumnezeiasca îmbăiere - porunca 
Logosului celui viu al lui Dumnezeu - i-a curăţat pe toți zece. Dar numai unul 
singur s-a întors spre a mulțumi marelui Său binefăcător. lar atunci Adevărul însuşi 
lisus, a întrebat: “Au nu zece s-au curăţit? Dar cei nouă unde sunt? Nu s-a găsit să 
se întoarcă să dea slavă lui Dumnezeu decât numai acesta, care este de alt neam?” 
(Luca 17, 17-18). 


Prin urmare, în fiecare moment favorabil al lucrurilor, dar şi în momentele de 
nenorocire, la sănătate, precum şi în luptele cu boala, la bucurie, dar şi la necaz, 
noi trebuie mereu să oferim tămâia înmiresmată a recunoştinței noastre dinaintea 
tronului Dumnezeirii ca nişte slugi nevrednice care au primit mila prin prea curatul 
sânge al lui Hristos. “Dragul nostru Hristos, bunul nostru Dumnezeu, dăruieşte-ne 
darul recunoştinţei şi al mulțumirii, pentru a nu fi osândiţi şi mai mult; vina pentru 
alte felurite păcate ale noastre este de ajuns”. 


(Comori duhovniceşti din Sfântul Munte Athos - Culese din scrisorile şi omiliile 
Awvei Efrem, Editura Bunavestire, 2001, p. 366) 





Sfântul Vasile al Kineşmei - “Vezi, nimănui să nu spui nimic!” Lupta cu slava 
deşartă şi ascunderea vieţii lăuntrice sau între taina păzirii duhului şi tentaţia 
succesului 


“Chiar dacă omul, atunci când începe să slujească lui Dumnezeu, e pe deplin 
cinstit în intenţiile sale şi nu se îngrijeşte deloc de slavă să şi de laudă de la 
oameni, ci caută cu sinceritate numai slava lui Dumnezeu, „tămâia” slavei lumești 
îi întunecă totuşi în cele din urmă minţile, aplauzele gloatei stârnesc în el gustul şi 
dragostea vanitoasă față de ele - şi omul, aproape fără să îşi dea seama, începe să le 
dorească şi să le caute, străduindu-se tot timpul să se convingă pe sine însuşi că 
slujeşte numai lui Dumnezeu. (...) Atunci, el începe să alerge singur după slavă, 
străduindu-se să-i oprească apusul, şi în această goană a sa uită de slujirea curată a 
lui Dumnezeu, nu mai face din poruncile şi din voia lui Dumnezeu legea vieţii sale, 
ci se măsluieşte pe sine însuşi, potrivindu-se gusturilor gloatei, pentru a smulge 
măcar pentru o clipă explozia de aplauze, plăcerea îmbătătoare cu care s-a obişnuit, 
începe să recurgă la şiretlicuri, uneori la curată şarlatanie. Cât de mari puteri 
morale, cât de fierbinţi şi sinceri porniri au pierit în felul acesta! Câţi înşelători şi 
câţi şarlatani au ieşit din oameni care puteau să fie nevoitori ai creştinismului 
curat!“ 


Lupta cu slava deşartă şi ascunderea vieţii lăuntrice ([Evanghelia după 
Marcu], Capitolul 1, versetele 35-45) 


Și a doua zi, foarte de dimineaţă sculându-Se, a ieşit şi S-a dus într-un loc pustiu 
şi Se ruga acolo. 





Pentru a-Şi împlini marea slujire, lisus Hristos avea, fără îndoială, puteri duhov- 
niceşti nesfârşit mai presus de puterile omului obişnuit. Acest verset din primul 
capitol ne spune cum Işi întărea EI aceste puteri: prin rugăciune. 


In rugăciune, în unirea duhovnicească cu Tatăl Atotputernic, căuta EI întotdeauna 
întărire, îmbărbătare şi mângâiere. Din acest izvor nesecat a toată puterea EI lua 
putere nouă ca să slujească. 


Când căuta această unire cu Dumnezeu, El dorea întotdeauna să fie singur, departe 
de oameni. 


= În pasajul de mai sus citim: Foarte de dimineaţă sculându-Se... S-a dus într- 
un loc pustiu, şi Se ruga acolo. 

— La Matei: Dând drumul mulțimilor, S-a suit în munte ca să Se roage singur 
(Mt. 14,23). 

— La Luca: Se retrăgea în locuri pustii şi Se ruga (Lc. 5,16). 


Rugăciunea este cea dintâi lucrare a Lui. Înainte de răsăritul soarelui, când toţi erau 
încă adormiţi, El părăsea casa şi oraşul, Se retrăgea într-un loc singuratic, departe 
de zarva oamenilor, căutând însingurarea şi liniştirea ca să vorbească în taină cu 
Tatăl Său. 


Natura Palestinei predispune la o asemenea concentrare. Localitățile sunt zgo- 
motoase, însă câmpurile sunt liniştite; îndată ce ai lăsat în urmă ultimele case, te 
cufunzi deja într-o tăcere deplină. Nu se aude acolo zgomotul surd ce se ridică din 
mare ori din pădure. Numai lătratul câinilor şi scheunatul depărtat al şacalului 
sparg câteodată liniştea lăsată asupra văilor şi munţilor Palestinei. 


În acele clipe de maximă încordare a puterilor duhovniceşti, nimic nu trebuia să-L 
distragă de la rugăciune pe Domnul; nimeni nu trebuia să încalce unirea Lui cu 
Dumnezeu; nimeni nu cuteza să tragă cu urechea la convorbirea tainică dintre Fiu 
şi Tată. Glasul omenesc, privirea indiscretă puteau să stingherească deplinătatea 
acestei uniri cu Dumnezeu, aşa că lisus Hristos pleca de la oameni în locuri pustii. 


EI însă nu păzea de oameni numai aceste clipe ale celor mai înalte manifestări de 
viaţă duhovnicească: de asemenea, El dorea să facă faptele, binefacerile, minunile 
prin care se vădeau puterea Lui duhovnicească şi dragostea Lui în aşa fel încât să 
nu ştie de ele nimeni. 





Când l-a vindecat pe lepros, i-a zis: Şi poruncindu-i cu asprime, îndată l-a alungat 
şi i-a zis: „Vezi, nimănui să nu spui nimic” (43-44). 


Pe de o parte, lisus voia să fugă de slavă omenească - cea mai mare piedică în 
calea slujirii Lui mesianice. El nu voia să treacă drept făcător de minuni, şi nu prin 
minuni plănuia EI să atragă la Sine inimile oamenilor - dar, pe de altă parte, această 
modestie în facerea de bine, această năzuinţă de a păstra taina vieţii duhovniceşti 
au şi alte pricini. În această taină stă una dintre condiţiile păstrării şi dezvoltării 
puterii duhovniceşti. 


Domnul le porunceşte şi următorilor Lui să facă la fel. Luaţi aminte că faptele 
dreptăţii voastre să nu le faceţi înaintea oamenilor, ca să fiți văzuţi de ei... Când 
faci milostenie să nu ştie stânga ta ce face dreapta ta, ca milostenia ta să fie într- 
ascuns - şi Tatăl tău, care vede într-ascuns, îți va răsplăti ţie la arătare (Mt. 6, 1, 3- 
4). 


Când te rogi, intră în cămara ta şi, închizând uşa, roagă-te Tatălui tău, care este 
într-ascuns - şi Tatăl tău, care vede într-ascuns, îți va răsplăti ţie la arătare (Mt. 
6,6). 


Când posteşti, unge capul tău şi faţa ta o spală, ca să nu arăţi oamenilor că posteşti, 
ci Tatălui tău, care este într-ascuns - şi Tatăl Tău, care vede într-ascuns, îţi va 
răsplăti ție la arătare (Mt. 6,17-18). 


Aşadar, în creştinism binefacerea trebuie făcută cu modestie, iar viaţa duhov- 
nicească, lăuntrică, trebuie să fie înconjurată de o taină nepătrunsă pentru 
oameni şi descoperită numai lui Dumnezeu. Numai atunci binecuvântează 
Domnul cu reuşită lucrarea noastră lăuntrică şi dă roadă vieţii duhovniceşti. 
Puterile duhov-niceşti, zămislindu-se şi luând avânt în tainiţele sufletului, devin 
atunci atât de mari, încât se manifestă de la sine în exterior şi omul nu mai poate 
să le ascundă de cei din jur. 


Tatăl Tău, care vede într-ascuns, îți va răsplăti ţie la arătare. 


De ce se întâmplă aşa? De ce viaţa duhovnicească descoperită celorlalţi sără- 
ceşte în mod inevitabil şi nu aduce nici roadă, nici răsplată? 


Mai întâi de toate, pentru că Dumnezeu, care trebuie să fie singurul centru al vieţii 
duhovniceşti, poate fi atunci substituit cu uşurinţă - şi, într-adevăr, în asemenea 
cazuri este substituit aproape întotdeauna cu un idol (cel mai des cu idolul slavei 





deşarte şi iubirii de slavă). Aceasta slăbeşte deja puterea duhovnicească a omului, 
după cum am văzut mai sus. Atunci când omul face de ochii lumii ceea ce face, ca 
să fie ridicat în slăvi de oameni, el, la drept vorbind, încetează să se mai gândească 
la Dumnezeu şi să-l slujească numai Lui. EI slujeşte atunci sieşi, trufiei sale, 
egoismului său - iar, de vreme ce îşi slujeşte sieşi, nu are dreptul să ceară răsplata 
de la Dumnezeu, deoarece primeşte deja ca răsplată de la oameni ceea ce-i trebuie: 
slavă şi laudă. 


Chiar dacă omul, atunci când începe să slujească lui Dumnezeu, e pe deplin cinstit 
în intenţiile sale şi nu se îngrijeşte deloc de slavă să şi de laudă de la oameni, ci 
caută cu sinceritate numai slava lui Dumnezeu, „tămâia” slavei lumeşti îi întunecă 
totuşi în cele din urmă minţile, aplauzele gloatei stârnesc în el gustul şi dragostea 
vanitoasă faţă de ele - şi omul, aproape fără să îşi dea seama, începe să le dorească 
şi să le caute, străduindu-se tot timpul să se convingă pe sine însuşi că slujeşte 
numai lui Dumnezeu. Este nevoie de o mare bărbăţie morală şi de o mare dârzenie 
a voinţei pentru a nu cădea pradă tentaţiei şi a respinge această slavă a lumii, care îi 
urmăreşte sâcâitor pe cei care fug de ea. 


De lucrul acesta trebuie să-şi aducă aminte mai ales cei ce, fiind tineri şi lipsiţi de 
experienţă, dar cu temperament aprins şi pasionat, purced pe calea slujirii lui 
Dumnezeu. La început, diavolul îi ispiteşte în primul rând cu beţia slavei. 
Tinereţea, caracterul neobişnuit al unei mari evlavii la o asemenea vârstă (mai ales 
în vremea noastră, când în tineret aproape că a secat însăşi credinţa în Dumnezeu), 
râvna ascetică nemoderată încă de experienţă, succesele obţinute la început: toate 
acestea stârnesc şi atrag, fără voia omului, atenţia gloatei. Atenţiei îi urmează 
aprobarea, respectul, cinstirea, câteodată veneraţia, şi tânărul slujitor al lui Dumne- 
zeu, care era cât se poate de sincer şi de modest, hipnotizat de această atitudine faţă 
de el, începe fără voia lui să simtă că este un erou neobişnuit, aflat mai presus de 
gloată. la naştere trufia, ce se desfată de cinstirea dobândită şi începe deja s-o caute 
şi s-o pretindă ca pe un tribut datorat înaltelor sale calităţi, care în realitate nici nu 
există încă. 


Este ispititor şi uşor să crezi ceea ce spune gloata şi să-ţi închipui că meriţi laude, 
uitând că de obicei gloata este cel mai prost „cântar” al calităților morale şi al 
înălțimii la care a ajuns sufletul. După aceea vine momentul când setea de slavă şi 
de cinstirea omenească, deja trezită, încetează să mai fie satisfăcută cu rezultatele 
obținute. Nevoitorului începe să i se pară că respectul gloatei slăbeşte, slava lui se 
împuţinează, atenţia generală nu mai este atât de vie. Atunci, el începe să alerge 
singur după slavă, străduindu-se să-i oprească apusul, şi în această goană a sa uită 
de slujirea curată a lui Dumnezeu, nu mai face din poruncile şi din voia lui Dumne- 





zeu legea vieţii sale, ci se măsluieşte pe sine însuşi, potrivindu-se gusturilor 
gloatei, pentru a smulge măcar pentru o clipă explozia de aplauze, plăcerea îmbă- 
tătoare cu care s-a obişnuit, începe să recurgă la şiretlicuri, uneori la curată 
şarlatanie. Cât de mari puteri morale, cât de fierbinţi şi sinceri porniri au pierit în 
felul acesta! Câţi înşelători şi câţi şarlatani au ieşit din oameni care puteau să fie 
nevoitori ai creştinismului curat! O, diavolul ştie bine puterea tentaţiei acesteia, şi 
probabil că nu există nici un slujitor cinstit al lui Dumnezeu care să nu fi trecut 
prin focul acestei încercări. 


Îmi aduc aminte de un pelerin - un bătrân înalt, uscăţiv, dar încă vânjos, vânos. 
Acesta purta pe sub cămaşă, pe trupul gol, un lanţ dublu cumplit de greu, ferecat 
strâns pe piept şi spate. Căciula lui era făcută dintr-un castron greu de plumb, ce 
cântărea vreo şase kilograme, căptuşită cu blană năpârlită. Toiagul lung, scobit pe 
dinăuntru, era şi el umplut cu plumb. Astfel, căra întotdeauna nu mai puţin de trei- 
zeci şi ceva de kilograme. Mersul lui apăsat, cadenţat, acompaniat de zornăitul 
lanțurilor, se auzea de departe. Umerii îi erau roşi până la os de greutatea lanțurilor, 
şi, fără îndoială, era un adevărat chin să le poarte. În popor se bucura de un respect 
enorm, însă era o trăsătură care făcea îndoielnică nevoinţa lui: atunci când se oprea 
în izbele ţărăneşti, îi plăcea ca admiratorii să-i pipăie lanţurile, să-i cântărească în 
mâini căciula şi toiagul, şi dacă nimeni nu făcea asta din proprie inițiativă invita 
singur oamenii: „la uite ce lanţuri am pe mine!” Respectul şi uimirea oamenilor îi 
produceau o satisfacţie neîndoielnică. 


A murit fără pocăință, de o moarte tristă. Bineînţeles, poate că avea alte merite 
înaintea lui Dumnezeu - nimeni nu e îndrituit să judece sufletul altcuiva afară de 
Domnul Atotştiutorul, Căruia îi sunt descoperite toate tainele inimii, însă ca atare, 
nevoinţa afişată în acest fel, făcută de ochii lumii, şi-a pierdut deja, oricât ar fi de 
grea şi chinuitoare, toată măreţia morală. Ea nu face mai mult decât scamatoriile 
unui comediant ambulant, care, spre amuzamentul gloatei, mănâncă galoşi din 
cauciuc şi sticlă pisată: în ambele cazuri, oamenii năzuiesc să stârnească, prin 
diferite mijloace, uimirea gloatei şi să o facă să vorbească despre ei. 


Adevărat grăiesc vouă: şi-au luat plata lor (Mt. 6, 2), zice Domnul. 


Slujirea adusă Domnului trebuie să fie de o curăţie ireproşabilă. Curată trebuie să 
fie şi motivaţia ei. Motivația curată este iubirea de Dumnezeu, şi nici un amestec 
din afară, mai ales dacă în el se afla murdăria egoismului şi trufiei, nu poate fi 
îngăduit aici. Din iubire de Dumnezeu şi pentru a dobândi bunăvoința Lui s-au 
ostenit sfinţii nevoitori. Însă atunci când omul, slujind lui Dumnezeu, năzuieşte să 
obțină pe această cale folos lumesc sau slavă lumească, valoarea slujirii lui ori se 





micşorează, ori se reduce la zero, în funcție de mărimea amestecului egoist. 
Răsplata slujirii, care este primită în primul rând sub forma unor noi harisme 
duhovniceşti sau a creşterii puterii duhovniceşti, poate fi atinsă. De aceea, trebuie 
neapărat să urmărim cu multă băgare de seamă şi cu stricteţe ca nimic să nu se facă 
în viaţa noastră duhovnicească din imbolduri străine şi că viermişorul slavei 
deşarte, care se pricepe foarte bine să se ascundă sub pretexte şi sofisme ce par 
frumoase, să nu se furişeze în suflet - altfel, va fi uşor pentru el să crească, prefă- 
cându-se într-un şarpe care va suge toate puterile noastre duhovniceşti. 


lată de ce Sfinţii Părinţi se fereau atât de mult până şi de o privire curioasă întâm- 
plătoare, înconjurându-şi nevoinţa cu o taină adâncă! 


SR o 2 


Intr-una dintre mănăstirile răsăritene cu viaţa aspră, la Panero, la cuviosul Iosif, 
mare postitor şi nevoitor, a venit odată un presbiter, numit Evagrie, cu nişte 
însoțitori. 


In vechime, mănăstirile vestite pentru vieţuirea lor erau vizitate adeseori de 
pelerini evlavioşi, care căutau la încercaţi stareți călugări învăţătură şi îndrumare. 


Acelaşi scop îl avea şi Evagrie, care începuse şi el să se îndeletnicească cu 
nevoinţa şi ajunsese la o anumită sporire. El voia să vadă cu ochii săi adevărata 
viaţă călugărească, pe care să o ia ca model. De aceea şi venise la Sfântul Iosif, a 
cărui mănăstire era faimoasă pentru stricteţea vieţuirii sale. 


Călătorii au fost primiţi cu multă bunăvoință - dar cât de mare a fost dezamăgirea 
lui Evagrie atunci când în vieţuirea de acolo nu a văzut nici urmă de nevoinţă 
aspră, nimic aparte, care să îndreptăţească reputația mănăstirii! Slujbele nu erau 
lungi, rucodeliile şi ascultările păreau uşoare, iar trapeza la care fusese poftit 
Evagrie împreună cu însoțitorii săi şi pe care o împărțea cu el cuviosul Iosif nu 
părea să aibă vreo legătură cu postirea aspră. Masa era simplă, dar felurită şi 
hrănitoare. S-au servit legume, fructe - tot ce era în mănăstire, până şi vin. 


Unul dintre însoțitorii lui Evagrie n-a mai răbdat. 
- Presbiterul nostru, a zis, mănâncă numai pâine cu sare! 


Ca şi cum n-ar fi auzit acea observaţie acuzatoare, cuviosul Iosif a continuat 
trapeza liniştit. 





Evagrie a plecat din mănăstire cu inima grea, părându-i rău de osteneala şi de 
timpul pierdut. 1 se părea că n-a câştigat nimic pentru suflet, şi se grăbea spre alte 
mănăstiri. Pe drum l-a apucat însă o ceaţă groasă de dimineaţă. În pustia de nisip, 
unde totul este atât de neted şi monoton, e, îndeobşte, foarte greu să îţi dai seama 
încotro mergi. În ceaţă, lucrul acesta s-a dovedit a fi cu neputinţă. Călătorii s-au 
rătăcit. Au fost nevoiţi să se întoarcă la mănăstirea cuviosului Iosif. 


Apropiindu-se de zidurile mănăstireşti, au auzit cântare. După cât se vede, se 
desfăşura slujba. Au fost uimiţi: înainte, la asemenea oră nu se făcea slujbă în 
mănăstire. 


Evagrie şi însoțitorii săi au hotărât să aştepte la poartă, ca să nu strice prin apariţia 
lor rugăciunile călugărilor. Au aşteptat foarte multă vreme - câteva ceasuri. 


- Ce i-o fi apucat? - s-a gândit Evagrie. - înainte n-am văzut aici nimic asemă- 
nător... 


Pierzându-şi răbdarea, a bătut la poartă. Li s-a dat drumul înăuntru, şi au fost 
petrecuţi îndată la trapeza de obşte, unde a venit în scurtă vreme şi obştea mă- 
năstirii, care sfârşise slujba. 


A venit şi cuviosul Iosif, care a binecuvântat masa şi 1-a poftit pe călătorii osteniţi 
să se împărtăşească de prânzul fraților, însă ce prânz! O bucăţică de pâine şi o 
mână de finice (curmale) uscate. Nici pomenire de vin! În locul lui - apă sărată, 
luată, bineînţeles, din vreo baltă de lângă mare. Evagrie nu îşi putea ascunde 
mirarea. 


Cuviosul Iosif l-a privit cu un zâmbet bun, liniştit. 
- Te miri, frate? - a zis el. Să ştii că aceasta este vieţuirea noastră obişnuită, iar ceea 


ce ai văzut tu înainte a fost lucrul dragostei: aşa primim noi oaspeţii. De obicei nu 
descoperim vieţuirea noastră adevărată... 


Și Evagrie a dat mulţumită lui Dumnezeu că nu l-a lăsat în rătăcirea de la început, 
ci l-a învrednicit să vadă adevărata vieţuire şi smerenia călugărească. 


Aşa ştiau cuvioşii Părinţi să îşi ascundă viaţa de nevoinţă, temându-se de slava 
omenească. 

Insă nu doar această sfântă teamă era pricina modestiei şi a ascunderii vieţuirii lor. 
Erau şi alte pricini lăuntrice, mai adânci, care cereau aceasta, şi în primul rând 
marea lor iubire de Dumnezeu. 


Iubirea de Dumnezeu cere singurătate lăuntrică, înstrăinare lăuntrică de oameni, de 
lume. 


„Vreau să fiu numai cu Dumnezeu, şi de altcineva nu mai am nevoie!” - aceasta 
este dorinţa iubirii ce creşte şi sporeşte. Ajungând la anumite trepte, ea devine 
geloasă şi exclusivistă. Oamenii plecau în pustii, în codri, pe insule nelocuite, se 
ascundeau în munţi, în locuri inaccesibile, cu un singur scop: să fie numai cu 
Dumnezeu, să se îndulcească de unirea deplină cu EI, netulburaţi de zarva şi de 
deşertăciunea omenească. 


Iubirea sinceră nu îngăduie străini în sfera sa intimă. În gândul: „Eu şi Dumnezeu 
suntem uniţi de taină” se ascunde un mare farmec al dragostei, şi orice om în plus, 
orice privire indiscretă care a pătruns în această taină strică acest farmec şi este 
resimţit aproape ca o jignire de către sufletul iubitor. Treptat, pe măsura sporirii 
dragostei, unirea cu Dumnezeu, topirea în El sau, cum zice cuviosul Isaac Sirul, 
„odihnirea în EI”, devine tot mai deplină şi excepţională, şi în această „odihnire” 
sufletul îşi află şi răsplata, şi fericirea. Nimic altceva nu este de trebuinţă. Jucăriuile 
de bebeluşi ale slavei omeneşti, poleiala sărăcăcioasă a luxului lumesc, veneraţia 
gloatei servile - toate acestea se duc undeva, departe, şi par atât de nimicnice, de 
meschine, de inutile în acest şuvoi captivant, orbitor de strălucitor, arzător de 
extatic, al iubirii dumnezeieşti... 


Această înălţare spre Dumnezeu şi unire cu El nu înseamnă, totuşi, o ruptură 
deplină cu oamenii, şi cu atât mai mult dispreţ sau vrăjmăşie faţă de ei, de care sunt 
adeseori învinuiți pe nedrept nevoitorii creştinismului. Nu! Aici este doar înstrăi- 
nare lăuntrică de viaţa lor deşartă, lumească, de latura lor cea rea, de ataşamentele 
lor păcătoase, de patimile şi de viciile lor. Latura cea bună a omului, chipul de 
neşters al lui Dumnezeu, care este întipărit chiar şi în sufletul păcătos, îl atrage şi îl 
încântă întotdeauna pe nevoitor, şi nu pierde niciodată iubirea lui plină de uimire şi 
închinare înaintea desăvârşirii dumnezeieşti ce se răsfrânge în zidire: pe Dumnezeu 
el Îl iubeşte şi în oameni, însă fuge de ei nu numai fiindcă sufletul iubitor, păzindu- 
şi taina cu gelozie, suferă din pricina indiscreţiei lor, ci şi fiindcă în legăturile cu ei 
- cel puţin până în momentul când nevoitorul s-a întărit definitiv în iubirea 
dumnezeiască şi a dobândit o statornicie de stâncă - se ascunde pentru el marea 
primejdie a tentaţiei. Chipurile uitate ale trecutului, momelile respinse ale vieţii 
lumești, vechile ataşamente pot învia uşor cu puterea de mai înainte şi, chiar dacă 





nu vor avea puterea să-l rupă de Dumnezeu şi să-l întoarcă la cele dinainte, tot 
tulbură în mod inevitabil sufletul, îl lipsesc de tihnă, înceţoşează în mintea lui 
gândul la Dumnezeu, strică deplinătatea unirii cu EI, slăbesc năzuinţa spre EL şi 
totodată puterile duhovniceşti ale nevoitorului. 


Pentru omul care s-a lepădat de lume, amintirile trecutului sunt totdeauna ca nişte 
lanţuri grele ce-l împiedică în năzuinţa lui spre desăvârşire, şi cu cât sunt mai mari 
dragostea şi gingăşia legate de ele, cu atât sunt mai grele lanţurile. Aşa se explică 
îndărătnicia cu care pustnicii şi zăvorâţii refuzau adeseori să-i vadă chiar şi pe 
oamenii cei mai apropiaţi. 


Însă atunci când nevoitorul s-a întărit deja în iubirea de Dumnezeu şi lumea şi-a 
pierdut pentru el orice farmec, ca o zdreanţă netrebnică, şi nu mai tulbură sufletul 
cu tentaţiile, adeseori se întâmplă ca el, supunându-se voii lui Dumnezeu, să se 
întoarcă la oameni aducându-le experienţa sa duhovnicească, iubirea sa şi puterile 
sale harice, educate de singurătate. El vede atunci în sufletul omului numai partea 
lui bună, Îl vede pe Dumnezeu, pe care ÎL iubeşte nemărginit, iar viciile şi patimile 
nu mai au putere să stârnească în el alt ecou în afară dezgustului faţă de ele şi a 
adâncii mile faţă de omul molipsit de ele şi suferind de ele. Pentru el, în legăturile 
cu oamenii nu mai este asemenea primejdie a tentaţiei ca înainte. 


Chiar şi în condiţiile acestea, viaţa lăuntrică a nevoitorului rămâne însă ascunsă de 
oameni. Ea este ascunsă întotdeauna. Oamenilor li se descoperă numai înţele- 
pciunea experienţei duhovniceşti, nu şi trăirile tainice ale sufletului. Uşa acestei 
cămări este zăvorâtă întotdeauna, aşa cum cere Domnul. 


Din această perspectivă este deosebit de interesantă nevoința nebuniei pentru 
Hristos, când nevoitori de cea mai mare sfinţenie, aflându-se în legătură perma- 
nentă cu oamenii, îşi ascund cu atâta iscusinţă curăţia şi sfinţenia sufletească sub 
masca ciudăţeniei şi a ieşirilor bizare, încât gloata adeseori îi ia drept nebuni şi îi 
acoperă cu dispreţ şi cu batjocuri, nepricepându-se să întrevadă în această groso- 
lănie şi ciudăţenie aurul înălțimii duhovniceşti şi al nevoinţei. 

În Orient, într-una dintre mănăstirile tabenisiote, trăia cândva o femeie al cărei 
nume nici măcar nu era ştiut de maicile mănăstirii. Întotdeauna murdară, zdren- 
țăroasă, cu părul nepieptănat, bătucit ca pâslă, era mereu ţinta jignirilor şi batjo- 
curilor. Adeseori părea beată. Adeseori o vedeau zăcând în şanţurile murdare de 
scurgere sau în umblători, sforăind cufundată în somn. Mergea clătinându-se şi 
poticnindu-se, mormăind vorbe dezlânate. 





Maicile au vrut nu o dată s-o alunge din mănăstire, şi doar din mila egumenei 
rămânea acolo - însă într-o noapte o călugăriță curioasă a tras cu ochiul atunci când 
„nebuna” s-a ascuns, după obiceiul său, în umblătoare, şi a rămas uimită: în locul 
dezmăţatei murdare, bete, înaintea ei se afla o sfântă în minunata măreție a 
rugăciunii inspirate. Nebuna pentru Hristos se ruga în genunchi. Faţa ei palidă şi 
slabă strălucea de fericire şi de extaz, şi din ea izvora o lumină nepământească, ce 
aruncă strălucire peste toate câte erau în Jur. 


Dimineaţa, călugărița le-a povestit maicilor ce văzuse noaptea. S-au aruncat s-o 
caute pe nevoitoare ca să-şi ceară iertare pentru jigniri, însă n-au găsit-o. Dis- 
păruse. Ea nu putea şi nu voia să mai rămână acolo unde nevoinţa ei se descoperise 
şi unde o aşteptau slavă şi cinstiri. 

Cu asemenea preţ înfricoşător cumpără nebunii pentru Hristos taina vieţii lor. 
Chiar şi în faţa celor pe care vor să-i ajute ei îşi camuflează bunele intenţii ca să 
evite astfel recunoştinţa. 

Sfântul Andrei, nebun pentru Hristos din Bizanţ, obişnuia să împartă săracilor tot 


ce primea de la cei care îl cinsteau, însă făcea asta într-un fel foarte aparte. Când 
întâlnea un sărac deosebit de nevoiaş, căruia voia să-i dea banii săi, începea să se 
certe cu el. Cearta se înteţea şi părea că se va încheia cu o bătaie. Într-o pornire de 
părută mânie, Andrei înşfăca deodată din buzunar o mână de monede de aramă, de 
aur, de argint, şi le arunca cu putere în „potrivnicul” său, după care îi întorcea 
spatele ca şi cum ar fi fost furios la culme şi fugea fără să mai privească înapoi, 
nedorind să mai aibă de-a face cu el. Aceasta era milostenia lui. 

Păzirea tainei vieţii lăuntrice are şi o însemnătate educativă. Pe această cale, 
simţământul religios al omului şi iubirea lui de Dumnezeu devin mai concentrate şi 
mai fierbinţi. Cuptorul deschis nu ţine căldură, sau, cum zicea cuvioasa Singli- 
tichia, „dacă în baie se deschid adeseori uşile, în scurtă vreme iese tot aburul”. 


Şi sufletul care e prea deschis privirilor străine îşi pierde concentrarea în scurtă 
vreme; simțământul accesibil multora se destramă cu uşurinţă, puterea duhov- 
nicească se risipeşte şi piere fără folos. Fizicienii cunosc această lege: aburul are 
presiune şi forţa doar într-o încăpere închisă ermetic. 





Vorbind de taina vieţii duhovniceşti, trebuie să adăugăm două observaţii despre 
hotarele ascunzimii de care are trebuinţă neapărată nevoitorul. 


În primul rând, trebuie să ţinem minte întotdeauna că ascunderea vieţii lăuntrice 
are ca scop folosul sufletului, ferindu-l de iubirea de slavă, de slava deşartă, de 
amestecurile străine în simțământul iubirii de Dumnezeu, de împrăştierea puterii 
duhovniceşti şi aşa mai departe. Prin urmare, acolo unde primejdiile acestea nu 
există nu este nevoie de ascunzime. 


Aşadar, se înţelege de la sine ca faţă de, să zicem, îndrumătorul duhovnicesc nici 
nu poate fi vorba de ascunzime. Aici ea nu numai că n-are nici o îndreptățire, ci e 
de-a dreptul vătămătoare. Un îndrumător duhovnicesc încercat este indispensabil la 
început, căci fără ca cineva încercat să te sfătuiască şi să evalueze obiectiv 
fenomenele vieţii tale duhovniceşti este uşor să o apuci pe o cale mincinoasă şi să 
cazi în înşelare. Se înţelege că sufletul nevoitorului începător trebuie să fie deschis 
cu totul înaintea îndrumătorului, cu atât mai mult cu cât de obicei diavolul star- 
neşte dinadins neîncredere față de duhovnic sau stareţ, cerându-ne să zăvorâm în 
faţa lui tainiţele inimii noastre, temându-se că privirea încercată a îndrumătorului 
va băga de seamă cu uşurinţă cursele prin care el se pregăteşte să-l încurce pe 
începător. 


În al doilea rând, teama de a descoperi taina vieţuirii sale nu trebuie să-l oprească 
pe om de la facerea de bine. De pildă, sunt oameni care uneori nu vor să facă 
milostenie în faţa altora şi-l lasă pe sărac fără ajutor sub pretextul că vor să evite 
slava şi lauda omenească. Bineînţeles că procedează greşit. Este important să nu te 
gândeşti la slavă şi să n-o cauţi, dar dacă ai parte de ea fără să vrei Domnul nu te 
va osândi pentru asta. Chiar şi în cazul când în inima ta chiar există viermişorul 
slavei deşarte şi făcând binele nu ţi-ar părea rău să atragi atenţia oamenilor şi să 
câştigi aprobarea lor, tot este preferabil să nu renunţi la fapta bună. 

La un oarecare stareţ pustnic a venit un călugăr tânăr. 
- Avo, a zis el, când fac bine îmi spune gândul că bine fac, şi asta mă tulbură. Mă 
tem că va spori în mine duhul trufiei. 


- Fiule, i-a răspuns stareţul, erau odată doi lucrători de pământ, care nu aveau 
pentru semănat decât grâu prost, amestecat cu tot felul de gunoaie şi cu seminţe de 
buruieni. Unul dintre ei n-a vrut deloc să semene, nevrând să se ostenească pentru 
un seceriş slab ca cel care trebuia să iasă dintr-o sămânță ca aceea. Celălalt a 
semănat şi a secerat ceva grâu - de soi prost şi năpădit de buruieni, dar grâu. A fost 





un an de foamete; deşi cu greu, a scos-o la capăt, pe când celălalt s-a trezit că n-are 
pe unde scoate cămaşa. Care dintre ei a făcut mai bine? 


- Cel ce a semănat! a zis călugărul tânăr. 


- Şi noi, deci, a încheiat stareţul, să semănăm grâul faptelor celor bune, chiar dacă 
în el e amestecat gunoiul pornirilor celor rele! 


(din: Sfântul Vasile al Kineşmei, Evanghelia pentru omul modern. Învăţături 
din Evanghelia după Marcu - volumul 1, Editura Sophia, 2013) 





Părintele Arsenie Boca — Pedeapsa cu lepra 


Lepra este o boală molipsitoare a Orientului, a cărei cauză medicina nu o cunoaşte 
nici până astăzi. Deci nici leacul. Leprosul putrezeşte de viu, ani îndelungați. 


Lepra e una din cele mai grele sentinţe de moarte. 
E o pedeapsă biblică. 
De aci putem avea ceva explicaţii. Astfel, au fost pedepsiţi: 


+ Mariam, sora lui Moise, de-a dreptul de Dumnezeu, pentru că încolțise 
invidia în inima ei, precum că numai cu Moise vorbeşte Dumnezeu ? Pentru 
cârtirea ei ,„,Mariam s-a făcut albă de lepră, ca zăpada”. Şapte zile a fost 
scoasă din tabără (Numeri 12, 14). 

4 Neeman Sirianul, generalul comandant al armatei regelui Siriei, lepros şi el, 
auzise, prin servitoarea nevestei sale, o evreică, de proorocul din Samaria, 
Elisei, ucenicul lui Ilie, că acesta l-ar putea tămădui. Când a venit sirianul, 
Elisei i-a trimis ucenicul să-i spună să se scalde de şapte ori în lordan şi-i 
va trece. S-a răscolit însă mândria sirianului că nu i-a ieşit Elisei personal 
înainte, şi a plecat mânios. L-au induplecat slugile, ca totuşi să asculte 
sfatul proorocului.S-a smerit din trufia lui, s-a scăldat în lordan şi i-a 
trecut, întorcându-se cu daruri, e refuzat de prooroc. 





+ încolțeşte însă lăcomia în sufletul lui Ghiezi, ucenicul proorocului, şi se ia 
după sirian şi ajungându-l îi cere haine şi bani, cât abia să ducă cu doi 
măgari. Sirianul îi dă darurile cerute. Ghiezi ajuns acasă minte că n-a fost 
nicăirea. Inima proorocului îl însoţise toată vremea şi ştia ce-a făcut. Drept 
aceea îi dă pedeapsa: „Lepra lui Neeman să se lipească de tine şi de 
urmaşii tăi în veci !” „Şi a ieşit Ghiezi de la Elisei, alb de lepră, ca 
zăpada." (IV Regi 5,27). 

+ Regele Ozia al iudeilor, zidind multe cetăţi, câştigând războaie, scornind 
aruncătoare de pietre şi săgeți din fortărețele lerusalimului,săpând multe 
fântâni, şi mult împuternicindu-se, a sfârşit prin a i se împlânta mândria în 
inimă, spre pierzarea lui. Astfel a făptuit o mare nelegiuire înaintea 
Domnului, căci a intrat în Templul lui Solomon, făcând pe preotul, ca să 
tămâieze pe jertfelnicul tămăierii. Şi pe când era cu cădelnița în mână, 
Azaria arhiereul şi cu optzeci de preoți i-au atras aminte că nu i se cuvine să 
facă aceasta. Atunci Ozia s-a supărat pe preoți şi deodată s-a ivit lepra pe 
fruntea lui, înaintea preoţilor. Ozia a murit lepros pentru mândrie şi 
sacrilegiu, dar a murit smerit (Il Parali-pomene cap. 26,16-21). Fruntea 
care n-a gândit bine a fost pedepsită. 


Din Scriptură se vede lămurit că pentru stăvilirea fărădelegilor şi stârpirea 


păcatului din popor, Dumnezeu a pedepsit până şi cu lepră. Deci lepra - şi orice 
lepră - urmărită în obărşiile ei, găseşti că e păcatul sufletului, care atrage după 
sine pedeapsa trupului, dar îi aduce şi sufletului sănătatea sa: smerenia. 


Boala apare întâi în psihic. Aceasta e o concluzie a medicinii moderne. Scriptura 
vedem că întregeşte cu lămuriri ceea ce spune medicina. E o retragere - dacă nu 
izgonire - a lui Dumnezeu din susţinerea sănătăţii omului. 


= 


Satana cârtea asupra dreptului lov. Dumnezeu i-a îngăduit să se convingă de 
statornicia credinţei dreptului: „Jată ţi-] dau în puterea ta ! Numai nu te atinge de 
viața lui!" „Atunci Satana a lovit pe lov cu vărsat negru, din tălpile picioarelor 
până în creştetul capului" (ov 2,6-7). 


Pomenim întâmplarea, întrucât se vede din ea şi o fiinţă nevăzută, care dărâmă în 
tot chipul zidirea lui Dumnezeu. Aceasta nu poate fi prinsă în analizele de 
diagnostic. Fiinţa aceasta înclină doar libertatea omului spre rele, spre riscurile 
dezechilibrului vieţii şi se retrage. lov a fost o ilustrare a răbdării dreptului, 
îngăduită ca valoare a virtuţii. Dar ceilalţi, ei silesc pe Dumnezeu să se retragă din 





ocrotirea lor, şi aşa apare stricătorul, cât nu mai pot scăpa de el. Şi pe mulți îi 
mănâncă de vii. 


A rămâne numai la explicaţia materialistă a omului - fără cea morală - înseamnă a 
nu avea niciodată o explicaţie suficientă. Medicina preventivă contează pe 
existenţa sufletului şi a deciziilor sale faţă de viaţă. Sufletul, pe de altă parte, îşi are 
paraziţii lui de care trebuie să ştie să se ferească. 


lată de ce în antichitate medicii erau preoţi şi preoţii medici. 

Dacă până la lisus Dumnezeu atâta a purtat de grijă poporului iudeu încât n-a 
cruțat nici nuiaua cea mai aspră, astăzi, când mila lui Dumnezeu vine în persoană 
să caute şi să curăţească pe pedepsiţii Săi, iată că nu găseşte recunoştinţă în Israel. 


Dar a găsit-o între străini; la un samarinean. 


Iată de ce se spune că Binefacerea şi cu Recunoştinţa Sunt două virtuţi care nu 
s-au întâlnit amândouă pe pământ. 


lată încă o amărăciune a lui lisus: Nouă din zece, iarăşi se vor fi apucat de rele. 


Prislop, Duminica XXIX - Luca 17,12-19; 10.X11.49 





Părintele Constantin Galeriu - Predică la Duminica a 29-a după Rusalii - 
Vindecarea celor zece leproşi 


În numele Tatălui şi al Fiului şi al Sfântului Duh. Amin. 


Binecuvântaţi şi dreptmăritori creştini ai Sfintei Biserici a Domnului nostru Iisus 
Hristos, Dumnezeiasca Evanghelie de astăzi ne împărtăşeşte o vindecare 
trupească. E vorba de vindecarea celor zece leproşi. Dar unul din cei zece 
vindecaţi — aşa ne încredinţează cuvântul arătat — S-a vindecat şi sufleteşte. 


Rugăm Duhul Sfânt să ne împărtăşească lumină ca să vă împărtăşim adevărul cât 
mai adânc al dumnezeieştii descoperiri — cuvântul Evangheliei. 


Precum citim, în vremea aceea (anume când Mântuitorul mergea spre Ierusalim, 
spre jertfa lui cea de bunăvoie şi mântuitoare), 


“Intrând într-un Sat, L-au întâmpinat zece leproşi care stăteau departe, şi care 
au ridicat glasul şi au zis: lisuse, Învăţătorule, fie- Ți milă de noi! Şi văzându-i, 
EI le-a zis: Mergeţi şi arătaţi-vă preoţilor. Dar, pe când ei se duceau, s-au 
curăţit. lar unul dintre ei, văzând că s-a vindecat, s-a întors cu glas mare slăvind 
pe Dumnezeu. Şi a căzut cu faţa la pământ la picioarele lui lisus, mulțumindu-l. 





Şi acela era samarinean. Și răspunzând, lisus a zis: Au nu zece S-au curăţit? 
Dar cei nouă unde sunt? Nu s-a găsit să se întoarcă şi să dea slavă lui 
Dumnezeu decât numai acesta, şi care este de alt neam? Și i-a zis: Scoală-te şi 
mergi; credinţa ta te-a mântuit”. (Luca 17, 12-19). 


Cei nouă s-au vindecat. Acesta primeşte alt răspuns: s-a mântuit. 


Avem în faţa ochilor minţii imaginea teribilei stări — întâlnită de atunci până 
aproape în zilele noastre — a bolnavului de lepră. Maladia poate cunoaşte o formă 
mai uşoară, în care apar pete pe trup, care încep să puroieze, sau o formă mai 
gravă, în care organele trupului — ale feţei, ale restului trupului, mâini, picioare — 
încep să se desfacă din trup. Şi deodată să simţi cum mori de viu; să fii martor viu 
al descompunerii trupului tău. În starea asta să cugeţi, să vezi cum trupul tău parcă 
se desface din încheieturi. Şi să-ți pui întrebarea adâncă a legăturii sufletului cu 
trupul. 


Căci noi credem şi mărturisim, şi acesta este adevărul, că sufletul e în trup şi 
trupul e în suflet. E o unitate de negrăit. Nu trebuie să le gândim ca două existenţe 
radical şi total despărțite, ci într-o unitate dumnezeiească. /rdecară mai adânc: 
Mântuitorul, Fiul lui Dumnezeu, “Dumnezeu-Cuvântul (Dumnezeu-Logosul, 
Dumnezeu-Raţiunea, Dumnezeu-Mintea divină) trup S-a făcut şi S-a sălăşluit 
printre noi şi am văzut Slava Lui, Slavă ca a Singurului născut din Tatăl, plin de 
har şi de adevăr” (loan 1, 14). 


De aceea spun dumnezeieştii Părinţi că omul e creat după chip şi asemănare nu 
numai prin Suflet, ci şi prin trup. Pecetea, se înţelege, e în suflet; dar sufletul e 
într-o unitate de nedesfăcut cu trupul. Să reținem acest adevăr dumnezeiesc, 


Căci omul n-a 
păstrat această legătură care i-a fost încredinţată la zidire, când Dumnezeu a 
suflat din EI suflarea divină de viaţă. N-a păstrat-o, n-a fost credincios harului. 
Şi atunci, în Hristos se unesc pe veci dumnezeiescul şi pământescul. Aşa 
înțelegem unirea această între suflet şi trup. Şi când spune cuvântul 
Evangheliei: “Am văzut Slava Lui (adică a Fiului lui Dumnezeu făcut Om) 
strălucind, slavă ca a Unuia-Născut din Tatăl, plin de har şi de adevăr”, gândim 
atunci şi la noi, la această unire adâncă a sufletului cu trupul. 

(cum de atâtea ori mărturisim du 

dumnezeieştii Părinţi, că 





Iubiţilor, gândiţi-vă: 


ŞI, 


dimpotrivă, cum păcatul — desfrâu, beţie şi altele — te schimonoseşte, te urâţeşte. 


Dante spune cum, undeva în Infern, vede chinuit un sărman păcătos pe care şarpele 
îl încolăceşte şi-l strânge, iar el se zvârcoleşte; şi faţa lui, sărmanul, seamănă cu 
chipul celui rău. 


Atunci, cum Să nu cugetăm adânc la această legătură, între suflet şi trup, între 
prezenţa harului lui Dumnezeu şi prezenţa răului? O gândire înaltă, sublimă, nu 
se manifestă, nu se împlineşte ea, la un artist, la un savant, prin lucrul deopotrivă al 
sufletului şi al mâinilor lui? 


In stare de boală, la sărmanul lepros, revelaţia sufletului în trup e înspăimântătoare, 
ca la orice bolnav. Aici e una din cele mai adânci teme ale conştiinţei umane, 
anume: nu în sărmanul trup e taina descompunerii, ci în nefericitul suflet, în 


pierderea unităţii lui. Taina tainelor este unitatea; adică lupta împotriva 
descompunerii, a disoluţiei mele trupeşti începe în suflet. O, iubiților, fiecare 
dintre noi, în clipa aceasta, să conştientizăm, în adâncul nostru, acel virus, acel 
microb al răului care ne descompune sufletul, de unde vine şi descompunerea 
trupului şi moartea însăşi. 


III în cuvântul care s-a grăit astăzi ne învaţă: 
“Fraţilor, când se va arăta Hristos, Care este viața voastră, atunci şi voi, 
împreună cu EL, vă veţi arăta intru mărire (intru slavă). Drept aceea omorâţi 
mădularele voastre, ale omului pământesc (adică ale omului care vede numai în 
materie, numai în trup): desfrânarea, necurăţia, patima, pofta cea rea, lăcomia, 
care este o închinare la idoli” (Coloseni 3, 4-5). Şi ce-au fost idolii dacă nu 
tocmai o zeificare, o îndumnezeire a patimilor omeneşti şi a lumii acesteia 
dezrădăcinate — în conştiinţa lor, nu în fiinţa ei — din Dumnezeu? Şi zice iarăşi 
Apostolul: “Acum deci lepădaţi şi voi toate acestea: mânia, iuțimea, răutatea, 
defăimarea, cuvântul de ruşine din gura voastră. Nu vă minţiți unul pe altul, 
fiindcă v-aţi dezbrăcat de omul cel vechi, dimpreună cu faptele lui, şi v-aţi 
îmbrăcat în omul cel nou, care se înnoieşte, spre deplină cunoştinţă, după chipul 
Celui ce l-a zidit (adică al Mântuitorului Hristos)” (Coloseni 3, 8-10). 





Tatăl, din voinţa Lui dumnezeiască ne-a zidit pe toţi, prin Fiul şi după chipul 
Fiului, în Duhul Sfânt. Apostolul, deci, iubiţilor, ne spune acest adevăr: lepădaţi 
toate aceste forme ale răului, care vă descompun! Prin care vă pierdeţi unitatea 
adâncă cu Dumnezeu şi unitatea dinlăuntrul vostru. 


De aceea, cele două laturi ale iubirii sunt, aşa cum le cunoaştem: “Să iubeşti pe 
Dumnezeu din toată inima ta, puterea ta, cugetul tău, virtutea ta, inima ta, iar pe 
aproapele (citim în Vechiul Testament) ca pe tine însuţi”, iar Mântuitorul a zis: 
“Aşa să vă iubiţi unul pe altul, precum Eu v-am iubit”. 


Iar neiubirea şi hpsa luminii dumnezeieşti, 
păcatele mă descompun. Trebuie înţeles acest lucru. Negrăit, aici e toată taina 
suferinţei, bolii, stricăciuni şi morţii. 


Cei care ne împărtăşim — unii adeseori — să citim cu atenţie rugăciunile dinaintea 
Sfintei Impărtăşaniui, spre pildă Rugăciunea a patra, 


: *... Ci vezi, Doamne, smerenia mea, şi-mi iartă toate păcatele mele; 
vezi, că S-au înmulțit mai mult decât perii capului meu fărădelegile mele. Ce rău 
n-am săvârşit? Ce păcat n-am făcut? Ce rău nu mi-am închipuit în sufletul 
meu? Că iată, şi cu faptele am făcut (şi desfăşoară acest tablou tragic, ruinător, 
distrugător al unităţii şi al fiinţei mele): desfrânare şi preadesfrânare, mândrie, 
trufie, batjocură, hulă, vorbă deşartă, înfierbântare la râs, beţie, lăcomie a 
pântecelui, mâncare fără măsură, răutate, pizmuire, iubire de argint, iubire de 
avuţie, cămătărie, iubire de mine însumi, iubire de mărire, hrăpire, nedreptate, 
agonisire de ruşine, invidie, grăire de rău, fărădelege; toate simţirile şi toate 
mădularele mi le-am întinat şi le-am stricat şi de nici o treabă le-am făcut (dacă 
s-au îmbolnăvit, ce treabă, ce faptă bună să mai fac?), ajungând cu totul sălaş 
diavolului”. În traducerile mai vechi: “ajungând cu totul prăvălie diavolului” — 
adică acolo unde îşi pune el marfa lui şi de unde îi trimite şi pe alţii să cumpere; ca 
să devii pe urmă tu contagiune pentru cealaltă lume, să-i strici şi pe ceilalți. 


Să spună şi savanții, şi psihologii, şi toţi analiştii sufletului omenesc: toate aceste 
patimi, ele mă descompun. Eu trăiesc atunci — nu numai în lepră, în orice boală — 
contemplând tragic descompunerea trupului meu; dar, întâi, descompunerea 
sufletului; de acolo pleacă această tragedie a sufletului. 





Şi de această tragedie de care sufereau cei zece leproşi i-a vindecat 


I-a vindecat cum? Doar privindu-i. Aruncându-Și asupra lor, 
odată cu privirea, iubirea şi cuvântul Lui: “Mergeţi şi arătaţi-vă preoţilor!”. 


Aşa era legea la evrei: preoţii erau şi medici; aveau pregătire la templu. Erau şi 
medici, de bună seamă, în vremea aceea. În Vechiul Testament se spune: “Da 
cinste medicului, şi el e tot de la Dumnezeu”, iar spune: “N-au 
trebuinţă cei sănătoşi de doctor, ci cei bolnavi”. Aşadar, preoţii aveau o dublă 
misiune: odată cu rugăciunea, cu darul pe care-l primeau de la Dumnezeu, aveau şi 
această investitură deosebită, să constate însănătoşirea suferinzilor şi să-i declare, 
deci, în faţa mulţimii, a poporului, de acum curăţiți, sănătoşi, ca ei să poată intra în 
comunitate, în societate. Căci altfel, precum ştim, erau izolaţi. Şi trebuia, când se 
apropiau oameni de ei, să strige: “Necurat! Necurat!”; iar în sinagogă li se crea un 
loc special, unde erau acceptaţi, totuşi. În această stare tragică, de moarte vie, 

rosteşte doar cuvântul: “Arătaţi-vă preoţilor!”. Ei merg să se 
arate. Pe cale s-au vindecat. Preoţii au constatat. 


Și, amănunt atât de revelator: unul dintre leproşi se întoarce şi vine la 
Mântuitorul, Îi cade în genunchi, se pleacă şi “dă slavă lui Dumnezeu”, Îi 
mulţumeşte. lar Mântuitorul rosteşte: “Au nu toţi zece s-au vindecat? Dar cei 
nouă unde sunt? Numai unul S-a aflat să dea slavă lui Dumnezeu...?” — nu 
simplu “să mulțumească”. E o nuanţă adâncă, tot atât de revelatoare. “... numai 
acesta, şi care este de alt neam?” (era samarinean). 


Iubiților, două idei se desprind de aici şi ne luminează conştiinţa. Din cei zece, 
unul vine şi-l dă mulţumire lui Dumnezeu. Unul, care-şi descoperă unicitatea şi 
care răspunde dureros la una din temele noastre obişnuite. Când ne-am întrebat 
adesea ce înseamnă sănătatea sufletului, sănătatea mintală sau normalitatea, şi am 
cercetat la diverşi oameni de ştiinţă, savanţi, mai ales la psihiatri, am găsit definită 
sănătatea, normalitatea, drept “integrarea în mediu, în societate”. Mi-am zis atunci: 
deci societatea îl face pe om sănătos?! Acest mediu social trebuie înţeles în 
diversitatea lui, pentru că, dacă unul se integrează foarte bine într-un mediu de 
tâlhari, într-o mafie, înseamnă că el e normal? Altfel spus, lumea, ea îți dă ţie 
sănătatea? Frau în societate cei zece, nu? Dar unul dintre ei n-a acceptat, pur şi 
Simplu, Să rămână în societatea aceea. A fost singurul care s-a rupt de ea şi a 
înţeles că nu lumea l-a vindecat pe el. Și el vine — în unicitatea lui, în conştiinţa 
lui unică — la Mântuitorul. Și spune Scriptura: “să-I dea slavă”; nu simplu “să-l 
mulțumească”. E ceea ce numim îndeobşte “recunoştinţa ”, 





Dar ce înseamnă recunoştinţa? Recunosc, Întă Hecunose obârşia în Dumnezeii. 


De aceea spune Mântuitorul “să dea slavă lui Dumnezeu”: taina slavei, a 
preamăririi lui Dumnezeu, din care eu mă împărtăşesc. 


Iar în alt loc: “Slavă de la oameni nu caut”. Pentru că Mântuitorul descoperă 
slavă nu pentru Sine, ci pentru noi. 


Nu spune El Tatălui, pentru ucenici: “Tată, slava pe care Mi-ai dat-o Mie Eu le- 
am dat-o lor”? 


E altceva decât slava pe care o aducem noi, oamenii. 


lertaţi, îmi vine în gând cuvântul lui Eminescu: “lar deasupra tuturora s-o scula 
vreun mititel / Nu slăvindu-te pe tine, lustruindu-se pe el”. Aceasta e nefericita 
noastră stare, de a schimba tâlcul, sensul slavei lui Dumnezeu. Slava Lui, pe care o 
împărtăşeşte cu noi, cum adesea pomenim cuvântul 

“Dumnezeu, fire mai presus de fire, nu are a sui la slavă mai înaltă. Slava Lui se 
descoperă prin coborârea la cele smerite”. 


Și acest unu a înţeles Cine l-a vindecat, spre deosebire de sărmanii lui confraţi de 
suferinţă, care nu s-au întors la El. Trupeşte s-au vindecat; întrebarea este: s-au 
vindecat şi sufleteşte? Or “Numai acesta s-a aflat să dea 
slavă lui Dumnezeu?” Şi-i zice: “Mergi! Credinţa ta te-a mântuit”. De aceea am 
spus la început: cei nouă s-au vindecat trupeşte; acesta s-a mântuit; când a 
crezut (credinţa în Hristos). Şi a primit slava Lui — mântuirea! 


Aşadar, revin asupra normalităţii, a sănătăţii mintale, adică nu numai a trupului, ci 
şi a sufletului . Cum înţelegem noi taina aceasta a sănătăţii mintale, a normalităţii, 
a păstrării unităţii mele cu Dumnezeu şi cu lumea? M-a întrebat cineva, răscolitor 
în adâncul sufletului: “Părinte, pentru trup, întreb medicii, dar pentru suflet, aşa 
am Socotit, că se cuvine să întreb un preot: ce înseamnă sănătatea sufletească?”. 


Am stat o clipă... În chip firesc, spontan, mi-am înălţat sufletul la Dumnezeu şi am 
cugetat că e cuvios sau cuvenit să răspund aşa: “Dacă trupeşte Simt sănătatea 
atunci când toate organele mele trupeşti, aparatele — creierul, inima, ficatul, 
plămânii, rinichii, Stomacul, ochii, urechile —, toate îşi împlinesc menirea lor 





înscrisă fiziologic în trupul meu şi care, prin urmare, funcţionează pentru că se 
află în organică unitate, la fel şi puterile mele sufleteşti (cele fireşti — intelectul, 


dragostea şi, împreună cu ele: bunătatea, pacea, îndelunga răbdare, asceza, 
postul), toate aceste puteri sufleteşti, virtuţi morale, virtuţi teologice, îşi împlinesc 
menirea lor pozitivă, afirmativă (Dumnezeu este da şi numai da; şi eu răspund 
zidirii mele după chipul lui Dumnezeu: “Da, Doamne, cred şi Te mărturisesc! ”), 
atunci şi numai atunci când aceste puteri sufleteşti mă zidesc pe mine, mă 
construiesc pe mine în credinţă, în adevăr, în iubire, şi eu devin un punct, smerit, 
de contagiune mântuitoare, nu distrugătoare. Atunci eu simt în această unitate a 
făpturii mele (chiar în boală şi în orice situaţie a vieţii), prin Dumnezeu, prin 
rădăcina mea, prin Ziditorul meu, simt sănătatea sufletului. 


lată, aceste daruri pe care le-am evocat sunt, cum spune | 

“însuşiri ale Dumnezeirii care în noi devin virtuțile noastre”, 
“materia Spirituală” a sufletului şi a vieţii noastre, dacă putem spune aşa. 
Acestea toate constituie fiinţial existenţa noastră, zidirea noastră şi mântuirea 
noastră, aşa cum ele sunt descoperite în lisus Hristos, Modelul. 


Deci Fiul lui Dumnezeu făcut Om, EI le-a întrupat pe toate în plinătate, şi nu 
poţi dobândi sănătatea fără această icoană a Mântuitorului Hristos. În toate 
acestea e cuprinsă, fireşte, şi societatea; e cuprins şi mediul, sunt cuprinse toate. 
Dar toate pleacă din rădăcina lor şi merg spre sensul, spre țelul lor. Pentru că lumea 
aceasta nu poate oferi nici modelul moral absolut — nu poate întemeia o etică, zice 
ştiinţa —, nu poate oferi nici sensul existenţei, care este Hristos Domnul. Fu fin 
seama de mediu, de lume, dar totdeauna mă ridic la Obârşia mea, la Chip, la 
Modelul meu, la Hristos. 


Pentru care spun şi aici cuvântul luminat de Dumnezeu, pe care l-a rostit 
Eminescu, vorbind de jertfa Mântuitorului, care în momentele acelea de suferință 
supremă pe cruce Se jertfeşte cerând iertare Părintelui Ceresc, pentru răstignitori; 
Se jertfeşte deci pentru toți. 


iubire pentru alții, nu din dispreţ, cum o făceau filosofii vechi, stoicii, nu din 
respectul unei legi, ci în numele lui Dumnezeu şi pentru semenul tău, din iubire 
pentru lume, e cea mai înaltă formă a existenţei umane. In ea e acel sâmbure de 





adevăr — iubirea în Stare să dizolve întreaga dizarmonie dintre oameni şi 
asprimea luptei pentru existenţă, ce bântuie natura întreagă”. 


O, Doamne, fă-ne vrednici pe toţi, să învăţăm şi de la el, de la acest poet al 
neamului, cum a învăţat el de la Tine, taina iubirii, taina vindecării de tot răul, 
taina mântuirii. “ pe 
care 'Tu ne-ai descoperit-o, Doamne. Şi vindecatul lepros Ţi-a dat slavă... Astfel 
nu numai că s-a vindecat trupeşte, ci s-a şi mântuit. 


Fă-ne vrednici, Doamne, de acest dar, ca noi, cei care Te cinstim pe 
Tine, Să fim deplin sănătoşi — sufleteşte întâi, şi trupeşte; prin credinţă 
în Tine, prin lumina vieţii Tale, prin iubirea Ta, Doamne! 


Observaţi: de ce rugăciunea pe care am citit-o adineauri, în care sunt arătate 
patimile care ne descompun, sau altă rugăciune — a treia: “Cel ce ai primit cu 
trupul Tău patimile cele de viaţă făcătoare şi mântuitoare — crucea, piroanele, 
sulița, moartea — omoară-mi patimile cele trupeşti, care îmi strică sufletul! ”, de 
ce aceste rugăciuni sunt puse înainte de Sfânta Împărtăşanie? Tocmai pentru că ele 
ne pregătesc să ne împărtăşim — odată cu credinţa în Hristos, odată cu primirea 
cuvântului Evangheliei — şi cu trupul Lui, pentru trupul şi sufletul nostru. Astfel ne 
vindecăm. 


Aşa, Tu Doamne, “Cel ce cu îngroparea Ta ai prădat împărăţia iadului, 
îngroapă Sfaturile mele cele viclene, prin gânduri bune, şi risipeşte duhurile cele 
viclene. Cel ce cu Învierea Ta cea de a treia zi şi de viaţă purtătoare ai ridicat pe 
strămoşul cel căzut, ridică-mă şi pe mine, cel ce am alunecat în păcat, punându- 
mi înainte chipuri de pocăință. Cel ce cu preaslăvită înălțarea Ta la cer ai 
îndumnezeit trupul pe care l-ai luat şi l-ai cinstit cu şederea de-a dreapta 
Tatălui”, 





Pr. lect univ. dr. Constantin Necula - Predică la Duminica a XXIX-a după 
Rusalii 


"Iisuse, Învăţătorule, miluieşte-ne!" 
(Duminica a XXIX-a după Rusalii; Lc 17, 12-19) 


lată-ne reaşezaţi, prin ordinea Duminicilor, în aşteptarea Paştelui. Să nu vă pară 
lucru greu de înţeles, priviţi în calendare şi veţi vedea că, deja, trecând o aşteptare 
împlinită aceea legată de Praznicul Naşterii şi Teofaniei de la Iordan Biserica se re- 
tensionează, se re-aşază în ceea ce un teolog modem numea "tensiunea între deja şi 
nu încă" (Olivier Clement). Pe cale o întâlnire cu leproşi. 

Era ceva spectaculos într-o astfel de întâlnire? Fără îndoială că da. Într-un fel se 
întâlneau moartea cu Viaţa, miasma iadului cu mireasma Raiului, boala cu Medicul 
şi medicamentul (căci până astăzi Euharistiei i se mai spune "pharmakon / adică şi 
medic, şi medicament, Biserica vădindu-se astfel a fi o farmacie de leacuri pentru 
Veşnicie!). Şi nu era ceva plăcut pentru cineva să fie întâmpinat de un astfel de 
bolnav. Dacă citiți cu atenţie cărțile lui Moise, vedea-veţi câte lucruri trebuiau 
împlinite pentru ca o comunitate să se reaşeze în sfinţenie, după ce era "spurcată" 
de un astfel de caz (Levitic 13, 2 s.u.). 


Urâciunea bolii, nenorocita ei vizibilitate, atacul nenorocit ce-l făcea asupra 
frumuseţii o arătau mereu o lucrătură a diavolului în viaţa omului, a comunităţii 





umane. Ei bine, zece hidosiți de boala aceasta nemernică şedeau departe de 
mulţime (Lc 16,19), jinduind ca măcar privirea Invăţătorului să cadă asupra lor. 


Acest apelativ, "Învăţătorule”, ne duce cu gândul că-L ascultaseră între timp 
propovăduind şi identificaseră în glasul Lui acea "putere multă" (Mt 8) care avea 
să facă din Hristos nu doar Invăţătorul, cât mai ales Mântuitorul lumii. 


Dacă ar fi să facem o tâlcuire alegorică acestei chemări, am spune că raţiunea celor 
bolnavi de lumea aceasta, în care pata necredinţei celei leproase a cuprins întregul 
trup social, are nevoie mai întâi să înţeleagă măcar că Hristos este înţelepciunea 
cea adevărată. Sau, după cum spune Părintele Rafail Noica, să se întrebe şi să-şi 
răspundă: "Unde duce cultura cuvântului lui Dumnezeu, credinţa în cuvintele 
lui Dumnezeu? Cuvintele lui Dumnezeu îi pot părea omului, şi par de cele mai 
multe ori, sminteala cea mai mare, şi însuşi Apostolul Pavel nu se sfieşte a vorbi 
de "nebunia lui Dumnezeu, dar adaugă că nebunia lui Dumnezeu se arată mai 
înțeleaptă decât înţelepciunea omului. înţelepciunea omului e neputincioasă, 
precum şi omul; dar ceea ce ne pare nouă a fi o nebunie, dacă este 


dumnezeiască, să ne împărtăşim cu această nebunie, şi vom vedea că asta era 
înţelepciunea.” EI EEIENIDEEE Cultura Duhului, Reîntregirea, 
Alba-lulia, 2002, p. 28-29) 


Acolo este începutul izbăvirii din leprozeria necredinţei ce ne-a furat sănătatea 
sufletească. Cuvântul lui Dumnezeu, sălăşluind şi petrecând în om (În 6, 56; 15, 
4-5), este mâna întinsă pe care EI, Cuvântul, o oferă minţii noastre stângace, 
pentru a o îndrepta, trecând de la informare la formare în Duhul Sfânt, căci 
Cuvântul, în viaţă duhovnicească, este împărtăşire. Or, lecţie intru aceasta ne dau 
leproşii, cei zece. Care au trecut de la auzire la ascultare şi de la ascultare la 
percutanta cerere de mântuire. 


Domnul nu face altceva decât să-i trimită să se arate preoţilor. După cum cerea - 
am mai spus - rânduiala Legii Celei Vechi (Levitic 13, 2 s.u. sau Levitic 14, 2-3), 
îndată după vindecare omul trebuia să se prezinte la Templu, unde preoţii constatau 
vindecarea - când exista - şi-i repuneau în "drepturile cetăţeneşti" ale neamului lui 
Israel. Dar nu-i greu de înţeles că de fapt niciodată în mentalitatea poporului 
simplu omul acela nu era privit decât tot ca un ex-lepros, o sursă de posibilă 
îmbolnăvire pentru cei din jur. Cert este că "în timp ce mergeau" (Lc 17, 14b) cei 
zece s-au vindecat. O vindecare făcută, fără îndoială, în văzul celorlalți cât se poate 
de consternaţi, de înmărmuriţi. Nu ne este redată reacţia lor, dar o putem bănui din 
alte situaţii similare (Lc 5, 15 arată clar "flacăra" ce se întinde vestind vindecările: 





"Dar vorba despre EI se răspândea şi mai mult şi numeroase mulţimi se adunau să 
asculte şi să se vindece de bolile lor”). 


În exegeza ce o parcurgem, de obicei, avem tendinţa de a-i înfiera pe cei nouă care, 
cel mai probabil, şi-au continuat drumul spre Templu, spre a-şi primi dezlegarea 
preoţilor pentru repunerea lor în lume. Era oarecum firesc aceasta. Împlineau 
porunca lui Hristos. Că unul s-a întors, iarăşi firesc. Samarineanul n-ar fi fost 
primit oricum laolaltă cu ceilalți de către preoţi, căci era "de alt neam”, după cum 
Hristos Domnul subliniază, pedagogic, înainte de a-i spune samarineanului: 
"Scoală-te şi du-te; credinţa ta te-a mântuit" (Lc 17, 19). De obicei ne repezim să 
înfierăm pe fariseu (din parabola cu vameşul şi fariseul) sau pe preotul şi levitul ce 
trec pe lângă cel căzut. Uitând că ei fac ceea ce învăţaseră să facă, ceea ce li se 
prezentase ca normal să facă. Abia acum apelativul "Învăţătorule” îşi descoperă 
adâncimea. 


Hristos venea să-l înveţe şi pe samarinean (ca şi pe vameş la locul potrivit) că nu 
este pierdut. Că de acum Legea se des-limita să poată cuprinde şi inima, şi 
mântuirea lor. "Cuvântul lui Hristos este trecerea de la disciplină la viaţă. Spune 
Evanghelia Sfântului loan: "Legea prin Moise s-a dat, dar Harul şi Adevărul prin 
Iisus Hristos au venit" (În 1,17)." (cf. Rafael Noica, op. cât., p. 25). Era şi lecţia pe 


care Hristos o dădea ascultătorilor. Boala îi făcuse una pe leproşi. Nu erau leproşi 
iudei şi un lepros samarinean. Erau leproşi. Boală, ca o uniformizare şi unitate - 
ceea ce noi înşine simţim trecând printre paturile spitalelor, când boala face una 
din săraci şi bogaţi, domni sau simpli - acum vindecată, lasă să se vadă 
diferențierile pe care Legea cea Veche le făcea. 


Gândiţi-vă cât de şocant ar fi sunat în urechile fariseilor prezenţi (care, de la 
versetul 20, se arată interesați de chestiuni eshatologice) că şi credința 
samarineanului este mântuitoare. A aceluia care se închină pe alt munte decât 
muntele închinării lor, care, prin împreunare cu alt neam, se transformase în 
ruşinea lui Israel, vrednic de ocolit în orice situaţie. 


Că aici este una din cheile tâlcuirii Evangheliei acesteia ne-o arată, ca de obicei, 
Apostolul Duminicii acesteia (Col 3, 4-11), ce ţine întru sine cuvintele: "Când 
Hristos, viaţa noastră, Se va arăta, atunci şi voi împreună cu EL vă veţi arăta 
intru Slavă. Prin urmare, ucideți mădularele voastre cele pământeşti: 
desfrânarea, necurăţia, patima, pofta cea rea şi lăcomia - care este închinare la 
idoli - din pricina cărora vine mânia lui Dumnezeu peste fiii neascultării, întru 
care şi voi aţi umblat odinioară, pe când trăiaţi intru ele. Acum însă şi voi pe 
toate să le lepădaţi: mânia, întărâtarea, răutatea, blasfemia, cuvântul neruşinat 





din gura voastră. Nu vă minţiţi unul pe altul, devreme ce v-aţi dezbrăcat de omul 
cel vechi, laolaltă cu faptele lui, şi v-aţi îmbrăcat cu cel nou care, spre 
cunoaştere, se reînnoieşte după Chipul Celui Ce l-a zidit. Acolo ['unde este 
Hristos”, cf. Gal 3,1] nu este elin şi iudeu, tăiere împrejur şi netăiere împrejur, 
barbar, scit, rob, liber, ci Hristos totul intru toţi” (Col 3, 4-11). 


lată-l dar pe Sfântul Apostol Pavel prelungind peste timp lecţia pe care Hristos 
Domnul o dă "pe când [lisus] mergea spre Ierusalim şi trecea prin mijlocul 
Samariei şi al Galileii, intrând într-un sat" (Lc 17,11-12a). Că la întâlnirea cu 
suferinţa, cu moartea celuilalt, fizică sau spirituală, nu trebuie să te prevalezi de 
norme ale legii, cât de legea aceea adâncă a iubirii şi impreună-lucrării cu celălalt 
la izbăvirea lui, la slobozirea din nenorocire. Schema pedagogică a renunţării la 
păcat pe care o prezintă Sfântul Apostol Pavel colosenilor, şi prin ei nouă, oferă 
coloana vertebrală a unei morale cu Hristos opusă oricărei etici lipsită de Hristos, 
plină de drepturi ale omului sau animalelor sau cine ştie ale cărei alte creaţii 
dumnezeieşti, dar hpsită de dreptul lui Dumnezeu, nefundamentată pe Cuvântul lui 
Dumnezeu, care dă adevărata înţelepciune. 


Și mai este ceva de remarcat. Nu de puţine ori în comunitățile creştine cărora le 
aparținem prin viaţă liturgică şi duhovnicească se întâmplă că unii din cei pe care-i 
socotim a fi leproşi (şi ce teribilă diagramare a leprei spirituale face Sfântul Pavel, 
identificându-i "bubele"”) să se întoarcă, vindecat de Hristos, spălat în Taina 
Spovedaniei, hrănit cu Trupul şi Sângele lui Hristos. Să nu fim neatenţi cu acela ce 
se întoarce din zvârcoleala amarnică a unei vieţi fără Hristos la dulcea trăire cu 
Domnul. Să nu fim purtători ai sindromului fratelui fiului risipitor, cârtind la 
dragostea cu care Dumnezeu îl primeşte pe acela. Ci, slugi nevrednice, să lăudăm 
pe Hristos, Ce Se face loc de primire tuturor întorşilor din boală în sănătate. Din 
moarte la viaţă. 


(Extras din cartea: Pr. lect univ. dr. Constantin Necula - Iubesc, Doamne, ajută 
neiubirii mele...) 





Pr. Constantin Necula - Vindecarea leproşilor şi vindecarea noastră (Luca 17, 


Abia în 1873 un medic, Hansen - de unde şi denumirea medicală a leprei - a desco- 
perit agentul cauzal şi aceasta a permis căutarea soluției medicamentoase. Vizibil 
în Evanghelie nu despre tratarea cu sulfamidă, ori sulfonamide e vorba. Medi- 
camente descoperite în 1947 - şi care îl vindecă, de exemplu pe Sfântul Nichifor 
cel lepros (1890-1964). Şi astfel îl redau comunităţii ca un stâlp de foc şi rugă- 
ciune, readucându-l din insula Spinaloga şi apoi din Chios, din spitalul administrat 
de cel ajuns mai târziu Sfântul Antim din Chios, aproape de Atena, în stațiunea- 
leprozerie a Sfintei Varvara de la Aigaleo (în 1957). Şi care, aproape orb şi abia 
respirând de oboseala vieţii, îi învață pe oameni despre rugăciunea inimii, mân- 
gâind cu dragostea lui suferinţele oamenilor. Ci despre incredibila capacitate a lui 
Dumnezeu de a ne vindeca de negrija lumii de noi. Şi de propria noastră negrijă. 


Sunt istorici care ne spun că lepra nu era foarte răspândită în Israel. În ciuda 
faptului că Moise îi acordă un capitol întreg aproape (Levitic 3. 1-46) în îndru- 
mările ce privesc educarea sanitară a poporului. Nici grecii antici nu par afectaţi 
prea tare, ci doar sporadic, lepra fiind deseori confundată cu alte boli de piele. Mai 
ales apariția migrărilor unor popoare (longobarzii, de exemplu) şi Cruciadele au 
dus la modificări majore ale hărții interacțiunii bolii cu populația Europei. 


Doctorul Hansen descoperă factorul etiologic în vremea unui boom al bolii în Nor- 
vegia, când s-au îmbolnăvit 2800 de oameni. Mizerie, subnutriție şi sistem imu- 





nitar deficitar au rămas până astăzi modalitatea de a rămâne „deschis” unei astfel 
de boli. Care, apropo, se ia prin picături de salivă şi poate incuba până la 20 ori 
chiar 40 de ani - un soi de asimptomatici... 


Pentru a ţine departe de boală comunităţile, bolnavii aceștia erau izolați. TȚinuţi 
departe de sate sau comunități mai mari. Nu cred că cei 10 leproşi aveau clopoțeii 
pe care -1 atârnau, de exemplu, creștinii „milostivi” de fantomele umane ce locuiau 
în peşteri, departe de cetăţi. Şi unde câte un empatic cu har - cazul tânărului 
Francis din Assisi e notoriu - îi căuta să își trăiască pocăinţa. Nu păreau agresivi şi 
pericolul consta în lentoarea în care moartea le scurma în trup. Acum înţelegem 
oare ce boală a vindecat Hristos? Ce anume din lepră vindeca? Nu doar boala, ci şi 
atitudinea față de ea. Oferea o rațiune de a fi bolnavilor. Nu doar vindecarea, ci şi 
reinventarea limitelor lor personale. Reaşezarea lor în comunitate. De aceea îi 
trimite la Templu. Să primească „paşaportul” liberei circulații în mijlocul unor 
comunităţi riguros protejate de boală. 


Al 10-lea lepros. Nu are identitate de iudeu. E samarinean. Un „extracomunitar” 1- 
ar zice astăzi legislația. Nici nu avea unde merge, de fapt, să îşi confirme prin 
document vindecarea. Domnul nu mustră pe ceilalți 9, ci doar arată cât de mult 
funcţionărism a pătruns în inima credinţei. Într-atât încât omul nu mai mulţumeşte 


pentru vindecare, ci caută diplomă de absolvire a cursului intensiv de suferință. Ca 
noi astăzi care căutăm texte să ne suporte părerile, nu, nu pe Hristos care face 
minuni. Ci argumente. 


Deși, nu-i așa, credinţa nu se argumentează - ne zice Sfântul Sofronie de Essex - ci 
se întemeiază. Adică presupune un pic mai mult decât parcurgerea unor texte, 
ascultarea unor interviuri ori opiniile filmate ale unor experți autodefiniți ca atare. 
Vindecarea presupune întâlnirea cu Hristos. Nu documentul care să ateste vin- 
decarea ta. De aceea e dificil în vremea îndoit grea de acum. Pentru că ne teo- 
loghisim opiniile şi ideologizăm Evanghelia să ne încapă în cultură. Nu topim 
cultura în smerenia ce ne-o cere Evanghelia. Şi devenim guralivi, straşnic de 
zgomotoşi, fiecare pe etajul lui de cunoscuţi. Şi chiar credem că avem dreptate. Și 
e posibil. Dar nu ne mai întâlnim cu Hristos care ne vindecă în adânc, mai în 
adânc, de propria frică şi moarte. 


Al 10-lea lepros ne cheamă să medităm profund asupra întoarcerii la sursa vin- 
decării, Domnul lisus Hristos. Indiferent de unde ne vine - tehnic ori metodologic - 
vindecarea, sursa ei rămâne Hristos. Dovadă sunt cuvintele ultime din Evanghelia 
acestei duminici: „Ridică-te şi du-te! Credinţa ta te-a mântuit!” (Luca 17.19). 





Nu vi se pare interesant că tocmai un medic apostol, Sfântul Luca, ne povesteşte 
acest episod petrecut - după cum ne spune tot el la începutul textului lecturii - într- 
un sat? Semn că nu există loc geografic în care Hristos să nu facă minuni. Azi 
trăim în ciudata perioadă pe care Sfântul Sofronie o numea suferința lipsei de 
cultură a inimii într-un belșug de cultură a intelectului (Cuvântul 27 din Cuvântări 
Duhovniceşti, vol. |, Ed. Reîntegirea, Aba Iulia, 2004, pp. 319-329). 


Ce afectează o boală în cultura oamenilor este încrederea reciprocă şi sporirea 
apariţiei magilor de pripas, cultura privirii în ochi cu desăvârşită încredere. În lipsa 
unei culturi a inimii, cultura bolii răneşte credinţa şi transformă orgoliul în vehicul 
de manipulare. Dacă privim prin inimă clipa de acum așa se şi vede. Dacă nu-l 
întâlnim pe Hristos pe cale nici o vindecare nu este desăvârșită. Nu poate fi cu 
adevărat vindecare. Dacă la ieșirea din spital te întâlnești numai cu „funcționarii” 
vindecării nu ai nici o bucurie și boala se transformă în obsesie și tristețe. Chiar 
sănătos, cu acte în regulă, cum spunem deseori, suntem muritori. De unde aşadar 
căutarea în permanenţă de certificate de garanţie pe vieţile noastre? În Hristos nu 
este aşa. EI e garanţia. Şi a depus garanţia aceasta pentru noi pe coama Golgotei, în 
cel mai teribilist moment al funcționărimii- de la Templu și din politică- fără greş 
în conştiinţa sa. 


Un lepros ca orice bolnav cronic se teme să nu greşească ucigând pe alții cu boala 
sa şi vede ca fiind vindecare fiecare clipă pe care o trăieşte în plus față de termenul 
la care unii i-au semnat certificatul de deces în alb. EI ştie că Hristos Domnul e 
Viaţa. Şi că Acesta vede adânc în inima sa, unde îl creşte pentru Împărăţia ceru- 
rilor. Dă-ne Doamne putere să fim al 10-lea lepros. Mereu cu faţa spre Tine. 





Pr. Constantin Necula - Cel de alt neam (Luca 17, 12-19) 


[el [eo Cel [e Ț:4E- Be) 


Nu 1 se adresează ca unui terapeut, ca unui vindecător. Ci îl cheamă astfel: „Iisuse, 
Învăţătorule, fie-Ţi milă de noi!” (Luca 17. 13). Auziseră că ştie ce zice. Că învăţa 
bine. În fond „fie-ţi milă” nu însemna, neapărat, vindecă-ne. Ci mai mult spune-ne 
un mesaj de încurajare. Domnul Hristos nu mai reacționează ca în alte cazuri de 
vindecare, testându-le credinţa. Îi trimite să se arate preoţilor. Aceasta era rânduiala 
pentru a fi reprimit în comunitate. Cei care erau socotiți vindecaţi trebuiau să ia în 
piept drumul Ierusalimului şi, odată ajunşi la Templu, să obțină aprobarea - un soi 
de aviz sanitar - că se pot reîntoarce în casele şi comunitățile lor (Levitic 13.2; 14, 
2-5, 10). Asta nu însemna automat că acasă lucrurile deveneau uşoare şi bolnavul 
ce fusese lepros era primit cu ovaţii. Nu. Schimbarea mentalități comunităţii era la 
fel de anevoioasă ca vindecarea de lepră. Nu Legea îi făcea să se poată simţi bine 
întorşi acasă, ci iubirea. 


Domnul Hristos nu le cere credință, dar trimiţându-i la Templu pentru primirea 
documentului privind sănătatea le testa încrederea. Ei nu au fost vindecaţi pe loc, ci 
în mers, dacă vreți, pe cale, împlinind o poruncă absurdă când plecaseră din mar- 
ginea satului. Acolo, la kilometrul zero al întâlnirii cu Hristos, ei erau încă leproşi. 
Alungaţi şi alungaţii cetăţii. Erau zece. 


Aflăm din citirea Evangheliei că, pe când erau pe drum, solzii leprei le cad de pe 
pielea bătucită de boală, indiferență și neiubire. Sunt ca nişte cadavre înviate, în 
fond. Nouă continuă drumul spre templu. Împlinesc porunca Domnului. Nu știm 
cum se vor fi bucurat, cu ce ochi au început să se privească ori să se ruşineze de- 





acum că, sănătoși fiind, încă mai tresăreau ca nişte bolnavi. Unul, al zecelea, nu 
avea unde merge. Ăsta este adevărul. Nu se putea apropia de templu, samarinean 
fiind. Şi nici nu avea nevoie de recunoaşterea vreunui om din templu pentru a se 
întoarce acasă liniștit. Şi revine la Hristos, „cu glas mare slăvind pe Dumnezeu” 
(Luca 17. 15). Cade la pământ, mulțumind iudeului ce-L. vindecase. Era 
samarinean. Străin de neamul iudeilor. Om fără Templu valid, i-am spune noi azi, 
şi fără certificare într-o lume avidă de confirmări - exact precum cea de astăzi. 


Domnul ştia unde sunt cei nouă. EI îi trimisese. Întreabă unde sunt, să-i pună pe 
gânduri pe ucenici şi pe noi, peste veacuri. Şi-i spune samarineanului ceea ce le-ar 
fi spus și celorlalți: Scoală-te şi du-te, credința ta te-a mântuit! (Luca 12.19). 
Dincolo de faptul că-i spune lui aceasta doar pentru că el este întors, trebuie să în- 
țelegem adânc spusa Mântuitorului. Om simplu şi probabil disperat, samarineanul 
nu s-a gândit, nici o clipă, că pentru el soluția plecatului la templu nu e viabilă. Nu 
putea fi primit acolo. Nu exista pentru oamenii Templului aceluia. Templu nu 
exista pentru el. Dar împlineşte ascultarea poruncii. Întoarcerea lui la Domnul 
Hristos ne arată sensul credinţei sale. Crezuse în Acela ce-l trimisese la Templu. 
Lecţie bună, tare bună pentru orgoliile noastre de azi. 


Straşnica vindecare a leproșilor ne deschide şi nouă, celor dintre neamuri, sama- 


rineni în duh, poarta Împărăției. Căci „de alt neam” suntem toţi acei care nu am fi 
avut unde primi „atestare” de vindecare fără prezenţa lui lisus Hristos în istoria 
omenirii. 


Textul acesta al Evangheliei se leagă însă de o cerere a apostolilor. După ce-i în- 
vaţă despre smintiri și sminteli, despre iertare şi pocăință ucenicii îi cer, simplu, 
Domnului: „Sporeşte-ne credinţa!”(Luca 17. 5). Domnul le vorbește în pilde. Des- 
pre credinţa cât un bob de muştar ce sădeşte sicomorii în mare, dezrădăcinându-i 
din pragul de țărm al acesteia. Ori despre rânduiala, ştiută bine de păstorii din zonă, 
cinei stăpânului care mănâncă înaintea slugii din hrana unui sfârșit de zi lucrătoare 
(Luca 17.6-10). Despre firescul şi nefirescul credinţei, despre credibilul și incre- 
dibilul ei. Poate că nu înţeleseseră îndeajuns. 


După tradiția Bisericii, locul unde se petrec dialogurile acestea și vindecarea 
lepro-șilor este un loc aflat în panta lină care coboară dinspre Tabor. La poalele 
acestui Munte al Schimbării la Faţă a Domnului. Aici caută EI să schimbe 
mentalitatea asupra credinței. Asupra conținutului credinței. Pentru că le spune, 
limpede şi fără echivoc, că, oricât ne-am lucra de corect credinţa, ea rămâne un fir 
de ascultare şi slujire legat direct de Stăpân. Care este Dumnezeu. Le spune cu 
aceste cuvinte, ca şi cum ne-ar îndemna să ne notăm tema în caietul de clasă la ora 





de formare duhovnicească: „Aşa şi voi când veţi face toate cele poruncite vouă, să 
ziceţi: Suntem slugi netrebnice, pentru că am făcut ceea ce eram datori să facem” 
(Luca 17.10). Parcă altfel stă, nu-i aşa, icoana vindecării leproşilor acum dinaintea 
noastră. 


Samarineanul a înţeles. Credinţa care te duce spre împlinirea datoriei - cei zece 
care urmează drumul Ierusalimului împlinind datoria de a se arăta preoților de la 
templu - se împlineşte în credința aşezării în mirabila identificare a puterii lui 
Dumnezeu în toate împlinirile tale de credință. Poate că pilda o auziseră toţi. Dar 
samarineanul o şi ascultase adânc în inima sa. Cred că-l ajutase şi faptul că era 
străin de neam. Eliberat de etichete şi grija îndeplinirii unor paşi de restartare so- 
cială. Libertatea lui în raport cu gestul cultic îl face liber să-şi dezvolte propriile 
gesturi cultice. Ne învaţă pe toți că unde recunoști lucrarea lui Dumnezeu, a te 
pleca în țărână şi a-i mulţumi e semn de inteligență duhovnicească. E semn de 
credinţă. Nu de simplă împlinire a unei datorii. Astfel ne învaţă diferenţa între 
împlinirea datoriei şi împlinirea credinţei. Între aplicarea prezenţei noastre în 
spațiul lui Dumnezeu şi lărgirea prezenței lui Dumnezeu în inimile noastre. 


De aceea Sfântul Ambrozie, minunat cunoscător al Scripturii, ne spună că Dumne- 
zeu este singurul Tată care, împărțindu-și averea cu fiecare împărțire, îşi înmulțește 


bogăţia. Căci fiecare dintre noi - trecând de la datorie la credinţă - adăugăm bogăţie 
bogăției Sale. Ca un tată omenesc care pe măsură ce taie din loturile sale de pă- 
mânt, dăruindu-le fiilor săi, adaugă acel pământ, lotul fulor fiind avere tatălui. 


Zece oameni leproşi. Uitaţi și buboşi. Răniţi. Lepra are printre elementele de dia- 
gnosticare şi lipsa durerii. Poate tocmai pentru a nu urla de durere când se rup din 
carnea lor albită de spuză şi rană părți de trup. Poate că primul semn că s-au 
vindecat va fi fost acela că au început să simtă, în colbul drumului spre Ierusalim, 
rana făcută de pietrele ce loveau în picioarele lor. Căci sunt dureri care ți-arată că 
te-ai întors la viaţă! În linia orizontului samarineanului nu era chip de Templu. Dar 
în ochii săi Hristos se făcuse Templu. Şi acestui templu-Hristos îi suntem toţi mă- 
dulare, pietre vii. Indiferent de podmolul în care ne-a frământat Dumnezeu. Indi- 
ferent de neam. Ori orizont geografic. Vindecaţi ne întoarcem mereu. Avem la 
Cine. 


Sursa: tribuna.ro 





lerodiacon Visarion lugulescu - Predică la Duminica a XXIX-a după Rusalii - 
Duminica celor zece leproşi 


Au nu Zece s-au curăţit, dar cei nouă unde sunt?! (Luca XVII, 17) 


Fraţi creştini, purtarea celor nouă leproşi din Evanghelia de astăzi e revoltătoare. 
Cum au putut oamenii aceştia care au primit vindecarea în dar de la Mântuitorul să 
fie aşa de nerecunoscători şi de nepăsători faţă de binefăcătorul lor. Auziţi, să fie 
vindecaţi într-o clipă de grozava lor boală şi să nu vină să mulțumească nici măcar 
cu un cuvânt. Ce erau aceşti oameni înainte de vindecare? Nişte cadavre vii, nişte 


nenorociţi sortiţi pieirii. 


Boala leprei era o boală fără leac, ea îi despărţea cu desăvârşire de restul lumii, 
erau ca nişte lepădaţi de lume. Trebuia să rătăcească fără nădejde şi fără 
mângâiere, prin locuri pustii, departe de casă, de familie şi de prieteni, sortiți unei 
suferinţe fără de sfârşit. Dar într-o zi leproşii au avut norocul să-L întâlnească pe 
Mântuitorul. A fost de ajuns un singur strigăt către Dânsul: “/isuse, Învăţătorule, 
ai milă de noi!” A fost de-ajuns o singură vorbă de-a Domnului Hristos: “Mergeţi 
şi vă arătaţi preoților!”, şi deodată leproşii s-au curăţit. Oamenilor acelora le-a 
răsărit soarele bucuriei. De acum ei puteau să se întoarcă să guste din fericirea 
VIEŢII. 


Care ar fi trebuit să fie cel dintâi gând al lor? Nu se cădea oare să vină să 
mulțumească Milostivului Doctor dumnezeiesc? Nu se cădea să vină să-şi plece 
fețele la picioarele Lui în semn de adâncă recunoştinţă, aşa cum a făcut tovarăşul 
lor, care era de neam samarinean? Dar aceşti nouă evrei au uitat îndată după ce s- 
au văzut vindecaţi, şi n-au voit să se ostenească să-l aducă mulţumiri 
Mântuitorului. Urâtă a fost purtarea aceasta, ne simţim şi noi indignaţi când o 
auzim. 





Şi totuşi să nu-i osândim prea aspru pe aceşti leproşi nerecunoscători, căci şi noi 
facem la fel ca dânşii. Uităm de mulțimea darurilor pe care le-am primit de la 
Milostivul Părinte Ceresc, şi uităm să venim acasă la EI, aici în sfânta biserică 
să-l mulțumim, pentru cele ce ne-a dat până-n clipa de faţă, să-I mulțumim că 
nu ne-a pierdut cu fărădelegile noastre. Să-I mulțumim pentru toate bunătăţile 
ce ni le-a dat. Pentru căldura soarelui, pentru apa izvoarelor şi verdeaţa 
pământului, pentru sănătatea şi pentru aerul pe care-l respirăm, pentru toate 
frumuseţile pe care le-am primit în dar de la Tatăl nostru Cel Ceresc. Cei mai 
mulți au uitat cu totul şi, în loc de mulțumiri şi recunoştinţă, aleargă rătăciţi şi ca 
nişte vrăjmaşi ai lui Dumnezeu îndrăznesc să insulte şi să înjure pe Milostivul 
Dumnezeu negând existenţa Tatălui Ceresc. 


Alţii, încolțiţi de boli şi necazuri sau diferite interese, se întorc la Biserica Lui, dar 
nu ca să-l mulțumească pentru ce au primit, ci vin tot ca să-l ceară, să le dea şi iar 
să le dea. Prea puţini sunt aceia care recunosc că nu sunt vrednici de a mai primi 
alte daruri din partea lui Dumnezeu, ci cu adâncă smerenie vin mereu la biserică, 
să-l mulţumească şi să-L slăvească pentru ce le-a dat. 


Păcatul nerecunoştinţei faţă de Dumnezeu este foarte mare, fraţi creştini, dar e şi 
atât de obişnuit în lumea noastră creştină că aproape nici unul nu suntem în stare să 
recunoaştem şi să-l mulţumim după cum se cuvine pentru toate bunătăţile, 
frumuseţile, darurile pe care ni le-a dat. Dumnezeu nu cere de la noi decât o 
ieftină răsplătire; să-L recunoaştem ca Stăpân, ca Vistier al bunătăţilor, să-L 
socotim izvor al darurilor ce le primim; să vedem că de la EI ne vin toate, de la 
Părintele Luminilor de sus, şi să-I aducem laudă, cinste şi închinăciune, cu 
mulțumiri Smerite. 


Să nu zicem şi noi ca păgânii, ca necredincioşii; că nu ne pică nimic din cer, ci mai 
bine să deschidem ochii sufletului şi să vedem prin lumina adevărului, că de sus ne 
pică ploaie la vreme potrivită, căldura, vânturile şi zăpezile. Căci dacă n-ar pica 
ploaie, s-ar face ceva? Dacă pică prea multă ploaie se mai face ceva? Dacă nu dă 
Dumnezeu căldură la timp, ploi, zăpezi şi vânturi potrivite; toate maşinăriile şi 
îngrăşămintele chimice pe care le-a inventat omul nu s-ar face nimic. Aşa că de sus 
ne pică pâinica şi toate bunătăţile, de la Dumnezeu de sus. 


De aceea să recunoaştem şi să venim la El de pe drumurile rătăcite, şi să-l 
mulțumim Lui pentru toate. De unde vine boala aceasta a nerecunoştinţei? De la 
lepra păcatului mândriei, de la Lucifer, care n-a vrut să vadă şi n-a recunoscut de 
unde-i venea lui, când era în cer arhanghel, atâta lumină, atâta strălucire şi 
frumuseţe. 





Tot aşa şi cei care nu recunosc pe Dumnezeu ca autor a tot binele şi ca Stăpân al 
cerului şi al pământului, care dirijează toate şi de la care ne vin toate; aceştia suferă 
de lepra mândriei luciferice, de aceea n-au recunoştinţă faţă de Tatăl Ceresc. 


În Vechiul Testament, la Deuteronom VI, 8, vedem pe Dumnezeu cerând 
recunoştinţă oamenilor, căci zice aşa: “Dacă Domnul Dumnezeul Tău, Israile, te- 
a călăuzit în pământul părinţilor tăi, şi dacă mănânci şi te Saturi, pregăteşte-te 
cu grijă să nu uiţi pe Domnul care te-a scos din pământul Egiptului şi din casa 
robiei. Să nu zici în inima ta: puterile mele şi tăria mâinilor mele mi-au dobândit 
aceste avuţii. Ci adu-ţi aminte că Domnul Dumnezeul tău este Acela care ţi-a dat 
putere ca să izbândeşti!” 


lată deci că Dumnezeu le-a făcut cunoscut mai dinainte oamenilor, căci ştia Prea 
Milostivul Dumnezeu că acest popor evreu va fi foarte nerecunoscător şi va ajunge 
foarte departe cu nerecunoştinţa şi cu răutatea, după cum vedem şi din Sfânta 
Evanghelie de astăzi: au fost zece leproşi dintre care unul era de alt neam, de neam 
samarinean, şi doar acesta s-a întors de l-a mulțumit Domnului; din ceilalți nouă 
evrei nu s-a găsit nici unul să vină să-l mulțumească dumnezeiescului doctor. 


După cum ştim cu toţii din Sfintele Evanghelii, evreii au fost foarte 


nerecunoscători faţă de Fiul lui Dumnezeu, căci după atâtea binefaceri pe care le 
făcuse, vindecând pe bolnavii lor, săturându-i cu pâine, înviindu-le morții şi 
mângâindu-i cu cuvinte dumnezeieşti, ei L-au hulit, L-au batjocorit şi L-au omorât 
pe Cruce. 


O, ce grozav este păcatul acesta al nerecunoştinţei! Deci însuşi Mântuitorul, care 
era Fiul lui Dumnezeu, s-a dat pildă pentru noi! Sfântul Apostol Pavel îi îndemna 
pe credincioşii vremii sale zicând: “Mulţumim pentru toate lui Dumnezeu, căci 
aceasta este voia lui lisus Hristos, să aducem cu toții mulțumiri!” Omul cu 
dreaptă judecată poate învăţa şi din graiul făpturilor necuvântătoare căci toate Îl 
laudă pe Dumnezeu; ploile şi pământul, văzduhul şi florile câmpului, care 
răspândesc valuri de miresme spre Creatorul lor, păsările cu cântul lor de zi şi 
noapte. Cu atât mai mult ar trebui omul care este regele făpturilor, fiinţa cea mai 
aleasă, înzestrată cu minte luminată şi cu grai cuvântător! 


Dacă omul ar avea mai multă înţelepciune, ar putea să vadă şi să recunoască 
zicând: “Eu nu sunt nimic, prin mine însumi sunt un fir de praf, un mic vierme 
netrebnic în acest mare univers; puterea Ta Doamne mă înalţă, din mila Ta 
Doamne trăiesc, Ţie se cuvine lauda inimii mele şi a buzelor mele”. Şi dacă va 





zice aşa cu toată inima lui şi cu adevărată smerenie, mare câştig va avea de la 
Dumnezeu. 


Căci Sfântul loan Gură de Aur zice: “Dumnezeu cere recunoştinţa voastră, nu 


fiindcă are EI trebuinţă de ea, ci pentru ca Să vă facă vrednici de mai mari 
daruri din partea Lui!” Cine mulţumeşte, acela câştigă mila lui Dumnezeu 
înzecit şi însutit. 


Să vedem acum care este recunoştinţa creştinilor față de Atotputernicul, se 
potriveşte cu a celor nouă leproşi!? 


Într-un Sat, un creştin zace greu bolnav, şi cum sfârşitul se apropie, toate 
îngrijirile nu-i ajută la nimic, doctorii nu reuşesc cu nici o doctorie, omul e cu 
un picior în groapă. Ce-i mai rămâne omului de făcut? Să dea fuga pe aripile 
credinţei la Milostivul Dumnezeu, ştiind că ceea ce nu pot oamenii, Dumnezeu 
poate. În această situaţie, se roagă, plânge, trimite femeia să plătească slujbe la 
biserică, i se fac masluri, se spovedeşte, se împărtăşeşte. 


Deodată puterea dumnezeiască îl întăreşte, îl scoală sănătos. Dumnezeu l-a 
smuls de pe marginea mormântului, i-a mai dat zile de trăit. Dar ce vedem? 
După ce s-a făcut sănătos creştinul nostru, încetul cu încetul a uitat de 
Dumnezeu, a părăsit biserica Lui, s-a luat iar de înjurături, de fumat, s-a dus iar 
la petreceri ticăloase şi s-a prins iarăşi în vârtejul lumii. lată cum mulţumeşte 
omul nostru. 


Câţi ostaşi care au fost pe front n-au făgăduit că nu vor mai lipsi de la biserică, că 
vor ţine sărbătorile, posturile, că se vor lăsa de toate relele, dacă vor scăpa cu 
viaţă!? Când vedeau cum moartea seceră unul după altul, îngroziți strigau: 
“Doamne apără-ne, scapă-ne Doamne, ajută-ne ca să ne mai vedem şi noi copiii şi 
soţia, ajută-ne că vom aduce jertfe mari la biserica Ta, vom dărui icoane mari, 
candele, scapă-ne Doamne din iadul acesta”. Şi Dumnezeu i-a scăpat pe mulţi. Însă 
vai, o dată cu haina militară au lepădat şi credinţa şi promisiunile, căci acasă când 
au ajuns, în loc să îndeplinească cele promise, au început să înjure şi Biserica şi pe 
Dumnezeu. lată recunoştinţa omului. 


Sunt tineri mulți care vin la biserică şi se roagă să le ajute Dumnezeu să reuşească 
la examene, fac promisiuni că vor urma credinţa dacă reuşesc, dar după ce îşi văd 
scopurile împlinite uită de recunoştinţă. Şi aşa sunt o mulțime de leproşi 
nerecunoscători care se folosesc de darurile lui Dumnezeu, de oamenii lui 
Dumnezeu, de casa lui Dumnezeu. Acest groaznic păcat unii îl vor plăti în iad, iar 





altora va îngădui Dumnezeu să fie plătit de copii lor. Alţii, nu-i apucă moartea 
până când nu vor plăti în lumea aceasta, ca să cunoască că fără Dumnezeu n-ar fi 
putut face nimic. 


Aşa este omul de sucit şi de mincinos, că astăzi este într-un fel şi mâine în altul. 
Aşa au fost mulţi la cutremur, la inundaţii, la războaie, în timpul foametei, au 
promis multe, s-au întors pentru un timp, au venit la biserică, însă n-au ţinut mult 
toate acestea şi au uitat cu totul, căzând în mari fărădelegi. Lucrul acesta se repetă 
zilnic în ochii noştri. Câtă vreme lumea este în necaz, în nevoi, aleargă la 
Dumnezeu, Îi recunoaşte puterea, Îl roagă. 


Dar îndată ce trec necazurile uită iarăşi, ÎL părăsesc şi-l întorc spatele. Ce înseamnă 
asta? Neglijenţă, nepăsare, nesimţirea sufletului şi a trupului; de aceea Dumnezeu 
ne lasă să strigăm în zadar la EI; EI ştie, Milostivul, că suntem îndărătnici şi că în 
schimbul binefacerilor Sale, ei vor deveni mari făcători de păcate, hulitori şi 
nerecunoscători. 


De aceea păcatul acesta al nerecunoştinţei faţă de Dumnezeu Binefăcătorul nostru, 
de aproapele nostru, este atât de mare, şi atât de mare pagubă aduce, încât un sfânt 
părinte bisericesc l-a asemănat cu un vânt pustiitor, care usucă toate izvoarele 
harului ceresc. Ba mai mult decât aceasta, nerecunoştinţa atrage mânia 
dumnezeiască asupra celor ce se fac vinovaţi de ea. 


Am citit într-o carte veche o frumoasă istorioară, unde spunea că odată Bunul 
Dumnezeu a chemat toate virtuțile de pe pământ la Sine în cer ca să le vadă şi să 
le dea sfaturi. Între cei chemaţi erau: adevărul, dreptatea, mila, credinţa, 
bunătatea. Dar tot printre aceşti invitaţi erau şi două virtuţi care nu se mai 
văzuseră şi nu se cunoşteau. Se apropie una de alta să se recomande: eu sunt 

zise una, eu sunt PESE. zise cealaltă. “Cum, voi nu vă 


cunoaşteţi?” întrebă Bunul Dumnezeu. “Nu Doamne, — răspunseră cele două 
necunoscute — nu ne cunoaştem, că pe pământ nu ne-am întâlnit niciodată ”. 


Dacă stăm să judecăm drept, e plină de adevăr această istorioară. Nu ştiu cum se 
face că tocmai celui căruia îi faci cel mai mare bine îţi face cel mai mare rău. 


Poate fiecare dintre noi cunoaştem diferite cazuri din viața noastră. Pe câți n-am 
auzit şi eu: Părinte, am un vecin pe care l-am ajutat când era bolnav, l-am 
împrumutat cu bani, nu ştiam ce să-i mai fac, şi drept recunoştinţă n-a vrut să-mi 
mai dea banii şi mi-a devenit cel mai mare duşman. Apoi câţi copii sunt 
nerecunoscători față de părinţii lor, nu-i mai recunosc ca părinți. Câte mame 





văduve n-au pensie, iar copiii, pe care i-au crescut şi i-au hrănit la pieptul lor, acum 
le lasă să moară de foame. Câţi nu şi-au alungat părinţii de acasă în frig şi printre 
străini?! 


Câţi bărbaţi nu mai recunosc binefacerile soţiei?! Soţia care l-a iubit, l-a spălat, i-a 
crescut copiii, şi după ani de zile nu vrea s-o mai vadă-n ochi. Ce păcat strigător 
este şi acesta. „Să se trezească fiecare din întunericul acestui păcat, căci cel care 
nu are recunoştinţă faţă de aproapele, binefăcătorul său, tot în Dumnezeu 
loveşte, căci legea Lui o dispreţuieşte, făcându-se vrăjmaş al aproapelui şi al Lui 
Dumnezeu. Şi păcatul acesta nu rămâne nepedepsit. 


Fiecare să ne aducem aminte de acei cărora le datorăm recunoştinţă. Ori că te-a 
împrumutat o dată cu bani şi te-a scos din necaz, ori că a vegheat la căpătâiul tău 
când ai fost bolnav, ori că a cheltuit făcându-se naş de botez şi cununie, ori că te-a 
băgat într-un serviciu bun, ori că ţi-a dat haine, casă, de mâncare. Şi cu cât mai 
mult, întreit mai mult, acela care a cheltuit zile şi nopţi ca să te scoată la lumină, să 
te aducă la Dumnezeu, să cunoşti lumina lui Hristos. Şi oricare altă faptă pe care ţi- 
au făcut-o părinţii cei trupeşti şi cei sufleteşti. 


Nu scapi de dreapta judecată a lui Dumnezeu, dacă nu vei şti să-l mulţumeşti şi Lui 


Dumnezeu şi binefăcătorilor tăi în viaţa aceasta, aşa cât pe cât este cu putinţă. În 
nici un caz să nu ajungi să-i vorbeşti de rău sau să le faci o nedreptate, că te-ai ars 
şi te stingi ca fumul şi ca ceara te topeşti. 


E destul să ne amintim de soarta poporului evreu cât a trebuit să sufere din cauza 
acestui păcat al nerecunoştinței față de Dumnezeu. Dar pentru care păcate 
pedepsea atunci Dumnezeu pe poporul evreu, cu boala leprei? Sfânta Scriptură 
ne arată clar că pentru păcatul cârtirii, al clevetirii, al mândriei, al lăcomiei şi al 
nerecunoştinţei. 


> Miriam sora lui Moise a cârtit şi a clevetit împotriva lui Dumnezeu şi 
imediat s-a îmbolnăvit de lepră. 

> Pe Neeman Sirianul, l-a umplut Dumnezeu de lepră pentru mândria lui, dar 
după ce s-a smerit şi a venit la proorocul Elisei şi a făcut ce i-a spus 
Proorocul, îndată s-a tămăduit de boala leprei. 

> Cu boala leprei a bătut Dumnezeu pe Ozia împăratul, fiindcă a îndrăznit, în 
mânia lui, să se îmbrace cu veşminte preoțeşti şi să slujească în biserica lui 
Dumnezeu ca preot. După ce a făcut aceasta s-a şi umplut de boala leprei şi 
a fost depărtat de biserică, de lume şi de ai săi, petrecând toată viața, până 
la moarte în această boală, lăsându-l Dumnezeu ca pildă pentru toți, ca 





nimeni Să nu îndrăznească să se amestece în treburile preoțeşti, căci mare 
este taina preoţiei, aşa cum vedem că Domnul Hristos o aşează la loc de 
cinste. 


Taina preoţiei este una din cele şapte taine, fără de care creştinul nu se poate 
mântui. Vedem că Domnului Hristos pe cei zece leproşi îi trimite să se arate 
preoţilor. Preoţii în legea veche ţineau loc de doctori, şi acei leproşi care se 
vindecau trebuia să se arate înaintea lor, iar ei le dădeau dreptul ca să locuiască 
între oameni. Pentru aceasta Mântuitorul îi trimite la ei, aşa cum trimite şi astăzi 
pe toţi acei care sunt loviți de lepra păcatelor, să meargă să se arate preoților, adică 
să meargă să se spovedească înaintea preoţilor, mărturisindu-şi păcatele. Cel care 
nu se spovedeşte la preot rămâne necurățit de lepra păcatelor şi astfel nu se mai 
poate numi un creştin adevărat, şi nu mai poate locui printre oamenii adevăraţi, 
adică comunitatea creştină. 


De aceea să se grăbească fiecare să se spovedească cu multă încredere în Harul 
Divin şi nimeni să nu se înşele să creadă că se poate mântui şi fără preot. 
Dumnezeu a lăsat pe preoţi ca pe nişte salvatori ai celor ce cad în mlaştina 
păcatelor. Nu poate omul să se salveze singur când cade într-o mlaştină, trebuie 
ajutat. Îmi amintesc o povestire, deşi este un fel de minciună a unui vânător, dar se 


poate trage o învăţătură bună. 


Odată, spune vânătorul, după ce am împuşcat nişte păsări, am alergat în fuga mare 
ca să le prind pe acea mlaştină unde căzuseră fără să-mi dau seama m-am 
scufundat până la piept în nămol. Atunci îmi veni în gând o scăpare; cum aveam 
părul lung, m-am prins bine de el, şi astfel m-am tras în sus de păr, afară din 
mlaştină. Ce minciună grosolană, oricine poate observa aceasta, dar noi să ne 
folosim de tâlc. Păcatul este o mlaştină grozavă, toţi cei ce intră în mlaştina 
păcatului, se scufundă văzând cu ochii, că toate eforturile de scăpare cu puterile 
proprii sunt zadarnice. 


Toţi acei ce se încred în ei zic că nu au nevoie de ajutorul altora; ce să mă duc eu 
să mă spovedesc la preot, că e şi el un păcătos ca şi mine! Toţi aceştia rămân 
împotmoliți, rămân pradă morţii şi pieirii veşnice. Zadarnic se trag de părul 
capului, zadarnic îşi bat capul cu fel de fel de mijloace, căci fără ajutorul 
scumpului lisus Hristos nu se pot salva. Fără spovedanie şi împărtăşanie, care se 
iau prin mâna cea sfinţită a preotului, pot sta mult împotmoliţi şi nu se pot salva. Şi 
totuşi cu tot Harul şi bunăvoința preotului, dacă omul nu vrea să întindă şi el mâna 
din mlaştină, rămâne tot în pierzare. 





De aceea întindeţi mâna când vă chemăm, şi veniţi la Sfânta Liturghie, ca să vă 
salvaţi sufletele. Poate întreba cineva: Dar ce, preotul nu poate să cadă şi el în 
mlaştină, şi nu este şi el tot om, şi atunci, pe el cine-l mai scoate? Da, într-adevăr, 
şi preotul e supus greşelii, şi poate cădea şi el în păcate, dar să ştiţi că şi el întinde 
mâna unui coleg de-al lui şi se spovedeşte, căci şi preoţii se spovedesc, şi arhiereii 
şi diaconii. Care doctor nu se îmbolnăveşte şi nu cere ajutorul altui doctor?! Tot 
aşa şi preotul cere ajutorul lui Dumnezeu prin harul dat preoţilor. 


Noi când mergem la spovedit nu mergem la preot ca om, nu ne legăm de păcatele 
lui, ca sectanţii, rătăciţii, care s-au despărțit de Biserică, de preoție, de sfintele 
Taine; ce avem noi cu păcatele preotului? Ci ne folosim şi ne apucăm de cheile lui 
Dumnezeu, pe care le ţine preotul în mână, adică de Harul de a dezlega păcatele 
oamenilor. Aceste chei sunt date lui de Domnul Hristos. Arhiereii se spovedesc la 
preoţi călugări, preoţii şi diaconii care au smerenie şi frică de Dumnezeu se 
spovedesc şi ei pentru că numai aşa vor primi iertare cu toţii din partea lui 
Dumnezeu. 


Creştinii nu au voie să se spovedească la cei care n-au primit hirotonisirea ca preot 
duhovnic, n-au voie să se spovedească la preoţii caterisiţi sau la rătăciţi. 


Lepra, fraţi creştini, este o boală nevindecabilă. Tot trupul se umple de bube, de la 
cap până la picioare, apoi încetul cu încetul, începe să putrezească, să cadă carnea 
până la oase. Cad ochii, nasul, buzele, urechile, rămânând scheletul şi aşa se 
sfârşeşte în chinurile cele mai groaznice. Această boală era pedeapsa păcatelor pe 
care le-aţi auzit, şi de care a pomenit şi Sfântul Apostol Pavel astăzi, când spune: 
“,..că pentru păcatele acestea vine mânia lui Dumnezeu peste noi!” 


Dar s-au îndesit boli mai grele ca lepra: cancerul, holera, sida şi altele la care 
doctorii nu mai găsesc leac. Şi aceasta tot din cauza păcatelor noastre. Căci omul 
nu mai trăieşte rațional întru totul. Suntem pedepsiţi mai ales pentru patima beției, 
a tutunului, a desfrânării, a avortului. Dacă boala trupească este atât de grea, cât de 
groaznică trebuie să fie boala cea sufletească?! Boala cea sufletească aduce sufletul 
în starea cea mai jalnică, în cea mai grea nesimţire de moarte. 


Un sfânt părinte ne spune că dacă noi am vedea un suflet înainte de spovedanie, 
ne-ar fi scârbă să-l privim, căci este întocmai ca un lepros, desfigurat; fără ochi, 
fără nas, fără urechi, fără buze, cu dinţii rânjiţi ca moartea, cu răni curgând puroi 
din ele, cu umflături şi vânătăi. Îi spui cuiva unde duce beţia, curvia, tutunul şi 
toate celelalte vicii, dar nu te aude, nu te vede, nu te simte, nu vede pericolul ce-l 





aşteaptă. Vai de sufletele pe care le va apuca moartea în aceste păcate că vor pieri 
pe veci. 


Ce mai observăm din Sfânta Evanghelie de astăzi? Leproşii nu erau primiţi să stea 
în casă împreună cu cei sănătoşi, cu toată dragostea de familie, de fraţi şi surori. Ei 
trebuia să fie scoşi afară, rătăcind prin locuri depărtate. 


Să luăm şi noi învăţătură: care vrem să nu ne îmbolnăvim de lepra păcatelor, nu 
trebuie să ne asociem cu acest fel de leproşi. Mulţi zic despre cei care nu sunt 
serioşi, nu-şi văd de familie, de copii, de serviciu şi sunt cu toate viciile, că sunt 
lepre. Într-adevăr că boala aceasta a leprei este o boală contagioasă, de aceea cei 
sănătoşi fugeau de ea. 


Tot aşa şi lepra păcatelor se ia. Cum înjură părinţii, aşa înjură şi copiii, cum dă 
diavolului părinţii, şi copiii fac la fel. Şi aşa a reuşit diavolul cu lepra păcatelor să 
distrugă o mulțime de suflete, făcându-le incapabile de a mai simţi, de a mai gândi, 
de a vedea dezastrul şi pieirea lor. Să fugim fraţi creştini, dacă vrem să scăpăm cu 
sufletul curat, să venim la Scumpul nostru Mântuitor care ne-a izbăvit şi ne 
izbăveşte de toate răutăţile. 


Să fim recunoscători, că atât de mult a trebuit să facă EI pentru noi. EI şi-a vărsat 
sângele pentru mântuirea noastră, şi-a dat viaţa pentru noi, iar recunoştinţa noastră 
care este? Îl slăvim noi cum se cade? Îi mulţumim noi cum se cuvine?Să ne 
gândim ce ne întreabă acum Domnul pe toți: Cu ce recunoaşteți voi pentru 
binefacerile Mele? Mă înjuraţi, alergaţi la rele, daţi diavolului toate lucrurile Mele, 
nu-Mi mulțumiți. Veniţi mai curând, întoarceţi-vă cât mai curând la Mine până nu 
vă voi da foc, până nu vă voi amesteca cu pământul, până când nu vă voi spulbera 
pentru toate fărădelegile şi păcatele voastre, până nu vine ziua cea de pe urmă ca să 
daţi seama de toate nedreptăţile voastre, pe care le-aţi făcut faţă de aproapele şi faţă 
de Mine. 


Să ne întoarcem deci, fraţi creştini, către marele Binefăcător al nostru, 
Milostivul Dumnezeu şi să-i mulțumim pentru toate binefacerile care le-am 
primit de la EI şi pentru cele pe care le vom mai primi. 





Rugăciune 


Doamne lisuse Hristoase, Mântuitorule Cel Prea Milostiv, care ai tămăduit pe cei 
zece leproşi, tămăduieşte Doamne şi sufletele noastre, ale celor ce ne-am adunat 
aici. Tămăduieşte-le pe toate de lepra păcatelor, căci făgăduim că prin ajutorul Tău 


să nu fim nerecunoscători şi nemulțumitori ca cei nouă leproşi, ci vom aduce la 
picioarele Tale sufletele noastre smerite ca să ţi se închine ie până la sfârşitul 
vieţii noastre, până la ultima suflare a vieţii noastre, şi acolo în cerul Tău cel sfânt 
să ne duci şi pe noi, ca să fim cu Tine în vecii vecilor. Amin. 





Preot Gheorghe Sălăgian - Predică la Duminica a 29-a după Rusalii — 
Curăţirea celor 10 leproşi 


Sfântul Evanghelist Luca consemnează în Evanghelia sa, printre alte minuni 
consemnate de către el şi o altă minune, prin care scoate în evidență importanţa 
RECUNOȘTINȚŢEI. Această minune a avut loc: „....pe când lisus mergea spre 
Ierusalim şi trecea prin mijlocul Samariei şi al Galileii” (Luca 17,11). El a 
parcurs acel traseu, pe care evreii obişnuiţi nu-l parcurgeau, considerându-i pe 
samarineni spurcaţi, tocmai ca să-i întâlnească pe nefericiţii leproşi şi să-i vindece. 


Rugăciunea leproşilor şi vindecarea lor. Nu sfârşise Mântuitorul partea de drum 
din ziua aceea, când: „întrând într-un sat, L-au întâmpinat zece bărbaţi leproşi 
care au stat departe” (Luca 17,12). Dacă ar şti cineva ce îngrozitoare este lepra, 
chiar şi atunci când numai un singur om suferă de ea, ar putea să-şi închipuie ce 
„spectacol grozav” de nefericire comună oferă mai mulţi leproşi care stau în 
acelaşi loc şi îşi împărtăşesc necazurile reciproc. Această privelişte tristă a mişcat 
inima plină de iubire a Domnului, atunci când i-a întâlnit pe cei 10 leproşi. Nu 1- 
a fost silă sau greață de ei, n-a pus la îndoială oboseala călătoriei ca să amâne 
vindecarea lor pe ziua următoare, ci cu bunăvoință şi cu multă dragoste le-a 
ascultat glasurile lor jalnice şi totodată rugătoare, căci, aceşti leproşi stăteau 
departe de drum, ca să nu-i molipsească pe trecători, precum şi cei păcătoşi care se 
simt nevrednici să se apropie Domnul Cel Preacurat şi Sfânt; tot astfel leproşii 
stând departe, ca şi vameşul din parabolă, cer milă. 


Pentru a putea trece mai departe să explicăm această pericopă evanghelică, trebuie 
să cunoaştem cine sunt samarinenii sau samaritenii?, deoarece, vom constata pe 





parcursul explicării acestei pericope evanghelice că unul din cei 10 leproşi era 
samarinean şi cum Mântuitorul, trecând prin mijlocul Samariei, încălca toate 
obiceiurile iudaice cu privire la acest popor. 


În anul 722 î.Hlr., Regatul de Nord sau Israel a fost desființat în urma invaziei 
asiriene, conduse de către regele Sargon (4 Regi 17,4-6; 18,9-10). Mulţi locuitori 
au fost exterminați de către cuceritori, iar marea majoritate a populaţiei a fost 
deportată în Asiria, de unde nu se va mai întoarce niciodată. Pentru a repopula 
cetăţile şi satele rămase pustii, Sargon a adus aici prizonieri de război, păgâni din 
Balinon, Cutha, Avah, Emath, Sefarnaim (toate ţinuturi ale Orientului), astfel: 
„Jar regele Asirienilor a adus oameni din Babilon, din Cuta, din Ava, din Hamat 
şi din Sefarvaim şi i-a aşezat în cetăţile Samariei, în locul fiilor lui Israel; aceştia 
au moştenit Samaria şi S-au aşezat în cetăţile ei” (4 Regi 17,24). Peste aceşti 
colonişti, Sargon a mai adus în anul 715 î.Hr. mai mulţi captivi arabi. Alte valuri 
de captivi din Babilon, Elam şi Persia s-au adăugat în timpul domniei regelui 
asirian Asarhadon (681-668 î.Hr.). În sfârşit, unii dintre israeliţii deportaţi în 
Asiria, după trecerea unei perioade de timp, reuşind să fugă, vor veni şi ei în 
Samaria. Din amestecul acestor colonişti păgâni cu israeliţii din Samaria va lua 
naştere populaţia samariteană, pe care autorul cărții Înţelepciunea lui lisus, fiul 
lui Sirah o va caracteriza atât de sever, astfel: „Două sunt neamurile de care 
sufletului meu îi e silă, iar al treilea nu este neam: cei ce locuiesc în muntele 
Seir (Textual: „în muntele Samariei”), Filistenii şi poporul cel prost care 
locuieşte în Sichem” (Înţelepciunea lui lisus, fiul lui Sirah 50,25-26). 


Pe parcursul timpului, alți noi veniți, atât păgâni cât şi evrei (mai ales dintre cei 
expulzați de Ezdra şi Neemia pentru că au încheiat căsătorii cu femei păgâne) vor 
spori numărul samaritenilor. 


Dacă din punct de vedere etnic, populaţia samariteană se prezintă ca un amestec de 
sânge evreiesc şi păgân, nu mai puţin similară este situaţia şi când e vorba credință 
şi religie; şi aici găsim amestecate elemente din iudaism şi păgânism. Samaritenii 
nu admiteau din Vechiul Testament decât Pentateuhul, lucru firesc dacă ne gândim 
că ei erau separați de comunitatea iudaică încă înainte de apariția celorlalte scrieri 
ale Vechiului Testament. 


*% Ei credeau într-un Dumnezeu unic, respingând orice reprezentare sensibilă 
a Divinităţii. 

*%* Excludeau de asemenea orice antropomorfisme în maniera lor de a vorbi 
despre Dumnezeu. 





*% Îl socoteau pe Moise ca profet şi respectau cu mare strictețe poruncile Legii 
descoperite pe muntele Sinai. 

*% Acceptau existența îngerilor buni şi răi, a raiului şi iadului, a judecății 
sufletelor după moarte şi Învierea de obşte. 

*% Îl aşteptau pe Mesia, precum rezulta din convorbirea Mântuitorului cu 
femeia samarineancă (loan 4,25). 

*% Țineau cu mare rigurozitate sabatul şi sărbătorile prescrise de Legea lui 
Moise (Levitic 23,4-43). 

+ Practicau circumciziunea a opta zi după naşterea copilului şi admiteau a 
doua căsătorie, dacă din prima nu a rezultat copii. 

+ Respingeau categoric a treia căsătorie şi erau circumspecți în ceea ce 
priveşte divorţul. 

*% Toate dezvoltările ulterioare Legii lui Moise, care sunt specifice 
iudaismului au fost refuzate de către samariteni. 

*% Locul unde îşi oficiau cultul era muntele Garizim. Aici şi-au construit un 
templu care a fost distrus în epoca Macabeilor, prin anul 125 î.Hr. de către 
Ioan Hircan 1, fără ca să mai fi fost rezidit vreodată. Muntele Garizim a 
rămas însă pe mai departe loc sfânt pentru samariteni. 


Intre iudeii reîntorşi din exilul babilonic şi samariteni exista o ură ireconciliabilă, 


datorită originii impure a celor din urmă. Conflictul între ei a izbucnit în momentul 
în care repatriaţii din Babilon s-au hotărât să-şi construiască templul. Samaritenii 
au cerut permisiunea să fie admişi să participe şi ei la reconstrucție. Refuzul a fost 
categoric, iudeii considerându-i pe samariteni mai răi decât pe păgâni. Reacţia 
samaritenilor a fost pe măsură. I-au reclamat pe evrei la curtea persană, acuzându-i 
de răzvrătire, ceea ce a dus la anularea aprobării de reconstruire a templului. 


Când mai târziu, Neemia se va apuca de refacerea zidurilor Ierusalimului, 
samaritenii vor submina şi intenţiile acestuia, dărâmând noaptea ceea ce evreii 
construiau ziua. Astfel s-a ajuns la o ură neîmpăcată între evrei şi samariteni. 


Agresorii Mântuitorului, într-un moment de mare supărare împotriva Lui, n-au 
găsit altă înjurie mai mare pe care să I-o aducă decât să-L numească „samaritean” 
(loan 8,48). 


Și samaritenii căutau mereu pricini de a le căşuna supărări evreilor. Odată, pe când 
evreii din Ierusalim îşi prăznuiau Paştile, nişte samariteni s-au furişat printre ei şi 
au aruncat oase umane în templu, profanând astfel locul şi determinând 
întreruperea sărbătorii. 





Evreul care s-ar fi încumetat să călătorească prin Samaria, se expunea la tot felul 
de riscuri: „Și a fost ca atunci când s-au apropiat zilele înălţării Sale (adică 
perioada patimilor, răstignirii, învierii şi înălțării lui lisus, toate alcătuind trepte 
suitoare spre desăvârşirea rostului Său pe pământ), E] Și-a întărit gândul de a 
merge la Ierusalim. Şi a trimis vestitori înaintea Sa. Și mergând ei, au intrat într- 
un Sat de Samarineni, ca să-l pregătească totul. Dar ei nu L-au primit pentru că 
EI se îndrepta spre Ierusalim (căci, sub semnul reciprocităţii, Samarinenii evitau 
contactele cu Iudeii, şi cu atât mai mult cu pelerinii care călătoreau spre Ierusalim; 
de obicei, aceştia din urmă ocoleau teritoriul Samariei — provincie între Galileea şi 
Iudeea -, preferând un drum mai lung şi mai anevoios)” (Luca 8,51-53). Datorită 
celor relatate, locuitorii din Galileea preferau să înconjoare prin Pereea, când 
mergeau sau veneau de la Ierusalim. 


Cei zece leproşi ,...şi-au ridicat glasul, zicând: lisuse, Invăţătorule, miluieşte- 
ne!” (Luca 17,13). Deşi erau excluşi de la orice comunicare cu oamenii sănătoşi, 
cei zece leproşi se pare că au auzit despre faima Invăţătorului-Făcător de minuni. 


Intrebarea pe care ei şi-au pus-o a fost aceea că: Unde pot ei, în calitatea lor de 
excluşi din societate, ca să-L găsească? 


Un astfel de prilej preţios l-au avut atunci leproşii; de 
aceea, ei îşi înalță glasul rugător şi trist şi strigă toţi împreună: „,lisuse, 
Invăţătorule, miluieşte-ne!” (Luca 17,3). 


Ce răspuns a dat Domnul la rugăciunea lor? Nu le spune: „Fiţi curățiți”, precum i-a 
spus altui lepros, ci le spune: „Mergeţi şi arătaţi-vă preoţilor” (Luca 17,4). 


Mântuitorul nu le spune hotărât că se vor vindeca, ci îi trimite să se arate preoților, 
lucru pe care trebuia să-l facă numai un lepros care fusese vindecat, conform 
Levitic 14. La această poruncă data de lisus leproşilor, aceştia ar fi putut aduce 
următoarele obiecţiuni: 

- Ce să le arătăm preoţilor? Lepra noastră? 

- De ce nu ne vindeci prima dată şi apoi să ne trimiţi la preoţi? 


Totuşi, această poruncă a Domnului avea două motive importante. 


+ Primul motiv este acela că EI punea la încercare credinţa şi ascultarea 
leproşilor, căci, dacă omul se îndoieşte de poruncile şi de făgăduinţele 
Domnului, a ieşit din sfera credinţei şi-L coboară pe Dumnezeu la nivelul 
omului, ale cărui cuvinte nu sunt sigure, ci îndoielnice. 





Credinţa din convingere şi cu supunere, tocmai în asta constă: 


Este de-ajuns că acel lucru ni-l 
spune Dumnezeul adevărului, în adeveritatea Căruia trebuie să avem mai multă 
încredere, decât avem în logica şi în simţurile noastre. De o astfel de credinţă avem 
nevoie toţi cei care ne numim creştini; credința care dintr-odată, să nu pună la 
îndoială cuvintele Domnului, ci să se supună bucuros oricărei porunci date de EI, 
după cum atât Domnul, cât şi Sfântul Apostol Pavel ne învaţă: 

-„„Dacă tu poţi crede, toate-i sunt cu putinţă celui ce crede” (Marcu 9,23); 

-„Or, fără credinţă nu-i cu putinţă Să fim bineplăcuţi; fiindcă cel ce se apropie 
de Dumnezeu trebuie să creadă că El există şi ca răsplătitor Se face celor ce-L 
caută” (Evrei 11,6). 

Acei zece leproşi aveau o astfel de credinţă. De îndată ce au auzit porunca 
Mântuitorului, au plecat în oraş la preoţi, aşa cum mergeau oamenii vindecaţi, ca 
să primească certificatul de vindecare. 


+ Răspunsul Domnului la credinţa lor a fost următorul: „Și a fost că-n timp ce 
ei mergeau, S-au curăţit” (Luca 17,14). De aici reiese 
pentru care Iisus i-a trimis să se arate preoților, a fost acela, ca peste veacuri 
să ştim că nu avem voie să stricăm anumite legi şi instituţii întemeiate de 
Dumnezeu. 


Hristos ştia că preoţii cei mai de seamă ai Legii Vechi ÎL vor condamna la moarte 
şi totuşi EI nu opreşte, ci dimpotrivă porunceşte să se respecte instituția preoţiei 
Legii Vechi. El însuşi nu o strică, ci o transfigurează prin pogorârea Duhului Sfânt, 
dându-i putere sfințitoare. 


Preotul Legii Vechi constata lepra şi vindecarea ei care se făcea în mod minunat, 
căci medicina nu poate vindeca această boală, iar Preoţia Noii Legi are putere de a 
şterge prin Taina Spovedaniei lepra păcatului. 


Hristos nu-i îndeamnă pe oamenii timpului Său să nu asculte de preoţi, cum fac în 
zilele noastre falşii propovăduitori. Cei zece au plecat de la faţa Mântuitorului 
leproşi şi pe când au ajuns la preoţi au fost sănătoşi. Aceasta este minunea. 


La aceasta trebuie să luăm aminte căci minunea vindecării celor 10 leproşi este 
rodul ascultării lor faţă de porunca Domnului nostru lisus Hristos. Ei n-au putut să 
facă decât atât: să creadă în cuvântul Domnului şi să se ducă la preoţi. Au făcut aşa 
şi au primit marele dar al vindecării prin minune. 





În orice împrejurare însă, dacă omul îşi face, cu toată credinţa şi ascultarea 
datoria, în tot ceea ce depinde de propria lui putere, să fie încredinţat că 
Dumnezeu va face restul, care este neasemănat mai înalt şi mai important, decât 
partea făcută de om. 


Desigur, mulţi creştini doresc să fie virtuoşi şi curaţi în privinţa păcatului, slobozi 
de patimi, sfinţi, dar oare ce fac cu credinţa ceea ce depinde de puterile lor şi ceea 
ce le porunceşte Hristos în privinţa aceasta? Oare evită pricinile păcatului? Se 
silesc să se pocăiască şi să meargă la preoţii lor ca să se mărturisească şi să arate 
boala lor sufletească? Stăruiesc cu răbdare în rugăciune? Dacă fac aşa ceva, să fie 
încredințaţi că o adevărată minune îi va transforma în creștini virtuoşi, curaţi şi 
sfinţi. lată ce înţeles a avut porunca Domnului către cei zece leproşi. 


Recunoştinţa unuia şi nerecunoştinţa celorlalți 


Până aici cei zece leproşi au avut un comportament demn de toată lauda. A sosit 
însă momentul să se deosebească, nu numai în privinţa obârşiei de neam, ci şi în 
privinţa dispoziţiilor şi a purtării lor. Nenorocirea comună i-a unit pe cei nouă iudei 
cu samarineanul cel de alt neam (despre neamul samarinenilor am văzut mai 
înainte în ce relaţie erau cu iudeii) şi a înlăturat deosebirile etnice. 


Cei nouă iudei au dat frâu liber trufiei lor fireşti să stingă sentimentul de 
recunoştinţă față de o aşa mare binefacere săvârşită de Dumnezeul întrupat, să 
diminueze drastic credinţa pe care au arătat-o la început, „Jar unul din ei, văzând 
că s-a vindecat, s-a întors slăvindu-L cu glas mare pe Dumnezeu. Și a căzut la 


picioarele Lui, cu faţa la pământ, mulțumindu-l. Şi acela era samarinean” (Luca 
17,15-16). 


In purtarea acestui lepros vedem chipul acelei virtuţi nobile şi frumoase, care 


Binefăcătorului său recunoştinţa. El nu poate s-o ţină ascunsă, ci este mânat de 
puterea lui lăuntrică să şi-o mărturisească public. Şi fiindcă nici o binefacere nu 
este atât de mare ca binefacerea făcută nouă de către Dumnezeu, nici un 
binefăcător nu ne dă nouă atâtea daruri câte ne dă Dumnezeu, de aceea adevărații 
creştini sunt şi recunoscători. Mai presus de orice altceva, ei vorbesc peste tot şi în 
tot timpul de binefacerile lui Dumnezeu, slăvind numele Său, iar Dumnezeu, 
fiindcă recunoştinţa este o smerenie adaptată la binefacere, dă celor recunoscători 
daruri de o nobleţe şi mai mare. 





După recunoştinţa prea frumoasă şi nobilă pe care a manifestat-o atunci, cu multă 
voiciune, samarineanul, Sfântul Evanghelist Luca ne cheamă să vedem 
nerecunoştința. cea uscată şi urâtă şi nemulţumirea de care au dat dovadă cei nouă 
leproşi vindecaţi, iudei. Aceştia, nu numai că nu s-au întors să-l mulțumească lui 
Hristos când au simţit că s-au vindecat, dar n-au făcut-o nici după ce s-au arătat 
preoților. 


Cei nouă leproşi, cu voci tari şi cu aceeaşi căldură ca şi samarineanul, roagă pe 
Domnul să-i miluiască, cu aceeaşi credinţă în cuvântul Domnului aleargă la 
preot, dar de îndată ce şi-au văzut rugăciunea îndeplinită, de îndată ce li s-a 
stins flacăra durerii din inima lor, li s-a răcit şi credinţa şi recunoştinţa S-a stins. 
Pe când trupurile lor se vindecau de boala leprei, sufletele lor se îmbolnăveau de 
păcatul nerecunoştinţei, de aceea ei s-au curăţit numai de lepra trupului, dar n- 
au primit mângâierea sufletului, precum a primit Ssamarineanul cel 
recunoscător. 


Mai mult decât atât cine ştie dacă cei nouă iudei nu s-au întors chiar împotriva 
Binefăcătorului lor?, căci strămoşii aveau un proverb: „După nerecunoştinţă vine 
neapărat neruşinarea”. Cel nerecunoscător, ca să-şi liniştească conştiinţa care îl 
atenționează că el este dator lui Dumnezeu, vrea să se convingă pe sine şi pe alţii, 
că toate binefacerile lui Dumnezeu sunt evenimente fireşti sau întâmplătoare. 


Aerul, lumina, sănătatea şi celelalte bunătăți materiale pe care ni le dă Dumnezeu, 
pentru cel nemulțumitor şi nerecunoscător sunt toate lucruri fireşti. Capacitatea, 
succesele, situaţiile înalte, ocaziile de câştig, toate sunt rezultatele activităților 
proprii şi nicidecum nu sunt daruri care vin de sus. 


lată cum descoperă Dumnezeu nerecunoştinţa: „Și răspunzând lisus, a zis: Oare 
nu Zece s-au curăţit? Cei nouă unde sunt? Nu s-a găsit să se întoarcă să-l dea 
slava lui Dumnezeu decât numai acesta, care e de alt neam?” (Luca 17,17-18). 


Cu alte cuvinte, Mântuitorul a vindecat deodată zece bolnavi, care erau roşi de o 
boală nemiloasă şi totodată incurabilă. Acum îşi exprimă nedumerirea în ceea ce 
priveşte nerecunoştinţa celor nouă. Domnul însă, nu uită să-l răsplătească pe 
Samarinean pentru recunoştinţă, zicându-i: „„Scoală-te şi du-te; credinţa ta te-a 
mântuit” (Luca 17,19). Acesta a primit daruri îndoite de la Hristos: 

- vindecarea de acea boală grea a leprei; 

- mântuirea sufletului. 





după cum zice 
Psalmistul: „Ce oare Li voi da Eu Domnului pentru toate câte El mi-a dat?” 
(Psalm 115,3). 


Recunoştinţa faţă de Creatorul şi Proniatorul nostru ne-o putem exprima, pe de- 
0 parte, prin rugăciuni de mulțumire — şi acest lucru se face mai ales prin 
, care, în fond, 


Toate zilele vieţii noastre, victoriile, clipele de fericire, bucuriile duhovniceşti să 
le însoţim de câte o rugăciune de mulţumire către Dumnezeu — în general şi de 
participarea noastră cât mai activ la Sfânta Liturghie — în mod special, deoarece 
aceasta este cea mai înaltă slujbă de mulțumire pe care noi o aducem lui 
Dumnezeu. 


Să scoatem din sufletul nostru nemulţumirea cea urâtă, ruşinoasă şi egoistă. Din 
nefericire omul cel egoist are din fire înclinare spre nerecunoştință şi adesea se 
poartă cu oamenii ca acei copii nerecunoscători şi rău crescuţi, care au tot ce le 
trebuie, dar se supără foarte tare când părinţii lor le refuză un fleac oarecare. Omul 
egoist este atât de nerecunoscător, încât se codeşte să se arate creştin, să-şi 
îndeplinească unele datorii cu evlavie, să meargă la Biserică pentru a-l mulţumi 
Marelui Binefăcător, Care Şi-a jertfit viaţa pentru noi! Deşi este creştin botezat, 
ajunge chiar să ia în râs cuvintele şi faptele Domnului şi să batjocorească Biserica 
Lui cea Sfântă. 





Pr. Dorin Picioruş - Predică la Duminica a 29-a după Rusalii 


Iubiţi frați şi surori întru Domnul, putem avea recunoștință faţă de toți cei care ne- 
a făcut vreun bine vreodată...sau numai față de cei care și-au pus amprenta pe 
persoana noastră? 


Putem să-i recunoaștem în noi, ca pietre fundamentale ale persoanei noastre...pe 
cei care nu ne-au atins sufletul în mod esenţial? Adică îi putem iubi din toată 
inima...pe cei care nu ne-au atins cu iubirea lor, pe cei a căror prezenţă nu ne-a 
marcat în mod fundamental? Răspunsul e simplu: nu! 


Nu putem mima recunoştinţa, adică respectul, gratitudinea, dorința entuziastă 
de a mulțumi pentru instrucția teologică şi culturală, pentru viaţa şi cariera 
noastră...dacă nimeni nu ne-a ajutat în mod fundamental... .adică păsându-i de 
noi. 


Recunoașterea în noi a altuia, a celui care ne-a format, ne-a educat, ne-a modelat, 
ne-a dat o direcție personală...prin prezenţa sa...e reală...dacă acela s-a ostenit în 
iubirea lui față de noi...iar noi am resimțit această osfeneală a lui ca un bine 
fundamental al nostru. 


ȘI părinţii greşesc aici în mod fundamental...când cred că recunoştinţa copiilor 
față de ei e ca un act reflex: eu le-am dat viaţă, i-am crescut, i-am făcut mari, i-am 





dus la casele lor...trebuie să îmi fie recunoscători, adicăsă mă ajute 
necondiţionat... 


Insă recunoştinţa copiilor faţă de tine, ca părinte al lor, nu vine din ce crezi că ai 
făcut tu pentru ei...ci din ceea ce resimt ei că ai făcut pentru ei. 


Recunoștinţa vine din cum ai intrat în inima lor...din cum te-ai aşezat acolo...și 
din cum ai crescut, ca un univers imens...în sufletul lor... 


Şi copiii nu pot fi minţiți: dacă nu ai făcut or ce ai pututpentru ei...nu te 
vor recunoaște ca parte esențială din viaţa lor! 


Da, vor avea un anume grad de afecțiune faţă de tine...o anume grijă...un respect 
anume...Vvor veni la tine de ochii lumii...dar nu vor fi plini de recunoștință! 


Recunoştinţa e pentru gesturi totale. 


Recunoştinţa nu se naște din mâncare, băutură, bani de buzunar...ci din caracter, 
din darea unei direcții în viaţă...din faptul dea-l ajuta pe copilul tău să își 
descopere şi să îşi trăiască vocația lui. Din uitare de sine...pentru a te ocupa de 
viaţa profundă a altuia. 


ŞI din propria mea viaţă ştiu că recunoştinţa are multe trepte... 


Una e recunoştinţa mea faţă de bunicii mei, care m-au crescut şi educat, care au 
fost adevărații mei părinţi, alta e recunoştinţa mea faţă de soția mea, față de 
episcopul care m-a hirotonit, față de duhovnicii mei, faţă de prietenii mei, față de 
anumite rude ale mele, faţă de profesorii mei...şi alta, fundamentală, primordială, 
pentru Părintele meu duhovnicesc, pentru Fericitul Ile  văzătorul de 
Dumnezeu... .care mi-a punctat viața în mod abisal, absolut... 


Și cea mai mare recunoștință o ai faţă de cel care ţi-a schimbatîn mod 
radical viaţă...faţă de cel care te-a răscolit interior cel mai mult...faţă de cel 
care te-a făcut să te vezi cel mai mult...care te-a dus la cea mai mare cunoaștere 
de sine şi de Dumnezeu. 


Pentru că recunoştinţa este recunoaşterea celor prin care Dumnezeu te-a umplut 
de bucurie. 





Recunoştinţa e recunoașterea altora în tine ca vegetații esențiale ale sufletului tău, 
ca plămâni ai sănătăţii tale interioare. 


Și când mergem la pădure...mergem pentru aerul şi vegetația e€1...şi tragem în 
plămâni întreaga viaţă a pădurii... 


La fel, aici, recunoştinţa e aerul vieţii noastre...produs şi întreținut de cei care ne- 
au ocrotit şi ne-au iubit cu adevărat. 


Și tocmai de aceea inima noastră şi mintea noastră se îmbujorează la amintirea lor, 
renasc, se entuziasmează la pomenirea lor, la aducerea lor în amintire...pentru că 
prezenţa lor ne-a umplut de oxigenul pe care acum îl respirăm. 


Căci au fost și rămân vitali în viaţa noastră cei care ne-au învăţat să prețuim timpul 
şi viața noastră, să scoatem din noi tezaurul pe care ni l-a dat Dumnezeu, să punem 
în lucrare bucuria Lui față de noi, adică viața veșnică. 


Și toate acestea spuse până acum sunt regăsibile în Evanghelia de azi [Lc. 17, 12- 
19]...Pentru că samariteanul a devenit recunoscător...în momentul când „a 
văzut că s-a vindecat” |v. 15]. 


Și ceilalți nouăau văzurcă s-au vindecat...dar numai acesta, al 10-lea,a 
înțeles cum s-a vindecat... Sau, mai bine zis, a început să vadă în sine pe Cel care 
l-a vindecat...adică pe Cel care a făcut ceva fundamental pentru un străin...un 


bolnav...un om fără scăpare ca el... 


Lepra te dezumanizează...pentru că îți mănâncă trupul, ţi-l dezmembrează pas cu 
pas...E boala care nu se joacă cu tine...ci fe ucide metodic... ca şi cancerul sau 
HIV-ul. 


Când grupul celor 10 [v. 12] a cerut milă de la lisus [v. 13]...a cerut scăpare de 
moarte. De moartea sigură...Și toți l0au primit vindecarea de boala 
leprei...scăparea de moarte... Însă samariteanul...a văzut că s-a vindecat!... 

Cei 9 s-au bucurat că au scăpat...ŞI s-au dus la ale lor... 


Dar al 10-lea și-a dart seama că...a înviat dintre cei morți...Că a fost umplut de 
har...că 1 s-a înmulțit credinţa şi iubirea în el...prin vindecare. ..faţă de Cel care l-a 
făcut viu şi cu sufletul şi cu trupul... 


Noua viaţă din €l...harul lui Dumnezeu din €l...l-a făcut doxologic |v. 15]. 





Și recunoştinţa, după cum spuneam...e ce simte omul că ai făcut pentru el...și 
nu ce crezi tu că ai făcut pentru el... 


Dacă pentru cei 9 viaţa valora atât de puțin...şi, la fel şi mântuirea...pentru cel al 
lo-lea...viața şi mântuirea erau esenţiale...erau pline de doxologie...pline de 
recunoştinţă, de conştiinţă, de bucurie negrăită. 


Aşa se face că poţi predica lamii de oameni deodată...şi doar unul să se 
simtă atins de cuvintele tale...Şi acel unul se simte atins...de o anumită frază...de 
anumite  cuvinte...de anumite conexiuni  iluminatoare...pe măsura pregătirii 
lui pentru a crede...sau pentru a spori în credință. 

Minunile lui Dumnezeu, în termeni definalitare...au fost şi sunt 
întotdeauna eficiente... 


Nu de milostivire...adică de minuni...duce lipsă  Dumnezeu..ci El 
aşteaptă, răbdător, ca noi să ne coacem spre înțelegere. 


Prin dureri, prin necazuri, prin bucurii, prin întâlniri rare El ne conduce...spre 
a ne pregăti pentru a putea înțelege...paradoxal...ceea ce ne depășește toate 
simţurile și facultăţile trupului şi ale sufletului: întâlnirea personală cu Sine. 


In comparație cu dracii...care ne momesc şi ne bruschează libertatea cu tot felul de 
acte barbare... Dumnezeu e plin de sfială şi de atenţie în orice clipă...şi vrea ca noi 
să ne deschidem ca o floare...în care EI Își varsă nectarul. 


De aici şi avertismentul că e mare păcat...să îi smintim pe cei mici ai Lui...adică 
pe cei care se factor mai mici în conştiinţa lor plină de umilință...pe câtse 
umplu de Cel mai mare decât toată făptura... 


Cei nouă aveau nevoie doar de vindecare... 


Ca să vezi mai mult...ca să vezi mai sus...ca să aspiri la tot lucrul bun...trebuie să 
ai suflet mare...deschis măreției lui Dumnezeu. 


Și de aici...cel care își închide tot mai mult sufletul măreției prea milostive a lui 
Dumnezeu. ..devine tot mai nevăzător. ..şi nedoritor de vindecare. 





Da, ela văzut...că s-a vindecat! El a văzut în sine pe Cel care l-a vindecat... 
pe Cel care l-a umplut de bucurie negrăită. De aceea L-a recunoscut: pentru 
că Il avea în el! Il dobândise în el...pe Cel care i Se dăruise. 


Și Hristos i Se dăruise celui străin...celui bolnav...celui singur...pentru că iubirea 
Lui de oameni nu era o joacă...nu era un plan caritabil...prin care urmărea să 
câștige ceva fani...ci era dăruire de Sine, era harul Lui...prin care l-a legat de 
Sine pe cel nelegat de inima nimănui. 


Și de aceea a venit...spre Sine...cel legat, prin iubire, de Vindecătorul lui: pentru 
că a înţeles că doar EI îl iubea...pentru că El îi făcuse daruri incalculabile. 


Da, recunoştinţa € dorință străină pentru cei care îşi calculează orice cuvânt şi 
gest! 


E ceva nefiresc...pentru cei care nu simt că firescul vieții e tocmai trăirea în slava 
lui Dumnezeu. ..adică trăirea unei vieți...mai presus de fire... 


Că de aceea vorbim de viață divino-umană în Biserică: pentru că e viaţa mai 
presus de telurica acomodare cu toate păcatele şi plăcerile. 


Recunoștința samariteanului l-a făcut pe el israelit autentic... pentru că israelitul 
autentic e cel pe care Dumnezeu îl cunoaște pentru că îl iubește şi locuiește întru 
el. 


Și samariteanul s-a întâlnit cu Hristos din clipa în care a văzut vindecarea Lui în 
el...şi de atunci a început doxologia lui, lăudarea Lui din toată ființa. Noua 
lui viață e sculare din moarte şi acțiune continuă |v. 19]. 


E viaţa ortodoxă, adică continua luptă cu sine pentrua sta în bucuria lui 
Dumnezeu. ..şi, din mijlocul ei, să țipi doxologii în faţa lui Dumnezeu în orice clipă 
şi în orice loc. 


Căci dacă rugăciunea continuă nu e strigare din bucurie şi pentru bucurie... .atunci 
ea estrigare descurajată...e chemare care doare...pentru că Cel chemat nu 
e simțit înnăuntrul funţei noastre. 


Cine sunt cei față de care avem recunoștință? Ce ne învaţă recunoştinţa noastră 
să facem? Ne învaţă să le facem bucurii, surprize...pentru că Surprize, bucurii, 
luminări, încurajări au fost şi sunt şi ei pentru noi. 





Şi recunoştinţa se manifestă ca vizită, vorbire de bine, pomenire în rugăciune, 
ajutor, îmbrăţişare, taifas, împreună locuire... 


Rugăciunea pentru cei vii şi pentru cei adormiţi e recunoștință faţă de toți. 


Recunoştinţa față de Sfinţi, față de genii, de eroi, de marii oameni ai lumii... faţă de 
cei care au făcut pentru noi toţi lucruri importante se manifestă ca rugăciune, ca 
dorire de bine, ca popularizare a acestor fapte... 


Și, în primul rând, recunoştinţa faţă de Dumnezeu se manifestă...ca neieșire din 
comuniunea cu Sine...ca o conștiință suplă în toate relaţiile noastre... 


Cât de frumoși suntem în recunoştinţa noastră şi cât inspirăm și pe alții prin ea? 
Cât de mult este viaţa noastră o lumină pentru alții și cât găsim noi, în viața 
altora, lumină, îmbărbătare, alinare, încurajare? 


Sunt întrebări pe care samariteanul israelizat ni le pune...pentru că toţi am 
fost samariteni odată...şi am devenit israeliți prin Botez. 


Și fie ca recunoştinţa noastră să scrie pagini de istorie...pagini luminoase. ..din 
care să se aprindă şi conștiința celor care ne vor urma. Amin! 





Părintele Ion Cârciuleanu - Predică la Duminica a XXIX-a după Rusalii - 
Porunca recunoştinţei 


Multe şi mari au fost binefacerile revărsate asupra oamenilor, prin faptele minunate 
săvârşite de Mântuitorul, în timpul lucrării sale pământeşti. Omenirea s-a 
împărtăşit de alinare şi mângâiere sufletească: se adeverise ştirea pe care 
Mântuitorul o trimisese Înaintemergătorului Său: “Mergeţi şi spuneţi lui Ioan cele 
ce aţi văzut şi aţi auzit, că orbii văd, şchiopii umblă, leproşii se curăţesc, surzii 
aud, morţii învie, săracilor se binevesteşte” (Luca 7, 22). 


Despre una din faptele minunate săvârşite de Mântuitorul în lucrarea Sa de izbăvire 
din robia păcatului ne vorbeşte şi Sfânta Evanghelie de azi: Vindecarea celor zece 
leproşi. 


În timp ce Mântuitorul se îndrepta spre Ierusalim, străbătând satele şi oraşele din 
Galileea şi Samaria, însoţit de ucenici, în preajma unui sat, numit după tradiție 
Eugannim, este întâmpinat de zece bărbaţi leproşi, care, ridicându-şi braţele pline 
de răni spre Fiul îndurărilor cereşti, strigă plini de durere: “Iisuse, Învăţătorule, 
miluieşte-ne” (Luca 17, 13). Durerea celor zece oameni era neînchipuit de mare. 
Erau bolnavi de cea mai îngrozitoare formă a suferinţei omeneşti, de lepră. 


Microbul leprei infectează pielea bolnavului, acoperă tot corpul de răni purulente, 
descompune țesuturile, macină vasele, desfigurează chipul până la epuizare totală. 





Fiind o boală molipsitoare, cele mai aspre măsuri s-au luat încă din vechime pentru 
întâmpinarea şi înlăturarea ei. Insăşi legea lui Moise poruncea ca leproşii să fie 
îndepărtați şi izolaţi de orice aşezare omenească (Numeri 5, 1-3). 


Scoşi din sânul familiei şi din societate şi trimişi în locuri pustii, nelocuite, ei erau 
obligaţi ca la apropierea întâmplătoare a unei persoane, să strige: “Necuraţi, 
necuraţi!” Intr-un cuvânt, leproşii erau nişte oameni morţi între vi. 


Această dureroasă soartă o aveau şi cei zece bărbaţi leproşi amintiţi în Sfânta 
Evanghelie. Dar auzind de minunile şi de marea iubire de oameni a Domnului 
lisus, o sfântă nădejde le aprinde inima când află că Fiul lui Dumnezeu trece prin 
acele locuri. Aleargă cu înfrigurare spre Domnul şi strigă de la distanţă cu toată 
puterea sufletului lor: “Iisuse, Învăţătorule, miluieşte-ne!” 


Nouă dintre ei erau iudei, iar unul era samarinean. Suferinţa îi unise în nădejde şi 
rugăciune, într-o rugăciune caldă, plină de umilinţă şi credință. La strigătul 
curemurător al leproşilor, Domnul lisus se opreşte, ascultă şi-i priveşte cu 
dumnezeiască îndurare şi cine ştie dacă pe chipul Său ars de soare nu s-au 
rostogolit lacrimile durerii şi ale milei. Fără să rostească vreun cuvânt sau să facă 
vreun gest, ca în atâtea alte cazuri de suferință omenească, ci numai prin simpla Sa 
voinţă, Mântuitorul Hristos îi tămăduieşte pe loc de cumplita boală, spunându-le: 
“Duceţi-vă şi vă arătaţi preoților” (Luca 17, 14). În aceeaşi clipă, ca la o poruncă 
atotbiruitoare, durerile dispar, rănile se închid, nici o urmă de lepră nu mai rămâne. 


Bolnavii abia îşi cred ochilor, se privesc cutremuraţi unii pe alţii şi, cuprinși de 
negrăita bucurie a unor oameni care înviază din morţi, aleargă spre preoţi ca să 
capete aprobarea că s-au vindecat de lepră, că pot intra fericiţi în sânul familulor 
lor. Dar celui care i-a vindecat, îi arată vreum semn de recunoştinţă? Cei nouă 
iudei se răspândesc pe la casele lor, uitând să mulțumească măcar cu un cuvânt 
dumnezeiescului Tămăduitor. 


Singur Samarineanul, omul Străin şi pe jumătate păgân, se opreşte în culmea 
bucuriei, se reculege şi, cu inima pătrunsă de cea mai Sfântă recunoştinţă, se 
întoarce la cerescul Doctor al sufletelor şi al trupurilor, mulțumindu-i cu 
umilinţă din adâncul sufletului, “slăvind pe Dumnezeu cu glas mare şi căzând 
cu faţa la picioarele Lui” (Luca 17, 15-16). Din zece inşi, unul singur ştie că este 
dator să mulțumească şi acesta este un străin de lege şi credinţă. EI îşi arată 
recunoştinţa cu sufletul şi cu trupul, cu graiul şi cu cugetul, cu cuvântul şi cu 
corpul care cade în genunchi, ca într-o sfântă metanie, cu ochii pe care-i ridică spre 
cer. Deci, din zece inşi, unul singur ştie că la ceas de bucurie, şi mai ales acum, 





trebuie să mulțumească. La durere toţi au fost uniţi în rugăciunile de cerere, dar 
bucuria i-a despărţit pe unii de alţii şi, ce este mai trist, i-a îndepărtat pe cei nouă 
chiar de Părintele ceresc. 


Pentru cei nouă nu s-a găsit timpul necesar, nici dorinţa sufletească de a-şi arăta 
prin vorbe şi fapte, mulţumirea. Dorinţa lor de a-şi vedea familia, rudele, prietenii a 
fost mai puternică decât aceea de a veni şi mulţumi Mântuitorului. Ei uită cu totul 
că au datoria de a mulțumi, măcar, şi de a fi recunoscători faţă de EI. Le vine prea 
greu să se întoarcă din drum şi să rostească un cuvânt de mulţumire. 


De aceea, Mântuitorul întreabă: “Au nu zece s-au curăţit? Dar cei nouă unde 
sunt? Nu s-a aflat să se întoarcă şi să dea mărire lui Dumnezeu, fără numai 
acesta, ce este de alt neam? Și i-a zis lui: Scoală-te, şi mergi; credinţa ta te-a 
mântuit”, 


Fapta celor nouă este atât de nedemnă şi de păcătoasă, încât orice suflet drept se 
cutremură la auzul ei. Dar dacă ne oprim o clipă şi ne analizăm sufletul, vom fi 
poate unii dintre noi în situația de a nu judeca şi acuza prea aspru pe cei nouă 
leproşi nerecunoscători. Poate nu toți avem dreptul să-i condamnăm pentru 
atitudinea lor, deoarece şi noi ne-am găsit uneori în situația lor, ca după o 
binefacere primită de la Dumnezeu sau de la binefăcători pământeşti, să răspundem 
cu aceeaşi lipsă de recunoştinţă. O vorbă bătrânească spune: “Recunoştinţa este o 
floare rară!” Dar n-ar trebui să fie aşa. 


Recunoştinţa şi mulțumirea pentru binefacerile primite ar trebui să împo- 
dobească sufletul adevăratului creştin. Cel ce în sufletul său este pătruns adânc 
de credinţă şi dragoste faţă de Dumnezeu, de iubire faţă de aproapele nu poate 
rămâne străin la binefacerile primite şi să nu-şi arate recunoştinţele faţă de 
binefăcători. 


Sfânta Evanghelie de azi ne pune în față, printr-un exemplu, această datorie înaltă 
faţă de cei care ne fac bine. 


Din învăţătura sfintei noastre Biserici, ştim că toate câte le avem sunt de la 
Dumnezeu, care în atotbunătatea Sa, şi-a revărsat darurile Sale cele bogate peste 
noi. De aceea, pentru orice creştin, este o datorie sfântă recunoştinţa faţă de Tatăl 
ceresc, ca astfel să sporim şi mai mult legătura dintre noi şi EI şi să ne facem 
vrednici de daruri tot mai multe şi mai bogate. 





III mirturiseşte acest adevăr prin cuvintele: “Dumnezeu 


cere recunoştinţa noastră nu fiindcă are trebuinţă de ea, ci pentru a ne face 
vrednici de daruri mai mari din partea Lui. Cine mulţumeşte, acela câştigă mila 
Domnului, cu înzecit prisos, cu tot mai spornică dobândă”. 


Pentru Fericitul Ieronim recunoştinţa este o virtute specific creştină, o obligaţie 
de onoare, de dreptate şi de iubire, sentimentul natural care, sub o formă 


modestă, nu lipseşte nici la fiinţele necuvântătoare: “Boul îşi recunoaşte 
stăpânul şi asinul ieslea domnului său, dar Israel nu Mă cunoaşte, poporul meu 
nu pricepe” (Isaia 1, 3). 


Din viaţa Sfântul Gherasim cunoaştem, de asemenea, scena de duioasă recu- 
noştinţă a unui leu căruia cuviosul părinte îi scosese o ţeapă din laba piciorului. 
După moartea sfântului, animalul fioros al deşertului i-a rămas recunoscător 
până la sfârşit, murind de durere deasupra mormântului binefăcătorului lui. 


Ceea ce leul şi alte ființe asemănătoare fac din instinct, creştinul trebuie să 
împlinească din conştiinţă şi credinţă, ca pe una din cele mai înalte şi obligatorii 
porunci, ca expresie a inimii sale simţitoare, delicate, atente şi credincioase, ca un 
răspuns cu binecuvântări la binecuvântările primite. 


Sfântul Apostol Pavel ne întreabă: “Și ce ai, pe care să nu-l fi primit? lar dacă I- 
qi primit, de ce te lauzi ca şi cum nu l-ai fi primit?”. Oricum ne-am privi, nimic 
nu ne aparţine. Datorăm totul părinților noştri, Bisericii, şcolii, ţării, lui Dumnezeu, 
“căci toată darea cea bună şi tot darul desăvârşit se pogoară de sus” (lacob 1, 
17), de la Părintele îndurărilor. 


Păcat mare este nerecunoştinţa faţă de părinţi, atunci când nu le arătăm respectul şi 
purtarea de grijă cuvenite pentru tot ceea ce au făcut pentru noi, când nu-i vizităm, 
nu-i ajutăm sau, şi mai rău, când nu le vorbim frumos sau le-am uitat mormântul şi 
rugăciunea de pomenire pentru sufletul lor. “Cu fapta şi cu cuvântul cinsteşte pe 
tatăl tău şi pe mama ta, ca Să-ţi vină binecuvântare de la ei... Ca un hulitor este 
cel ce părăseşte pe tată şi blestemat de Domnul este cel ce mânie pe mama sa”, 
spune cuvântul Domnului (Sirah 3, 8 şi 16). În acelaşi păcat cădem când ne 
prefacem că nu mai cunoaştem pe cei care au avut un rol în formarea noastră 
intelectuală şi morală, pe dascălii, profesorii, sprijinitorii şi ajutătorii noştri, când 
nu ştim să-i salutăm, să le spunem un cuvânt bun sau să-i vizităm. 





Ridicându-ne ochii mai sus, la ce datorăm Domnului Dumnezeu, va trebui să 
zicem ca psalmistul şi împăratul David: “Cu ce voi răsplăti Domnului pentru 
toate câte mi-a dat mie” (Ps. 65, 3). 


Părintelui ceresc îi datorăm tot ce suntem, tot ceea ce avem, tot ceeea ce vedem 
în jurul nostru, toate bunurile materiale şi duhovniceşti, universul cu toate 
podoabele lui, cerul şi pământul, lumina, aerul, apa, hrana şi căldura, trupul şi 
sufletul, comoara Sfintei Scripturi, darurile Bisericii şi mântuirea veşnică. La 
aceste bunuri pământeşti şi duhovniceşti gândind, Sf. loan Apostolul exclamă, plin 
de admiraţie şi recunoştinţă, în Apocalipsa sa: “Vrednic eşti, Doamne Dumnezeul 
nostru, Să primeşti Slava şi cinstea şi puterea, căci tu ai zidit toate lucrurile şi 
Voința Ta ele au fost şi s-au făcut” (Apoc. 4, 11). 


“Cum nu e aici un ceas, nici o clipă în viaţa mea, zice Fericitul Augustin, în care 
să nu mă folosesc de binefacerile tale, Doamne, asemenea nu trebuie nici o clipă 
în care Să nu te am înaintea ochilor mei, în memoria mea, în care să nu te iubesc 
din toate puterile mele”. 


Sfânta Biserică, cu toate cântările şi doxologiile ei liturgice, cu toți psalmii şi Te- 
Deum-ul său dă slavă şi mulţumire, mai presus de toate, Domnului şi 


Mântuitorului Hristos, a cărui dumnezeiască viaţă încununată de jertfa de pe 
Golgota a fost o permanentă şi cea mai desăvârşită şi bineplăcută euharistie sau 
mulţumire ce s-a adus vreodată Tatălui ceresc. 


Recunoştinţa şi mulțumirea sunt sentimente nobile ce se trezesc în sufletele 
curate la primirea unor binefaceri, a unui dar Sau în faţa unei atitudini 
binevoitoare. Cel stăpânit de aceste sentimente dă dovadă de curăţie şi nobleţe 
sufletească, de preţuire a binefacerilor, de vrednicie în a primi aceste binefaceri. 
EI se învredniceşte, prin recunoştinţă, de dragoste şi stimă, de încredere şi 
sporire în daruri. 


Acest sentiment de recunoştinţă a dorit Mântuitorul să-l sădească în inimile 
oamenilor, prin minunea săvârşită. De aceea, când singurul lepros tămăduit vine la 
lisus să-l mulţumească plin de recunoştinţă, Mântuitorul, cu oarecare amărăciune 
în suflet, îi pune întrebarea: “Oare nu zece s-au curăţit? Dar cei nouă, unde sunt? 
Nu S-a găsit să se întoarcă să dea slavă lui Dumnezeu decât acesta?” Sunt 
cuvinte care conţin o aspră, dar dreaptă mustrare la adresa celor nouă leproşi ce şi- 
au dovedit prin nerecunoştinţa lor nevrednicia pentru alte binefaceri. 





Pentru adevăratul creştin, recunoştinţa este o datorie şi el trebuie să-şi împlinească 
această datorie cu toată căldura sufletului său. De aceea, Sf. Apostol adresează 
acest îndemn creştinilor: “Mulţumiţi pentru toate, căci aceasta este voia lui 
Dumnezeu, întru Hristos lisus” (| Tesal. 5, 18). Dar se pune întrebarea pentru noi 
toți: împlinim noi această poruncă a sfântului apostol, urmăm noi pilda 
Mântuitorului, sau suntem asemenea celor nouă leproşi? Pentru fiecare se poate da 
un răspuns în parte, după viaţa fiecăruia. 


Cu toţii suntem convinşi de atotbunătatea divină, arătată nouă prin diferite şi 
bogate daruri, dar mai puţini sunt aceia care să-şi îndrepte ruga lor de mulţumire 
căre Dumnezeu. Aceeaşi comportare poate exista şi față de binefăcătorii noştri 
pământeni. 


Și aceasta cu atât mai mult, căci dacă — creştini fiind -, uităm de recunoştinţa 
datorată Tatălui ceresc, cu atât mai uşor şi mai repede vom dovedi nerecunoştință 
față de binefăcătorii noştri pământeni: părinţi, educatori, dascăli, prieteni, societate 
Ce 


Prin lipsa de recunoştinţă vom da dovadă de neglijenţă, nepăsare, mândrie şi chiar 
răutate. De aceea, nerecunoştinţa este un păcat greu, care ne îndepărtează de la 
vistieria milostivirilor cereşti şi a binefacerilor omeneşti. 


Prin cuvintele Sfintei Evanghelii de azi ne-au fost puse în faţă cele două figuri: 
recunoscătorul şi nerecunoscătorul, fapta bună şi păcatul. În faţa lor, datoria 
noastră este de a alege fapta cea bună, recunoştinţa, pe care în orice împrejurare a 
vieţii s-o arătăm prin cuvânt şi faptă faţă de binefăcătorii noştri. 


Să fim recunoscători față de Părintele nostru ceresc, pentru darurile Sale. Să fim 
recunoscători față de binefăcători noştri pământeni, după îndemnul Sfântul 
Apostol Pavel: “Mulţumiţi tuturor pentru toate... mulţumiţi celor ce vă fac bine 
şi vă rugaţi pentru dânşii”. Amin. 





Părintele Iosif Trifa — Evanghelia duminicii a 29-a după Rusalii - Tămăduirea 
celor zece leproşi 


Să luăm aminte că Evanghelia aceasta se petrece şi azi. Beteşug de lepră este şi 
astăzi şi oameni leproşi sunt şi astăzi destui. Deosebirea e numai atât că oamenii de 
azi nu poartă boala leprei în oasele lor, ci în sufletul lor. Lepra era o boală 
cumplită, ce ataca mai întâi pielea cu răni şi bube rele. Intra apoi în oase şi le 
strâmba, făcând din om un schelet, un mort viu care umbla rătăcitor până ce 
moartea îl băga în pământ. Aşa-i, iubite cititorule, şi păcatul. O lepră, o boală 
cumplită ce cuprinde tot mai mult şi mai mult sufletul, până când îl strică şi îl 
omoară de tot. Şi păcătosul este un mort viu (Efes. 2, 1). O, dacă ni s-ar da nouă 
putință să vedem sufletele oamenilor de azi în chip văzut, ne-am îngrozi de 
neghiobiile şi sluţeniile sufletelor atacate de lepra păcatului. 


Lepra era o boală molipsitoare, şi cei cuprinşi de ea erau scoşi afară dintre ceilalți 
oameni. Şi păcatul este o astfel de boală molipsitoare de care tot creştinul trebuie 
să se ferească. Sunt însă atâţia creştini care se duc duminicile şi serile unde se 
vorbesc tot felul de vorbe porcoase; şi sunt atâţia părinţi care îşi lasă copiii, nopţile, 
de se umplu de lepră, de boală sufletească. 


Cei zece leproşi s-au tămăduit după ce s-au întâlnit cu lisus şi cu lacrimi s-au rugat 
Lui: „Iisuse Doamne, ai milă de noi!“ 





Tot aşa se poate curăţi şi un creştin de lepra păcatului. Întâi trebuie să simţi 
lepra păcatului ce ţi-a cuprins sufletul cu rană de moarte şi apoi, cu sufletul 


» Duceţi-vă şi vă arătaţi preoţilor“ — le-a zis lisus leproşilor, pentru că preoţii erau 
puşi, pe acele vremuri, de control asupra celor leproşi şi ei dădeau atestat despre 
cei curăţiți. Preoţilor li s-a încredinţat şi azi controlul sufletesc despre bolile 
sufleteşti ale oamenilor, şi taina mărturisirii îi cheamă şi azi pe oameni să-şi arate 
bolile sufleteşti. 


Câţi însă se mărturisesc cu regularitate şi bine? 


Cei zece leproşi, după ce s-au tămăduit, au uitat pe Marele lor Binefăcător şi numai 
unul s-a întors să-l mulțumească. O, ce mult se aseamănă greşeala leproşilor cu 
purtările oamenilor de azi! Lumea este plină de mila şi darurile Domnului. Ce dar 
mare este nouă, spre pildă, sănătatea sau mintea, priceperea. Și apoi, mai ales, 
darurile cele sufleteşti, pentru cine le ştie preţui şi folosi. Cel mai mare dar ce ni s- 
a dat nouă este Jertfa Crucii prin care ne-a izbăvit pe noi Domnul, ca pe cei zece 
leproşi. Atâtea daruri ni s-au dat nouă, încât ar trebui să stăm tot în coate şi 
genunchi, cu rugăciuni de mulțumită lui Dumnezeu. Dar e aşa de puţină 
mulțumirea între creştinii de azi! Şi asta-i încă o dovadă că nu trăim şi nu 
înţelegem Evanghelia cea adevărată. 


Dar şi mai mult greşim decât cei nouă leproşi când, în loc de mulțumită, noi 
batjocorim cu păcate darurile Domnului. Un astfel de batjocoritor este cel care 
suduie, de prea buiestru şi sănătos; cel care pradă banii şi averea ce i-a dat-o 
Dumnezeu sau n-ajută cu ea pe cel necăjit. O astfel de batjocură este acel nărav 
urât şi păgân că omul aleargă la aldămaş în crâşmă de câte ori Dumnezeu l-a scăpat 
din ceva necaz sau l-a ajutat în ceva izbândă. În atâtea chipuri şi feluri noi 
batjocorim mila şi darul Tatălui de sus... 


Iată câte lucruri frumoase şi de suflet mântuitoare ne învaţă Evanghelia cu cei zece 
leproşi. Nu uita, cititorule, nu uita această învăţătură! 


Leproşii de după război... 


Ce mult se aseamănă purtările oamenilor acum, după război, cu cei zece leproşi din 
Evanghelie! Ca şi leproşii din Evanghelie, oamenii se rugau în vremea războiului: 
„Doamne lisuse, fie-ţi milă de noi!“. Dar, la terminarea războiului, în loc de 





mulţumită lui Dumnezeu, au răsunat puştile şi aldămaşurile. În vremea războiului, 
un credincios îmi scria: „ŞI, mai departe, vei afla, domnule părinte, că am pus gând 
bun înaintea lui Dumnezeu că, de voi scăpa din acest potop de foc, apoi trei sferturi 
din viața mea am să o petrec în rugăciune şi numai un sfert pentru mine“... Cel 
care a scris scrisoarea a scăpat din focul războiului, dar mâna lui care scrisese 
făgăduinţa am văzut-o izbind masa dintr-o crâşmă şi din gura lui curgeau cele mai 
grozave înjurături. E plină lumea de azi cu astfel de leproşi pe care Domnul i-a 
scăpat din focul războiului; ei însă răsplătesc cu păcate pe Marele Mântuitor. 


Bogăţiile pe care Dumnezeu le dă omului 


Un om, nemulțumit cu averea sa, cârtea împotriva lui Dumnezeu. 

Un bătrân, auzindu-l, se apropie de el, îi apucă mâna dreaptă şi zise: 

— Ai vrea Să ţi se taie mâna asta pentru o mie de galbeni? 

— Nu, negreşit că nu! 

— Dar mâna stângă? 

— Nici! 

— Ai vrea Să-ţi dai ochii pentru zece mii de galbeni? 

— Ferească Dumnezeu! Nu mi-aş da un ochi pentru nimic în lume! 

— Ei vezi, răspunse bătrânul, ce bogății ţi-a dat Dumnezeu? Şi te mai plângi încă, 
în loc să-l mulțumeşti. 


Setea îţi spune de eşti sănătos ori bolnav 
Sănătatea trupului o poţi cunoaşte şi după sete. 


Când eşti sănătos, bei apa la termenele ei şi nu pofteşti mai mult decât ţi-e lipsa. 
Dar când eşti bolnav nu te mai saturi de apă. Din ce bei, tot mai multă ai bea. 


Aşa poţi cunoaşte şi sufletul tău de s-a încuibat în el boala lăcomiei sau ba. Dacă 
eşti mulțumit cu cât îți dă Dumnezeu şi lucrul mâinilor tale, sufletul tău este 
sănătos şi ferit de boala lăcomiei. Dar dacă niciodată nu mai eşti îndestulat cu cât 
ai, ci tot mai mult şi mai mult pofteşti, atunci sufletul tău este bolnav de boala şi 
setea lăcomiei. 


(Părintele Iosif Trifa, Tâlcuirea Evangheliilor duminicilor de peste an) 





Traian Dorz — Rugăciunea şi mulţumirea 


Orice rugăciune împlinită spre noi din partea Domnului, trebuie neapărat să fie 
urmată de o mulţumire recunoscătoare din partea noastră spre El. Ce sfântă este 
totuşi şi ce duioasă dorinţa Domnului după mulţumire din partea noastră! Cuvântul 
Lui parcă ne roagă: „,...şi fiţi recunoscători!” (Col 3, 15). 


Când din cei zece leproşi vindecaţi, doar unul s-a întors să mulțumească, 
Mântuitorul Bun S-a întrebat cu tristeţe: „...De ce numai străinul acesta s-a întors 
să mulțumească lui Dumnezeu?” (Lc 17,18). Abia al zecelea şi-a adus aminte de 
prima datorie care este a fiecăruia dintre noi! Dar oare acum al câtelea se mai află 
un recunoscător pentru câte binefaceri primim? 


...Nu uita nici una din binefacerile Domnului” este una dintre cele mai 
duioase şi mai triste porunci ale Cuvântului Sfânt (Ps 103, 2). Duioasă, pentru că 
vorbeşte despre cea mai dulce datorie a noastră. Şi tristă, pentru că o împlinim atât 
de puţini şi atât de puţin... 


Cât de minunat este când rugăciunile noastre de cerere sunt urmate în aceeaşi 
măsură de rugăciunile noastre de mulțumire! Nimic nu poate echilibra mai frumos 
relaţiile de dare şi de primire, de binefacere şi de recunoştinţă, de adus şi de dus — 
dintre noi şi Dumnezeu — ca rugăciunile noastre de mulţumire. 


Dacă ne-am unit soarta noastră cu a lui Hristos şi cu a Evangheliei Sale, — nici noi 
nu putem avea parte în lumea aceasta de o altfel de soartă de cum a fost a Lui... 
Dar dacă am înţeles cu adevărat voia şi lucrarea cea nespus de înţeleaptă a lui 
Dumnezeu, Îi vom mulţumi totdeauna Lui pentru toate lucrurile (Ef 5, 20). Nu 





numai pentru că aceasta este voia Lui cu privire la noi, ci şi pentru că tocmai 
acestea sunt spre cel mai mare bine al nostru (Rom 8, 28). 


Diavolul, pentru că nu poate lovi direct în Dumnezeu, va lovi totdeauna în cei pe 
care Hristos îi iubeşte cel mai mult, — tocmai pentru că şi ei Îl iubesc pe EI la fel. 
Dar, în loviturile îngăduite de Domnul să le sufere ei, Dumnezeu le dă o nespus 
mai mare mulțumire, tocmai pentru că au fost învredniciți să sufere din pricina Lui 
(Fapte 5, 41; Rom 5, 3). 


Cei mai scumpi înaintea Domnului vor fi loviți de vrăjmaşul lui Hristos totdeauna 
cel dintâi. Pentru că satana ştie cuvântul cel mai dureros al Domnului, care zice: 
»«„.cel ce se atinge de voi, se atinge de lumina ochilor Lui” (Zah 2, 8). Şi cine 
sunt mai scumpi înaintea lui Dumnezeu ca acei care Îi cântă Lui mai inspirat? 

Nu vă plângeţi niciodată când aveţi parte de vreo suferință, fie din partea lui 
Dumnezeu, fie din a oamenilor; nu vă daţi seama câte adevăruri află omul în şcoala 
suferinţei! Ce află omul acolo nu mai află niciodată şi nicăieri în altă parte. 


Părintele nostru duhovnicesc — dacă a aflat atâtea adevăruri minunate şi atâtea taine 
adânci ale lui Dumnezeu -— le-a aflat pe toate acestea numai în anii cei mai grei şi în 
cuptoarele cele mai aprinse ale suferinţei... 


„Suferinţa — zice el — mi-a dat mie mierea cea dulce cu care am uns toate cuvintele 
şi scrierile mele. Pentru asta le iubiţi şi pentru asta vă plac aceste scrieri. Fără 
mierea aceasta ar fi şi ale mele toate uscate şi serbede ca şi ale celor care n-au 
trecut pe acolo.” 


Dacă veţi cerceta viaţa oricăror oameni de sfinţenie ori de geniu, veţi vedea de câtă 
suferinţă au avut parte în viaţa lor. Cu toate acestea sau poate tocmai pentru această 
muncă, de ce înaltă frumuseţe au avut parte! Suferinţa le-a perfecționat într-atâta 
fiinţa şi le-a ţinut-o în aşa apropiere de Dumnezeu, încât au devenit aproape 
nepământeşti. Ori de câte ori ne atingem de ei simţim şi noi asta, cum spune 
Cuvântul Sfânt (| Cor 3, 10). 


Trebuie să ne rugăm mult Duhului Sfânt să ne dea harul priceperii de a discerne 
adevărul cel de aur din multele adevăruri de paie. Şi să-l mulțumim nu numai 
pentru că ni l-a dat, ci şi pentru că l-am primit. Nu numai pentru că ni l-a lăsat, ci şi 
pentru că l-am aflat. Nu numai pentru că l-am dobândit, ci şi pentru că l-am păstrat. 
Totuşi, dacă trebuie să greşim în ceva, mai bine să greşim făcând prea mult pentru 
Domnul — decât făcând prea puţin. Dacă este ceva ce am spus prea mult, — cei care 
se mulțumesc cu puţin pot să arunce restul... Dacă spunem zece mii de cuvinte, — 





cei ce sunt mulţumiţi cu cinci pot să uite restul. De aruncat, putem arunca oricând. 
De aflat, nu aflăm chiar oricând. Mai bine să ai din ce alege decât să n-ai! 


Totuşi noi, dacă suntem producători de grâu, se cuvine să-l dăm celor ce ni-l cer 
selectat, curăţit, ales. Să nu trebuiască să-l cearnă ei. Mulţi n-au cu ce — şi atunci 
înghit şi ce nu le face bine. 


Lucrarea alegerii grâului nostru o face ori vântul, ori ciurul. Vântul o face blând, 
răcoros şi plăcut, ziua, în arie şi la lărgime. Ciurul o face dureros, aspru şi greu, 
adesea noaptea, în furtună şi în strâmtoare. Să-l mulţumim lui Dumnezeu pentru 
linişte şi să ne lăsăm curățiți de vânt şi lopată. Şi să ne rugăm să nu ajungem în 
ciur, în furtună şi strâmtorare. 


Dar chiar ajunşi în ciur — să-l mulţumim lui Dumnezeu că nu ne lasă să putrezim 
cu gunoaiele în noi, ci face totul spre a ne curăţi de tot ce noi nu am vrut să ne 
lăsăm curăţiţi uşor de vântul şi de Cuvântul Lui. 


O rugăciune atunci este desăvârşită când în toate privinţele este plăcută lui 
Dumnezeu: nu numai în cuvintele ei sau în miezul ei duhovnicesc, — ci chiar şi în 
înfăţişarea noastră din afară, — în orice loc ne-am ruga. 


Mulţi nu iau prea cu grijă seama la înfăţişarea şi la poziţia lor trupească în timpul 
rugăciunii, spunând că starea lăuntrică este totul. Nu-i chiar aşa! Este foarte 
însemnat lucru şi cum suntem îmbrăcaţi, şi cum stăm aşezaţi în timpul cel sfânt al 
rugăciunii, când ne înfățişăm chiar înaintea lui Dumnezeu, nu numai sufletește, ci 
chiar şi trupeşte. 


Actul rugăciunii, ca şi actul creației, trebuie să fie de același nivel sfânt. Când 
cerem ceva lui Dumnezeu — sau primim ceva de la EI —, s-o facem aşa încât fie că 
ne dă EI nouă, fie că Ii dăm noi Lui, să fie totul de acelaşi preţ divin. 


Adevăraţii oameni ai rugăciunii au fost totdeauna şi oameni ai mulțumiri. 
Recunoştinţa este una dintre cele mai frumoase, mai înalte şi mai cereşti virtuţi. 
Și poate cea mai rară pe lumea asta. Doamne Dumnezeul Binefacerilor, fă-ne s-o 
avem totdeauna aşa în viaţa noastră! Amin. 


(Traian Dorz, Întâi să fim) 





Traian Dorz - Să nu uităm mulţumirea pentru ascultarea lor! 


„... În mod obişnuit, rugăciunea nu se strigă, ci se şopteşte sau se plânge, se 
murmură sau se cântă, se gândeşte sau se suspină. Dar când se strigă, înseamnă că 
sufletul se află în ceas de cumpănă grea şi că este o vreme de primejdie mare, şi că 
este o stare de alarmă şi de groază. În astfel de vremuri, răspunsul nu poate 
întârzia, numai înţelegerea lui poate. 


Atunci când omul strigă, înseamnă că ameninţarea este chiar lângă el. Iar el se 
vede chiar fără nici o putere de a o birui şi fără chiar nici o putinţă de a o înconjura. 
Nu are importanță cum privesc cei răi şi necredincioşi forma în care izbăveşte 
Dumnezeu din mâinile lor pe credinciosul Său care strigă către El pentru ajutor. 
Important lucru este că îl scapă! 


Felul în care vine salvarea lui Dumnezeu este mereu nou şi neaşteptat. Şi este 
dovada că Dumnezeu este prezent totdeauna şi veghetor asupra alor Lui. O, câte 
rugăciuni strigate în durere şi în primejdie, în groază sau în bucurie ne-a ascultat şi 
ne-a împlinit îndată Dumnezeu! Să nu uităm mulțumirea pentru ascultarea lor! 
Acei care au fost în cele mai grele stări şi au strigat către Domnul ştiu bine că cele 
scrise aici sunt întru totul adevărate. Dumnezeu i-a auzit şi i-a izbăvit îndată, pe ei 
sau pe cei pentru care se rugau strigând. Şi totdeauna îşi vor aduce aminte că nu un 
„concurs de împrejurări” 1-a salvat. Ci numai puterea lui Dumnezeu. 
Dar, vai, sunt mulţi care, după ce totul a trecut şi furtuna lor s-a liniştit, uită să-l 
mulțumească lui Dumnezeu! Ca cei nouă leproşi vindecaţi... 


(Traian Dorz, Porţile veşniciei — cap. Vrăjmaşii şi prietenii) 





Traian Dorz —Fiecare boală 


Fiecare boală-şi are începutu-ntr-un păcat, 
trupul nu se-mbolnăveşte cât e sufletul curat. 
Numai după ce păcatul intră-n suflet, doar apoi, 
întinându-se şi trupul, vin al boalelor convoi. 


Nu-L rugaţi întâi pe Domnul să vă vindece vreun trup, 
câtă vreme-n al lui suflet stau păcatele ca-n stup, 

ci rugaţi-vă "nainte şi-L chemaţi pe Dumnezeu, 

ca să-i poată fi dat harul şi iertat păcatul greu. 


Poate poţi (prin stăruinţe vinovat de îndelungi) 

la vreo slabă vindecare a vreunui trup s-ajungi, 
dar când boala sufletească n-a fost vindecată-ntâi, 
numai cu o vindecare-nşelătoare-ai să rămâi. 


Mulţi, când suferă cu trupul, au un suflet credincios, 
dar, cum au scăpat de boală, ÎI şi uită pe Hristos. 
Dumnezeu le dase boala ca să-L afle-n acest fel, 
dar când le-a luat durerea s-au şi despărțit de EI. 





Nu doriţi întâi să scape nimenea de-o boală grea, 

ci să lase-ntâi păcatul, că din cauza lui e ea. 

Dacă-i vindeci al lui suflet, poţi să-i scapi şi trupul său, 
dar când sufletul se pierde, vindecarea-n trup e-un rău. 





Preot Avasilcăi Vasile - Câte unul, nu toţi! 


La sfârşitul activităţii prin întemniţare, Sfântul loan Botezătorul îşi trimite ucenicii 
să-L întrebe pe lisus Hristos, despre ale cărui fapte minunate se vorbea în tot 
poporul: „Tu eşti Cel ce vine sau să aşteptăm pe altul?“ La care, „Domnul Iisus, 
răspunzînd, le-a zis: mergeţi şi spuneţi lui loan cele ce auziţi şi vedeţi: Orbii îşi 
capătă vederea şi şchiopii umblă, leproşii se curăţesc şi surzii aud, morții înviază 
şi săracilor li se binevesteşte. Şi fericit este acela care nu se va sminti întru Mine 
(Mt 11, 3-6)“. 


Toate aceste fapte anunţă şi arată în acelaşi timp că lisus din Nazaret este 
Hristosul, Mesia, Cel aşteptat de către poporul Israel. Curăţirea de lepră, vindecare 
ce putea veni numai printr-o minune dumnezeiască, este unul dintre puternicile 
semne ale recunoaşterii Mântuitorului lisus Hristos. 


În Sfintele Evanghelii avem relatate două întâlniri ale Domnului lisus cu cei 
bolnavi de lepră. 


4 O dată, după ce a sfârşit minunatele cuvinte spuse pe munte (Mt cap. 5-7), 
„coborându-se, urmat fiind de mulţimi multe, iată un lepros s-a apropiat 
şi închinându-I-se, a fost curăţit de lepra lui (Mt 8, 1-4)". 

4 Altă dată, „intrând într-un sat, L-au întâmpinat zece leproşi care stăteau 
departe şi care, ridicându-şi glasul, au cerut milă de la Învățătorul. Iar 


Iisus văzându-i, i-a trimis să se arate preoţilor. Dar pe când ei se duceau, 
S-au curăţit (Le 17, 12-14)". 





Este adevărat că „mulți au crezut în numele Lui şi văzând minunile pe care le 
făcea (In 2,23) erau uimiţi peste măsură (Mc 7,37), dar lisus Insuşi nu se 
încredea în ei, pentru că îi cunoştea pe toți şi ceea ce era în om“ (|n 2, 24-25). 


Starea în care se găsea la momentul acela poporul iudeu este foarte bine conturată 
şi comparată de Mântuitorul lisus Hristos cu un caz petrecut în timpul Sfântului 
Prooroc Elisei. 


Având obiceiul de a intra şi învăţa pe oameni în sinagogă, deşi „toți ÎI încuviințau 
şi se mirau de cuvintele harului ce ieşeau din gura Lui“ la citirea şi tâlcuirea 
cărţii proorocului Isaia (Lc 4, 18-21), Mântuitorul le-a zis: „Adevărat zice vouă că 
nici un prooroc nu este bine primit în patria sa, adăugând şi mulţi leproşi erau 
în Israel în zilele proorocului Elisei, dar nici unul dintre ei nu s-au curăţat, 
decât Neeman Sirianul, de alt neam“ (Lc 4, 27). Proorocul Elisei l-a vindecat pe 
Neeman trimițându-l să se scalde de şapte ori în râul Iordan şi 1 s-a înnnoit trupul 
ca trupul unui copil. „Arunci Neeman a cunoscut că în tot pământul nu este 
Dumnezeu decât numai în Israel“ (UV Regi, cap 5). 


Cum era Dumnezeu numai în Israel, de ce nu s-a vindecat nici un lepros din Israel? 
Ce fel de credinţă avea acest popor ales de Dumnezeu încât se vindecau cei de alt 
neam? 

Această stare de neînțeles se vede din aceea că după cele spuse, toți din sinagogă s- 
au umplut de mânie şi sculându-se au vrut să-L. omoare pe Domnul lisus 
aruncându-L în prăpastie, dar încă nu venise timpul pentru aşa ceva, şi a plecat mai 
departe (Lc 4, 28-30). 


În cazul vindecării celor zece leproşi apare aceiaşi stare. Dintre cei zece vindecaţi, 
doar „unul singur s-a întors şi, căzând cu faţa la pământ la picioarele lui lisus, I- 
a mulțumit, Slăvind pe Dumnezeu“ (Lc 17, 15-16). 


Cine era acesta „unul singur“ care mulțumea şi slăvea pe Domnul lisus? Uimitor! 
Era de alt neam, samarinean. Cum a fost în timpul proorocului Elisei, aşa a fost şi 
în vremea Domnului lisus. Dar în vremea nostră cum este? Cât de mult se 
aseamănă viaţa oamenilor sfinți cu viaţa Fiului lui Dumnezeu... 


Este adevărat că preotul era pus să slujească pentru cei din neamul lui Israel (Lev 
cap 13 şi 14). Din cei zece leproşi, nouă s-au dus să se arate preoţilor pentru 
constatarea vindecării de lepră primită de la Mântuitorul lisus Hristos. Cel de alt 
neam s-a întors, văzîndu-se curățit de lepră, la Domnul lisus, neavând unde să 
meargă. Dar, cu toate acestea Mântuitorul îi întreabă şi de ceilalți nouă. Oare ei nu 





s-au curățit? Poate chiar cei nouă i-au spus acestui samarinean vindecat să nu 
meargă la preoţii lor, că nu se vor uita la el, fiind de alt neam, ştiindu-se că „iudeii 
n-au amestec cu samarinenii“ (In 4, 9). A crede şi a cunoaşte pe Domnul lisus 
ca Singurul Mântuitor nu ţine de apartenenţa la un anumit neam sau popor. 
Sunt mulţi care au parte de mila lui Dumnezeu, doar câte unul, ici-colo, sunt cei 
care-L recunosc şi rămân cu Domnul lisus. 


Înseşi persoanele leproşilor vindecaţi devine loruşi semn puternic de recunoaştere 
în Domnul lisus pe Hristos şi Mesia vestit şi aşteptat de iudei. Uitându-se la 
trupurile lor vindecate, ar fi trebuit să-L vadă pe Mântuitorul lumii. 


Cei bolnavi de lepră erau izolaţi de ceilalți oameni sănătoşi. Dacă ţinem cont de 
semnele leprei sufleteşti arătate de Sfântul Apostol Pavel, anume: desfrânarea, 
necurăţia, patima, pofta rea, lăcomia, mânia, iuţimea, răutatea, defăimarea şi 
cuvintele de ruşine (Col 3, 4-11), se pare că raportul se schimbă. Cei bolnavi 
sufleteşte sunt cu mult mai mulți decât cei sănătoşi sufleteşte. Cine de cine se 
izolează? Cine rămâne în lume şi cine este izolat de lume? Nu poate avea amestec 
cei sănătoşi cu cei bolnavi. Păcatul este mai contagios decât lepra. Starea generală 
este cea de lepră a păcatului. Sunt daţi deoparte cei care se curăţesc prin puterea 
Domnului lisus. Se ridică la rang de normalitate ceea ce altădată era condamnat de 
orice minte umană ce avea onoarea şi cinstea de a fi chip al lui Dumnezeu. 


În numele drepturilor omului, leproşii sunt primiţi în mijlocul oamenilor. Tot mai 
mulți credincioşi sunt daţi afară din tabără şi consideraţi bolnavi pentru că nu 
acceptă păcatul făcut în numele libertăţii omului. Atâţia creştini... şi totuşi puţini 
se vindecă de lepra păcatului, aşa cum a fost în timpul proorocului Elisei şi a 
Domnului lisus. 


Atâţia ostaşi ai Domnului... şi puţini sunt cei care nu se amestecă cu leproşii. Tot 
mai mulți sunt amăgiţi de starea generală a lumii acesteia în care se pare că se 
poate trăi printre cei leproşi fără a fi contaminaţi. Cât de actuale sunt cuvintele 
Părintelui Iosif Trifa, acelea prin care îndeamnă la a ieşi din lumea care zace în cel 
rău. Izolarea de lepra păcatului caracterizează viaţa celor hotărâți de a trăi mai 
lângă Domnul lisus. Atât de mult ne-am amestecat cu duhul lumii, încât prea puţin 
se mai vede diferenţa între luptători şi dezertori, biruitori şi înfrânți. 


Astfel Mântuitorul Hristos rămâne şi azi neîncrezător, ştiind ceea ce este în om. 
Singurătatea Mântuitorului lisus Hristos se pliază în puţinii singuratici care trec din 
ceata celor ce sunt doar curăţiți în ceata celor ce sunt şi mântuiți. Amin. 





Pr. Anthony M. Coniaris - Duminica a XII-a după Înălţarea Sfintei Cruci (a 
XXIX-a după Rusalii) - “Au nu zece s-au curăţit? Dar cei nouă unde sunt?” 


Un băieţel care nu a scos nici un cuvânt în cei şase ani ai săi, a izbucnit la o 
masă: “Mamă, se arde pâinea!” Uimită, mama a Sărit bucuroasă să îl 
îmbrăţişeze şi i-a spus: “Fiule, de ce până acum nu ai vorbit?” Copilul a 
răspuns: “Ei bine, până acum totul a fost OK.” 


Aceasta este tendinţa noastră, a tuturor, de a vorbi când e ceva de criticat, de a cere 
ajutorul lui Dumnezeu când ceva merge rău, şi de a tăcea când totul este în regulă. 
Aşa ceva vedem şi în cazul miracolului vindecării celor zece leproşi, după ne-o 
povesteşte Evanghelia Sf. Luca. 


Zece leproşi 


“Intrând într-un Sat, L-au întâmpinat zece leproşi care stăteau departe, şi care 
au ridicat glasul şi au zis: Iisuse, Invăţătorule, fie- Ţi milă de noi!” 


Lepra era una dintre cele mai mizerabile şi fără de speranţă boli din acele vremuri. 
Era o moarte zilnică. Fiecare parte din tine moare. Astăzi poate îţi moare un deget, 
apoi un picior sau o mână sau o ureche. Fiind boală contagioasă, leproşii erau 
izolaţi de societate. În timp ce călătoreau trebuiau să strige “Necurat, necurat”, 
pentru a-i ţine pe cei sănătoşi departe de ei. De aceea cei zece leproşi “stăteau 
departe” când l-au strigat pe lisus. Nu li se permitea să vină aproape. Un alt semn 
specific leproşilor era vocea lor care devenea un fel de şoptit răguşit. Trebuie că 
era nevoie de un efort foarte mare ca să strige, să fie auziţi de lisus. De aceea “au 





ridicat glasul”. Per total, ca miros, aspect, oribilitate şi disperare, lepra nu avea 
adversar. 


Evanghelia de astăzi ne spune că erau zece leproşi. Nu ne spune cum ajunseseră 
aceştia zece să fie într-un grup. Se poate să fi fost un fel de colonie, în care locuiau 
împreună pentru a se ajuta reciproc; se poate să se fi strâns la un loc pentru a-l 
impresiona pe Iisus. În grup era cel puţin un samaritean. Restul erau evrei. Dacă nu 
ar fi avut lepră, nu ar fi fost împreună. A fost nevoie de lepră pentru ca evrei şi 
samariteni să stea împreună. Dacă nu ar fi avut în comun această soartă tristă, 
aceşti oameni nici nu şi-ar fi vorbit. Ce ciudat: uneori este nevoie de suferinţă şi 
de nenorociri pentru ca noi să ne dăm seama că suntem cu toții fii ai lui 
Dumnezeu. 


Au început să creadă 


“Si-au ridicat glasul şi au zis: Iisuse, Invăţătorule, fie-ţi milă de noi!” 


Aceste cuvinte ne indică faptul că leproşii au început să creadă. I-au spus lui lisus 
“Învăţătorule”, arătând credinţa lor că EI era Cel cu puteri vindecătoare. Probabil 
au auzit despre lisus că a vindecat un alt lepros (Marcu 1,40-45). Dacă lisus l-a 
vindecat pe acela, de ce nu i-ar putea vindeca şi pe ei? Aşa că au venit spunând: 
“Tisuse, Învăţătorule, fie-ţi milă de noi”. Cât de mare este puterea credinţei. “Toate 
sunt cu putinţă celui ce crede” (Marcu 9,23), spune Iisus. Singura limită a puterii 
lui Dumnezeu în vieţile noastre este limita credinţei noastre. 


Arătaţi-vă preoților 


lisus nu i-a vindecat imediat pe cei zece leproşi. EI a dorit să le încerce credinţa. 
Nu a făcut mereu aşa. Când anterior a venit la EI un lepros, l-a vindecat imediat. 
Dar uneori credința noastră trebuie să fie întregită. Aşa a fost în cazul celor zece 
leproşi, pe care i-a invitat să facă drumul ascultării. “Duceţi-vă şi vă arătaţi 
preoților”, le-a spus. Nu numai că lisus le-a testat credinţa, dar a şi urmărit 
prescripţiile legii iudaice care spunea că orice lepros care era vindecat de boală 
trebuia să meargă la templu pentru a primi un certificat de vindecare. Doar după 
obținerea acestui certificat putea el să se întoarcă în familia sa, în oraşul său. 


“Duceţi-vă”, le-a spus lisus. Dar de ce să meargă? S-au uitat fiecare la propria 
persoană, apoi unul la altul. Nu fuseseră încă vindecaţi. Încă erau leproşi. Rănile 
urâte din trupurile lor, membrele lipsă, mirosul lor... toate atestau că sunt încă 
bolnavi. Cum să meargă atunci aşa la preoți? Şi totuşi au mers. Au mers având 





credință. Uneori Dumnezeu răspunde rugăciunilor noastre cu condiţia să ne 
exercităm credinţa. In loc să se întoarcă dezamăgiţi, aceşti zece leproşi au făcut 
ceea ce lisus le-a poruncit. Şi uite minune: “Pe când ei se duceau, s-au curăţit” 


Vă imaginaţi ce bucurie de nedescris pe care trebuie să o fi simţit când şi-au dat 
seama că au fost vindecaţi. Am crede că văzând aceasta au fugit înapoi la lisus 
pentru a-i mulțumi că i-a vindecat. Dar aici este partea dureroasă a Evangheliei. 
Doar unul dintre cei zece au venit să îl mulţumească. “Jar unul dintre ei, văzând 
că s-a vindecat, s-a întors cu glas mare slăvind pe Dumnezeu. Şi a căzut cu faţa 
la pământ la picioarele lui lisus, mulțumindu-l. Și acela era samarinean. Și 
răspunzând, lisus a zis: Au nu Zece S-au curăţit? Dar cei nouă unde sunt? Nu s- 
d găsit să se întoarcă să dea slavă lui Dumnezeu decât numai acesta, care este de 
alt neam?” 
Nerecunoştinţa omului 


Ce poate fi mai minunat decât să fii vindecat brusc de lepră? Şi aceşti zece oameni 
au fost vindecaţi deodată. Împreună au suferit, împreună s-au rugat, împreună au 
fost vindecaţi, împreună au mers mai departe fericiți. Toţi mai puţin unul. Toţi au 
mers la Hristos să fie vindecaţi, dar doar unul s-a întors să îi aducă laudă. 


Cât de înceţi 
suntem la vorbă atunci când soarele străluceşte: “Binecuvântează, suflete al meu, 
pe Domnul şi nu uita toate răsplătirile Lui” (Psalm 102,2) 


Un capelan din timpul primului război mondial primise sarcina de a cenzura 
scrisorile trimise acasă de soldaţi. În noaptea dinaintea atacului asupra liniilor 
germane, sute de oameni au scris rudelor. După ce bătălia a trecut, aceştia au scris 
din nou despre experienţa prin care a trecut. Capelanul a trebuit să citească şi să 
cenzureze ambele rânduri de scrisori. Scrisorile dinainte de bătălie sunau ceva de 
genul: “Dragă mamă, urmează să atacăm mâine dimineaţă, aşa că m-am gândit la 
tine, la casă, şi i-am jurat lui Dumnezeu că dacă ies întreg din bătălie, am să fiu un 
om mai bun.” Unii au scris chiar; “Mă voi face preot.” După bătălie tonul 
scrisorilor s-a schimbat dramatic. Dacă până atunci tonul putea fi sintetizat în “O, 
Doamne, ajută-mă să trec de ziua de mâine!”, după bătălie tonul era: “Ei bine, am 
scăpat, Doamne, aşa că acum nu mai am nevoie de Tine.” 


Exprimă-te! 


“Au nu zece s-au curăţit? Dar cei nouă unde sunt?” 





lisus îi aştepta şi pe ceilalți nouă să vină înapoi şi să îi spună măcar “mulțumesc”. 
De ce nu au venit? Poate că au uitat. Poate că erau prea bucuroşi să se gândească la 
altceva decât la sănătatea pe care o aveau din nou. Poate unii erau prea nerăbdători 
să ajungă acasă, la cei dragi. Poate că erau recunoscători, doar că nu şi-au exprimat 
simțămintele. Problema cu mulţi dintre noi este că adesea semenii ne fac lucruri 
mari, dar nu simţim mereu nevoia să exprimăm ce gândim despre gesturile lor. 


O mărturie elocventă a dat un poştaş care de Crăciun alerga înnebunit în toate 
părțile. Un prieten i-a spus că îi pare rău să îl vadă atât de încărcat, bătând 
străzile cu muntele de corespondenţă după el. Poştaşul i-a răspuns însă: “Nu 
aceasta este partea grea a muncii mele, ci grămezile de scrisori şi cadouri de 
Crăciun care rămân la poştă nedistribuite, pentru că nu a fost indicată adresa 
corectă. ” 


Daruri şi mesaje de iubire, rămase neexpediate! Câte daruri şi mesaje de iubire 
avem noi, cu care am putea aduce fericire oamenilor. Dar aduc ele fericire? Sunt 
ele vreodată expediate? Sunt ele exprimate? “Au nu zece s-au curățit? Dar cei nouă 
unde sunt?” 


Doxologia răsăriteană 


Pe bune, unde sunt cei nouă? Nouă au fost curăţaţi, iertaţi, întăriți, vindecaţi, au 
primit o viaţă şi o speranţă nouă! Probabil sunt chiar aici, în această biserică, între 
noi: suntem chiar noi, cei care nu am învăţat încă să îi mulţumim lui Dumnezeu, să 
îi aducem laudă cu voce tare. Lumea este tristă; noi suntem trişti. Lumea este fără 
speranţă; noi suntem fără speranţă. Lumea este deprimată; noi suntem deprimaţi. 
Ne descurcăm cu o spovadă, cu una două cereri, dar marea doxologie — cântec de 
laudă — nu ne vine uşor să o zicem! 


Totuşi, tema dominantă a credinţei creştine răsăritene este doxologia şi lauda. 
Fiecare Liturghie la răsăriteni este în mod tradițional precedată de cântarea 
doxologiei celei mari, pentru a da tonul întregii liturgii, care se realizează complet 
în Euharistie: mulțumită şi laudă. “Mărire Tatălui şi Fiului şi Spiritului Sfânt.” 
“Binecuvântată fie împărăţia Tatălui şi Fiului şi Spiritului Sfânt.” 


Aceasta este tema majoră a cultului adus de Biserica Răsăriteană, după cum a fost 
pentru primii creştini. Ce găsim în Noul Testament? Necazuri, demoni, suferință, 
crucificare — şi totuşi mereu cu o doxologie deoarece Hristos a luat ce era mai rău 
din om şi a biruit aceasta. “În lume necazuri veţi avea; dar îndrăzniţi. Eu am 
biruit lumea” (loan 16,33), spunea lisus. Nu crucificarea, ci învierea are ultimul 





cuvânt! Nu moartea ci viața! Miră atunci pe cineva că mulţumita şi lauda şi 
doxologia sunt nu doar teme predominante ci şi stilul de viaţă al creştinilor? 


“Au nu zece s-au curăţit? Dar cei nouă unde sunt?” Au nu zece au fost eliberaţi de 
sub tirania păcatului, fricii, vinovăţiei, neliniştii şi morţii? Dar cei nouă unde sunt? 
Au lăsat frica şi pesimismul să reducă la tăcere lauda şi mulţumita lor? Să se 
întoarcă aşa cum a făcut acela unul. Au toate motivele din lume să îi aducă laudă 
lui Dumnezeu cu voce tare şi să îi mulțumească. 


Rugăciune 


Binecuvântează, suflete al meu pe Domnul, şi toate cele dinlăuntrul meu, 
numele cel sfânt al Lui. Binecuvântează, suflete al meu pe Domnul, şi nu uita 
toate răsplătirile Lui. Pe cel Care a luat păcatele noastre în propriul său Trup; 
Care a înviat din morţi pentru a distruge moartea; Care ne încununează cu milă 
şi cu îndurări; Care ne umple zilnic cu darurile sale — binecuvântat fii Doamne. 


O, suflete al meu, transformă această datorie neplătibilă către Dumnezeu în 
slujirea dedicată a celor care au nevoie de ajutorul şi de iubirea lui Hristos, 
Mântuitorul şi Vindecătorul nostru. 


(Traducere: Oana Capan) 





Pr. Mihai Tegzeş - Duminica a XII-a după Înălţarea Sfintei Cruci (a XXIX-a 
după Rusalii) - Omul recunoscător primeşte de la Dumnezeu darul mântuirii 


Textul Evangheliei de astăzi ne introduce în cea de a III-a călătorie a lui lisus către 
Ierusalim, cu puţin timp înainte de patima, moartea şi învierea Sa. Sfârşitul lui 
lisus este aproape iar El invită ucenicii şi pe noi să ne strângem mai tare în jurul 
Lui şi să-L urmăm, pentru a-i fi alături pe Drumul Crucii; pentru a intra cu EI în 
logica misterului mântuirii, al iubirii până la dăruirea de sine. Această călătorie stă 
sub semnul credinței. În capitolul al XVIII-lea, apostolul Luca ne invită să ne 
identificăm cu omul bogat care se converteşte şi primeşte mântuirea în casa şi în 
familia sa. Ne putem alătura şi noi lui lisus, putem urca cu EI la Ierusalim, până la 
a contempla îmbrăţişarea Lui cu Dumnezeu Tatăl. 


Până să ajungă la Ierusalim, Domnul trece prin Galileea şi prin Samaria, vizitează 
cât mai multe locuri pentru a-i face pe toţi oamenii părtaşi ai iubirii şi ai milei Sale. 


Schema pericopei evanghelice: 


vv. 12-l14a: Iisus intră într-un “oraş fără nume”, semn al faptului că este “oraşul 
tuturor oamenilor, din toate timpurile”. Aici întâlneşte pe cei zece leproşi, oameni 
bolnavi, loviți de moarte, marginalizaţi şi dispreţuiți, alungaţi din societate. 
Domnul ascultă ruga lor, făcută cu inima şi-i invită să intre în lerusalim, să nu mai 
stea departe, să nu mai fie marginalizaţi, ci să se prezinte la preoți, la Templu, la 
casa Tatălui, de fapt. 


v. l4b: Abia încep călătoria către Ierusalim (către mântuire) şi cei zece se 
însănătoşesc, devin oameni noi. 


vv. 15-16: Doar unul se reîntoarce să mulțumească... 





vv. 17-19: lisus specifică faptul că omul recunoscător este un samarinean, un om 
care nu aparținea poporului ales: de fapt, mântuirea este pentru toţi: şi pentru 
străini şi pentru păgâni. Nimeni nu este marginalizat de iubirea Tatălui care 
mântuieşte prin credinţă. 


Eu am înţeles că sunt invitat să colaborez la mântuirea mea? Sunt conştient că 
iubirea Tatălui mă aşteaptă şi mi se dăruieşte în Euharistie, medicamentul ce 
este în stare să vindece toate rănile sufletului meu? Mă îndrept şi eu către lisus 
să-l cer ajutorul, asemenea leproşilor? Ascult de sfaturile lui lisus? Le 
împlinesc? Merg şi eu la Biserică, să intru în casa Domnului şi să primesc 
binecuvântarea şi să-I mulţumesc pentru darurile ce mi le-a făcut? 


Luca foloseşte de trei ori verbul “a merge” pentru a exprima faptul că lisus se 
îndreaptă către Ierusalim. E un verb de mişcare, care exprimă toată dinamica 
călătoriei: se porneşte, se traversează un ţinut, se trece mai departe, se depăşesc 
eventualele pericole. De fapt, Luca dovedeşte că lisus este marele pelerin neobosit: 
este Cel dintâi care şi-a lăsat casa din sânul Tatălui şi a coborât la noi, a împlinit 
mântuirea noastră, a eliberat ființa noastră de păcate şi de moartea veşnică. EI 
cunoaşte toate căile şi experienţele umane şi de aceea poate să ne invite să | ne 
alăturăm şi să trecem peste piedicile vieţii. 


lisus trece şi uneori decide să intre şi să se oprească mai mult, cum se întâmplă în 
Evanghelia de astăzi. Verbul “a intra“, în sens biblic, are sensul de a pătrunde mai 
adânc, până în centru oraşului şi implică interacțiune, dialog, relație. Pentru Luca 
acest verb arată clar intenţia lui lisus de-a se apropia mai tare de oameni, de-a se 
împrieteni mai mult cu ei. lisus nu refuză nici o comuniune: Intră în casa lui Simon 
leprosul (Lc 4, 38), în casa fariseului (Lc 7, 36; 11, 37), în casa mai marelui 
sinagogii (Lc 8, 51) a lui Zaheu (Lc 19, 7). lisus intră mereu în istoria omului şi 
mănâncă, suferă, se bucură, plânge, împărtăşeşte viaţa, cu toate aspectele ei. 
Este îndeajuns să-l deschidem, pentru ca EI să intre şi să rămână (Lc 24, 29). 


Iubiţilor! După Cartea Leviticului: “Leprosul lovit de lepră va umbla cu hainele 
rupte şi cu capul descoperit, îşi va acoperi barba şi pe drum va striga: Impur! 
Impur! Va fi impur până când va avea rana, impur, va Sta Singur, va locui în afara 
cetăţii (Lev 13, 45-46). 


Hainele rupte! Semn al durerii dar şi un semnal de alarmă vizibil: corpul meu a 
intrat în putrefacție! Staţi departe de mine! Leprosul este o persoană lovită ca de 
trăsnet: în mare suferinţă; este unul ce trebuie să-şi înfunde gura, deoarece nu mai 
are dreptul să vorbească şi să respire alături de ceilalți oameni: e ca şi mort. El nu 





poate să 1 se închine Domnului; nu poate intra în Templu, este exclus şi abandonat. 
De aceea cei zece leproşi se opresc la distanţă de lisus şi-l strigă de departe, din 
adâncul durerii şi al disperării inimii lor. 


“lisuse Învățătorule”! Frumoasă rugăciune. Mai întâi de toate, 1 se adresează 
Domnului pe nume, cum se obişnuieşte între prieteni, de parcă s-ar cunoaşte de o 
viaţă. De fapt, deja s-au întâlnit pe tărâmul inimilor lor. După aceşti leproşi doar 
orbul din Ierihon (Lc 18, 38) şi tâlharul de pe cruce (Lc 23, 42) vor repeta această 
rugăciune-strigăt: lisuse!!! lată că, doar cine recunoaşte că este bolnav, nevoiaş, 
sărac, răufăcător, devine fiu plăcut al lui Dumnezeu. Apoi îi spun “Maestre”, ceea 
ce înseamnă “cel care stă deasupra”, cuvânt folosit şi de Petru când lisus l-a 
chemat ca să-L urmeze (Lc 5, 8)... vă aduceţi aminte că şi Petru s-a recunoscut 
păcătos? Am ajuns în inima adevărului, care arată misterul leprei, ca boală a 
sufletului şi a minţii: lepra este păcatul, este depărtarea de la Dumnezeu, lipsa de 
prietenie, comunicare şi de comuniune cu El. Acest lucru seacă sufletul nostru şi- 
| condamnă încet, dar sigur, la moarte. 


“Unul singur s-a întors îndărăt”: Nu este vorba de o simplă mişcare fizică, ci de o 
schimbare interioară. “S-a întors” este verbul folosit în cazul convertirii, al 
reîntoarcerii omului la Dumnezeu. Verbul exprimă reîntoarcerea la casa 
părintească după ce, pentru o lungă perioadă tu ai fost rebel şi te-ai îndepărtat, 
precum a “făcut fiul risipitor”. Aşa face şi acest lepros: schimbă boala sa, în 
binecuvântare, depărtarea sa de Dumnezeu, în prietenie, într-un raport de 
intimitate, ca acela dintre un tată şi copilul său. Se schimbă pentru că îi permite 
iubirii lui lisus Să intre in inima şi în mintea Sa şi să-l înveţe. 


“Să-l mulțumească”: în greacă acest verb are inclus în el sensul euharistiei. 
Leprosul celebrează euharistia. Se aşează la masa milei, acolo unde însuşi lisus s-a 
lăsat exclus, rănit şi eliminat, înainte de el (de lepros), pentru a ne aduna pe noi toţi 
în inima Sa. Primind “euharistia”, jertfa iubirii gratuite, a mântuirii, a iertării, a 
vieţii noi, în sfârşit, poate să intre din nou în Templu şi să se roage, să se apropie 
de Domnul cu toată încrederea. 


“Ridică-te şi mergi!” Este invitaţia lui lisus. Ridică-te, adică “Învie”. Trăieşte viaţa 
nouă, viaţa după moarte, ca ziua după noapte. Doamne, Tu mi-ai dat lumina, mi-ai 
hrănit inima, mi-ai arătat adevărul. L-am acceptat? Ştiu că printre acei leproşi sunt 
şi eu şi ştiu că Tu aştepţi să mă întorc la Tine, la iubirea Ta miloasă. Îţi cer lumina 
Spiritului ca să văd bine, ca să mă las transformat de Tine în bine. lată, Doamne, 
deschid către Tine sufletul meu. Vindecă-mă! 





Am curajul să-mi recunosc răul, păcatul, care este adevărata mea boală? lisus le 
cere să meargă la preoţi, după legea lor, dar şi pentru mine astăzi, este important să 
fac acest lucru: să mă spovedesc, să spun ceea ce mă răneşte în interiorul meu şi ce 
mă împiedică să fiu liniştit, fericit şi om de pace. Doar aşa este posibil să mă 
vindec cu adevărat. Mântuirea este pentru toţi, Domnul ne iubeşte pe toţi cu o 
iubire mare. Dar sunt puţini cei care se deschid şi-L primesc în viaţa lor. Doar unul 
din zece. Eu de care parte stau? Recunosc tot binele pe care Domnul l-a făcut 
vieţii mele? Sau continui doar să mă plâng, să protestez, să ameninţ? Ştiu să 
mulțumesc celor din jur şi Domnului cu sinceritate, convins fiind că totul îmi 
vine de la Domnul? 


lată ce zice Domnul: “ridică-te şi mergi“. După experienţa întâlnirii cu Dumnezeu, 
nu pot să stau liniştit, închis în lumea mea şi să uit de toţi ceilalți. Trebuie să mă 
ridic şi să mă pun în mişcare pe calea binelui. Dacă Domnul m-a ajutat şi eu 
trebuie să-i ajut pe frații mei. Bucuria vindecării nu va fi adevărată, niciodată, dacă 
nu-mi pun viaţa în slujirea fraţilor mei. Îmi trebuie doar o clipă să-mi aduc aminte 
de cei din jurul meu, care au nevoie de un mic semn de bucurie şi de speranţă. Pot 
să-i sun, să le trimit un mesaj sau pot să le fac o vizită... 


Doamne, Tu mi-ai spus să nu-mi fie frică, să nu mă ascund. A fost de ajuns să 
cred in Tine, să deschid puţin inima mea şi mântuirea m-a cuprins. Eu am Simţit 
parfumul prezenţei Tale. Am înţeles că Tu m-ai vindecat. Atunci m-am întors la 
Tine, ca cel puţin să-ţi spun: mulțumesc şi să plâng la picioarele Tale! Credeam 
că nu mai am pe nimeni, că n-o Să mă mai vindec. Dar tu m-ai mântuit, mi-ai 
dat o altă şansă ca să iau totul de la început. Doamne, mulțumescu- i, că 
datorită Ţie nu mai sunt “lepros” (închis în păcatul meu). Nu mai îmi este ruşine 
şi nu mai trăiesc în izolare. Am început Să ies afară din închisoarea păcatului 
meu şi să las în spate rănile trecutului. M-am ridicat, am înviat. Azi, cu Tine, eu 
reîncep Să trăiesc. 


Pe timpul lui lisus se credea că lepra era consecinţa vreunui păcat personal. Prin 
urmare, leproşii erau îndepărtați din familie, de la locul de muncă, din cetate, nici 
nu puteau să se roage lui Dumnezeu. Ei simbolizează mulțimea oamenilor ce azi 
trăiesc la marginea societăţii. Leproşii trăiau împreună, pentru a se putea ajuta 
reciproc şi a se lupta cu boala lor. Nu sunt toți evrei, suferinţa i-a unit. Aud că trece 
lisus! O rază de speranţă! Nu se apropie, pentru că legea nu le permitea, dar strigă! 
lisus intervine şi dăruieşte mila sa. Leproşii se încred în cuvintele lui lisus şi-l 
urmează sfatul. În drum spre Templu se vindecă. Până în acest moment erau uniţi. 
Acum unul se separă şi se întoarce la lisus. Ceilalţi doar profită de pe urma 





“vindecării” lor. Repede uităm de cel care ne-a ajutat. Toţi au strigat după milă, dar 
numai unul singur mulţumeşte. 


Ceilalţi nouă unde sunt? Notăm o mare dezamăgire în întrebarea Domnului faţă de 
oamenii care nu-i sunt recunoscători lui Dumnezeu şi nu ştiu să-i mulțumească. N- 
au înţeles că Domnul i-a vindecat. Poate credeau că, fiind evrei, Domnul avea 
datoria să-i vindece, dar atunci credinţa lor este greşită: a se crede privilegiați 
înaintea Domnului, înseamnă a nu înţelege că El este pură gratuitate. Unul singur a 
înţeles şi acestuia lisus i-a arătat că transformarea adevărată, de fapt, s-a produs în 
inima sa: “Ridică-te, credința ta te-a salvat” (ţi-a dăruit viaţa veşnică). Fizic au 
fost vindecaţi toți zece, dar numai unul singur a fost mântuit. Pentru samaritean, 
vindecarea a însemnat o întâlnire reală cu Dumnezeu şi primirea în dar a 
mântuirii. El a înţeles că are mai mare valoare Dăruitorul (Dumnezeu) decât 
darul primit (vindecarea). Dacă noi ne uităm doar la darul material, inima noastră 
rămâne limitată şi egoistă. 


Recunoştința este o latură esențială a credinţei. Este o mulţumire a omului 
“surprins că există, că trăieşte”, este omul care se minunează pentru că a fost ales 
să vină pe lume. Dar noi, creştinii, care ştim că lisus ne-a mântuit prin jertfa Sa şi 
ne-a deschis intrare în viaţa veşnică, cum reacţionăm? 


“Credinţa ta te-a mântuit!“. Doar credința poate să-l mântuiască pe orice om, 
credință ce implică să ne amintim: “Aminteşte-ţi că lisus Hristos a înviat din 
morţi” QTim 2, 8-13). 


Iubiţilor! Să nu uităm că suntem cu toţii, fraţii lui lisus, chemaţi să fim frați ai 
tuturor oamenilor pe care Dumnezeu, Tatăl, îi iubeşte ca pe fii Săi, iar Domnul ne 
iubeşte pe toţi şi nu doar pe cei care eu doresc să-i iubească. A nu-l iubi pe 
aproapele meu înseamnă a-l nega pe Domnul şi legea (voinţa) Sa care ne-a 
demonstrat-o. 


În ţările cel mai sărace din Asia şi Africa mai sunt mulţi leproşi: loviți de o boală 
ce provoacă căderea pielii şi a cărnii, bucată cu bucată. Pe timpul lui lisus boala nu 
avea leac şi leproşii erau mulți. Fraţilor! Lepra este o boală urâtă, dar şi mai urâtă 
este persoana nerecunoscătoare care nu ştie să mulțumească. Nouă din ei se 
însănătoşesc fizic dar rămân cu inima întunecată, o inimă ce nu ştie să 
mulțumească. Nu numai nouă ne pare rău când nu ne mulţumeşte cineva pe cale I- 
am ajutat, dar şi lui Dumnezeu îi pare rău. Oare eu îi mulțumesc Domnului din 
când în când? 





Vindecându-i sufletul, lisus ne arată că Domnul ne dă mult mai mult decât ceea 
ce-i cerem, dar noi suntem chemaţi să ne reîntoarcem la EI şi să-l recunoaştem 
ca adevăratul nostru binefăcător şi să-i mulțumim. 


În viață, dacă noi căutăm doar ceea ce poate satisface mintea noastră şi nu căutăm 
cele ale sufletului, dăm greş cu siguranță. Rămânem cu sufletul plin de lepră şi nu 
ştim de ce. Într-un fel sau altul, cei care se refugiază în droguri, alcool, sex, fuga 
după avere... doresc să descopere şi mai mult viaţa şi să o trăiască din plin. Dar 
aceste lucruri care pe moment satisfac anumite pofte, de fapt ucid viaţa. Calea ce 
duce la viaţă nu trebuie să o inventăm, trebuie doar să urmăm calea pe care lisus 
ne-a arătat-o şi pe care El însuşi a apucat. Poruncile nu sunt o barieră pentru 
libertatea noastră, ci cărări ce conduc la cer, spre plinătatea vieţii. 


“Cei 10 leproşi ce stăteau la marginea societăţii, au fost puşi la încercare, au 
depăşit proba şi s-au vindecat. Erau oameni de mare credinţă”. Lumea alege să se 
debaraseze de aceşti înţelepţi şi ei, odată marginalizaţi, învaţă să nu marginalizeze 
pe alții. Suferinţa îi uneşte chiar dacă unul era de alt neam. Şi este foarte interesant 
că doar acest străin a înţeles că este mai important Domnul decât oamenii; este mai 
importantă vindecarea sufletului decât cea a trupului. Samarineanul vindecat se 
întoarce la lisus şi strigă. Odată vindecat nu mai poate să tacă. 


Întrebarea lui lisus “ceilalți nouă unde sunt”? nu este adresată lor, care erau 
departe, ci celor care erau în jurul lui lisus, chiar şi nouă, cărora ne fuge gândul de 
la rugăciune. A vindeca de nerecunoştință este mult mai greu decât a vindeca bolile 
trupului. Altfel spus: este mult mai gravă lepra nerecunoştinţei, decât lepra 
trupului. 


Tema Evangheliei de astăzi este recunoştinţa: când un om are credinţă adevărată, 
este recunoscător. Fără recunoştinţă nu putem să vorbim de o credinţă matură. În 
Cartea a II-a a Regilor, Naaman Sirul se însănătoşeşte, deoarece a ascultat de sfatul 
Profetului Elizeu. După ce Naaman a fost vindecat, a vrut să-i dea daruri profetului 
Elizeu. Profetul refuză şi-i explică faptul că Dumnezeu este adevăratul autor al 
vindecării sale. Mai mult, Eliseu ne învaţă că binefacerile pe care Domnul ni le 
face, nu se pot plăti şi nu se cumpăra. Apoi Naaman şi samarineanul arată că 
mântuirea nu se limitează la poporul ludeu ci este destinată tuturor popoarelor. Mai 
mult, faptul că Domnul i-a salvat pe evrei din robiile egipteană şi babiloniană, arată 
că EI este prezent în tot pământul şi nu doar în anumite locuri. 





Pr. Gheorghe Neamţiu - Duminica a XII-a după Înălţarea Sfintei Cruci (a 
XXIX-a după Rusalii) - Urmările păcatului de moarte 


In duminica precedentă, vorbind despre virtutea pocăinţei, am meditat, în lumina 
credinţei, despre răutatea păcatului de moarte privit prin două prisme: 


1. Prin prisma ideii pe care o are Dumnezeu despre păcatul de moarte. Şi am văzut 
că, privit astfel, păcatul este de o răutate nemărginită, din moment ce pentru un 
singur păcat, Dumnezeu cel preabun şi milostiv, dar în acelaşi timp şi preadrept, a 
trebuit să-i pedepsească pe îngerii rebeli cu izgonirea din Cer, iar pe protopărinți 
să-i alunge tot pentru un singur păcat, din Paradisul pământesc, pierzându-și astfel 
toate harurile supranaturale şi preternaturale: harul sfinţitor cu dreptul de fiu şi 
moştenitor al lui Dumnezeu, ştiinţa vărsată (infuză), scutirea de întreita poftă 
trupească (concupiscenţă) şi scutirea de suferinţă şi moarte trupească. Am văzut, de 
asemenea, că ideea pe care o are Dumnezeu despre răutatea păcatului o vedem 
oglindită mai ales pe Calvar, unde EI pedepseşte păcatul în Însuşi Fiul Său întrupat, 
ca astfel să-şi ia dreapta satisfacţie pe care omul nu I-o putea da, iar, pe de altă 
parte, să-l reconcilieze pe om cu Sine şi să-i redea demnitatea de fiu şi moştenitor 
al fericirii cereşti din care căzuse. 


2. Privit păcatul de moarte în sine, am văzut că şi din acest punct de vedere este de 
o răutate nemărginită, fund singurul rău absolut ce există, deoarece este o crimă de 
lezmaiestate divină, vătămându-L pe Dumnezeu în toate atributele Sale, mai ales 
de Creator, Scop suprem, Părinte şi Răscumpărător al nostru. Sub aceste aspecte, 
păcatul este o revoltă împotriva lui Dumnezeu, căruia îi datorăm supunere 
necondiționată şi totală; este o idolatrie, căci Îl detronează pe Dumnezeu din 
templul sufletului nostru, întronând în locul Lui idolul poftelor dezordonate; este 
un dispreţ şi ingratitudine faţă de Părintele nostru infinit de bun şi vrednic de a fi 
iubit, deoarece îl ofensăm tocmai în darurile primite de la EI; şi, în sfârşit, păcatul 





de moarte este şi un odios deicid, căci el este cauza morţii Fiului lui Dumnezeu, şi 
acest deicid păcătosul îl repetă, intenţionat, ori de câte ori săvârşeşte un păcat de 
moarte. 


Spre a completa acest tablou hidos al păcatului de moarte, vom considera astăzi 
urmările dezastruoase pe care acesta le aduce cu sine în viaţa noastră, aici şi în 
veşnicie. 


I. Spre a ne da seama de groaznicele urmări pe care păcatul de moarte le are asupra 
noastră încă în această viaţă, să ne reamintim că sufletul în starea de har este 
locaşul, sanctuarul Sfintei Treimi, şi că toate faptele bune săvârşite în această stare 
sunt fapte meritorii, adică ele sporesc sfinţenia sufletului şi deci gradul de slavă, 
fericirea sa de după moarte. 


Or, ce face păcatul de moarte? 


1. Izgoneşte pe Dumnezeu din suflet; păcătosul pierde harul sfințitor, viaţa divină 
cu tot tezaurul de merite câştigate prin atâta trudă şi luptă, rod al conlucrării lui cu 
harurile ajutătoare ale lui Dumnezeu. lată o adevărată sinucidere spirituală. Şi, 
astfel, păcătosul, fiind mort pentru Cer, nu mai este în stare să facă nimic bun, 
meritoriu pentru veşnicie; toate faptele sale, chiar şi cele în aparenţă bune, rămân 
fără valoare pentru Cer, până în clipa când păcătosul va reînvia sufleteşte în baia 
sfintei Pocăinţe. Singurele virtuţi care, din mila lui Dumnezeu, îi mai rămân 
păcătosului sunt credința şi speranţa în mila lui Dumnezeu, virtuţi pe care 
Dumnezeu i le lasă pentru ca, prin ele, să-i inspire încrederea în iertare şi dorința 
salutară de a se reîntoarce la sânul Tatălui, pe care L-a părăsit. Credința îi va arăta 
păcătosului Starea deplorabilă în care l-a adus păcatul; apoi, dimpreună cu 
nădejdea, îi va trezi căinţa pentru faptul de a-L fi vătămat pe Dumnezeu, precum 
şi dorinţa şi hotărârea de a se împăca cu EI şi de a-şi ispăşi vina. 


2. Să adăugăm apoi, la toată risipa de daruri supranaturale, sclavia tiranică ce 
trebuie s-o sufere de acum păcătosul desprins de mâna ocrotitoare a Părintelui său 
şi lăsat în voia patimilor dezlănţuite prin păcat. Căci “cel ce face păcatul este robul 
păcatului”. Prin repetare, păcatul creează în păcătos obişnuinţa, în urma căreia 
voinţa sa slăbeşte tot mai mult, cedează ispitei cu tot mai multă uşurinţă şi, ne mai 
conlucrând cu luminile trimise de Dumnezeu, Dumnezeu şi le retrage treptat, astfel 
încât sufletul, lăsat în întuneric, îşi pierde sensibilitatea faţă de păcat, ajungând în 
final la împietrire în păcat. Aceasta este suprema pedeapsă ce o suferă păcătosul 
aici, pe pământ. Şi, dacă, din nefericire, moartea îl surprinde în această stare de 
nepocăinţă finală, îl aşteaptă. 





II. În cealaltă viaţă, osânda veşnică : iadul cu toate chinurile lui. În primul rând cu 
pedeapsa daunei, adică pierderea pentru totdeauna a lui Dumnezeu, pedeapsă 
binemeritată, deoarece e drept ca după ce aici pe pământ păcătosul L-a respins 
conştient şi voluntar pe Dumnezeu, şi după ce a murit în această stare, el să rămână 
despărţit pentru veşnicie de Acela de care s-a separat în mod voit, fiind în viaţă. 


Această despărțire definitivă, pe veci, de adevăratul său scop final, de Dumnezeu, 
va fi pentru păcătosul osândit cea mai teribilă suferință. Gândul că pentru o plăcere 
nesăbuită L-a pierdut pe Acela care e însăşi fericirea Lui îi va arde conştiinţa cu 
remuşcări insuportabile. Prin toţi porii fiinţei sale, prin toate aspirațiile sufletului se 
va simţi atras spre Acela care e Creatorul şi unicul izvor şi obiect al fericirii sale, 
către acel Părinte nespus de bun şi vrednic de iubire care îl adoptase de fiu, către 
acel Mântuitor care Si-a dat viaţa pentru el, dar pe care L-a respins cu ingratitudine 
prin păcat. Dar, o forță neînduplecată îi va încătuşa avântul întregii fiinţe, 
imobilizându-l şi fixându-l pe osândit, pentru veşnicie, în acel loc de tortură. Şi, 
văzând el că totul este pierdut în mod irecuperabil, se va prăbuşi într-o deznădejde 
cumplită, fără margini şi într-o ură diabolică contra lui Dumnezeu şi a tuturor 
creaturilor Lui. Va uri locurile, instrumentele şi complicii păcatelor sale, îi va uri 
pe prieteni şi pe binefăcători, îl va urî, cum am spus, până şi pe Dumnezeu, deşi va 
recunoaşte că pe bună dreptate a fost osândit. 


“Mergi de la mine blestematule!” Unde? “În focul de veci”. Acolo unde este “plâns 
şi scrâşnirea dinţilor” şi “unde viermele lor nu doarme şi focul nu se stinge”. Odată 
cu pedeapsa daunei, începe pedeapsa simţurilor. Dreptatea cere ca trupul, care cu 
simţurile sale a fost complicele şi instrumentul sufletului în săvârşirea păcatului, să 
fie şi el părtaş osândei. “Ca să înveţe că prin ceea ce păcătuieşte cineva, prin 
aceea se şi pedepseşte” (Cartea Înţelepciunii XI,5). 


O mână inteligentă va dirija acel foc în aşa fel încât fiecare simţ va fi torturat cu 
atât mai intens cu cât va fi abuzat mai mult de plăceri. Va fi torturat ochiul care s-a 
complăcut în a privi imagini şi lucruri obscene; vor fi torturate urechile, care s-au 
delectat ascultând vorbe necurate, clevetiri şi calomnii; va fi torturată limba, care a 
ucis numele bun al semenilor prin calomnii; va fi torturat gustul, care nu a 
cunoscut cumpăt în mâncare şi băutură; mirosul, care a alergat după parfumuri; 
fața, care s-a sulemenit spre a atrage sufletele în cursa desfrâului; va fi torturat 
pipăitul, care s-a complăcut în atingeri necurate; cu un cuvânt, întreg trupul va fi 
torturat cu un foc nestins. Dar, câtă vreme focul de aici, pe care-l cunoaştem noi, 
consumă, mistuie, focul de acolo e de o cu totul altă natură; arde fără să consume. 





Focul de aici se stinge odată, focul din iad, niciodată. Şi dacă aici pe pământ până 
şi cele mai mici dureri devin uneori insuportabile din cauza duratei îndelungate, ce 
putem spune oare de acele teribile chinuri de dincolo, care, după mii de ani, în loc 
să se potolească, continuă în fiecare clipă cu o nouă intensitate! De fapt, acolo nici 
nu există timp, nu există ieri, azi şi mâine, ca în categoria timp, ci un prezent 
continuu. Aceasta e veşnicia. 


Intr-o apariţie, un osândit, fiind întrebat de când este în iad, a răspuns: De ieri. 
Şi el era de zeci de ani. 


Iubiţii mei, cât de nesăbuit trebuie să fie păcătosul care nu se gândeşte serios la iad 
şi nu-şi orânduieşte viaţa ca să evite această teribilă osândă. Cât se zbate omul de 
lume ca să-şi păstreze şi sporească, prin orice mijloace, drepte ori nedrepte, 
sănătatea şi toate celelalte bunuri vremelnice, numai ca să le folosească în desfătări 
dezordonate, şi nu-şi dă nici cea mai mică osteneală ca, prin tot ce înfăptuieşte, să- 
şi sporească comorile sufleteşti nepieritoare, virtuțile, deşi bine ştie că toate cele 
pământeşti, mai curând sau mai târziu, le va pierde, şi cu ele se va pierde şi el, pe 
când cele spirituale: credinţa, iubirea, smerenia, blândeţea, bunătatea, curăţenia 
inimii, sunt singurele bunuri care îl vor însoţi dincolo de mormânt. Şi, astfel, ceea 
ce nefericitul păcătos crede că îi va aduce fericirea pe pământ devine pricina nu 


numai a nefericirii veşnice, ci şi a celei vremelnice, deoarece îşi pierde aici bunul 
cel mai preţios: pacea conştiinţei curate. 


Aşadar, iubiții mei, să fugim de păcat ca din faţa şarpelui, şi înainte de orice 
demers, de orice faptă să ne întrebăm cu un Sfânt “|uid hoc ad aeternitatem?” (Cu 
ce îmi foloseşte acest lucru la fericirea mea veşnică?) Şi, dacă prin acel lucru îl 
pierd pe Dumnezeu şi îmi primejduiesc însăşi mântuirea, să renunţ la el, cu orice 
preţ, pentru că: “momentaneum uod delectat, aeternum uod aruciat” — (doar o 
clipă durează ceea ce desfătează aici, dar o veşnicie ceea ce chinuieşte dincolo); 
şi viceversa: “momentaneum uod cruciat aeternum uod delectat ” — (doar o clipă 
durează ceea ce mă chinuieşte aici şi o veşnicie ceea ce mă va ferici dincolo). 


Amin. 





Pr. loan Abadi şi Pr. Alexandru Buzalic - Duminica a XII-a după Înălţarea 
Sfintei Cruci (a XXIX-a după Rusalii) - Duminica celor 10 leproşi 


În perioada în care Iisus Hristos a trăit pe pământ, în Palestina şi în alte ţări cu 
climă caldă existau foarte mulţi oameni bolnavi de lepră. Această boală dureroasă 
şi groaznică, cuprinde tot corpul, ducând la căderea bucăţilor de carne necrozate de 
pe el. Cei ameninţaţi de această boală, erau obligaţi să locuiască în afara oraşelor 
sau satelor, nu le era permis să trăiască alături de oamenii sănătoşi, evitându-se 
contaminarea altora. Pentru avertizarea trecătorilor leproşii umblau cu hainele 
rupte, părul le era răvăşit, astfel că de departe puteau fi recunoscuţi, iar atunci când 
cineva se apropia de cei leproşi, ei strigau cu putere: “Necurat, necurat”. Erau 
exilați şi se autoexilau. 


Zece leproşi, au auzit că va trece pe drum lisus Hristos, Făcătorul de minuni. Ei I- 
au ieşit în întâmpinare, stăteau departe şi-L rugau cu voce tare: «lisuse, 
Învăţătorule, ai îndurare de noi!». Hristos le-a răspuns cu blândeţe: «Duceţi-vă şi 
vă arătaţi preoților». De ce? Deoarece conform legii, cel vindecat era dator să 
treacă pe la preoţi pentru ca aceştia să verifice dacă curățirea este autentică, după 
care trebuia să aducă un dar de mulțumită lui Dumnezeu pentru vindecare. Leproşii 
L-au ascultat pe lisus, şi mergând pe drum spre oraş, s-au însănătoşit. Ne putem 
imagina bucuria şi fericirea lor în momentul în care lepra s-a îndepărtat de pe ei. 
Devenind sănătoşi, au putut să trăiască din nou în oraş împreună cu semenii lor. 
Unul dintre ei s-a întors la lisus şi I-a mulţumit. lisus a spus:«Oare nu s-au curățit 
zece? Dar cei nouă, unde sunt?» Aşadar, nouă dintre aceştia, după ce au dobândit 
bucuria vindecării, nu au venit la lisus să-l spună un simplu “mulţumesc”. 





Aşa se comportă deseori oamenii față de Domnul Dumnezeu. El este cel mai mare 
binefăcător şi Lui 1 se cuvine toată mulțumita pentru harurile oferite nouă. Nu de 
puţine ori lisus Hristos a mulţumit Cerescului Tată. 


4 Înainte de minunata înmulţire a pâinilor, lisus «a dat mărire lui Dumnezeu» 
(cf. loan 6, 11), 

+ înainte de învierea lui Lazăr, lisus Şi-a ridicat ochii spre cer şi a zis: 
«Părinte, Îni mulțumesc, că M-Ai ascultat» (loan 11,41). 

+ Cu o altă ocazie lisus S-a rugat: «Te preamăresc, Părinte, Domnul cerului 
şi al pământului» (Matei 11, 25). 


Suntem copiii lui Dumnezeu, dar avem deprinderi ciudate. Permanent ne adresăm 
lui Dumnezeu cu diferite cereri, dar foarte rar se întâmplă să-l mulţumim pentru 
harurile pe care ni le-a oferit. Ne amintim de EI în suferinţe, însă nu ne bucurăm 
împreună cu Tatăl ceresc. Avem pentru ce să mulţumim lui Dumnezeu! Apostolul 
Pavel întreabă: «Ce ai, ce nu ai primit?» (| Corinteni 4, 7). 


Totul este de la Dumnezeu! 


«e Câţi orbi sunt în lume, care nu au văzut frumuseţea creaţiei lui Dumnezeu 
sau nu şi-au văzut mama şi tatăl lor! Avem ochi, noi vedem. 

«e Câţi paralitici întinşi în pat, nu pot să se mişte! Noi putem să umblăm pe 
pământ. 

se Câţi oameni există care sunt neputincioşi, surzi, nefericiţi, câți sunt săraci, 
încât nu au un acoperiş deasupra capului. Zilnic, mii de oameni mor de 
foame. Nu este meritul nostru că nu aparținem unei astfel de categorii de 
oameni. Suntem creştini! Aparţinem Bisericii lui Hristos. 


În lume mai trăiesc încă, miliarde de păgâni care nu-L cunosc pe Hristos- 
Mântuitorul. Ne putem folosi de grațiile lui Dumnezeu, putem primi Sfintele 
Sacramente! Şi nouă ni se potrivesc cuvintele lui Hristos-Mântuitorul: «/Fericiți 
sunt ochii voştri, căci văd: şi urechile voastre, că aud. Adevărat vă spun vouă: 
Mulţi profeţi şi regi au voit să vadă ceea ce vedeţi voi, dar n-au văzut şi să audă 
ceea ce auziţi, dar n-au auzit» (Matei 13, 16-17). Pentru acestea toate, mulțumita | 
se cuvine numai lui Dumnezeu. Deseori, ne adresăm lui Dumnezeu cu cuvintele 
insistente: “Dă-ne, Doamne”, rostind de foarte puţine ori «Ție, Doamne». 


Sfântul Pavel în Epistola către Efeseni scrie:«Mulţumiţi pentru toate întotdeauna 
lui Dumnezeu şi Tatălui în numele Domnului nostru lisus Hristos» (Efeseni 5, 
20). In Epistola către Corinteni spune: «Să dăm mulțumire lui Dumnezeu, Care 





ne-a dat biruinţa prin Domnul nostru lisus Hristos» (1 Corinteni 15, 57). Într-alt 
capitol, din nou aflăm o învățătură asemănătoare: «Mulțumita să-l fie lui 
Dumnezeu, pentru darul Său, cel nespus» (2 Corinteni 9, 15). La Liturghie, 
înainte de sfințirea darurilor auzim chemarea preotului: “Să mulțumim 
Domnului”. 


După Sfânta Cuminecare spunem: “Împărtăşindu-ne cu dumnezeeştile, sfintele, 
preacuratele, cele fără de moarte, cereştile şi de viaţă  făcătoarele, 
înfricoşătoarele lui Hristos Taine, cu vrednicie să mulțumim Domnului”. 
Deseori auzim cuvântul “Euharistie”. Este un cuvânt care înseamnă “mulţumită”. 


În noiembrie 1985 editorialul din Chicago “Herald Tribune” a relatat despre o 
experiență a cunoscutului jurnalist Ebi van Buren, sub titlul «Aceasta este ziua 
recunoştinţei, să-ți numeri darurile tale». Astfel scria acest jurnalist: 

“În ziua Recunoştinţei consacră-ţi câteva minute, spre a te gândi, pentru ce 
trebuie să fi recunoscător! 

Cum este sănătatea ta? Nu este bună? Mulţumeşte-I lui Dumnezeu, că ai trăit 
atâta timp pe pământ: foarte mulţi oameni nu au putut Să ajungă la vârsta ta. 
Simţi durere? Mii sau mai degrabă milioane de oameni suferă durere mult mai 
crâncenă decât tine. Dacă te-ai trezit de diminieaţă şi ai auzit cântecul păsărilor, 
dacă ai putut să vorbeşti, sau ai putut să mergi pe picioarele tale la bucătărie şi 
Să citeşti ziarul cu propriii tăi ochi, atunci preamăreşte-L pe Dumnezeu. 

Cum este buzunarul tău? Uşor? Gândeşte-te, câţi oameni din lume, mai ales 
săracii, nu au nici pensie, nici asigurare socială şi că o treime din oamenii, care 
trăiesc pe pământ se duc seara să se culce fără să fi mâncat ceva. 

Te îngrijeşti pentru viitorul conducerii? Ţara ta nu este o floare roză, dar nici nu 
este locul buruienilor. Eşti liber şi poţi să te rogi în biserica ta. Poţi să strigi, 
chiar să critici conducerea Statului, fără să-ţi baţi capul, sau bătându-ţi-se la uşa 
locuinţei tale în miezul nopții. 

În cele din urmă, rugăciunea pe care o poţi recita înainte de a servi masa poate 
fi: Tată Ceresc! Îţi mulțumim pentru mâncare amintindu-ne de cei flămânzi. Îţi 
mulțumim pentru Sănătate amintindu-ne de cei bolnavi. Îşi mulțumim pentru 
prieteni, gândindu-ne la cei părăsiţi. Îşi mulțumim pentru libertatea noastră, 
gândindu-ne la cei asupriţi. Fie, ca aceste amintiri să ne stimuleze spre o servire 
fermă, ca Să împărțim cu semenii noştri darurile Tale”. 


Intr-adevăr, mişcătoare sunt aceste cuvinte rostite de credinciosul jurnalist! Dar nu 
numai 0 zi pe an, ci fiecare zi a anului trebuie să fie o zi de mulțumită lui 
Dumnezeu pentru tot. 





Să mulţumim Domnului cu cuvintele  psalmistului lui Dumnezeu: 
«Binecuvântează, suflete al meu, pe Domnul şi toate cele dinlăuntrul meu, 
numele Cel Sfânt al Lui. Binecuvântează, suflete al meu, pe Domnul şi nu uita 
niciodată toate binefacerile Sale»(Psalmul 103, 1-2). 


Rugăciune 


Alături de toți cei care au suferit groaznic cu corpul din cauza leprei, Te rog, în 
necazul sufletului meu, Doamne, dacă doreşti poţi să mă vindeci! Împreună cu cei 
care nu văd, necăjiţi de propria lor orbire şi cufundaţi în noaptea cea veşnică, îţi 
adresez şi eu, Stăpâne, rugăciunea mea. Nu Te numesc Fiul lui David, ci Te 
numesc Fiul lui Dumnezeu, care este cea mai mare Fiinţă. Nu numai că Te numesc 
Stăpân, dar şi cred că eşti Domnul Cerului şi al Pământului. Cred, nu numai în 
atingerea Mâinilor Tale, o, Dumnezeule îndurător şi apropiat, ci şi în puterea 
cuvântului Tău, prin care mă poţi vindeca pe mine, chiar şi atunci când eşti 
departe, foarte departe... Doreşti aceasta pentru că eşti îndurător, şi poţi să o faci, 
căci eşti însuşi Creatorul: spune un singur cuvânt şi voi fi vindecat!... 


Oferă-mi iertarea pentru toate păcatele mele, o, Dumnezeule al bunătăţii şi Domn 
al fericirii: cu cât este mai mare bunătatea Ta, cu atât mai mult eşti preamărit. Cu 


cât eşti mai îngăduitor, cu atât eşti mai iubit. Cu cât arăţi mai multă îndurare, cu 
atât primeşti mai multă preamărire. Arată-Ți o îndurare asemănătoare şi faţă de 
mine, care mă simt vinovat de nenumărate greşeli, pentru a răspândi cu 
recunoştinţă bunătatea Ta, şi ca iubirea mea faţă de Tine să se arate şi să se 
exprime cu o mare înflăcărare! Mărire Ţie în toate. Amin. 





Părintele Petroniu Tănase: “Ce voi răsplăti Domnului pentru toate câte mi-a 
dat mie?” 


“Prin tot ceea ce facem noi în viața noastră păcătoasă, între noi, în Casa Domnului, 
lovim cu pumnii nerecunoştinţei în sfântul şi dumnezeiescul obraz al Domnului 
Hristos, care ne priveşte cu adâncă mâhnire...” 


Omilia părintelui Petroniu Tănase la Duminica a 29 după Rusalii: Cei zece 
leproşi (Luca 17,11-19) - „Ce voi răsplăti Domnului pentru toate câte mi-a 
dat mie?” 


Spune o veche istorioară că odată s-au adunat la un ospăț toate virtuțile: bunătatea, 
milostenia, răbdarea, înfrânarea; şi era o desfătare să le vezi cum se bucurau 
împreună, ca nişte bune prietene ce erau. Numai două dintre ele se priveau ca nişte 
străine, nu se văzuseră niciodată. Ele erau binefacerea şi recunoştinţa. Povestirea 
ne arată cu pildă că aceste două virtuţi se întâlnesc foarte rar, că binefacerea 
aproape totdeauna este lipsită de recunoştinţă. 


Acest lucru ne arată şi pilda celor zece leproşi din Evanghelia de astăzi. 
Mântuitorul trecea pe lângă un sat şi L-au întâmpinat de departe zece bărbaţi 
bolnavi de lepră, care strigau: „lisuse, învăţătorule, miluieşte-ne!” Mântuitorul i-a 
trimis să se arate preoţilor, precum poruncea legea, iar ei mergând, pe cale s-au 
tămăduit, dar din zece, numai unul s-a întors să mulțumească binefăcătorului său. 


Lepra este o boală foarte grea şi nevindecabilă până astăzi. Omul bolnav de lepră 
putrezeşte pe picioare, bucată cu bucată, până ce moare. In vechime, cei bolnavi de 





această îngrozitoare boală erau izgoniți din casele lor şi din sate şi trăiau prin 
peşteri şi prin locuri pustii, iar când vedeau pe cineva, trebuiau să strige de departe 
„Necurat, necurat!” ca să nu se apropie. Dacă cineva se simţea mai bine, trebuia să 
se arate preoţilor şi numai prin adeverirea acestora se puteau întoarce în casele lor. 
De aceea şi leproşii din Evanghelie strigă de departe şi Mântuitorul îi trimite să se 
arate preoților. 


Care putea fi mai mare fericire că această vindecare? Din osândit morţii, să te vezi 
iarăşi sănătos şi reîntors la viaţă, din izgonit a locui cu sălbăticiunile, să te poţi 
reîntoarce între oameni, în familie, la cei dragi? Şi totuşi pentru o atât de mare 
binefacere, numai unul din cei zece leproşi se întoarce să mulţumească. Nu te 
revoltă oare nesimţirea celor nemulţumitori? Cine nu-i osândeşte? 


Mântuitorul nu cerea niciodată mulţumire pentru binefacerile Sale, ba adesea 
poruncea celor tămăduiți de boala să nu spună nimănui minunea. Dar de data 
aceasta nici El nu a mai putut răbda: Oare nu zece s-au curăţit, dar ceilalți unde 
sunt? Nu s-a găsit să dea slavă lui Dumnezeu decât acesta?“ 


A cerut de data aceasta şi Domnul Hristos mulţumită, nu că ar fi avut nevoie de ea, 
ci pentru ca să ne înveţe pe noi că recunoştinţa este o datorie şi să ne arate că Lui îi 


place şi răsplăteşte pe cei recunoscători. 


Recunoştinţa este o datorie. Viaţa noastră este strâns legată de a altor oameni: de 
părinţii, de rudeniile, de înaintaşii, de generaţiile care au trăit înaintea noastră şi de 
la care am moştenit tot ceea ce avem: biserică, şcoală, tradiţii, învăţătură, credinţă. 
Noi nu am putea trăi fără alții şi fără bunurile moştenite de la alţii. Putem oare să 
nu fim recunoscători față de ei? Ţara cinsteşte pe eroii ei, pe învățații, pe 
conducătorii, pe fiii ei vrednici; le ridică monumente, numele lor le dă loca- 
lităților... Şi pe bună dreptate, pentru că tot ceea ce avem şi suntem noi, datorăm în 
cea mai mare parte altora. De aceea, recunoştinţa este o datorie: e cuviincios, e 
cinstit, e uman să recunoaştem acest lucru. De aceea suntem datori cu multă 
recunoştinţă faţă de toți cei ce s-au ostenit în vreun fel la formarea şi creşterea 
noastră. Mai întâi părinţilor, care ne-au născut, ne-au crescut şi au purtat grijă de 
creşterea noastră. Pe urmă învăţătorilor noştri: preotului, care ne-a născut 
duhovniceşte şi poartă grijă de mântuirea noastră; profesorilor, care ne-au ajutat să 
ne facem un rost în viaţă şi tuturor binefăcătorilor noştri. 


Dar odată cu cetăţeni ai Ţării, noi suntem şi fii ai Bisericii. Purtăm numele unui 
sfânt, care mijloceşte la Dumnezeu pentru noi şi am primit o mare zestre duhov- 
nicească de la înaintaşii noştri: Sfintele slujbe, cărțile de învăţătură sufletească pe 





care Sfinţii Părinţi ai Bisericii ni le-au agonisit cu multă osteneală şi cu preţ adesea 
de sânge, şi pe care noi le folosim de-a gata şi ne mântuim cu ajutorul lor. Oare 
putem fi noi nepăsători faţă de aceşti mari binefăcători ai noştri, care sunt sfinţii? 
De aceea, Sfânta Biserică zilnic ne pune înainte pomenirea lor şi ne îndeamnă să-i 
cinstim cu cântări de laudă şi rugăciuni de mulțumire, ca unii care de mari daruri 
ne-am învrednicit şi ne învrednicim de-a pururi a primi de la dânşii. 


Dar ce vorbesc de sfinţi? Ei au fost oameni ca şi noi. Cine însă ne-a dat viaţa, căci 
puteam să nu fi existat niciodată? Cine ne-a dat sănătatea şi toate bunătăţile lumii 
în care trăim? De aceea, cea mai mare mulţumire se cuvine în primul rând să o 
aducem lui Dumnezeu, dătătorul tuturor bunătăţilor. 


Marele Părinte al Bisericii, Sfântul Vasile cel mare, nedumerindu-se ce am putea 
noi răsplăti Domnului pentru toate câte ne-a dat nouă, înşiră astfel mulţimea bună- 
tăților revărsate de Dumnezeu asupra noastră: „Dintru neființă ne-a adus, cu cuvânt 
ne-a cinstit, ne-a dat hrană din pământ, ne-a dat dobitoacele spre slujire, pentru noi 
a făcut ploile, pentru noi soarele, plaiul şi câmpia pentru noi s-a împodobit; pentru 
noi curg râurile, pentru noi izvoarele; marea şi bogăţiile cele din pământ, 
desfătările cele din toate părţile, toată zidirea şi toate bogăţiile ei pentru noi s-au 
făcut. Dar de ce să pomenesc numai pe cele mici? Pentru noi Dumnezeu a petrecut 


între oameni; pentru trupul cel stricat, Cuvântul trup S-a făcut şi S-a sălăşluit între 
noi, către cei robiţi a venit izbăvitor, pentru cei ce şedeau întru întuneric a venit 
soarele dreptăţii; pe Cruce S-a ridicat Cel fără patimă; la moarte s-a adus Viaţa, la 
iad Lumina, învierea pentru cei căzuţi; Duhul înfierii, Împărăţia Cerurilor, făgă- 
duinţele cununilor şi toate celelalte, care nu este cu lesnire a le număra. Deci ce 
vom răsplăti Domnului pentru toate câte ne-a dat nouă?“ (Psalmul 115, 3). 


De aceea, apostolul Pavel ne poruncește: „Pentru toate mulțumiți, totdeauna 
mulțumiți, căci aceasta este voia lui Dumnezeu întru lisus Hristos spre voi” (| 
Tesaloniceni 5, 18). 


Mulţumire, deci, lui Dumnezeu, întotdeauna şi pentru toate, aceasta este voia lui 
Dumnezeu. 


Bine, poate va zice cineva, mulțumesc lui Dumnezeu pentru sănătate, pentru cutare 
binefacere primită; dar când sunt bolnav, când mi-a murit cineva din casă, când mi- 
a mâncat lupul o vită, atunci cum să mulţumesc? Înțelegerea este îngustă, necreş- 
tinească, nedeplină. Când eşti bolnav şi doctorul îţi dă o doctorie amară sau îţi face 
o operaţie dureroasă, oare nu-i mulțumeşti după ce te-ai făcut sănătos? Ba, de 
multe ori îi plăteşti şi foarte scump. 





Dumnezeu totdeauna, mai mult decât noi înşine, ne voieşte fericirea şi mântuirea 
noastră. Dar fiindcă noi cu greu ascultăm cuvântul lui părintesc, El trebuie să 
folosească uneori, precum zice psalmistul, toiagul şi varga, ca măcar cu silă să ne 
facă binele pe care noi îl refuzăm. Necontenit Dumnezeu îşi revarsă bunătatea Sa 
peste noi, necontenit ne cheamă, ne îndeamnă, ne dăruieşte tot binele şi fără de EI 
nu putem face nimic; de aceea şi recunoştinţa noastră faţă de EI trebuie să fie, cum 
spune apostolul: totdeauna şi pentru toate. De aceea şi marele Vasile ne îndeamnă 
ca toată rugăciunea noastră să o începem întâi cu lauda, cu mulțumirea, cu 
recunoştinţa şi pe urmă cu cererea. 


Lui Dumnezeu Îi place și răsplăteşte recunoştinţa. Dar oare cui îi este mai de folos 
recunoştinţa, celui ce o arată sau celui ce o primeşte? Când este vorba de oameni, 
amândurora. Deşi când facem o faptă bună nu trebuie să aşteptăm recunoştinţă, 
adică plată de la oameni, totuşi ne bucurăm de recunoştinţă şi aceasta ne dă curaj 
să facem şi mai multă faptă bună. 


Recunoştinţa, însă, este de mare folos pentru cel ce o arată. Mai întâi el împlineşte 
o datorie, datoria de a mulțumi pentru binele primit. Apoi recunoştinţa este o faptă 
bună, ea îl arată pe cel ce o face, om cu suflet bun, drept, cinstit; şi cine dintre noi 
nu ar dori să fie socotit de semenii săi om bun şi cinstit? 


Dar oare Dumnezeu are trebuință de mulţumirea şi recunoştinţa noastră? Se- 
nțelege că nu. „Tu eşti Dumnezeu şi bunătăţile mele nu-Ți trebuiesc“, zice pe 
dreptate psalmistul. Oare nu Dumnezeu le-a făcut pe toate şi nu toate sunt ale Lui, 
pentru ce ar mai avea El nevoie de ceva din partea noastră? Mulţumire şi 
recunoştinţă nu-l trebuie lui Dumnezeu, dar prin ele noi ne arătăm bună aşezare a 
sufletului nostru şi pe aceasta o voieşte Dumnezeu. De aceea primeşte cu dragoste 
şi răsplăteşte recunoştinţa ce 1 se aduce. Sfânta Scriptură ne dă mulțime de pilde în 
această privinţă. 


Abel primise de la Dumnezeu turme de vite şi el aduce din ele jertfă de mulțumire 
lui Dumnezeu. Şi zice Scriptura: Dumnezeu a căutat spre Abel şi spre darurile lui, 
adică le-a primit cu bucurie. După încetarea potopului, Noe, drept mulțumire 
pentru că se izbăvise de înec, a adus lui Dumnezeu jertfă din toate animalele curate 
din corabie. Şi zice iarăşi Scriptura, Dumnezeu a mirosit cu bună mireasmă jertfă 
lui Noe şi l-a binecuvântat pe el şi toată casa lui, pentru jertfa adusă. 


De aceea şi Mântuitorul în Evanghelia de astăzi mustră pe cei nemulţumitori: 
„Oare nu zece s-au vindecat, dar ceilalţi nouă unde sunt?“, apoi răsplăteşte pe cel 





recunoscător. „Du-te, îi zice, credinţa ta te-a mântuit.“ Pe lângă vindecarea de 
boală îi dă şi încredințarea mântuirii. 


Deci, dacă recunoştinţa este o datorie, dacă ea este o mare faptă bună şi bineplăcută 
lui Dumnezeu, care o răsplăteşte cu prisosinţă, apoi nu este nici o faptă mai urâtă 
decât nerecunoştinţa. Omul nerecunoscător este mai jos şi decât animalele, pentru 
că animalele ştim cu toţii îşi arată recunoştinţa faţă de binefăcătorul lor. Poporul 
iudeu, popor ales de Dumnezeu pentru o înaltă slujire, a căzut din această mare 
cinste tocmai din pricina nerecunoştinţei. 


Am văzut într-o biserică din Ierusalim o icoană a Sfintelor Patimi ale Domnului 
Hristos. Slugile arhiereilor lovesc cu pumnii în obrazul Domnului, iar El Se pleacă, 
parcă ferindu-Se de lovituri. Nu-i vine să creadă parcă ceea ce se întâmplă. 


„Poporul Meu, ce am făcut Eu ţie şi cu ce îmi răsplăteşti? Pe orbii voştri i-am 
luminat, pe cei leproşi i-am curăţit, pe morții voştri i-am înviat... Cum se poate o 
astfel de nerecunoştinţă!” 


Dar oare noi, Israilul cel nou, creştinii, suntem mai recunoscători decât poporul 
evreu? Să vedem! 


lată, ne aflăm în locul cel sfânt, în Biserică, acasă la Domnul, care ne-a chemat la 
ospăţul Său de Taină. Am venit la El în vizită ca să-l adresăm cuvinte de 
mulţumire, de recunoştinţă, pentru că atâtea binefaceri am primit de la El. Dar cât 
de searbede, cât de absente şi fără evlavie sunt vorbele şi simţirile noastre! Stăm 
lângă EI şi privirile noastre rătăcesc cine ştie unde; ne aflăm în jurul tronului Lui, 
dar noi dialogăm între noi despre lucruri aşa de străine de Locul cel sfânt!... Şi 
Domnul Se uită la noi cu mâhnire şi nedumerire. Parcă nu-l vine să creadă. Cum se 
poate? Nici o privire iubitoare şi recunoscătoare de la cei ce şed la Cina Mea, 
cărora Mă dau zilnic mâncare şi băutură către viaţa veşnică? lată suntem creştini, 
purtăm numele lui Hristos, ne lăudăm cu EI şi cu Evanghelia Lui şi profităm din 
plin de această deosebită cinste; ne adunăm în biserici şi mănăstiri în Numele Lui, 
pentru dragostea Lui. Domnul ne-a iubit fără măsură, până să-Şi dea şi viaţa pentru 
noi şi pentru toate acestea nu ne cere decât să avem dragoste între noi: „După 
aceasta vă vor cunoaşte oamenii că sunteţi ucenicii Mei...” 


Şi totuşi, câtă lipsă de dragoste, câtă duşmănie, câtă ură se află între noi creştinii. 
„Cum e posibil?”, se întreabă Domnul cu mâhnire şi nedumerire. Astfel, prin tot 
ceea ce facem noi în viaţa noastră păcătoasă, între noi, în Casa Domnului, lovim cu 
pumnii nerecunoştinţei în sfântul şi dumnezeiescul obraz al Domnului Hristos, care 





ne priveşte cu adâncă mâhnire, cu nespusă nedumerire. Parcă nu-i vine să creadă. 
Cum este cu putinţă?! 


Recunoştinţa este o mare faptă bună. însă ea nu stă numai în cuvinte de 
recunoştinţă, ci trebuie arătată prin fapte. 


Faţă de oameni, aducându-ne aminte de binefacerile primite şi ajutând la nevoie pe 
binefăcătorii noştri. Mai ales copiii să se grijească de părinţi la bătrâneţe şi la 
boală, iar când trec din viaţă să le facă rânduielile creştineşti după datină. Dar cu 
câtă strângere de inimă trebuie să pomenim acest lucru, când vedem în toate zilele 
atâta nerecunoştinţă, atâţia părinți bătrâni şi bolnavi şi neputincioşi, uitaţi de copiii 
lor! 


Faţă de Dumnezeu, oare mai este nevoie să o spun, când Biserica ne pune la 
îndemână atâta comoară de rugăciune? Rugăciunile de seară şi de dimineaţă; 
rugăciunile înainte şi după masă, la începutul şi la sfârşitul lucrului şi în toate 
împrejurările vieţii, ca să aducem mulțumire şi recunoştinţă Binefăcătorului a 
toate. Dar nu numai atât. Trebuie să ne arătăm mulţumirea şi recunoştinţa şi prin 
faptele creştineşti de milostenie, de bunătate şi dragoste față de aproapele; prin 
faptele bune față de noi înşine, adică prin curăţenia şi sfinţenia vieţii, prin 


împlinirea poruncilor lui Dumnezeu, prin participarea la sfintele slujbe din Casa 
Domnului cu credinţă, cu dragoste şi cu adâncă evlavie şi mai ales prin pregătirea 
şi apropierea cu vrednicie de Sfintele lui Hristos Taine, la Sfânta Liturghie, care 
este cea mai mare jertfă de mulțumire şi de recunoştinţă adusă de om lui 
Dumnezeu. Şi aşa în tot ceea ce facem, să nu uităm niciodată îndemnul apostolesc: 
„Pentru toate mulţumiţi, totdeauna mulţumiţi!” Aceasta este voia Domnului nostru 
lisus Hristos, Căruia Il se cuvine cinstea, mulțumirea şi recunoştinţa în vecii 
vecilor. Amin. 


(din: Părintele Petroniu de la Prodromu, Editura Bizantină, Bucureşti, 2015) 





Părintele Ciprian Negreanu: “Nimic nu iubeşte Dumnezeu mai mult decât 
sufletul mulţumitor” 


[.] 


De departe (ştiind că nu au voie să se apropie) leproşii strigau: Învăţătorule, fie-Ţi 
milă de noi! Fiule al lui David fie-Ţi milă de noi! Şi de departe fiind Mântuitorul 
le-a strigat: Mergeţi şi arătaţi-vă preoților! Fără să-i mai întrebe: dar credeţi, dar nu 
credeţi, dar de unde sunteţi, dar cine sunteţi?, cum s-a întâmplat în multe situaţii. 
N-a mai întrebat nimic, a zis Mergeţi şi arătaţi-vă preoţilor! În ochii şi în urechile 
celor care erau acolo, acest cuvânt putea să treacă neobservat, putea să treacă că o 
încercare pe care Mântuitorul o punea în plus pe umerii leproşilor, deoarece aceştia 
trebuia să meargă în fata preoţilor pentru a dovedi dacă sunt sau nu bolnavi. În 
general o vindecare ar fi fost un miracol, însă oricum nu puteau să se întoarcă în 
Sinagogă fără acordul preoților. 


Și puţini putem să ne imaginăm tensiunea sufletească pe care o aveau cei 10 şi 
cuvintele pe care le-au schimbat între ei până în momentul în care s-au vindecat. Și 
apoi bucuria vindecării şi constatării că s-au vindecat. Căci probabil s-au vindecat 
toţi deodată. 





Dintre toți aceştia s-a întors un samarinean, nu ni se spune câţi evrei erau, câţi 
samarineni erau; Dar s-a întors un samarinean s-a întors să mulțumească cu glas 
mare. Şi aici iarăşi insistă Sfântul apostol Luca, cu glas mare strigă şi slăvea pe 
Dumnezeu pentru minune. E foarte firesc să facă acest om aşa ceva, ştiind ce boală 
grea este lepră, că nu se vindecă nimeni, medical vorbind, ci numai Dumnezeu 
poate vindeca printr-o minune mare.Şi cum să nu te bucuri când pentru tine nu mai 
era nici O şansă, nu mai era nimic, erai exclus definitiv din orice comunitate ome- 
nească şi trebuia să stai ca un animal prin pustietăţi, încercând să mănânci ce-ţi 
aruncă alţii de prin sate, să trăieşti o viaţă de neom. 


Ce bucurie putea să simtă acest om întorcându-se cu glas mare fără să mai fie 
interesat de ce or fi zicând fariseii sau ce or fi zicând saducheii, sau de ce să strig 
tare că vezi că Mântuitorul lisus Hristos Domnul nostru nu era văzut bine de către 
nici unul dintre preoţii templului, nici de farisei, nici de saduchei, şi dacă eu ÎL voi 
lăuda şi-L voi slăvi, oare nu mă vor da afară din sinagogă când tocmai urmează să 
fiu primit în comunitate? Nu l-a mai interesat. Pentru el, boala din care l-a ridicat 
Dumnezeu, minunea care s-a întâmplat cu el a fost prea mare, ca să mai ia seamă la 
fricile acestea de nimic, el care suferise nopţi şi nopţi de friguri în pustie, zile de 


arşiţă [...]. 


Și a venit să-L laude pe Dumnezeu şi să-l aducă cinstire, şi Mântuitorul spune: 
Oare nu au fost zece? Oare ceilalți nouă unde sunt? Cum de s-a găsit numai unul, şi 
acesta samarinean să vină să-Mi mulţumească!? 


ŞI aici se pot ridica mai multe întrebări în mintea noastră şi de multe ori aici ne 
împotrivim puţin unii dintre noi - sau mai toţi dacă stăm să ne gândim - se înţelege 
greşit într-o o anumită măsură aceasta pildă. Ştiţi că, obişnuiţi fiind din copilărie cu 
această pildă şi cunoscând învăţăturile, din predicile şi cuvintele care se spun la 
finalul acestei pilde, toți legăm instinctiv aceasta pildă de mulţumire: trebuie să 
mulțumim. Uite, Mântuitorul s-a bucurat de mulțumirea acestuia şi deci şi noi 
trebuie să mulțumim. Şi este adevărat, şi este valabilă explicația aceasta, şi este 
bună şi va rămâne pentru totdeauna. 


Aşa este, se bucură Dumnezeu de cei ce se întorc şi mulțumesc, după ce Dumnezeu 
face cu ei minuni, lucrează cu ei şi mâinile Lui dumnezeiești lucrează în viaţa lor. 
Dar să ştiţi că bucuria Lui Dumnezeu pentru întoarcerea acestui om, sau tristeţea 
Lui pentru că nu s-au întors cei nouă, nu era atât de mult pentru că EI ar avea ne- 
voie de mulţumiri, că El ar avea nevoie de cinstire. El se bucură şi tresaltă de 
bucurie nu cum tresăltăm noi... “lumeşte”|...]. Şi noi asociem bucuria Mân- 
tuitorului cu bucuria noastră şi tristeţea noastră |...] şi trăirea noastră... Ori nu este 





aşa. Şi aici aş vrea să punem puţin degetul pe rana sufletului nostru în care noi 
credem aşa. 


Dumnezeu nu este aşa, Dumnezeu nu are nevoie nici de mulţumiri și lui Dumnezeu 
nu-l tresaltă inima de bucurie când noi îi mulțumim, pentru că altfel ar fi trist şi 
plictisit de viaţă, cum suntem noi de multe ori; nu, nu este aşa, nu are nevoie de 
mulţumiri, deşi nu ÎL supără acestea, pentru că mulţumirea în general e starea sufle- 
tului binecuvântată de Dumnezeu şi voită de Dumnezeu. 


E starea de mulţumire a sufletului omului. E o stare a sufletului pe care Dumnezeu 
o doreşte însutit, înmiit mai mult decât starea de nemulțumire. [...]. Deci în sine 
Lui Dumnezeu îi sunt dragi oamenii mulțumitori, dar mulţumirea aceasta nu e 
pentru că aceştia Îi aduc mulţumire, ci pentru că starea acestor oameni, starea 
sufletului acestor oameni este însutit mai bună decât a celorlalţi, este mult mai 
aşezată pe calea lui Dumnezeu, este mult mai sigură starea lor. Nu urmează căderi 
în urma acestei stări; starea de depresie, starea de tristeţe, starea de cârteală este 
mult mai apropiată de starea diavolului de cădere, de tulburare, de fapte rele, decât 
aceasta. 


Un om mulţumitor, un om care este mulţumit şi bucuros, ar fi în stare să-şi dea şi 
haina de pe el, să dea tuturor tot ce-şi doresc, să ierte tuturor toate, e o stare pe care 
Dumnezeu o doreşte de la om, şi se bucură că omul o are, dar nu neapărat pentru că 
l-ar face Lui în vreun fel bine, Lui ca Dumnezeu. El este Dumnezeu, şi cum am zis 
în multe alte ocazii, El nu are nevoie de nimic, Îşi este destul Sieşi, este perfect, 
desăvârşit. Nu are nevoie de mulțumirile noastre ca să fie EI liniştit şi fericit. Nu 
este ca un om, nu este ca un idol. Şi atunci bucuria lui Dumnezeu pentru acest 
suflet era că era câştigat, era mult mai fericit. Acesta era mult mai departe de 
chipul diavolului şi mult mai aproape de chipul lui Dumnezeu. Mult, mult mai 
aproape de Dumnezeu. 


În Vechiul Testament se spune că nimic nu iubeşte mai mult Dumnezeu decât 
sufletul mulţumitor. [...] Şi mai este un motiv pentru care Dumnezeu s-a bucurat 
pentru acesta care s-a întors, şi aş vrea să-l accentuez: faptul că acest om a venit şi 
a strigat cu glas tare [...] să ne imaginăm ce răsunet a avut în inimile tuturor. 
Dumnezeu S-a bucurat pentru întoarcerea lui, deoarece (prin strigătul lui) sute de 
suflete s-au cutremurat, sute de suflete au înţeles că sunt în faţa lui Dumnezeu. 


Nu ni se spune că s-ar fi făcut o altă minune în acea zi, şi prin prezenţa Lui în acea 
şi pe cale, ne sfinţeşte, ne curăţeşte, nu e o zi ca şi toate celelalte...[...]. Noi trecem 
prin zile, prin timp, însă nu ne dăm seama că în jurul nostru se petrec minuni, aşa 





cum €i nu şi-au dat seama cum, atunci, când a zis Mântuitorul Mergeţi şi vă arătaţi 
preoţilor, s-a întâmplat de fapt o minune.[...] părea o zi obişnuită şi dintr-o dată şi- 
au dat seama că nu era o zi obişnuită. 


Dumnezeu Se bucură de mărturia, de mărturisirea pe care o facem noi în faţa 
tuturor fără ruşine, atunci când noi nu ne ruşinăm de lume şi spunem ce a făcut 
Dumnezeu cu noi, ce minune. |...] 


Dumnezeu a făcut minuni puţine, pentru oamenii cu credință, că dacă nu aveau 
credinţa, pentru ce să se mai facă minuni... Nu e de folos să se facă minuni cu 
necredincioşi, să-i ridice din boli că se întoarcă iar la păcate?Mai bine îi lasă să-şi 
ispăşească boala şi poate să ia răsplata [...]. lar dacă-l scoate din boală, i se cere 
credinţa pentru a se întoarce, pentru că crezând în Hristos, chiar dacă el este 
sănătos, este vindecat, nu se va mai întoarce la patimile sale, ci se întoarce la 
Dumnezeu şi face binele. [...] 


Dumnezeu se grăbeşte să facă minuni cu cei ce cred, nu pentru că suferinţa ajută 
prin autosugestie a face minuni, ci pentru că credinţa este semnul pe care-l caută 
Dumnezeu ca să facă binele. Dacă este credință în inima omului adevărată, 
lucrătoare, atunci Dumnezeu ridică necazurile şi ispitele sau le lasă la un nivel 
mult mai mic mult mai scăzut, doar aşa de avertizare cumva. 


Avem nevoie tot timpul de o sabie a lui Damocles care să stea mereu deasupra 
capului nostru. [...] Ne ţine şi Dumnezeu cu sabia deasupra capului ca un părinte 
care încearcă să-şi ţină copilul în cele bune şi care ne spune: “ştii ce urmează dacă 
nu faci”, “uite cămara în care te mai închid din când în când stă deschisă”; şi aşa ne 
ține Dumnezeu. Nu ca să ne înspăimânte, nu ca să ne terorizeze, ci de dragul 
nostru. Căci de mii de ori este mai valoros sufletul decât trupul acesta care trece şi 
pe care Dumnezeu oricum îl va preschimbă şi-l va face de nerecunoscut atunci 


când ne va ridica din mormânt şi ne va uni iarăşi cu trupul. 


Dumnezeu să ne ajute! 





Pr. Constantin Coman — Vindecarea celor 10 leproşi - Despre recunoştinţă şi 
îndreptăţire 


HPISTOS VIHBSGANDB SH LSFROS 


R. Rădulescu: Zece Jeproşi se vindecă după ce Îl întâlnesc pe Mânmitorul 
Hristos. Vindecarea nu este imediat evidentă. Mântuitorul Hristos îi trimite la 
preoţi, pe cei zece leproşi, iar Evanghelia ne spune că, pe drum se află curăţaţi, se 
vindecă. Părinte profesor Constantin Coman, de ce îi trimite Mântuitorul Hristos 


la preoţi? De ce nu face o vindecare pe loc, dintr-o dată, de ce nu-i curăţă de 
lepra urâtă, care-i alungase din mijlocul comunităţii lor? De ce îi trimite pe 
leproşi spre preoţi, spre liderii religioşi ai comunităţii? 


Pr. Coman: Pur şi simplu pentru că aceasta era practica rânduită de legea vechi- 
testamentară. În cartea Levitic, în capitolele 13-14, unde sunt consemnate 
reglementările privind lepra, se spune că dacă un bolnav de lepră constată că s-a 
însănătoşit, trebuie să meargă să se arate preoţilor, pentru ca aceştia să confirme 
vindecarea, iar în urma confirmării să fie reprimiţi în societate. Prin 
urmare, Mântuitorul Hristos Se supune prevederilor legii şi îi trimite pe leproşi 
să se arate preoților, ca şi cum ar fi fost vindecaţi. Surprinzător este modul în 
care se desfăşoară acest lucru. Mântuitorul nu le spune că s-au vindecat de 
lepră, nici că se vor vindeca, ci îi trimite doar să se arate preoților. Sare peste 
nişte etape. Nici leproşii nu întreabă nimic, ci se pornesc fără ezitare să se arate 
preoţilor, semn că s-au încrezut în cuvântul Domnului prin care-i trimitea! A 
arătat, aşadar, credinţă. 


R. Rădulescu: 4/lăm că unul dintre ei nu era iudeu, deci n-ar fi trebuit să se 
supună legii iudaice. Era samarinean. Era tocmai acela care se întoarce la 





Hristos. Şi pe el îl trimite la preoți, dar se întoarce pentru că el nu cunoştea legea 
sau este mânat înapoi de recunoştinţă, despre care este vorba în Evanghelia de 
astăzi. 


Pr. Coman: Înainte de a vă răspunde la întrebare, daţi-mi voie să constat 
că, leproşi fiind, samarinenii şi iudeii stăteau împreună, se înțelegeau. Sănătoşi 
fiind, nu reuşeau să se înţeleagă, se duşmăneau. Lucrul acesta este semnificativ şi 
ni se întâmplă, deseori, şi nouă, celor de astăzi. Suferinţa, necazul şi boala ne 
unesc, în timp ce Starea de bine şi de sănătate ne desparte. 


Nu putem în nici un fel să acceptăm o astfel de erminie, din moment ce, Sfântul 
Evanghelist Luca şi Mântuitorul Însuşi punctează clar motivul pentru care s-a 
întors leprosul samarinean. Aici este motivaţia şi cheia evenimentului: că, di zece 
leproşi care s-au vindecat în chip minunat, numai unul S-a întors să dea slavă lui 
Dumnezeu şi să-I mulțumească. Ceilalţi nouă, deloc întâmplător de acelaşi neam 
cu Iisus, nu S-au întors să-l mulțumească. 


R. Rădulescu: Ce-i împiedică pe ceilalţi nouă leproşi să facă acelaşi lucru? Din 
zece leproşi vindecaţi, unul singur este recunoscător! 


Pr. Coman: Proporția este semnificativă pentru cât de rară este recunoştinţa! 
Putem da şi noi mărturie astăzi, după cum putem găsi mărturii în toate timpurile, 
referitoare la lipsa de recunoştinţă. Cazul leproşilor vindecaţi nu este o excepţie. 
Tocmai de aceea este citat, pentru că este exprimată aici o atitudine cu mare 
răspândire printre oameni. Recunoştinţa este foarte rară. Nu numai iudeilor le era 
greu să fie recunoscători. Oricărui om îi este greu să fie recunoscător. Putem 
investiga atitudinea celor zece leproşi pentru a avansa eventuale explicaţii ale 
acestei atitudini, în general. De ce sunt nerecunoscători iudeii? Tema aceasta o 
întâlnim cu mai multe prilejuri. Mântuitorul Hristos o pune în discuţie deseori. 


Iudeii beneficiaseră, de-a lungul istoriei lor, de foarte multe daruri, chiar de 
privilegii din partea lui Dumnezeu. Şi profeţii vechi-testamentari, ca şi 
Mântuitorul, reproşează iudeilor lipsa de recunoştinţă pentru poziția specială de 
care s-a bucurat acest popor, în raport cu celelalte neamuri în faţa lui 
Dumnezeu. Ingratitudinea poporului ales — aceasta nu înseamnă că dacă alt 
popor era ales ar fi fost în mod necesar mai recunoscător - este în atenţia 
Mântuitorului Hristos şi pentru faptul că aceasta era un indicator al calității 
raportării lui la Dumnezeu. 





Cred că un prim posibil răspuns ar fi tocmai sfarea de îndreptăţire, pe care o 
extrag iudeii din familiaritatea lor cu Dumnezeu. În cazul concret al celor nouă 
leproşi familiaritatea lor cu Tămăduitorul, întemeiată pe faptul că erau de acelaşi 
neam. O binefacere venită din partea cuiva familiar este îndreptăţită: „Dacă tata 
nu-mi face un bine, atunci cine să mi-l facă?! lar dacă-l face, îl face pentru că 
trebuie să-l facă! Este tată, prin urmare, nu mai este nevoie să-i mulțumesc! O 
face în virtutea relaţiei noastre de apropiere sau chiar a datoriei lui de tată “. În 
acelaşi sens, străinul putea gândi: „Dacă un străin, care nu are nici o obligaţie faţă 
de mine, ba mai mult, chiar face parte dintr-un neam care duşmăneşte neamul 
meu, îmi face un bine, atunci simt nevoia să-i mulțumesc“. 


Oricum, îndreptăţirea este obstacolul principal în calea recunoştinţei. Când omul 
găseşte motiv să se îndreptăţească pe sine, alungă disponibilitatea de a fi 
recunoscător. Aici se pune în discuţie o stare care ar trebui să-i definească pe 
oameni, nu numai atunci când se fac bine în chip minunat de boli incurabile, ci şi 
atunci când sunt sănătoşi. Este vorba despre atitudinea de permanentă 
recunoştinţă a omului faţă de Dumnezeu, Creatorul lui şi al lumii în care 
trăieşte, dar şi Cel ce susţine continuu totul în existenţă şi îl ridică pe om ori de 
câte ori cade. 


R Rădulescu: În cazul de față avem de-a face cu o evidență. S-au vindecat de 
lepră, o boală de care nu se vindeca decăt foarte rar un om. Samarineanul se 
întoarce nu numai Să mulțumească Binefăcătorului, pe care-L are în faţă, ci-L 
slăveşte pe Dumnezeu, mulţumeşte şi pe verticală, să spunem. Problema 
recunoaşterii pe verticală este dificilă din perspectiva omului de astăzi, a omului 
modern, pentru că binele care i se întâmplă în viaţă poate fi rezultatul acţiunilor 
personale. Atunci când cineva mă ajută, este limpede că trebuie să-i mulțumesc, 
să-i fiu recunoscător. Dar lui Dumnezeu de ce să-I fiu recunoscător, de vreme ce 
eu sunt Stăpân pe propriile mele acţiuni şi gândesc că binele este rezultatul 
acțiunilor mele?! 


Pr. Coman: Domnule Remus, evaluată din perspectiva Evangheliei Bisericii 
noastre, această atitudine, pe care tocmai aţi descris-o dumneavoastră, este 
amăgitoare, este falsă, chiar dacă mulţi, într-o oarecare complicitate, o consideră a 
fi legitimă. Noi mărturisim contrariul şi trebuie să spunem lucrul acesta cu 
tărie! Chiar dacă acest contrariu nu se bucură de evidenţa exterioară de care 
vorbeaţi. Facem această afirmaţie, incriminând, în egală măsură, orbirea şi 
îngroşarea simţirii şi a înţelegerii celor care sunt exponenţii celeilalte opinii şi 
perspective. Cine nu-L vede pe Dumnezeu, în această lume şi în această creaţie, 
ca origine, cauză, început, principiu, Sens şi Susţinere, în opinia teologiei 





Bisericii şi a Evangheliei Mântuitorului, se amăgeşte cumplit, se înşală! Îmi daţi 
prilejul să spun o constatare pe care am făcut-o de-a lungul experienţei mele de 
preot. Omul fuge de Dumnezeu. Fuse de Dumnezeu pentru că are ispita 
existenței autonome, vrea să-și fie sieşi stăpân. Între altele şi pentru că nu poate 
duce starea de recunoştinţă. Neputinţa se datorează stării lui de cădere, păcatului 
în care se află. 


R Rădulescu: Părinte profesor, acceptăm ca şi credincioşi această viziune. 
Dumnezeu este bun, ne ajută, ne susţine. Trebuie să-I fim recunoscători? Are 
Dumnezeu nevoie de recunoştinţa noastră? 


Pr. Coman: Nu are nevoie, dar se bucură. 


R Rădulescu: Dar este afectat de nerecunoştinţa noastră? 


Pr. Coman: Nu este afectat în sensul în care ar suferi vreo micşorare, cum spun 
Părinții Bisericii. Dar este afectat în sensul în care în loc să Se bucure, Se 
întristează. Noi mărturisim credinţa că între Dumnezeu şi oameni există o relaţie 
interpersonală vie, dinamică, reală. Dumnezeu nu este un principiu, o idee, o 
entitate imuabilă, ci este o comunitate de Persoane iubitoare. În Sfintele 


Evanghelii avem nenumărate situaţii în care este ilustrată bucuria lui Dumnezeu 
pentru un păcătos care se pocăieşte, de exemplu. Să ne amintim pilda Fiului 
risipitor. Bucuria este motivată nu de faptul că cineva îşi arată recunoştinţa fiindcă 
era dator, după cum nici întristarea nu este provocată de faptul că cineva nu-şi 
împlineşte această datorie, ci bucuria este motivată de faptul că, printr-un astfel 
de pretext se activează relaţia dintre cei doi, se dă conţinut pozitiv acestei relaţii. 
Este sensibil acest aspect, dar este esențial. 


Recunoştinţa — sau orice alt sentiment la adresa cuiva — înainte de a fi 
exprimată, este o stare lăuntrică a respectivului. În mine se naşte un gând bun la 
adresa cuiva. Mă cuprinde o stare bună care-l are drept cauză pe cel care m-a ajutat 
în vreun fel. Starea aceasta se constituie într-un conţinut bun al relaţiei dintre 
noi. În starea de recunoştinţă, ce poate cuprinde sufletul meu până la a-l copleşi, îl 
cuprind pe cel care mi-a făcut bine, îl aduc, îl actualizez înlăuntrul meu. Mă unesc 
cu el. Închipuiţi-vă că, în felul acesta L-am aduce pe Dumnezeu în sufletul 
nostru, nutrind profundă şi nemăsurată recunoştinţă faţă de El pentru tot. 
Dumnezeu acest lucru îl urmăreşte, nu achitarea de o datorie, prevăzută în 
vreun cod de legi sau în vreo morală convenţională. Şi, bineînţeles, că exprimarea 
acestei stări de recunoştinţă, care ne-a umplut sufletul de EI, ÎL bucură pe 
Dumnezeu. 





Dacă eu vă fac un bine dumneavoastră, vă ajut într-o situaţie, iar dumneavoastră vă 
întoarceţi la mine şi-mi spuneţi: „Părinte Constantin, vă sunt recunoscător, vă sunt 
mulțumitor, dar nu numai că-mi exprim mulțumirea şi recunoştinţa, dar vă port în 
suflet pentru că m-aţi ajutat!“, în urma gestului meu, între mine şi dumneavoastră 
s-a activat o relaţie frumoasă, cu un conţinut real, frumos, îmbucurător. 


Eu, la rândul meu, spun în sinea mea: ,, Omul acesta sensibil şi recunoscător 
pentru gestul minor pe care eu l-am făcut pentru el, se gândeşte la mine şi gândul 
acesta îl umple de bucurie şi de recunoştinţă! “. 


lată cum şi în mine se naşte un gând bun şi o stare îmbucurătoare care vă are ca 
subiect pe dumneavoastră. Și eu vă port, măcar un timp, în sufletul meu, cu 
imaginea îmbucurătoare pentru mine a unui om recunoscător, sensibil, etc. Dacă la 
gestul meu de ajutorare, dumneavoastră nu răspundeaţi cu recunoştinţă, nu 
răspundeaţi în nici un fel, se pierdea mai întâi de toate întâlnirea noastră 
sufletească reciprocă: în dumneavoastră, prin starea de recunoştinţă pe care o 
nutreați în suflet, şi în mine prin starea de bucurie generată de exprimarea 
recunoştinţei. Ca să nu mai spun că, în situația în care eu observam că aţi fost 
nerecunoscător, se consemna un minus în relația dintre noi: gândul că sunteţi 
nerecunoscător şi neatent şi starea de întristare sau amărăciune, consecventă 
acestui gând. 


Nu ni-L putem închipui pe Hristos lisus aşteptând şi receptând recunoştinţa Sau 
lipsa recunoştinţei, ca pe un gest de bună creştere sau de replică la schimb: ţi-am 
făcut un bine eşti dator să-mi dai ceva în schimb, măcar un „mulțumesc”. Dacă 
gestul Lui este, în ultima analiză, un gest de dragoste atunci recunoştinţa este un 
răspuns la acest gest de dragoste, iar lipsa recunoştinţei, absenţa acestui 
răspuns. 


Lucrurile acestea sunt esențiale din perspectiva Evangheliei, din perspectiva 
duhovnicească. Nu fizicul şi materialul, gesturile fizice, faptele în ele însele, ci 
receptarea lor în plan sufletesc, lucrarea lor în spațiul relației interpersonale. Noi, 
în majoritate, trăim, din păcate, într-o altă stare, într-o stare de suspiciune, de 
îndreptăţire, de meschinărie, de răutate, de bârfă, de judecată nesfârşită a tuturor; 
toate îngemănate, revendicate de o stare de decădere a omului, pe care eu o 
numesc îndreptăţire de sine. Îndreptăţirea de sine este starea cea mai de jos a 


Este starea omului anerast, incapabil de iubire. 


R. Rădulescu: Recunoştinţa este leacul? 





Pr. Coman: Recunoştinţa este vârful existenţei! A fi recunoscător, înseamnă a 
exista la vârf! Cine vrea să existe la bază, să se îndreptăţească pe sine. Cine vrea 
să existe la vârf, să vâneze recunoştinţa şi mulțumirea. Fiecare dintre noi avem 
pentru ce şi către cine să ne exprimăm permanent mulţumirea şi recunoştinţa. Cine 
este recunoscător iese din sine spre celălalt, iar cel care se îndreptăţeşte pe sine, se 
închide în sine, asfixiant şi sinucigaş sufletește. 


(din: Pr. Constantin Coman, “Dreptatea lui Dumnezeu şi dreptatea 
oamenilor”, Editura Bizantină, Bucureşti, 2010) 





Arhim. Andrei Coroian: Meditaţie despre recunoştinţă 


Recunoştinţa este o virtute, numită „floare rară”. Din textul evanghelic despre 
vindecarea celor zece leproşi (Luca 17, 11-18) ştim că doar unul din cei vindecaţi 
vine în fața Domnului, pentru a-l mulţumi. 


Infiorător este că nici îngerii nu au fost recunoscători şi mulțumitori faţă de 
Creatorul, Dumnezeul şi Împăratul lor, care, din iubire şi spre fericire 1-a zidit; o 
parte din ei răzvrătindu-se, alegând nefericita soartă a iadului veşnic. 


Omul nu a avut nici el [o atitudine] mai bună. De la prima pereche a locuitorilor 
edenici, Adam şi Eva, până în zilele noastre, din multe şi diferite „motive” desaga 
nerecunoştinţei, mai mică sau mai mare, o purtăm în spate fiecare. Nerecunoştinţa 
față de Dumnezeu s-a adâncit transformându-se în negare a existenţei Lui şi chiar 
ură față de El. În plan orizontal ura s-a lăţit, Cain ucigând pe fratele său, 
nevinovatul Abel, lucrarea urii extinzându-se în întrega istorie. 


Totuşi, sunt atâtea motive ca şi îngerii, şi oamenii, şi toată creaţia, să fie recuno- 
scători față de Dumnezeu. Dacă îngerii care au rămas ascultători şi firea 
necuvântătoare, sunt şi rămân în veşnică recunoştinţă, omul ar avea motiv în plus 
să fie recunoscător. Recunoştinţa este până la urmă singurul lucru vrednic de omul 
creat după chipul lui Dumnezeu. 





Dacă, potrivit Sfântului Pavel, nimic nu este al nostru, ci toate împreună cu viaţa 
le-am primit în dar, singura mulțumire adusă Creatorului de către noi, ca oameni, 
ar fi o stare constantă de recunoştinţă. 


Tot omul din adâncul sufletului ar trebui să fie recunoscător Creatorului şi Dumne- 
zeului său pentru viaţa pe care a primit-o în dar, din neființă la funţă fund adus. 
Pentru sănătatea şi întregimea trupului, pentru sufletul cel nemuritor, mai de preţ 
ca tot ce este creat. Pentru lumina minţii cu toate facultăţile ei, pentru simțirea 
inimii cu toată căldura şi sentimentele bune care sălăşluiesc în ea. Pentru tăria 
voinţei, capabilă să lupte cu abnegaţie pentru atingerea scopurilor propuse. Pentru 
frumuseţea vieţii trăite în pace şi armonie, pentru munca cinstită, pentru hrana şi 
băutura zilnică, pentru frumuseţea iubirii curate omeneşti, pentru fericirea familiei, 
[...], pentru un bătrân înţelept, pentru zâmbetul nevinovat al unui copil sau surâsul 
blând al unei mame. Pentru realizările geniului omenesc, pentru frumuseţea artei, 
Muzicii, poeziei. Pentru frumuseţea cerului albastru înstelat, pentru verdeaţa 
odihnitoare a codrilor, pentru susurul izvoarelor şi cântul păsărelelor, pentru iarba 
verde pe care o călcăm şi aerul curat pe care îl respirăm. Tot omul păgân, iudeu şi 
creştin, din adâncul sufletului cu dreptate este să înalțe mulţumire şi recunoştinţă 
lui Dumnezeu - Creatorul. 


Dacă iudeii au un motiv în plus să fie recunoscători pentru alegerea lor, pentru 
strămoşii lor, patriarhii, profeţii şi drepţii din poporul lor, pentru Legea lui Moise şi 
preoția dată pe temeiul ei noi, creştinii, avem întreite motive să-i mulţumim lui 
Dumnezeu Celui în Sfânta Treime lăudat. 


Pe lângă recunoştinţa datorată, alături de popoarele păgâne şi poporul evreu, lui 
Dumnezeu Tatăl - Creatorul, noi, creştinii, datorăm nemărginită recunoştinţă lui 
Dumnezeu Fiul - Mântuitorul şi Duhului Sfânt - Mângâietorul. 


Cuvântului întrupat Mântuitorului Hristos îi suntem recunoscători pentru smerenia 
Sa negrăită şi dragostea nemărginită, arătată nouă prin venirea pe pământ. Prin 
naşterea Sa într-o iesle săracă, într-o familie şi într-o ţară modestă, într-o lume 
ostilă şi respingătoare. Pentru creşterea Sa anonimă şi viaţa Sa de supunere faţă de 
Maica prea curată şi Sfântul Iosif, tatăl adoptiv. Pentru supunerea Sa faţă de Legea 
dată prin Moise şi apoi pentru nepreţuitul dar al descoperirii dumnezeirii Sale la 
Botezul petrecut la Iordan. Pentru predicile şi minunile Sale, care sunt buna- 
vestire, Evanghelia mântuirii adusă şi dăruită nouă. Pentru calea deschisă a iubirii 
nesfârşite, mereu răstignite, arătată şi dată nouă să călătorim. Pentru Adevărul pe 
care l-a descoperit întru Sine însuşi, în lumina căruia vedem şi deosebim binele de 
rău, minciuna de adevăr. Pentru Viaţa Sa nemaipomenită, desăvârşită, dumne- 





zeiască, lăsată nouă să o trăim, pentru mântuirea realizată prin patimile, răstignirea, 
moartea şi învierea Sa. Pentru Înălţarea la cer şi şederea de-a dreapta Tatălui, prin 
care a înălțat şi înalță mereu pe toţi cei ce cred în EI. Pentru trimiterea Duhului 
Sfânt, împlinindu-şi astfel făgăduinţa, dându-ne siguranţa şi încrederea de a-L 
aştepta cu nădejde şi răbdare până la a Doua Sa Venire, când cu dreptate va judeca 
lumea. 


Pentru că rămâne cu noi până la sfârşitul veacurilor, luminându-ne prin Cuvântul 
Lui, îndulcindu-ne cu prezenţa Sa în slujbele Bisericii, în rugăciune sau când 
neaşteptat ne mângâie din bunătatea Sa. Pentru prezenţa Sa reală în Sfintele Taine, 
pentru modul de a ni se dărui întreg în Sfânta Împărtăşanie, pătrunzând toate 
fibrele existenţei noastre cu prezenţa Lui. Pentru toate câte a făcut şi face mereu 
pentru noi, câtă mulțumire, câtă laudă şi recunoştinţă nu 1 se cuvine din partea 
noastră. 


Duhului Sfânt, Mângâietorului, îi suntem recunoscători pentru venirea Sa în lume. 
Pentru pogorârea Sa peste Sfinţi apostoli în chip de limbi de foc (Faptele 
Apostolilor 2, 3) şi întemeierea Bisericii. Pentru toate darurile revărsate asupra slu- 
jitorilor şi credincioşilor în Biserică, spre creşterea întărirea şi desăvârşirea noastră 
în Hristos. Pentru a fi liberi (loan 8, 32) cu adevărata libertate lăuntrică, El revarsă 
în sufletele noastre „iubirea, bucuria, pacea, îndelunga răbdare, bunătatea, facerea 
de bine, credinţa, blândeţea, înfrânarea, curăţia” (Galateni 5, 22) şi alte daruri 
duhovniceşti. Lucrează în Sfintele Taine, în Botez, Mirungere, Spovedanie, Euha- 
ristie şi Sfântul Maslu spre sfințirea noastră. Sfinţeşte nunta şi dăruieşte prin taina 
hirotoniei, daruri şi harisme slujitorilor Bisericii şi puterea iertării păcatelor. 
Rugăciunile, laudele, cântările, cererile şi mulţumirile adresate în EI lui Hristos, 
Sfintei Treimi, Maicii Domnului, sfinţilor ne sunt primite mulțumită Duhului Sfânt 
care ne povăţuieşte spre desăvârşire în viaţa veşnică. Pentru ploaia de daruri 
revărsate peste noi în Biserică, cât belşug de recunoştinţă, nu ar trebui să se înalțe 
din adâncul sufletelor noastre către Sfântul Mângâietor?! 


Recunoştinţă pentru ocrotirea Maicii Domnului. Recunoştinţă pentru apărarea 
Sfintei Cruci. Recunoştinţă pentru comuniunea sfinților şi acoperământul îngerilor. 
Recunoştinţă pentru părinţii şi dascălii noştri. Recunoştinţă şi mulţumire lui 
Dumnezeu căci nu ne pierde în greşelile noastre atunci când păcătuim. Recu- 
noştință şi mulţumire că în blânda Sa pronie, prin bucurii sau dureri şi necazuri ne 
trezeşte la pocăință. Recunoştinţă şi mulțumire pentru iubirea cu care ne îmbră- 
țişează atunci când ne întoarcem sau reîntoarcem la EI, ca fiul cel pierdut. Adâncă 
recunoştinţă şi mulţumire căci prin comportamentul Tatălui (Dumnezeu) ne învaţă, 
ca fii ai casei, să avem milă şi îngăduinţă faţă de fraţii cei căzuţi. 





Veşnică recunoştinţă şi veşnică mulţumire Dumnezeului nostru, pentru îndelunga 
Sa răbdare cu care aşteaptă întoarcerea tuturor, în braţele părinteşti ale nesfârşitei 
Sale iubiri. Pentru bucuria sfântă şi cerească pe care a pregătit-o şi pentru dorul cu 
care ne aşteaptă, recunoştinţă, cinste şi slăvire se cuvine lui Dumnezeu celui în 
Sfânta Treime slăvit: Tatălui, Fiului şi Sfântului Duh. Amin. 





Pr. Sever Negrescu - Când ţi se împlinesc dorinţele, adu-ţi aminte să 
mulțumești! 


Preot Sever Negrescu 


Fărămituri 
de 


ciiutule 


lecturi evanghelice pentru Duminici 


Întrând într-un sat, L-au întâmpinat zece leproşi care stăteau departe, şi care au 
ridicat glasul şi au zis: lisuse, Învăţătorule, fie-Ți milă de noi! Și văzându-i, EI le-a 
zis: Duceţi-vă şi vă arătaţi preoţilor. Dar pe când ei se duceau, s-au curățit. lar unul 
dintre ei, văzând că s-a vindecat, s-a întors cu glas mare, slăvind pe Dumnezeu. Și 
a căzut cu faţa la pământ, la picioarele lui lisus, mulțumindu-l. 


Teologia satului stă cuprinsă în această propoziție: Dumnezeu (lisus Hristos) 
intrând într-un sat a fost întâmpinat... Da, înainte vreme, Dumnezeu intra mai des 
în satele noastre, în oraşele noastre, în casele țărănești, în casele orășenilor. Și era 
aşteptat, cu mâna streaşină la ochi. Azi, pe ulițele satelor, câte mai sunt, nimeni nu- 
L mai așteaptă pe Dumnezeu. Uneori, câte-o pâlpâire de om, cu mâna întinsă, 
aşteaptă poştaşul să aducă amărâta de pensie, dacă este. Înainte vreme, nu era nici 
aceasta, dar erau altele... bune, sfinte şi frumoase. 


lată-L pe Mântuitorul întâmpinat acum de zece leproşi care ridică glasul spre a cere 
milă. Curios, ei nu cer vindecare. Simplu și drept ar fi fost să-L roage pe lisus: 
Doamne, fă-ne bine, curăţă-ne de această cumplită suferință! Nu, ei spun: lisuse, 
Învăţătorule, fie-Ţi milă de noi. (...) 





Preoția şi medicina din zilele noastre trebuie să fie depozitarele milei, pentru a 
dărui vindecarea. Cuvintele „milă voiesc, iar nu jertfă” (Matei 9, 13) pot fi traduse 
cotidian astfel: jertfa voastră să fie mila. 


Dintre cei zece leproşi primitori de milă, adică vindecaţi, doar unul se întoarce la 
picioarele lui lisus şi spune: Mulţumesc! Şi acesta era de alt neam. EI devine un alt 
om, ceilalți nouă nişte chinuiţi, după slovele Sfântului loan Gură de Aur, fiind 
torturați cei care, împlinindu-li-se dorinţa, rămân lipsiţi de mulțumire. (...) 


In vechiul Legământ, în cartea Pildelor 15, 15, găsim o cutremurătoare profeție: 
„inima mulțumită este un ospăț necurmat”. 


(Pr. Sever Negrescu, Fărămituri de cuvinte - lecturi evanghelice pentru 
Duminici, ediția a Il-a, Editura Doxologia, laşi, 2011; pp. 188-191) 





Cuvinte de folos la Duminica vindecării celor zece leproşi ale părintelui stareţ 
al Mănăstirii Putna: Indreptăţirea şi închipuirea de sine stau în calea 
smereniei mulţumitoare 


Extrase din cuvintele la Duminica a 29-a după Rusalii (a celor 10 leproşi), de după 
Sfânta Liturghie, rostit de Arhim. Melchisedec Velnic, starețul Mănăstirii Putna 
(2013 şi 2014): 


i se se 


2013: 


“Prea cuvioşi părinți şi fraţi, iubiţi credincioşi, sunt convins că dumneavoastră 
cunoaşteţi foarte bine ce înseamnă Sfânta Liturghie. Şi de ce pun această întrebare? 
Pentru că astăzi, aşa cum aţi auzit din Evanghelie şi din cuvântul părintelui, noi 
trebuie să fim mulţumitori şi recunoscători. Sfânta Liturghie, dragii mei, este 


în limba greacă nu înseamnă nimic altceva decât a mulţumi. Mulţumire adusă 
Bunului Dumnezeu pentru darurile şi pentru Jertfa Sa. 


Se pune o singură întrebare şi o singură întrebare trebuie să ne punem, cred eu, în 
această zi: de ce omul nu este recunoscător lui Dumnezeu? Și de ce omul nu este 





recunoscător faţă de aproapele, faţă de binefăcători? Răspunsul, conform 
Sfinților Părinţi, este unul singur: închipuirea de sine. Şi această patimă rea, care 
de multe ori nouă ni se pare că n-o avem, aceasta este aceea care ne face pe noi să 
nu mai fim recunoscători şi mulţumitori faţă de binefăcătorii noştri. Adică mi se 
pare mie că am meritat bunul care mi s-a dat, am meritat cuvântul ce l-am primit, 
am meritat sănătatea pe care mi-a dat-o Dumnezeu, am meritat tot ce am primit. Şi 
atunci, dacă am meritat, de ce să-l mai mulţumesc? Ei, aceasta nu e nimic altceva 
decât, aşa cum am spus, închipuirea de sine. Şi omul din ziua de astăzi e cel mai 
prins de închipuirea de sine. 


A amintit părintele că recunoştinţa este o floare rară. Şi aşa este. Puţini sunt aceia 
care-şi aduc aminte de Dumnezeu şi mulţi suntem aceia care mereu cerem: <Dă- 
mi, Doamne...!Dă-mi Doamne...!> dar uităm să mai spunem: <Doamne, mulţu- 
mescu-Ți pentru toate! Mulţumescu-Ţi şi pentru pâinea, şi pentru sarea pe care o 
am pe masă, şi pentru cană cu apă, şi pentru aerul pe care mi-l dai ca să respir. 
Mulţumescu-Ţi pentru toate!> 


Omul când mulţumeşte şi când e recunoscător, zic eu, din punct de vedere duhov- 
nicesc, face un pas înapoi, adică se smereşte şi dă loc celuilalt, adică îl lasă pe 
celălalt să treacă înaintea lui. Recunoaşte că Dumnezeu este Cel care îi poartă de 


grijă şi Îl lasă pe Dumnezeu să meargă înaintea lui şi Îl are pe Dumnezeu înaintea 
ochilor săi. Omul care mulţumeşte se ridică la înălțimea cea mai frumoasă, 
duhovnicească. Omul recunoscător urcă către Dumnezeu şi Dumnezeu îl primeşte. 
Şi această recunoştinţă a omului face ca omul să-şi deschidă inima şi Îl lasă pe 
Dumnezeu în interiorul său ca să lucreze. 


Să nu credeţi că Dumnezeu are nevoie de recunoştinţa noastră. Să nu credeți că 
Dumnezeu are nevoie de mulțumirea noastră. Pe Dumnezeu nu-L afectează cu 
nimic în fiinţa Lui nerecunoştinţa sau nemulțumirea noastră, ci pe El doar ÎI 
afectăm în raportul nostru faţă de EI şi al Lui faţă de noi. Se întristează când 
vede că noi nu suntem, recunoscători şi mulțumitori şi se întristează când nu-L 
lăsăm pe EI să vină şi să lucreze înăuntrul nostru. De aceea, starea de smerenie, 
de cuminţenie, de recunoştinţă, de mulțumire, aceasta este o stare de deschidere 
către Dumnezeu şi de a-I face loc lui Dumnezeu în viaţa ta. 


Deci, iubiții mei, atunci când suntem stăpâniţi de mândrie şi de orgoliu, de egoism, 
nu mai suntem recunoscători. N-ai să-l vezi pe cel mândru niciodată plecându-se 
cu smerenie în faţa unei icoane, în faţa sfintelor moaşte sau să meargă şi să ducă o 
floare cuiva. Dacă o duce, o duce cu scopul de a mai obţine ceva pentru mândria şi 
închipuirea lui. Deci cel mândru nu se pleacă spre aşa ceva. Dar cel smerit ştie să 





facă daruri bune şi frumoase. Cel smerit se pleacă şi aduce mulţumire lui Dumne- 
zeu şi celui de lângă el, aproapelui sau binefăcătorului. 


De aceea, dragii mei, în viaţă să fim mulţumitori şi recunoscători Părintelui Ceresc, 
căci în felul acesta darul lui Dumnezeu, harul Său, se va revărsa asupra noastră şi 
va rămâne înlăuntrul nostru. O candelă aprinsă în casă, lângă icoane, e un semn al 
jertfei şi al recunoştinţei înaintea lui Dumnezeu. Genunchii plecaţi la rugăciune 
sunt iarăşi un semn al recunoştinței față de Dumnezeu. O lumânare pusă la 
mormântul mamei sau al tatălui sau al naşilor de botez sau de cununie sau al 
rudelor apropiate este iarăşi un semn de recunoştinţă şi de comuniune cu cei care 
au plecat din viaţa aceasta. Deci să nu uităm să fim recunoscători şi mulţumitori 
pentru a fi plăcuţi lui Dumnezeu. [...]” 


2014: 


“Iată că ne-a ajutat Preabunul Dumnezeu să ajungem în duminica aceasta, prima 
după ce au trecut sărbătorile de iarnă şi iată că în această duminică ne-am întâlnit 
cu Evanghelia când Mântuitorul Hristos i-a vindecat pe cei zece leproşi. Aşa cum 
aţi auzit din Evanghelie şi din cuvântul părintelui, recunoştinţa este aceea pe care 
trebuie s-o avem fiecare dintre noi faţă de Preabunul Dumnezeu. Când omul 
găseşte motiv de îndreptăţire, atunci el nu mai este recunoscător şi mulțumitor! 
Şi să reţineţi lucrul acesta, că nu este un cuvânt de la mine, ci de la Sfinţii 
Părinţi, care spun clar că atunci când omul găseşte motiv de îndreptăţire, atunci 
nu mai este recunoscător faţă de nimeni. 


Îndreptăţirea nu este nimic altceva decât o fiică a mândriei. Când omul este cuprins 
de această patimă, de acest păcat, mândria, atunci vine şi îndreptățirea şi atunci cu 
greu se pleacă şi greu recunoaşte că cineva i-a făcut bine, greu recunoaşte puterea 
şi autoritatea lui Dumnezeu. Căci omul, în general, fuge de sub autoritatea lui 
Dumnezeu şi aceasta din cauza îndreptățirii care sălăşluieşte întru el şi tendinței 
omului de a se îndreptăţi mereu în faţa lui Dumnezeu. Îndreptăţirea aceasta am 
spus că este un rod al mândriei, al închipuirii de sine. Şi, dacă e să-i căutăm 
originea, nu o găsim decât tocmai în raiul desfătării, unde Adam, după ce a căzut, 
s-a îndreptăţit în faţa lui Dumnezeu. Eva, strămoaşa, şi ea s-a îndreptăţit înaintea 
lui Dumnezeu. S-au îndreptățit şi au dat vina unul pe celălalt, nerecunoscând 
păcatul, vina. 





Omul devine recunoscător faţă de Dumnezeu şi faţă de cei din jurul lui atunci 
când se cunoaşte pe sine. Când omul se cunoaşte pe sine, atunci devine 
recunoscător şi mulţumitor. Când îşi vede păcatele sale, când îşi vede neputinţele 
sale, atunci el devine uşor, foarte uşor, recunoscător şi mulțumitor faţă de 
Dumnezeu. 


De aceea am auzit pe mulți Sfinți Părinţi şi în mod deosebit astăzi pe Sfântul 
Macarie Egipteanul, care a avut o viaţă deosebit de înaltă şi care a lăsat cuvinte 
deosebite nu numai pentru monahi, ci pentru toţi creştinii, căci toți creştinii au 
nevoie de cuvintele Părinților. Deci Sfântul Macarie arată foarte frumos, foarte 
limpede în cuvintele sale păcatul acesta al îndreptăţirii de sine cât de urât este în 
faţa Preabunului Dumnezeu şi când omul se cunoaşte pe sine, când îşi vede 
păcatele sale, acela este mai mare decât cel care vede îngerii din ceruri. 


Iubiții mei, cum a amintit şi părintele, să fugim de lepra păcatului. Păcatul este ca o 
lepră care întunecă, care mărgineşte. Aşa cum un om stăpânit de o boală cumplită 
nu poate să se mai gândească la altceva decât la necazul şi la neputinţa lui, aşa şi 
păcatul, atunci când îl stăpâneşte pe om, îl mărginește şi îl face de a nu mai ieşi din 
acea stare şi nu poate să se mai adune şi să mulţumească Bunului Dumnezeu, căci 
nu mai vede raza de lumină. Lumina întru el nu mai străluceşte, pentru că el se 
vede numai pe el, omul mândru se vede numai pe el. Pe când omul care-şi 
recunoaşte păcatele sale îl vede pe cel de lângă el mai bun şi totodată vede 
bunătatea şi milostivirea lui Dumnezeu. Și, când omul cunoaşte bunătatea şi 
milostivirea lui Dumnezeu, de acum devine recunoscător şi mulțumitor. 


De aceea, dragii mei, să fugim de păcat, pentru că păcatul uşor vine şi greu se 
mărturiseşte, căci aţi văzut, de multe ori, la Taina Spovedaniei greu mărturiseşti 
păcatul şi diavolul vine cu o armă care este a lui, ce se cheamă amânarea. Diavolul 
nu-ți spune să nu te spovedeşti, ci îți spune s-o laşi pe mai încolo. Diavolul nu-ţi 
spune să nu faci fapta aceea bună acum, ci îţi spune că o s-o faci mai încolo, nu 
astăzi. Şi tot aşa. Şi în felul acesta nu face nimic altceva decât să-l prindă pe om. 


Dragii mei, să fim înţelepţi şi nu neînţelepţi. Şi atunci când ne dăm seama de 
greşeala pe care o facem, de păcatul pe care cumva l-am săvârşit, să ne grăbim în a 
spune Mântuitorului Hristos: Am greşit, Doamne, iartă-mă! Și atunci când ne 
recunoaştem vină, uşor Îl recunoaştem şi pe Stăpânul nostru, pe Dumnezeu nostru 
ca Domn şi Stăpân al tuturor. 


Să facă Bunul Dumnezeu ca aceste gânduri din Evanghelia de astăzi, Evanghelia şi 
Apostolul de astăzi, cuvântul ce s-a rostit, să ne fie nouă, tuturor, prilej şi îndemn 





de a fugi de păcat şi de îngustimea păcatului, de îndreptățirea de sine. Căci, am 
spus, când omul găseşte motiv de îndreptăţire, atunci el nu mai este mulţumitor şi 
recunoscător. Facă Bunul Dumnezeu ca noi toţi să ne găsim mulțumitori şi 
recunoscători faţă de Cel care ne-a dat viaţă, faţă de Cel care ne poartă nouă de 
grijă, de Preabunul Dumnezeu. Căci atunci când noi credem şi ne încredem în a 
lui Hristos purtare de grijă, EI atunci şi poartă grijă de noi! Amin!” 





Recunoştinţa - reaşezarea în firea şi în iubirea lui Dumnezeu.. Iubirea cere 
înapoi (doar) iubire. Cuvântul părintelui Hrisostom de la Putna la vindecarea 
celor zece leproşi 





0 PP TOP 
PILDA CELGR 10 LEPRC 


(detaliu icoana de Elena Murariu) 


Protos. Hrisostom (M-rea Putna) (17 ianuarie 2016): Recunoştinţa - 
reaşezarea în firea şi în iubirea lui Dumnezeu; Predică la Duminica a XXIX-a 
după Rusalii (vindecarea celor 10 leproși) şi la pomenirea Sfântului cuvios 
Antonie cel mare 


“[...] Hristos dă mărturie că acesta s-a vindecat cu adevărat. Acesta s-a vindecat 
pentru că s-a întors în firea sa. Acesta s-a vindecat pentru că s-a aşezat întru 
adevărata recunoştinţă, în firea lui. Recunoştinţa aceasta, pe care a arătat-o acest 
samarinean, este starea naturală a omului. 


Recunoştinţa nu înseamnă simplu a mulţumi. Chiar şi etimologia cuvântului ne 
duce spre o înţelegere mai profundă, şi anume: re-cunoaştere, cunoaştere din nou, o 
supra-cunoaştere, o cunoaştere mai aprofundată, o cunoaştere mai adâncă. 


Acela, văzându-se vindecat, a cunoscut că Dumnezeu este Cel care i-a dat acest 
dar. Şi, cunoscând că Dumnezeu este Acela care l-a miluit pe el, el, care nu avea 
dreptul să fie miluit, el nu avea dreptul să ceară aceleaşi lucruri împreună cu 
ceilalți, care se considerau fii ai lui Avraam, şi, totuşi, el a fost vindecat. Şi, făcând 





asta, slăvea pe Dumnezeu, şi, slăvind pe Dumnezeu, s-a aruncat la picioarele lui 
Hristos. 


Recunoştinţa înseamnă, aşadar, să cunoşti că ceea ce ai, ai de la Dumnezeu. ŞI, 
dacă ai de la Dumnezeu, acesta este un semn că El te-a iubit. Şi de aceea te-a făcut. 
Te-a iubit pentru că te-a dorit. Te-a dorit pentru că a vrut să fii lângă EI, să te 
bucuri de El. 


Spune un Sfânt mare al Bisericii noastre că omul a fost creat în lumina 
Dumnezeu a zâmbit şi l-a făcut pe om. Și întru 


acest zâmbet omul trebuia să crească, omul trebuia să se aşeze. Intru acest 
zâmbet omul trebuia să înţeleagă iubirea lui Dumnezeu. Și să se aşeze în ea şi 
această iubire să o întoarcă către Dumnezeu. 


Recunoştinţa, aceasta este: să recunoşti pe Dumnezeul tău, să cunoşti că eşti nimic 
fără EI şi că ceea ce ai, ai datorită iubirii Lui şi să întorci această iubire. Să înţelegi 
- aşa cum am auzit în apostolul de astăzi, Apostol către Coloseni; colosenii erau 
foarte dezbinaţi şi Sfântul apostol Pavel i-a mustrat, arătându-le că nu este iudeu, 
elin, nici altceva, că nu merită să ne numim pe noi nimic altceva decât fii ai lui 
Dumnezeu, că El, zice Sfântul, Hristos este viaţa noastră. Şi, în afară de aceasta, 
noi nu trebuie să ştim nimic. Doar în EI, în Hristos, devenim oameni noi, alți oa- 
meni. 


Noi cerem în rugăciunile Bisericii: Luminează peste noi lumina feţei Tale. Intru 
această lumină, dacă noi cerem ca lumina feţei lui Hristos să strălucească peste noi, 
atunci de ce ne întoarcem cu spatele? 


De ce Îl auzim, în proorocia lui Osea, pe Dumnezeu că zice: Eu i-am ajutat pe ei să 
meargă ca pe nişte copii, i-am iubit pe ei cu dragoste părintească, dar poporul Meu 
vrea să se despartă de Mine. Eu strig către ei şi ei nici măcar nu-şi întorc ochii lor 
către Mine...? 


[Osea - Capitolul 11 


1. Când Israel era tânăr, Eu îl izbeam, şi din Egipt am chemat pe fiul Meu. 

2. Cu cât Eu îi chemam, cu atât fugeau de dinaintea Mea şi jertfeau baalilor şi 
aduceau tămâieri chipurilor cioplite de idoli. 

3. Şi Eu învăţam pe cei din Efraim să meargă în picioare şi-i luam în braţe, dar ei 
n-au înţeles, cu toate că Eu îi îngrijeam ca pe copii, 





4. Îi iubeam cu dragoste părintească, cu iubire fără de margini. Am fost pentru ei 
ca unul care le ridică jugul de pe grumajii lor, şi mă plecam către ei şi-i hrăneam. 

6. Sabia să pustiiască cetăţile lui şi să dărâme întăriturile lui, din pricina punerii lor 
la cale! 

7. Dar poporul Meu este hotărât să se despartă de Mine. ÎI strig, dar el nici nu 
ridică ochii spre Mine. 

8. O, cum te voi lăsa, Efraime! Cum te voi părăsi, Israele! Cum te voi trece cu 
vederea ca odinioară pe Adma şi te voi face ca Țeboimul! Inima se zvârcoleşte în 
Mine, mila Mă cuprinde! (...)] 


Dumnezeu zâmbeşte către noi şi noi ne comportăm ca nişte copii mofturoşi, ne 
întoarcem cu spatele, nu vrem nici măcar să ne întoarcem cu faţa către El. Dacă am 
întoarce faţa către El am înţelege că tot ceea ce este bun, înalt, luminos, vine de 
sus: Toată darea cea bună şi tot darul desăvârşit de sus este, pogorând de la Tine, 
Părintele luminilor. Părintele nostru, părintele care ne dai nouă lumină. Şi noi ne 
întoarcem cu spatele, noi nu vrem să înţelegem acest lucru. 


Și iată că un samarinean s-a făcut nouă astăzi pildă, un samarinean care ne-a arătat 
că, pe lângă cunoaşterea lui Dumnezeu, este nevoie şi de smerenie. Recunoştinţa, 
aşadar, mai comportă acest aspect definitoriu, anume smerenia. Zice Sfântul 
apostol Pavel: Ce ai, omule, care să nu fi primit, şi, dacă ai primit, de ce te 
comporţi ca şi cum nu ai fi primit? Dă-ţi seama că ceea ce ai, ai primit şi mulţu- 
meşte şi întoarce-ţi faţa către Dumnezeu şi înţelege că în iubirea Lui este locul tău 
şi rămâi, rămâi acolo, în această iubire, pentru că recunoştinţa nu înseamnă să 
mulțumeşti aşa, simplu, pentru un dar pe care îl socoteşti bun şi de folos. Nu, 
recunoştinţa înseamnă mai mult de atât, înseamnă să nu ştii cum să mulțumeşti, să 
nu ştii ce trebuie să dai înapoi, să fii atât de pătruns de gestul acesta de iubire încât 
să realizezi că această iubire nu poate fi răsplătită pe măsură şi, totuşi, să înţelegi 
că această iubire cere înapoi iubire. 


Și psalmistul se întreba: Ce voi răsplăti Domnului pentru toate câte mi-a dat mie? 
ŞI el răspunde: Paharul mântuirii voi lua şi numele Domnului voi chema. Paharul 
mântuirii voi lua, adică voi primi toate ca din mâna lui Dumnezeu, şi bune şi rele. 
Și, aşa făcând, numele Lui voi chema, pentru că din toate acestea, şi bune şi rele, 
eu Îl voi recunoaşte pe Dumnezeul meu şi voi înţelege că iubirea Lui este cea care 
ține şi mă ţine şi pe mine şi pe toate. Paharul mântuirii voi lua şi numele Domnului 
voi chema - dacă eu voi înţelege că cele bune pe care le-am primit nu sunt rodul 
meritului meu, căci eu nu merit nimic, eu nu sunt vrednic să fiu numit fiu, nici 
măcar argat, şi totuşi primesc mai mult decât primesc îngerii, acesta este meritul 
meu? Nicidecum! Ci iubirea lui Dumnezeu, care le depăşeşte pe toate. Şi dacă, din 





când în când, mai primesc şi rele, au doară în acestea nu voi recunoaşte tot pe 
Dumnezeu, care este Tatăl meu şi, cum spune psalmistul, bine este mie că m-a 
smerit, ca să mă învăţ îndreptările Lui şi ca să-L înţeleg pe EI. 


A spus cineva odată că Dumnezeu ne pune la încercare pentru ca să reuşim şi noi 
să vedem prin ochii Lui cum ne vede EI pe noi, să ne înţelegem pe noi aşa cum ne 
vede EI, să privim şi noi prin ochii Lui. 


lată câte daruri se ascund şi în spatele celor rele pe care le vei mai pătimi din când 
în când. Căci, dacă le pătimim şi mai suferim certare, asta arată că nu suntem fii 
din desfrânare, ci fii adevăraţi, pentru că cel care ştie că mai presus de orice este 
mântuirea sufletului, acela înţelege atunci că iubirea devine necruțătoare. Iubirea 
mai şi taie, iubirea mai şi cauterizează, nu numai vindecă, nu numai alină, ci 
cauterizează tocmai pentru a vindeca, tocmai pentru a alina. Şi această iubire, dacă 
noi nu o înţelegem, nu-L vom înţelege nici pe Dumnezeu şi nu vom înţelege nici 
de ce ne-a creat şi către ce ne aşteaptă. Mântuirea nu înseamnă şederea veşnică în 
preajma lui Dumnezeu; şi atunci de ce noi aici stăm cu spatele la EI? 


De ce nu ne întoarcem măcar privirea către El? De ce nu răspundem la zâmbetul 
Lui cu zâmbetul nostru? De ce nu spunem tot aşa cum spunea în proorocul Osea: 
Să mergem şi să-L cunoaştem şi să vedem Cine este Dumnezeu! Gata ca zorile Îl 
vom afla pe EI! 


[OSEA 6,3: “Să-L cunoaştem, să ne sârguim să cunoaştem cine este Domnul! 
Venirea Lui este sigură ca ivirea zorilor. Că EI va veni la noi ca o ploaie timpurie 
şi ca o ploaie târzie care adapă pământul]. 


Auziţi: Gata ca zorile Îl vom afla pe Dumnezeu, dacă-L vom căuta pe El. Cine, ce 
părinte aşteaptă aşa pe fiul său risipitor, aşa cum ne aşteaptă şi ne întâmpină zorile? 
Numai Dumnezeu! 


ȘI atunci vom înţelege ce spunea psalmistul: Dacă veţi dormi în mijlocul moştenirii 
voastre, spatele vă va străluci ca aurul şi aripile voastre argintate vor fi ca ale 
porumbiţei. Dacă veţi sta liniștiți, adică, cu conştiinţa că ceea ce aveţi este din 
moştenirea Tatălui, este din iubirea Lui, este ceea ce El a socotit să-ţi dea ţie, 
pentru că te iubeşte, pentru că eşti fiul Lui, atunci şi contemplarea ta va fi aurită, şi 
înţelegerea şi rugăciunea ta vor străluci ca argintul şi curate vor fi aripile tale ca ale 
unei porumbiţe. Dacă vei înţelege, doar, că ceea ce ai, ceea ce ești, este de la 
Dumnezeu. 





De multe ori noi nu ştim cum să răsplătim celor care ne copleşesc cu iubirea lor. Și 
nu ştim ce să dăm înapoi. Dar oare aşteaptă ceva acela care ne iubeşte şi ne dă ceva 
din el? Aşteaptă să-i dăm ceva? Nu. EI aşteaptă pe cineva. El aşteaptă ca noi să 
primim frumos ŞI, în această primire a noastră frumoasă, să ne deschidem inima, să 
ne unim cu acela, să ne împărtăşim unul de celălalt. Dar, ca să poţi să-ţi deschizi 
inima, trebuie să te smereşti, trebuie să te vezi nevrednic cu adevărat de acela dar; 
şi astfel vei înţelege cât de mare este acel dar. 


Toată lucrarea de mântuire, spune Sfântul loan Gură de Aur, Dumnezeu a făcut-o 
aşa, ca pentru mine singur şi aşa datorie am față de Dumnezeu, faţă de această 
mare lucrare a Lui, Şi, zice, cum poate cineva să răsplătească, să-şi împlinească 
această datorie? Doar mulţumindu-l. Doar să-l mulţumim lui Dumnezeu. Astfel şi 
doar astfel putem să aducem lui Dumnezeu adevărata noastră fire, aceea care este 
întru recunoştinţă. 


Tot psalmistul se întreba ce să răsplătească Domnului. Şi a zis: În capul cărţii este 
scris despre mine să fac voia Ta. Ardere de tot n-ai dorit şi jertfă n-ai binevoit, dar 
trup mi-ai întocmit. Şi atunci am zis: lată, vin! 


Este aşa de greu să spunem: Porunceşte, Doamne, că robul Tău ascultă...? Este aşa 
de greu să spunem: lată, Doamne, am venit...? lată, Doamne, fă-mă ca pe unul din 
robii tăi, dar nu mă lăsa să mă mai îndepărtez de Tine! Am stat cu ochii prea mult 
aiurea. Ajută-mă să mă uit înspre Tine măcar acum, la sfârşit! E atât de greu să 
spunem?! Nu este greu! 


Spune iarăşi Scriptura, prin gura lui Solomon prea înțeleptul: Începutul înţe- 
lepciunii este frica de Dumnezeu. Şi sfârşitul spune că este dragostea. Dragoste în 
care noi ne-am născut. Astăzi sărbătorim pe unul dintre marii sfinți, greu de spus 
cât este de mare acest sfânt: Antonie cel mare. Doar despre el s-a mai zis aşa cum 
s-a zis despre Sfântul loan Gură de Aur că acolo unde este Tronul Dumnezeirii, 
acolo este şi el. EI, care s-a făcut începătura pustnicilor, el, care a auzit la Sfânta 
Evanghelie că Dacă vrea cineva să-Mi urmeze, să se lepede de sine, să lase toate şi 
să vină şi imediat a şi urmat acest cuvânt. El a zis acest cuvânt mare: Eu nu mă mai 
tem de Dumnezeu pentru că-L iubesc pe EI. 


Ne-a arătat Sfântul Antonie cel mare, aşadar, prin faptă ceea ce ar trebui să 
înţelegem noi din pilda de astăzi, ne-a arătat că, acolo unde este iubire, acolo unde 
este recunoştinţă, acolo frică nu mai este, acolo întristare nu mai încape, acolo 
unde este smerenie şi cuminţenie, acolo unde înţelegem că la picioarele lui Hristos 
este firea noastră, doar acolo firea noastră îşi găseşte adevăratul locaş, acolo este 





iubirea împărtăşită a lui Dumnezeu, acolo este omul pentru că acolo I-a vrut dintru 
început Dumnezeu pe om, pentru iubirea Lui părintească. 


Să ne rugăm Bunului Dumnezeu ca să lumineze veşnic peste noi lumina feţei Sale 
şi zâmbetul Său să fie simţit de către noi aici şi acum şi în veci. Amin. 





Taina mulţumirii. “Din ce ai, poţi să-ţi faci Rai” 


PILDA CELOR 10 LEPROȘI 


(icoana de Elena Murariu) 
Jocul mulţumirii 


“[...] Un timp merseră în tăcere. Se întuneca tot mai repede, iar Pollyanna se 
sprijinea tot mai tare de braţul lui Nancy. 


- Biata de tine, trebuie că eşti foarte flămândă. Să şti însă, că nu-ţi pot oferi decât 
pâine şi lapte, pe care trebuie să le mănânci în bucătărie. Mătuşa ta s-a supărat 


foarte tare că nu ai fost punctuală la cină, în sufragerie. Înţelegi, nu-i aşa? 


- Sigur că da. Cum puteam să fiu şi în sufragerie, la cină, când eram sus, pe deal? 


Nancy îşi stăpâni cu greu râsul. 

- Vezi tu, dânsa nu ştie asta... Crede-mă, zău, îmi pare rău că nu am voie să-ţi dau 
decât pâine şi lapte. 

- Ba mie îmi pare foarte bine! 

- Îţi pare foarte bine? Cum aşa? 

- Ştii, mie-mi plac pâinea şi laptele, şi, apoi, sunt bucuroasă că pot sta să le mănânc 
lângă tine. Când ai asemenea lucruri bune, nu e greu să fii mulţumit. 





- Se pare că ești uşor de mulţumit...cu orice, spuse Nancy, mai mult oftând, 
amintindu-și cât de mult se străduise fetița ca să găsească ceva frumos în acea 
mansardă oribilă. 


Pollyanna chicoti încetişor. 

- Ştii, asta-i din pricina jocului meu... 
- Jocul tău? 

- Da, Jocul „mulţumirii”. 

- Nu prea înţeleg. 


- Ei bine, e vorba de un joc pe care tata m-a învăţat să-l joc şi e, într-adevăr, 
minunat, spuse Pollyanna. Dintotdeauna l-am jucat, vreau să spun, de când eram 
foarte mică. Pe urmă am vorbit tuturor despre el şi acum îl joacă şi doamnele de la 
Asistenţă ... 


- Ce fel de Joc e asta? Eu nu prea mă pricep la jocuri. 


Pollyanna râse din nou, dar apoi, brusc, oftă. 

- Am început să-l joc odată cu sosirea unui butoiaş misionar...care conţinea numai 
nişte cârje. 

- Cârje? 

- Da, aşa a fost. Ştii, de mult îmi doream o păpuşă şi tata a cerut în scris asta. Când, 
însă, a sosit butoiaşul, doamna care l-a trimis i-a spus tatei că n-avea nici o păpuşă, 
ci doar nişte cârje, pe care le-a trimis cu gândul că, poate, vor folosi, vreodată, unui 
copil bolnav. Aşa am început noi jocul... 

- Nu văd cum putea fi vorba de un joc, în acea situaţie, zise Nancy, cam încruntată. 
- Păi vezi, tocmai în asta consta jocul, să găseşti în orice împrejurare ceva de care 
să te poţi bucura, spuse Pollyanna, extrem de serioasă. Deci, jocul a început odată 
cu primirea cârjelor... 


- De ce vrei să mă prosteşti? Ce prilej de bucurie poţi găsi când primeşti nişte cârje 
în locul unei păpuşi, pe care ţi-o doreşti de multă vreme? 


Pollyanna bătu, amuzată, din palme. 

- Fireşte că ai de ce te bucură! zise ea. Trebuie, însă, să mărturisesc cinstit, că, la 
început, nici eu nu prea înțelegeam cum vine asta. Dar ştii, Nancy, tata m-a învăţat. 
- Sper că ai să-mi explici şi mie cum vine asta, zise Nancy. 

- Ei bine, poţi fi bucuroasă că...n-ai nevoie de cârje, spuse vesela fetiţa. E foarte 
simplu, trebuie doar să înţelegi. 

- E...e cam ciudat, spuse Nancy, privind-o pe Pollyanna cu teamă. 





- Dar nu e ciudat deloc, e minunat, crede-mă, zise Pollyanna cu însufleţire. De 
atunci, tata şi cu mine l-am jucat mereu. Cu cât ne mergea mai rău şi ne era mai 
greu, cu atât ne plăcea mai mult jocul. E adevărat, câteodată este peste măsură de 
greu să-l joci. Ca, de pildă, când tata m-a părăsit şi s-a dus în cer, la mama, iar mie 
nu mi-au mai rămas decât doamnele de la Asistenţă... 


- Sau când te aruncă cineva într-o mansardă mizaerabilă, chiar sub acoperiş, zise 
Nancy printre dinţi. 


Pollyanna, însă, nu auzi. Oftă îndurerată, cu gândul la tatăl ei. 

- Mi-a fost atât de greu când am rămas singură pe lume... Încercam tot timpul să 
joc acest joc, ca să-mi fie mai uşor. Când am venit aici, doream mult să fiu 
înconjurată de obiecte frumoase. Îmi doream o oglindă. Trebuie, însă, să recunoşti, 
că nu ar fi fost plăcut să-mi văd pistruii în oglindă. Apoi priveliştea ce se vede de 
la fereastra mea...Când am descoperit-o, mi-am dat seama că am de ce să mă 
bucur. Dacă mereu cauţi lucruri bune şi frumoase, cele urâte şi rele dispar, le uiţi, 
nu-i aşa? Acum înţelegi? 

- Mda, răspunse Nancy, încă nedumerită. 

- De obicei, acest joc nu-mi ia prea mult timp, deoarece, fiind atât de obişnuită cu 
el, acum mi-e foarte uşor să găsesc lucruri plăcute, fără să mă gândesc prea mult. 
Tatei şi mie ne era foarte drag, adăugă ea cu tremur în glas. O vreme, poate că-mi 
va fi mai greu, până voi găsi cu cine să-l joc. Cine ştie, poată mătuşa Polly va dori 
să-l joace cu mine, urmă ea, îngândurată. 


- Sfinte Sisoe! Domnişoară Pollyanna, eu nu m-m priceput niciodată prea bine la 
jocuri, dar, dacă vrei, îţi făgăduiesc că am să încerc să joc cu tine acest joc ciudat. 

- Cât eşti de bună, Nancy! spuse Pollyanna, îmbrățişând-o. Va fi minunat, ai să 
vezi, va fi foarte amuzant. 

- Se prea poate... sigur... încuviință Nancy, fără să fie convinsă. Chiar dacă eu nu 
sunt prea descurcăreaţă la jocuri, vei avea, totuşi, pe cineva cu care să te joci. 


Ajunsă în bucătărie, Pollyanna mâncă pâinea şi laptele cu poftă apoi, la îndemnul 
lui Nancy, intră în salon, unde o găsi pe mătuşa ei, citind. Aceasta o privi cu 
răceală. 

- Ai mâncat, Pollyanna? 


- Da, îți mulţumesc, mătuşă Polly. 
- Sunt foarte supărată, Pollyanna. Incă din prima zi, m-ai obligat să te trimit să iei 
cina la bucătărie, doar pâine şi lapte... 





- Eu sunt mulțumită, mătuşă Polly, îmi place pâinea cu lapte, iar Nancy mi-e dragă. 
Te rog să nu fii supărată din cauza asta. 


Miss Polly se îndreptă, în jilţ. 

- E târziu, e timpul să mergi la culcare. A fost o zi obositoare. Mâine ne vom ocupa 
de hainele tale şi îți vom face un program Acum, Nancy o să-ţi dea o lumânare, să 
urci în camera ta. Fii atentă cum o ţii. Dimineaţa, la şapte şi jumătate, luăm micul 
dejun. Sper că o să fii punctuală, nu ca astăzi. Noapte bună. 


Cu naturaleţe, ca şi cum ar fi fost normal, Pollyanna se apropie de mătuşa ei şi o 
sărută cu drag. 

- Sunt atât de mulțumită! spuse ea, plină de. veselie. Sunt convinsă că o să-mi 
placă să locuiesc cu tine. Ştiam asta chiar dinainte de a veni. Noapte bună, mătuşă 
Polly, adăugă ea cu drăgălăşenie, părăsind salonul. 


„Ce copil extraordinar!” nu se putu abţine să gândească Miss Polly, dar se încruntă 
imediat. „Zice că e mulțumită că am pedepsit-o, că nu trebuie să mă supăr din 

” Apoi, cât se poate de 
nedumerită, îşi reluă lectura cu îndârjire. 


În acest timp, Pollyanna se rugă: 

- Tăticule, tu, care eşti acum cu îngerii din cer, vezi de acolo că nu pot să joc în 
momentul ăsta jocul nostru. Poate că nici tu n-ai găsi nici o bucurie în a dormi 
singur aici sus, în întuneric, precum trebuie să fac eu acum. Dacă ar fi aici Nancy, 
cel puţin, sau mătuşa Polly, sau chiar vreo doamnă de la Asistenţă, mi-ar fi mult 
mai Uşor. 


Jos la bucătărie, Nancy zorea cu vasele, frecând din răsputeri oală de lapte cu cârpa 
şi bodogănind: 

- Doamne, apără-mă! Ce joc ciudat! Auzi, să te bucuri când primeşti nişte cârje şi 
tu aştepţi o păpuşă! Dar... jocul ăsta este pentru micuță o oază de bucurie, o 
mângâiere în necazurile ei. Am să joc jocul acesta cu ea. Da, o voi face cu 
siguranță! 


Pollyanna-Secretul-Multumirii(un film minunat)partea 1/2 
https://www.youtube.com/watch ?v=K4BbDiCxLOg 


Pollyanna-Secretul-Multumirii(un film minunat)partea 2/2 
https://www.youtube.com/watch?time_continue=1 &v=f_cqKOJEYnA 





(din: Pollyanna. Taina mulţumirii - Eleanor H. Porter, Editura Nepsis, 2014) 


ie e se 


Jurnal de migrant: Ce este mulţumirea? 


Dar, ce este oare mulţumirea? Cu siguranţă, mulți dintre noi, într-o dimineaţă 
agitată, cu ochii în şifonierul ticsit, am spus: „Nu mai am cu ce să mă îmbrac!”, ori 
în faţa frigiderului: „Nu este nimic de mâncare în casa asta!”. 


Ne recunoaștem într-una dintre situațiile descrise. Nemulțumirea continuă, tinde să 
devină boală mondială. Este un adevărat fenomen social, un spectacol sumbru, în 
care actorii sunt copii, adolescenţi, părinţi şi, parcă, mai puţin bunici. De ce mai 
puţin ei? Pentru că ei au făcut parte din generația care a înfruntat mari greutăţi: 
război, foamete, deportări, comunism, tranziţie şi pe toate le-au trecut cu lacrimi în 
ochi, dar cu fruntea sus. 


Cele mai impresionate exemple sunt legate de viaţa creştinilor în închisorile 
comuniste. Ilie Tudor, tatăl interpretului Tudor Gheorghe, mărturiseşte în cartea sa, 
„De sub tăvălug” că, după o perioadă de carceră în care nu a mai văzut lumina 
zilei, a zărit în curtea închisorii un fir de iarbă. lar în acel fir plăpând a văzut „toată 
slava Raiului”! 


jo 


Aşa ziceau bunicii noştri: „din ce ai, poţi să-ţi faci Rai!”. Totul se rezumă la modul 


în care cultivăm în noi starea de mulţumire. 


[...] Lista nemulțumirilor e fără de sfârşit: de la partenerul de viaţă pe care cu drag 
ni l-am ales şi care, parcă, de la un timp toate le face pe dos, la carieră, casă, 
maşină, la felul în care arătăm, prieteni şi până la banalităţile de zi cu zi. Însă, nu 
ne gândim că starea noastră continuă de nemulţumire ajunge până la Dumnezeu! 
Nemulţumiţi de noi înşine şi de cei din jur, suntem nemulţumiţi de darurile lui 
Dumnezeu revărsate din belşug asupra noastră. 


Revin, iarăşi, la un exemplu. Vă mai amintiţi de bunica Ana? În alte rânduri, 
povesteam cum o bunică de 94 de ani, singură şi paralizată de vreo nouă luni, fără 
nici un ajutor, a trimis la biserică, printr-o vecină, trei lei pentru colecta dedicată 
fraţilor creştini din Siria! Am căutat să o cunosc mai bine. În noaptea de Înviere, 
când toate tresaltă de bucurie, am găsit-o plângând. „Plâng de bucurie”, mi-a spus. 





„Când am auzit prima dată sunetul clopotelor, am zis: Acum iese părintele din 
biserică! Apoi, am mai auzit încă o dată sunetul lor. Am zis: Acum înconjoară 
biserica. Am fost foarte fericită să fie şi eu, de aici, din pat, la slujba Invierii! Am 
plâns de bucurie!”. 


„Din ce ai, poţi să-ţi faci Rai” este demonstrat deplin de această bunică. Nu a avut 
nevoie să fie fizic la biserică, ca să fie fericită - şi-a făcut sufletul biserică şi Rai. 
Ce are ca, cu toată suferința, mai mult decât noi, nemulțumiții din orice? 
Mulţumire! Cine este mulţumit, este şi fericit. 


Mulţumirea este, prin urmare, rezultatul unei inimi care se sprijină pe 
Dumnezeu. Este sufletul ce se bucură de pacea şi binecuvântarea lui Dumnezeu. 
Este acea bucurie care izvorăşte din privirea oricărui lucru mărunt, primit ca 
dar nepreţuit de la Dumnezeu. 


Pr. Asist. Dr. Liviu Petcu/ Ziarul Lumina: Lepra nerecunoştinţei ne ţine departe de 
mântuire [...] Ce putem învăţa de la samarineanul recunoscător? [...] 


De la samarineanul vindecat de lepră învăţăm mai întâi virtutea credinţei, cea a 
ascultării de Dumnezeu, dar şi virtutea recunoştinței față de aproapele şi mai ales 
față de Dumnezeu, Căruia trebuie să-l mulțumim continuu, în inimi şi cugete, atât 
pentru darul minunat al sănătății trupeşti, cât şi pentru toate binefacerile, ştiute şi 
neştiute, pe care le-am primit de la El. Pentru că sunt atât de multe, nici un cuvânt 
nu le poate enumera, iar pentru că sunt atât de mari „şi în aşa fel, încât şi un dar 
singur este de ajuns ca să ne facă să datorăm toată recunoştinţa Celui care l-a dat” 
(Sfântul Vasile cel mare, Regulile mari, II, II, PSB, 18). 


În altă parte, acelaşi sfânt menţionează că, de ne-am cerceta atent viaţa noastră, am 
vedea că este plină de farmec; „dar pentru a-i vedea farmecul, trebuie să acceptăm 
să ne uităm la cei care sunt în urma noastră; şi astfel, din comparaţia vieţii noastre 
cu a lor, vom putea să ne dăm seama ce valoare au bunurile pe care le avem. Eşti 
slugă? Este un altul într-o stare mai umilită decât a ta! Mulţumeşte lui Dumnezeu 
că eşti mai sus decât altul, că nu eşti osândit să învârţi piatra morii, că nu eşti bătut. 
Dar nici unuia ca acesta nu-i lipsesc pricinile de a mulțumi lui Dumnezeu. Nu 
poartă lanţuri, nu-i sunt picioarele puse în butuci. Cel întemnițat are îndestulătoare 





pricină să mulțumească: trăieşte, vede soarele, respiră aerul! Să mulţumească 
pentru acestea!” (Omilii şi cuvântări, V, VI, PSB, 17). 


În duh filocalic, Sfinţii Varsanufie şi loan îi scriu unuia dintre ucenici: „Dacă ai 
cunoaşte cum trebuie darul lui Dumnezeu, chiar dacă toţi perii capului tău ţi-ar fi 
tot atâtea guri, n-ai putea să-L prea măreşti pe EI, sau să-l mulţumeşti după 
vrednicie. Dar cred că tu îţi dai seama de aceasta” (Scrisori duhovniceşti, 113, 
Filocalia, 11). 


Oricât de mult bine am săvârşi, în orice fel ne-am exprima recunoştinţa noastră și 
oricâte virtuți am împlini în viaţa aceasta, ele nu se ridică la înălțimea cinstirilor şi 
a iubirii lui Dumnezeu revărsate din belşug spre noi. 


Pr. asist. dr. Liviu Petcu, Facultatea de Teologie Ortodoxă „Dumitru Stăniloae” 
din laşi 


Cuviosul Paisie Aghioritul: Să comparăm încercarea noastră cu una mai mare 
a altuia 


Medicamentul cel mai bun pentru fiecare încercare a noastră este încercarea mai 
mare a semenilor noştri, pe care este de ajuns să o comparăm cu a noastră pentru a 
ne putea da seama de marea diferenţă dintre ele şi de marea dragoste pe care ne-a 
arătat-o Dumnezeu, care ne-a îngăduit o încercare mai mică. Atunci îi vom 
mulțumi, ne va durea pentru cel ce suferă mai mult şi ne vom ruga din toată inima 
ca să-l ajute Dumnezeu. 


Mi-au tăiat, de pildă, un picior? să spun “Slavă Ție, Dumnezeule, că am cel puţin 
un picior. Aceluia i le-au tăiat pe amândouă”. Şi dacă aş rămâne un buştean, fără 
mâini şi picioare, tot va trebui să spun: “Slavă Ţie, Dumnezeule, că am umblat 
atâția ani, în timp ce alţii s-au născut infirmi”. 


Eu, din clipa în care am auzit că un familist are hemoragii de unsprezece ani, mi- 
am spus: “Ce fac eu? Acesta este mirean şi are hemoragii de unsprezece ani, are 
copii şi trebuie să se scoale dimineaţa ca să meargă la serviciu, iar eu nici şapte ani 
nu am împlinit de când am hemoragii”. Dacă mă gândesc la celălalt care suferă atât 
de mult, nu mă mai pot îndreptăţi pe mine. lar dacă mă voi gândi că eu sufăr iar 
ceilalți o duc bine, că mă scol noaptea la fiecare jumătate de ceas, deoarece am 
probleme cu intestinul gros şi nu pot dormi, în timp ce ceilalți dorm liniștiți, mă 





îndreptăţesc pe mine însumi dacă murmur. Dar tu, soră, de cât timp suferi de 
herpes? 


- De opt ani, părinte. 


- Vezi, Dumnezeu unora le lasă această boală două luni, altora zece, iar altora 
cincisprezece. Îmi dau seama că durerea este mare, şi din pricina ei unii ajung până 
la deznădejde. Dar dacă un mirean care are herpesul de o lună, două şi se 
deznădăjduieşte din pricina marii dureri, află că un om duhovnicesc îl are de un an 
şi face răbdare şi nu cârteşte, atunci de îndată se mângâie. Şi îşi spune: “Eu sufăr 
de două luni şi am ajuns la deznădejde. Acela, însă, sărmanul, suferă de un an şi nu 
se plânge. Eu fac şi neorânduieli, în timp ce acela trăieşte duhovniceşte”. Şi astfel 
se ajută fără să fie sfătuit. 


Suferind durerea ne cercetează Hristos 


Omul care nu trece prin încercări, care nu vrea să-l doară nimic şi să sufere ceva, 
care nu vrea să fie mâhnit sau să 1 se facă vreo observaţie, ci vrea să trăiască bine, 
este în afara realităţii duhovniceşti. “Trecut-am prin foc şi prin apă şi ne-ai scos pe 
noi la odihnă“ , spune psalmistul. 


Vezi că şi Maica Domnului şi Sfinţii au suferit, de aceea trebuie ca şi noi să 
suferim, mai ales că mergem pe acelaşi drum pe care au mers şi ei. Cu deosebirea 
că noi, atunci când suferim puţin în această viată, ne plătim datoriile şi ne 
mântuim. Dar şi Hristos a petrecut cu durere pe pământ. A coborât din cer, S-a 
întrupat, a pătimit şi a fost răstignit. lar creştinul îşi dă seama că l-a cercetat 
Hristos, atunci când suferă durere. 


Atunci când îl cercetează durerea pe om înseamnă că îl vizitează Hristos. În timp 
ce, atunci când omul nu trece prin nici o încercare, este ca şi cum l-ar părăsi 
Dumnezeu, nici nu plăteşte datoriile, nici nu depune. Vorbesc desigur despre cel 
care nu vrea reaua pătimire pentru dragostea lui Hristos, care îşi spune în sinea sa: 
“Sunt sănătos, am poftă de mâncare, mănânc bine, o duc foarte bine, sunt liniştit, 
etc...” şi nu spune nici măcar un “Slavă Ție, Dumnezeule“. Cel puţin dacă ar 
recunoaşte că toate aceste binecuvântări sunt ale lui Dumnezeu, oarecum s-ar 
aranja situația. Să spună: “Nu meritam toate acestea, dar fiindcă sunt neputincios, 
de aceea Dumnezeu mi le-a rânduit pe toate”. 


În viaţa Sfântului Ambrozie se spune că odată sfântul a fost găzduit de un oarecare 
bogat. lar sfântul văzând bogăţiile nemăsurate ale aceluia l-a întrebat dacă a fost 





încercat vreodată de vreo mâhnire. “Nu, niciodată“, i-a răspuns acela. “Ci bogăţiile 
mele mereu se înmulţesc, ogoarele îmi rodesc. Nu am simţit niciodată durere şi nici 
vreo boală nu m-a cercetat“. 


Atunci sfântul a lăcrimat şi a spus însoţitorilor săi: “Pregătiţi trăsurile ca să plecăm 
repede de aici, pentru că pe acesta nu l-a cercetat Dumnezeu“. 


Și de îndată ce a ieşit în drum, casa bogatului s-a scufundat. Traiul bun al aceluia 
dovedea că Dumnezeu l-a părăsit. 


In mâhniri dăruieşte Dumnezeu adevărata mângâiere 


Dumnezeu vede de aproape suferinţele copiilor Lui şi îi mângâie ca un Părinte bun. 
Pentru că, ce crezi, suferă să-şi vadă copilaşul Său chinuindu-se? Toate suferinţele 
şi lacrimile lui, Dumnezeu le ia în considerare şi după aceea răsplăteşte. Numai 
Dumnezeu dăruieşte în mâhniri adevărata mângâiere. De aceea, omul care nu crede 
în adevărata viaţă, care nu crede în Dumnezeu ca să-l ceară mila Sa în încercările 
prin care trece, cade mereu în deznădejde, iar viaţa lui nu are nici un sens. Întot- 
deauna rămâne neajutorat, nemângâiat şi chinuit în această viaţă, dar îşi osândeşte 
şi sufletul său în cea veşnică. 


Insă oamenii duhovniceşti, care înfruntă toate încercările alături de Hristos, nu au 
propriile lor mâhniri, ci adună amărăciunile altora, dar în acelaşi timp primesc din 
belşug dragostea lui Dumnezeu. 


Atunci când cânt troparul: “Ajutorului omenesc nu ne încredința pe noi. Prea 
Sfântă Stăpână”, câteodată mă opresc la “ci primeşte rugăciunea robilor tăi...”. 
Căci de vreme ce nu am mâhniri, cum să spun “că scârbele ne cuprind şi nu putem 
răbda“? Să spun minciuni? În înfruntarea duhovnicească a încercărilor nu există 
mâhnire, pentru că atunci când omul se aşează corect, duhovniceşte, toate se 
schimbă. Dacă omul îşi atinge amărăciunea durerii sale de Preadulcele lisus, atunci 
toate amărăciunile şi otrăvurile sale se preschimbă în miere. 


Dacă cineva înţelege tainele vieţii duhovniceşti şi modul tainic în care lucrează 
Dumnezeu, încetează să se mai mâhnească pentru tot ceea ce i se întâmplă, pentru 
că primeşte cu bucurie medicamentele amare pe care i le dă Dumnezeu pentru 
însănătoşirea sufletului său. Pe toate le consideră răspunsuri la rugăciunea sa, de 
vreme ce neîncetat îi cere lui Dumnezeu să-i curăţească sufletul. Însă atunci când 
oamenii înfruntă lumeşte încercările, se chinuiesc. De vreme ce Dumnezeu ne 
supraveghează pe toți, trebuie ca fiecare să se predea Lui cu totul. Altfel se va 





chinui. Cere să-i vină toate aşa precum vrea el, dar lucrurile nu se petrec după 
dorinţa lui, şi de aceea nu află odihnă. 


Fie sătul, fie flămând de ar fi cineva, fie că este lăudat, fie că este nedreptăţit, 
trebuie să se bucure şi să le înfrunte pe toate cu smerenie şi răbdare. Şi atunci, 
unuia ca acestuia Dumnezeu îi va dărui mereu binecuvântări, până când sufletul 
său va ajunge să nu mai poată “încăpea şi suporta” bunătatea lui Dumnezeu. Şi cu 
cât va înainta duhovniceşte, cu atât va vedea dragostea lui Dumnezeu într-o măsură 
mai mare şi se va topi de recunoştinţă. 


(în: Cuviosul Paisie Aghioritul, Viaţa de familie, Editura Evanghelismos, Bucu- 
reşti, 2003) 


Arhim. Zaharia Zaharou: 


Cea mai bună cale, cea mai vindecătoare cale de a primi lacrimi, lacrimi care 
vindecă şi sunt mântuitoare pentru sufletul nostru, este cea a recunoştinţei. Cu cât îi 
mulțumim mai mult lui Dumnezeu, cu atât mai mult primim harul Lui. 


Putem ajunge să mulțumim lui Dumnezeu pentru orice, după cum ne învaţă 
Liturghia: “pentru toate pe care le ştim şi pe care nu le ştim, pentru binefacerile 
arătate şi cele nearătate”, aşa cum spunem în rugăciunea Anaforalei. 


Când li mulțumim pentru orice, chiar şi pentru fiecare suflare pe care ne-o dă, după 
cum citim în slujba Botezului, cu cât ii mulțumim mai mult, cu atât mai multă 
putere ne dă. 


Și ajungem într-un punct în care dorim să-l mulţumim și mai mult, după cum 
trebuie şi Îi datorăm. Astfel, descoperim că nu suntem capabili să Îi mulţumim pe 
măsură, şi plângem din recunoștință, nefiind însă în stare să Îi înapoiem toate acele 
lucruri sfinte, drepte, desăvârşite, fiecare virtute, fiecare laudă, după cum este scris 
în ultimul capitol al Epistolei către Filipeni [toate “câte sunt adevărate, câte sunt de 
cinste, câte sunt drepte, câte sunt curate, câte sunt vrednice de iubit, câte sunt cu 
nume bun, orice virtute şi orice laudă” (Filip. 4, 8)]. O astfel de pocăință izvorâtă 
din recunoștință - pentru că nu Îi putem mulţumi pe măsura binefacerilor primite, 
este dătătoare de viață şi nețărmurită pe pământ. 





(în: Omul lăuntric şi valoarea lacrimilor.. Cuvânt pentru suflet de la Arhim. 
Zaharia Zaharou - călăuză pe calea Postului. Cum să ne redescoperim şi să ne 
curățim inima, făcând-o locul unde “Dumnezeu Se revarsă ca o ploaie?) 


SR 5 e 


Sfinţii ne-au lăsat multe definiţii ale smereniei, însă eu, personal, prefer definiția 
Sfântului Maxim Mărturisitorul. Pentru el, smerenia înseamnă a şti că ne-am primit 
fiinţa „cu împrumut” de la Dumnezeu, înţelegere care ne umple inima de recu- 
noştinţă. Sfântul Maxim subliniază şi însemnătatea aducerii de mulțumită, spunând 
că ea este egală smereniei. 


Există diferite trepte ale smereniei. Potrivit Părintelui Sofronie, omul dobândeşte 
adevărata smerenie duhovnicească atunci când ajunge să îşi dea seama că nu este 
vrednic de un asemenea Dumnezeu precum Hristos. Smerenia îl ajută să primească 
adevărul descoperit de Hristos şi, acceptându-l, el dobândeşte har. Acest har devine 
o călăuză în inima noastră, îngăduindu-ne să ne vedem toată necurăția şi 
spurcăciunea, dându-ne de asemenea şi curajul să mărturisim: „Doamne, sunt o 
lepădătură, sunt praf şi tină. Sunt vierme şi nu om (cf. Ps. 21, 6). Sunt cel mai mare 
păcătos“, pentru a împrumuta cuvinte din rugăciunile proorocilor şi ale apostolilor. 
Adevărata smerenie înseamnă a privi în faţă adevărul descoperit în Hristos şi a 


mărturisi toată necurăţia şi spurcăciunea pe care fără să ne dăm seama le purtăm 
ascunse în noi. Harul lui Dumnezeu face lumină în sufletul nostru întunecat şi în 
lumina Lui ne vedem propria lumină. „Întru lumina Ta vom vedea lumină“, cântăm 
în Doxologie (Ps. 35, 9). Numai atunci când Dumnezeu ne luminează cu harul Său 
izbutim să vedem adevărata lumină a propriei noastre existenţe. 


(în: Ci o singură inimă, în Trupul lui Hristos.. Când “darurile unuia devin 
comoara tuturor”... Cheile care ne deschid uşa adâncului inimii ) 

Părintele Zaharia Zaharou - răspunsuri duhovniceşti: Cum vom putea face 
fată vremurilor apocaliptice ? 


- Cum să facem să nu cârtim...? 

- Aducând mulţumită lui Dumnezeu în toate, precum spune Sfântul apostol (cf. 1 
Tes. 5, 18), pentru că noi trebuie să fim oameni care aduc mulţumită lui Dumne- 
zeu. 





Iarăşi ne întoarcem la ceea ce ne învaţă Liturghia. În mijlocul Liturghiei zicem: 
„Pe Tine Te binecuvântăm, pe Tine Te lăudăm, Ție îți mulțumim şi ne rugăm Ție”. 
De trei ori îi mulțumim Domnului şi o singură dată îi cerem ceva, pentru că 
Dumnezeu a făcut totul pentru noi în afară de învierea trupului, care se va săvârşi 
mai târziu. Aşa că trebuie să ne deprindem să mulțumim lui Dumnezeu în toate 
împrejurările şi pentru toate, chiar şi în necazuri. 


lertaţi-mă, vă voi spune încă un mic secret pe care bănuiesc că-l ştiţi deja. Dacă ne 
facem un obicei din a aduce neîncetat mulțumită lui Dumnezeu, El va deschide 
ochii sufletului nostru încât să vedem din ce în ce mai limpede binefacerile Lui faţă 
de noi şi faţă de semenii noştri. Pentru că duhul recunoştinţei este un duh smerit. 


Sfântul apostol Pavel spune că noi nu am primit duhul lumii acesteia, duhul mân- 
driei, al patimilor acestei lumi, ci am primit Duhul lui Dumnezeu prin care 
cunoaștem cele dăruite nouă de EI (cf. 1 Cor. 2, 12). Aşa încât cu cât aducem mai 
multă mulțumită, cu atât se statorniceşte în noi un duh smerit. Nu avem nimic pe 
care să nu-l fi primit (cf. 1 Cor. 4, 7) şi întreaga noastră fiinţă este un împrumut de 
la Dumnezeu. Aşa încât cu cât dăm mai multă mulţumită, cu atât vom primi mai 
îmbelşugat un duh smerit şi vom atrage asupra noastră harul lui Dumnezeu care ne 
ajuta să-l mulţumim şi mai mult, să-l mulţumim chiar şi pentru fiecare răsuflare pe 
care ne-o îngăduie. 


Și în această dinamică a mulțumirii vine momentul în care ne încearcă o mare 
mâhnire pentru că nu suntem în stare să-l aducem lui Dumnezeu mulțumită pe care 
I-o datorăm şi pe care o merită. Acesta este începutul pocăinţei care se naşte din 
recunoştinţă şi acest fel de pocăință nu are sfârşit pe pământ. 





Duminica a 29-a după Rusalii: Binecuvântarea neputinței. “Să alegem dorirea 
adevărului sau compromisul prin mijlocirea căruia vom petrece bine şi vom fi 
aranjaţi? ”Riscul duhovnicesc al “osificării”, al “închiderii asfixiante” în 


e. A 


propriul sistem şi al rătăcirii întâlnirii cu Dumnezeu 


ZASS 
(icoana de Sorin Efros, paraclisul Spitalului 1. C. Parhon) 


Arhim. Varnava lankos: Binecuvântarea neputinței 


Pericopa noastră evanghelică de astăzi pomeneşte evenimentul tămăduirii celor 
zece leproşi (v. Luca 17,12-19). Aici se menţionează că zece leproşi şi-au cerut în 
genunchi tămăduirea de la Domnul şi au primit-o. Însă numai unul dintre aceştia s- 
a întors ca să-i mulțumească Domnului şi ca să-şi exprime recunoştinţa pentru 
vindecarea sa. Atunci Domnul a pus întrebarea: „Ceilalţi nouă unde sunt? Pentru ce 
nu au venit?“. Continuând lectura pericopei evanghelice, Îl vedem pe Domnul 
nostru că-l îndreptăţeşte duhovniceşte pe acel unul, care mai era şi samarinean, 
spunând că credinţa lui l-a mântuit. 


Avem prezente aici două elemente. Acela al binefacerii şi acela al recunoaşterii. 


Întâi de toate, trebuie să analizăm faptul că din cei zece leproşi cel de neam mai de 
Jos a primit acest privilegiu, adică acela de a-i fi recunoscută de Domnul credința 
lui şi posibilitatea mântuirii lui. Acela care nu era de neam ales, cel străin de neam, 
acela care nu se afla în cadrul poporului moştenirii lui Dumnezeu. 





De cele mai multe ori problema se află în faptul că noi suntem atât de izolaţi în noi 
înşine, încât nu putem să vedem nimic mai departe. Fie că aceasta este o idee, fie 
că aceasta este o virtute, fie că este orice altceva. Fiecare dintre noi îşi 
confecționează un sistem de gândire, de sentimente şi funcțiuni personale, care nu 
are nici o legătură cu celălalt, nu are nici o legătură cu Hristos. Dar aceasta este o 
închidere asfixiantă în noi înşine. Odată cu trecerea timpului sufletul se osifică într- 
o anumită stare, iar omul devine precum betonul şi astfel capătă o anumită formă. 
Are certitudini, are obsesii şi nu admite schimbări. 


Din cei zece leproşi care s-au tămăduit, cine a venit şi şi-a manifestat recunoştinţa 
sa? Cel neputincios! Acela care nu era de neam ales. Aşadar, în cele din urmă este 
un privilegiu să fim neputincioşi, să fim vlăguiţi, să nu fim recunoscuţi. Este un 
privilegiu, pentru că nu ne închinăm la noi înşine. 


Există, desigur, primejdia dezamăgirii, care în realitate este un simptom al mân- 
driei. Dacă omul respinge acest simptom şi primeşte cu răbdare nevrednicia sa 
personală, întorcându-se spre Dumnezeu, are toate acele premise necesare pentru a 
ieşi din microcosmosul său, de a ieşi din limitarea sa vizuală, astfel încât să-l vadă 
pe celălalt şi mai departe. 


De obicei, sistemul gândurilor şi al funcțiunilor noastre personale este sprijinit pe 
îndumnezeirea mulțumirii noastre de sine, a satisfacerii noastre. Lucrul acela pe 
care noi îl grăim: „să mă simt bine”. Aşadar, de mult ori există această dilemă: să 
mă simt bine, să petrec bine jertfind Adevărul, căutarea lui, sau să aleg acest proces 
dureros de căutare a Adevărului, care mă va scoate dintr-un impas existenţial, de 
viaţă? Această dilemă se pune zilnic în faţa noastră şi de multe ori capătă şi 
dimensiuni tragice. Să alegem dorirea Adevărului sau compromisul prin mijlocirea 
căruia vom petrece bine şi vom fi aranjaţi? 


De obicei omul caută raţiunea echilibrului său psihic, psihologic, dar nu a odihnei 
lui ontologice. Omul se luptă să afle o clipă de mulţumire, dar este neputincios şi 
indiferent să afle limitele vieţii şi raţiunile vieții. Adică desfăşoară o deosebită 
luptă pentru a găsi un artificiu, prin mijlocirea căruia să se simtă bine, artificiu care 
poate să fie şi viaţa religioasă, dar să nu intre în procesul de a afla rațiunea vieţii, 
raţiunea faptelor sale, rațiunea alegerilor sale. 

Omul vrea să se simtă bine, să-l iubească ceilalți de pildă, dar nu intră în aventura 
de a căuta ce este în cele din urmă dragostea? Cum se întâmplă să fie? Cum se 
defineşte? Omul devine pur şi simplu un receptor pasiv al stărilor plăcute sau 
neplăcute. lar pe Dumnezeu şi-L doreşte ca pe un mag, care într-un mod pasiv, 
deodată şi fără propria lui participare, fără coparticiparea libertăţii lui, fără 





participarea la căutarea adevăratei raţiuni, îl va face pe om să se simtă bine. 
Asemenea rezolvări căutăm. 


Nu este însă cu putinţă ca omul să înainteze în acest fel. Există evenimente în viaţa 
noastră care ne aduc în dileme tragice. De multe ori ne aflăm față-n-faţă cu viaţa 
sau cu moartea. lar omul atunci simte un nod în gât. Simte înlăuntrul său că i se 
zdrobesc, că i se spulberă puterile. Din ce motiv? Pentru că exact atunci intră în 
confruntare cu sine însuşi. Conştiinţa lui îi mărturiseşte faptul că alegerea aranjării 
lui este o tăgăduire a vieţii. Şi se întreabă ce să facă? 


Viaţa este exact această trezire a existenţei noastre şi a intensificării activităţii el. 
Să simtă omul că merită faptul că a venit în această viaţă, că există cu adevărat, că 
trăieşte în spaţiu şi timp. Nu într-un mod abstract, nu într-un mod ideologic, ci cu o 
rațiune practică, prin mijlocirea căreia caută şi se verifică pe sine însuşi. 


Simptomul acestor obsesii ale noastre, ale raţiunii psihologice şi ale tăgăduirii celei 
ontologice, conduce la diferitele sisteme de gândire. Uneori chiar şi sistemul 
bisericesc este rodul infirmităţii sau al alegerii omului de a nu voi să găsească 
viaţa. 


Astfel se creează grupurile alese, parohiile alese, oamenii aleşi, religiile alese, 
sistemele filosofice alese şi neamurile alese. Pentru aceasta şi Hristos în mod 
scandalizator nu tămăduieşte pe vreunul dintre cei aleşi, pe vreunul dintre iudei, ci 
tămăduieşte şi mărturiseşte virtutea unuia care nu era un „ales”, a unui samarinean. 


Cineva ar putea spune că unii sunt cu adevărat harismatici, că genele anumitor 
oameni îi fac să fie speciali. Şi ce-i cu asta? Se mântuiesc? Pur şi simplu aceştia au 
mai multă răspundere. Dacă, desigur, ei se înfumurează pentru superioritatea 
genelor lor şi pentru harismele lor, ce fac? Tăgăduiesc modul duhovnicesc, potrivit 
căruia puterea omului se vede în faptul de a vrea să fie învins, în faptul de a îndura 
înfrângerea şi mai cu seamă dacă înfrângerea sa este posibilitatea vieţii pentru 
altul. 


Omul, însă, funcţionează cu o rațiune antihristică, cu o rațiune care este refuz al 
Crucii. El vrea să pară puternic şi să-l stăpânească pe celălalt. Să-l recunoască 
drept puternic, indiferent dacă promovarea propriei sale puteri este consumarea 
completă a celuilalt, este spulberarea celuilalt. 


Ales, în cele din urmă, este acela care vrea să trăiască în chipul lui Hristos. Aşadar, 


este alegerea noastră de a ne integra „întru pocăință” în Trupul lui Hristos. Fie că 





suntem superiori din punct de vedere biologic, psihologic sau chiar şi genetic, fie 
inferiori. Vom avea de dat într-o mai mare măsură seamă lui Dumnezeu dacă noi 
suntem mai aleşi decât alții. 


Dumnezeu nu este părtinitor, nu caută la faţa omului, nu-i deosebeşte pe oameni în 
buni şi răi, ci însuşi omul alege să se deosebească în faţa lui Dumnezeu, preferând 
virtutea sau răutatea, adoptând raţiunea vieţii sau raţiunea morţii. 


Rațiunea vieţii este să învăţăm să iubim, adică să fugim de închiderea noastră, de 
microcosmosul nostru. Acest microcosmos de multe ori este creat şi prin lucruri 
bune, prin ideile noastre, prin virtuțile noastre şi prin însăşi conştiinţa noastră 
religioasă. 


Conştiinţa religioasă a creştinului nu este una instituționalizată, ci este o conştiinţă 
a „persoanei”, este conştiinţa lui Hristos, este conştiinţa vieţii. 


Toate acestea, ştiţi, constituie cadrul teoretic. Însă, fiecare om are momente în viaţă 
când este judecat. Dacă el Îl alege pe Hristos sau pe sine însuşi. Dacă alege viaţa 
sau moartea. Dacă alege să experieze o rațiune a vieţii, dacă alege planul ontologic, 
planul duhovnicesc sau dacă va rămâne țintuit în forme, fără să existe acolo propria 


lui participare dureroasă, care se exprimă drept cale a nevoinţei şi a Crucii. Dacă, 
în final, cere o odihnă, o aranjare şi o relaxare, care să-l facă să petreacă el şi 
familia lui clipe plăcute până când va pleca din această lume. 


(din: Preot Varnava lankos, Biserica păcătoşilor, Editura Egumeniţa, 2016) 





Intoarcerea la lucrarea dinlăuntru - Unde să te duci ca să nu mai păcătuieşti? 


Dragostea în care cred: gânduri înainte de Liturghie 


Omul căzut e o ființă căreia căderea 1-a scos ochiul inimii din orbita lui și l-a înfipt 
în stomac sau mai jos: situație în care ochiul acesta a pierdut Lumina lui 
Dumnezeu şi a început să fie "luminat” de rațiunile stomacului sau a altor părți 
anatomice de mai de jos. 


Mântuirea este călătoria de întoarcere a ochiului inimii, făcut să contemple 
Dumnezeirea, la loc în orbita lui din adâncul inimii noastre (aceasta fiind şi întoar- 
cerea la dragostea dintâi, adică la contemplarea lui Dumnezeu, întoarcere care li se 
cere, în cartea Apocalipsei, tocmai unor creştini care aveau fapte, osteneli, răbdare 
şi sufereau pentru Numele Lui!). Fără această întoarcere, care debutează prin 
credinţa în lisus Hristos şi continuă prin urmarea Lui lăuntrică, sufletul rămâne în 
întuneric. Într-un întuneric care poate fi şi unul creștin”, adică mobilat cu idei şi 
practici creştine. 


Această călătorie nu este facultativă, opţională, adică nu poate fi înlocuită cu 
altceva. De asemeni, ea nu se poate face decât în Numele lui lisus Hristos, numai 
prin puterea Lui, primită prin Sfintele Taine şi lucrată prin rugăciune. Partea 
omului în această lucrare este râvna, cantitatea: calitatea lucrării, înaintarea şi 
desăvârşirea ei depind, în totalitate, de harul lui Dumnezeu. 





"O, neam ticălos şi netrebnic, oare cât vă voi mai răbda, oare cât voi mai fi cu 
vol?”. Vă amintiţi aceste cuvinte? Ele au fost spuse de Domnul Hristos când, abia 
coborât de pe Tabor, soseşte în mijlocul apostolilor şi cărturarilor care se certau 
pentru că nu-l putuseră vindeca pe tânărul lunatic. 


Aceeaşi mustrare o aud în inima mea când, ticălos şi netrebnic fiind, caut justificări 
sentimentale sau "teologice”, adică ”apostoleşti” sau "cărturărești”, ca să mă 
sustrag călătoriei lăuntrice, în favoarea creştinismului copilăresc de la început, cel 
psihologic şi cultural. 


Nu există Ortodoxie fără lucrare lăuntrică. 


Chiar Sfinţii Închisorilor comuniste sunt, pentru mine, un mare exemplu în acest 
sens. Căci cine sunt aceşti sfinți? Sunt creştini care se lansaseră într-o eroică 
acțiune exterioară, pe care am putea-o numi, pe scurt: Schimbarea la Faţă a Româ- 
niei. Dar Dumnezeu a luat această posibilă elită morală și politică a României și, 
prin Golgota pușcăriilor comuniste, a dus-o în tărâmul lucrării lăuntrice și a 
transfigurat-o în elită duhovnicească. 


Cred că noi, cei de azi, nu suntem atât de tari ca să mai avem nevoie să fim zdrobiţi 


în omul nostru moral-psihologic de un cumplit eşec politic sau cultural, pentru a ne 
îndrepta spre lucrarea duhovnicească. Celor ce cred astfel aș putea să le amintesc 
că suntem deja, de multă vreme, locuitorii și cetăţenii eșecului global de dinaintea 
întoarcerii Domnului Hristos. 


Sunt multe căi, după diversitatea situării fiecăruia dintre noi în lume; dar toate se 
varsă, în cele din urmă, în aceeaşi, unică, lucrare lăuntrică mântuitoare: a minţii 
care strigă înlăuntrul inimii. 


Cerând acel lucru pe care, după eşecuri şi suferințe lămuritoare, a ajuns a-l socoti 
"mai bun decât viața”: mila Domnului lisus Hristos... 


SR o e 


Evanghelia darului recunoștinţei 


Oricum, orice om are o lucrare lăuntrică. Oricum, orice om trăieşte transformând 
evenimente exterioare în lucrare lăuntrică, a minţii şi a inimii sale. Dar creștin este 
acela care are ca lucrare lăuntrică pe lisus Hristos şi Evanghelia Sa. 





Azi, prin Evanghelia despre cei 10 leproşi, ni se aminteşte, bineînţeles, o lecţie 
despre lucrarea noastră lăuntrică. Toţi cei 10 s-au vindecat "în Numele lui lisus”, 
dar numai unul s-a întors să-l mulțumească. Ceilalţi 9, eliberaţi de impedimentul 
leprei, s-au aruncat în viaţa inaccesibilă până atunci datorită bolii: s-au întors, cu 
năvală, în viaţa lor, cea pe care boala le-o interzisese. Dar, viața aceea e vechea 
noastră viaţă, boala mortală a sufletului noastru, tocmai viața care ne ucide 
sufletele şi din care a venit să ne izbăvească lisus. E tocmai viața care a produs 
lepra şi care va produce moartea... 


lisus i-a vindecat de lepră ca să-i vindece de necredinţă, căci minunile se fac pentru 
a naşte credinţa. Și din 10 vindecaţi de lepră, doar unul a început să se vindece şi 
lăuntric, adică evenimentul exterior al vindecării de lepră a început să devină 
eveniment lăuntric al vindecării din moartea sufletească, din înstrăinarea sufletului 
de Dumnezeu. lar, unul din roadele şi semnele acestei treceri a lucrării lui 
Dumnezeu, din afară în lăuntru, din lumea trupului în lumea sufletului, este şi 
apariția recunoştinţei. 


După fiecare vindecare Domnul le-a spus celor izbăviţi să se ferească de a mai 
păcătui, ca să nu le fie mai rău. Dar unde să te duci ca să nu mai păcătuiești? Cel 
care va pune acestă întrebare lui lisus, în rugăciunea sa lăuntrică, va descoperi că a 


primit răspuns, încă de acum două mii de ani: în Impărăția lui Dumnezeu. 


Acest răspuns este inima propovăduirii lui lisus Hristos. Şi devine şi inima vieții 
noastre, din clipa în care începem să căutăm, nu o viaţă fără boli şi suferințe, ci una 
fără de păcat... 


lar spre acea viaţă ne duce cu mai multă putere, o chemare lăuntrică a Numelui lui 
lisus, care nu se face doar cu credință şi răbdare, ci și cu mulțumire şi recunoștință. 


Aşa să ne ajute Dumnezeu Duhul Sfânt şi nouă să-L prea mărim pe Domnul lisus 
în inimile noastre. Amin. 





“Ce teribil lucru să-L ratezi pe Dumnezeu chiar şi când ÎI întâlneşti faţă către 
faţă!”. Iubirea de lume - “lepra” care ne stinge “focul” din inimă, ne scoate de 
la picioarele lui lisus şi de pe drumul către Impărăţia cerurilor 


Marius lordăchioaia/ Dragostea în care cred: lepra credinţei noastre 


Foc am venit să arunc pe pământ şi cât aş vrea să fie aprins acum, spune Domnul 
lisus. Acest foc este focul mântuitor al credinței în EI. Ultima Lui întrebare a fost: 
Voi mai găsi ceva din acest Foc al credinţei când mă voi întoarce din Cer? 


În Evanghelia de azi, a leproşilor, vedem lucrarea de aprindere a acestui Foc. Ştim 
de la apostolul Pavel că minunile se fac pentru a naşte credinţa. Minune a fost și 
vindecarea leproşilor. O minune foarte discretă căci martorii ei au fost doar leproşii 
care se duceau acolo unde i-a trimis lisus. Ei plecaseră spre Templu, să se arate 
preoților, aşa cum le poruncise Domnul, şi mergând, cu fiecare pas făcut pe drumul 
poruncit, lepra se retrăgea din fiinţa lor! 


Aici e bine să ne oprim şi să cinstim pe Domnul pentru taina dezvăluită: A crede 
înseamnă a te duce unde te-a trimis lisus! Și dragii mei fraţi, scumpe surori, unde 
ne-a trimis Domnul pe toţi? Unde? Spre Împărăţia cerurilor, spre templu ceresc, ca 
să ne arătăm Părintelui ceresc! Slavă Lui! Aceasta e călătoria care ne vindecă! 
Aceasta e Calea! Slavă Domnului lisus că ni S-a făcut, smerindu-se, această Cale! 





Dacă ne plângem azi cu toții de tot felul de boli sufleteşti din pricina cărora ne vine 
tot mai greu să ne mai simțim şi să ne mai spunem creştini, boli care ne sting Focul 
din inimă, cauza e că nu călătorim spre Ierusalimul ceresc, unde ne-a trimis lisus. 
Pe orice alt drum (făcut, desigur, în Numele Domnului, dar după porunca poftei 
noastre!) rămânem bolnavi de bolile acestei lumi putrede, leproase, care se 
descompune mereu și până la sfârşitul ei, cu carnea şi sufletele celor ce o popu- 
lează. Rădăcina leprei creştinilor e iubirea de lume, aşa cum rădăcina mântuirii lor, 
este iubirea de Împărăţie. 


Şi noi am venit la lisus. Şi noi am primit cuvântul. În febra credinţei dintâi, şi 
sufletul nostru a pornit spre Împărăţie. Dar când, mergând spre Împărăţie, am 
început să ne vindecăm, am început şi să părăsim acel drum, acea direcție, şi ne-am 
întors spre lume! Spre Ţara Leprei din care ne-a scos lisus! 


Bineînţeles, ca şi cei nouă leproşi din Evanghelie, ne-am vindecat şi noi, dar nu ne- 
am mântuit! Căci n-am fost curăţiți pentru lume, ci pentru Împărăţia Cerurilor! Și 
aşa cum din zece curățiți de lepră doar unul s-a mântuit şi de moartea veşnică, aşa 
şi noi creştinii de acum: din zece curăţiți de păcate se mântuiește doar cel care se 
foloseşte de această curăţire ca să mergă spre Împărăţie, spre Cer! Nu spre o lume 
mai bună! Nu spre o viaţă mai bună în lume! Ci la picioarele lui lisus, în altă Viaţă, 
făcută doar din mila Lui! 


A te considera acasă la picioarele lui lisus şi a găsi fericirea în revărsarea de slavă 
şi mulțumire a inimii tale către Tatăl Ceresc, iată mântuirea! lată Impărăţia 
Cerurilor! 


Ori de câte ori un creștin se va arunca la picioarele lui lisus înlăuntrul propriei 
inimi şi va aduce mulțumire şi slavă Tatălui Ceresc pentru dragostea şi bunătatea 
Lui, va găsi Împărăţia Cerurilor şi se va bucura de ea! Dar va şi vedea cât de tare îl 
ține lumea, cât de tare se împotrivește lumea ca să nu facă acestea, ca să nu intre în 
Împărăţie! Şi această împotrivire a lumii o va vedea lucrându-se chiar cu carnea şi 
cu nervii lui, cu propriile viscere şi gânduri, cu toate dorinţele pe care lumea le-a 
sădit şi le-a crescut în el! 


Dar, mai tare decât toate acestea în a-l ţine pe creștin departe de Împărăţie, e 
creştinismul lumesc, e creştinismul cu ţinte lumeşti! Cel care a înlocuit, în 
învăţătura lui Hristos, Împărăţia cu lumea, verticala, cu orizontala, pe lisus Însuși, 
cu o viață lumească mai bună! 





De aceea, va rămâne pe calea către Impărăţie, doar cel care caută vindecarea de 
lume! Nu de ceea ce îl ţine să nu se bucure de lume, cum ar fi boala, ci de lumea 
însăşi, de mama tuturor bolilor! 


Căci lumea e rădăcina leprei noastre! Lumea e grădina morţii, în mijlocul căreia 
creşte copacul binelui și răului! Şi în care creştinii sunt ucişi duhovniceşte, 
muşcând din momeala făgăduinţei unei lumi "mai bune”! Iar, o lume mai bună nu 
există! Există doar lumea şi Împărăţia Cerurilor! 


O lume mai bună a făgăduit și comunismul şi tot ce a dat omenirii a fost cel mai 
mare masacru din istorie! O lume mai bună ne făgăduieşte şi ”eurocomunismul” de 
azi Şi tot ce dă României e cel mai mare masacru al inocenților din istoria țării 
noastre! 


"O lume mai bună” e doar mirajul care omoară în inimile oamenilor nașterea 
credinţei în Hristos, iar în inimile creştinilor, trăirea mântuitoare a credinţei, care 


este căutarea Împărăției lui Dumnezeu. 


lartă-ne, Doamne! 


Doxologia: Pr. Constantin Sturzu: Câştigător la “unu din zece” 


În timpul vieţii Sale pământeşti, au fost multe vindecări făcute de Hristos Domnul. 
Nu toate însă s-au desfăşurat după un acelaşi “scenariu”. Uneori vindecarea se 
făcea ca răspuns imediat la cererea bolnavului, ba chiar, uneori, Mântuitorul Însuşi 
aborda persoana respectivă pe această temă (cum e cazul slăbănogului de la 
Vitezda), alteori vindecarea se făcea după insistenţe, unele chiar îndelungi, ale 
celui aflat în suferinţă (a se vedea cazul femeii hananeence). 


Cel mai adesea, după o vindecare, Domnul cerea discreţie asupra minunii, deşi 
avem şi un caz în care cel ce fusese demonizat - din ţinutul gherghesenilor - este 
îndemnat să rămână în acele locuri ca să spună “cât de mult bine i-a făcut lui 
Dumnezeu”. 


Toate vindecările relatate de Evanghelii au, dincolo de unele elemente comune, şi 
ceva specific. Vindecarea celor zece leproşi, spre exemplu - despre care se va vorbi 
în bisericile ortodoxe în această duminică - are în centrul mesajului său ideea de 
mulțumire sau de recunoştinţă. 





Pericopa sună astfel: “În vremea aceea când a intrat lisus într-un sat, L-au întâm- 
pinat zece bărbaţi leproşi care stăteau departe şi care au ridicat glasul şi au zis: 
lisuse, învăţătorule, fie-ţi milă de noi! lar EI, văzându-i, le-a zis lor: duceţi-vă şi vă 
arătaţi preoților. Dar, pe când ei se duceau, s-au curăţit de lepră. lar unul dintre ei, 
văzând că s-a vindecat, s-a întors şi cu glas mare slăvea pe Dumnezeu; şi a căzut cu 
faţa la pământ lângă picioarele lui lisus şi I-a mulțumit. ŞI acela era samarinean. 
lisus însă, răspunzând, a zis: oare, nu toţi cei zece s-au curăţit? Dar cei nouă unde 
sunt? Nu s-a găsit să se întoarcă să dea slavă lui Dumnezeu, decât numai acesta 
care este de alt neam? Apoi a zis către acela: scoală-te şi du-te; credinţa ta te-a 
mântuit.” (Ev. Luca 17, 12-19) 


SR 5 e 


La prima vedere, pare contrariantă atitudinea Domnului faţă de cei nouă care şi-au 
continuat drumul. La urma urmei, am putea spune, ei nu au făcut decât să respecte 
prevederea vechitestamentară, care le cerea să se arate preoților înainte de a se 
reintegra în comunitate. Mai mult, acest lucru este întărit de Însuşi lisus, care le 
cere să meargă şi să împlinească această exigenţă a Legii. Practic, ei se aflau sub 
ascultare. Unde au greşit? De ce sunt mustrați? Avea nevoie Hristos de 
recunoştinţa lor, Îl ajuta cu ceva ca ei “să dea slavă lui Dumnezeu”? Nu cumva - ar 
spune un cârcotaş - EI cerea discreţie, dar, de fapt, Îşi dorea recunoaştere din partea 
celor care beneficiau de aceste minuni? lată doar o parte dintre întrebările ce s-ar 
putea naşte în orice minte prizonieră logicii acestei lumi... 


Ei bine, cei nouă leproşi nu au nici o scuză pentru comportamentul lor. Chiar şi în 
logica omenească, dacă există un pic de bun simţ, e de la sine înţeles ca un om să 
se întoarcă pentru a mulțumi binefăcătorului său, indiferent de cât efort ar 
presupune asta. Ei se puteau duce şi ulterior, după ce l-ar fi mulţumit lui lisus, să 
împlinească şi cele ale Legii, spre a se reintegra în familiile şi în comunităţile lor. 


Gestul lor e similar cu al celui ce primeşte un cadou de la o persoană şi pleacă 
repede spre casă spre a se bucura de darul picat pe neaşteptate, dar fără a rosti 
măcar un “mulţumesc”. 


Apoi, un alt aspect. Când unui om i se întâmplă ceva bun pe neaşteptate, poate fi 
de înţeles dacă, într-o primă instanţă, furat de euforia momentului, caută mai întâi 
să împărtăşească bucuria cu cei din jur, iar abia apoi ridică rugăciune de mulţumire 
lui Dumnezeu. Dar dacă L-ai avut în faţa ta pe Însuşi binefăcătorul tău şi nu te 
întorci spre EI să-i mulţumeşti înseamnă că nu ai înţeles că ai beneficiat de mila şi 
iubirea unei Persoane concrete. Ce teribil lucru să-L ratezi pe Dumnezeu chiar şi 
când Îl întâlneşti faţă către faţă! 





E o atitudine maladivă această exclusivă concentrare a noastră pe darurile primite 
în viaţa noastră, ignorând în mod voit pe Dăruitor. De aceea este atâta durere în 
lume, atâta frustare şi atâta depresie, pentru că nu mulțumim suficient pentru ceea 
ce avem în viață noastră şi ne frământăm mereu cu gândul la ceea ce nu avem. 


La ce le-a folosit celor nouă leproşi că s-au vindecat? Se vor fi bucurat de 
vindecarea lor o vreme, un an, zece, poate să mai fi trăit şi o sută de ani... Dar 
trupul tot la boală sau, în cel mai bun caz, la neputinţele bătrâneților şi apoi la 
momentul morţii ajunge. Să ne mulţumim doar cu o sănătate de moment? Sau să 
recunoaştem pe Dumnezeu ca sursă a vieţii noastre ca apoi să auzim şi noi, precum 
cel de-al zecelea lepros: “credinţa ta te-a mântuit”? Acest om recunoscător a 
primit, cu adevărat, mai mult decât ceilalți nouă... 


Cam aşa ne-am putea gândi şi la momentul în care vor fi “un cer nou şi un pământ 
nou”, la învierea cea de obşte: toţi vor primi înapoi trupurile lor (precum toţi cei 
zece leproşi s-au vindecat), dar numai cei care se vor întoarce atunci spre 
Dumnezeu cu recunoştinţă vor gusta binefacerile mântuirii! Cei care se vor 
întoarce spre ale lor, într-o atitudine de autosuficienţă, ignorând pe Dumnezeu care 
este de faţă, aceia nu au cum să fie fericiţi. Ei ar fi cei care îşi doresc să fie nu 
dumnezei prin harul/ puterea lui Dumnezeu, ci dumnezei prin ei înşişi. 


Domnul a spus: “Slavă de la oameni nu primesc” (loan 5, 41). Ca atare, nu de asta 
ne-a creat. Lui nu-i lipseşte nimic, nu are nevoie de nimic, cu atât mai puţin ca noi 
să-i dăm slavă. EI este plinătatea desăvârşită pentru că toate sunt de la EI şi în EI. 
Dar ideea este că noi avem nevoie să-L slăvim pe Dumnezeu ca în felul acesta să 
ne împărtăşim din slava Sa, de Viaţa Sa. Este vorba aici de harul Său, de energiile 
necreate. În acelaşi loc scripturistic ni se spune: “Dar v-am cunoscut că n-aveţi în 
voi dragostea lui Dumnezeu. Eu am venit în numele Tatălui Meu şi voi nu Mă 
primiţi; dacă va veni altul în numele său, pe acela îl veţi primi. Cum puteţi voi să 
credeţi, când primiţi slavă unii de la alţii şi slava care vine de la unicul Dumnezeu 
nu o căutaţi“ (v. 42-44). 


Nevoia de slavă / har/ energie este una fundamentală pentru om. Ea hrăneşte omul 
cum nu o poate face nimic din cele create. Când ne mândrim în noi înşine, e ca un 
soi de autofagie. Când căutăm slava de la oameni, e un soi de canibalism. Când o 
cerem, conştient sau mai puţin conştient, de la diavol, se cheamă că ne lăsăm 
posedaţi. Doar când o căutăm de la Dumnezeu este îndumnezeire. 





Dumnezeu a creat persoane care-i să fie parteneri egali în iubire, care să fie 
împreună creatori cu El. Noi îi spunem Stăpân şi ne facem robi ai Săi şi asta ne 
ajută să ne “aşezăm” ontologic corect, să ocupăm poziţia care ni se cuvine. Căci 
din această postură, în mod paradoxal, noi devenim dumnezei, primind “împărăția 
cea gătită pentru noi”. Ne facem pe noi înşine robi ca Dumnezeu să ne facă fii ai 
Săi. Aceasta e mişcarea duhovnicească: te smereşti ca să poţi fi înălțat. Pentru că 
numai Domnul ştie cum să ne înalțe. Toată această smerire, lepădare a noastră în 
fața Domnului, este spre a ne vindeca de ispita căutării în altă parte a slavei. 


Imediat ce suntem restauraţi, curăţiți, îndreptaţi, luminaţi, primim tot mai deplin 
slava ce ne îndumnezeieşte şi se face, la rându-i, în pântecele nostru (adică în 
centrul ființei noastre), “izvor de apă vie”, din care se adapă şi alții. De aceea, 
simpla prezenţă a unui om cu viață sfântă îi marchează şi-i ajută mult să se 
schimbe pe cei de lângă el. 


Dacă e să fie acum o criză cu adevărat, e criza de oameni cu viaţă sfântă. Criză de 
oameni care să nu primească nimic de la nimeni, nici măcar laude şi aprecieri. Care 
să nu se hrănească nici din faptele lor bune, nici din încuraţările altora. Care să nu 
dorească decât slava lui Dumnezeu, prezenţa Lui, bucuria şi mângâierea Lui. Ne 
putem număra printre aceşti oameni dacă vom începe prin paşi foarte simpli: 


mulțumind mereu lui Dumnezeu pentru toate câte le avem, adică slăvindu-L. 
Slăvindu-L pe EI, ne umplem de slava Sa. Şi aşa vom fi şi noi acel “unu din zece”, 
câştigători în “jocul” acesta ce nu ţine de noroc, ci doar de bunăvoința noastră. 
Poate că, din 10 lucruri ce-mi marchează viaţa, am nouă motive de nemulțumire şi 
doar unul pentru care să fiu recunoscător. Mizaţi pe acesta din urmă. Nu e 
chestiune de noroc, câştigul e sigur! 





Pilda celor 10 leproşi 


Lepra era şi este o boală incurabilă şi foarte contagioasă. Cei care se îmbolnăveau 
de lepră erau obligaţi să părăsească comunitatea din care făceau parte, pentru a 
preveni răspândirea bolii. Mai mult decât atât, familiei şi prietenilor le era interzis 
să-i viziteze, aceştia fiind condamnaţi să trăiască până la sfârşitul vieţii singuri şi 
uitaţi de cei dragi. Neavând unde să mai locuiască, adeseori se refugiau în cimitire 
sau în peşteri. 


Pe când lisus propovăduia în Samaria şi Galileea, la marginea unui sat a întâlnit 10 
bolnavi de lepră care i-au cerut ajutorul. Mântuitorul nu i-a vindecat pe loc, ci i-a 
trimis să se arate preoților, punându-le astfel la încercare credința. Pe drum s-au 
vindecat toţi, însă din 10, doar unul singur a luat hotărârea firească de a se întoarce 
şi de a-l mulţumi binefăcătorului său. lar tocmai cel care s-a întors nici măcar nu 
era de acelaşi neam cu lisus ci era samaritean. 


“Scoală-te şi du-te, credinţa ta te-a mântuit! ” 


Ceilalți nouă chiar dacă s-au vindecat în mod miraculos, s-au întors la viaţa lor 
plină de păcat pe care o duceau şi înainte, şi pentru care şi primiseră această 
pedeapsă de la Dumnezeu. 


Din păcate şi noi suntem la fel ca cei nouă, nu Suntem mulţumiţi niciodată cu 
ceea ce Dumnezeu ne trimite, şi mai ales nu-l mulțumim. Insă sper că această 





pildă ne va face să ne schimbăm, să devenim mai buni şi mai receptivi la mesajele 
pe care ni le trimite fie prin bine (bunăstare), fie prin necazuri. 


Aş vrea ca de acum înainte, 


Și mai vreau Să vă aduc aminte că, pe lângă cuvinte, 





Pr. Nicolae Tănase - Predică la Duminica a XXIX-a după Rusalii - a celor 10 
leproşi 


Dumnezeu nu ia seama la păcatele noastre, dacă lepădăm păcatul. În Taina Sfintei 
Spovedanii reuşim lucrul acesta. Sfânta Evanghelie ce s-a citit astăzi este o Evan- 
ghelie mustrătoare la adresa noastră, la adresa tuturor, a tuturor oamenilor din toate 
timpurile. 


La care creştin ne putem noi gândi că ar fi fost el de ajuns de recunoscător pentru 
binefacerile primite de la Dumnezeu? Binefacerile ştiute, văzute, dar mai ales bine- 
facerile neştiute, nevăzute, neînţelese uneori. 


Unde sunt cei care au simţit ajutorul lui Dumnezeu? De unde vine mulțumirea, 
recunoştinţa? De la cine nu te aştepţi. Şi Mântuitorul Hristos a primit recunoştinţă, 
mulțumire pentru binefacerea făcută, numai de la unul din cei zece şi acesta era 
străin de neamul evreiesc, străin de Lege, străin de Dumnezeu. 


Era şi el lepros, într-adevăr, alături de ceilalți. Dar ca gândire, ca pregătire, ca ini- 
mă, ca neam, ca şi credinţă, „nu le avea cu astea”. Dar, pentru că a primit bine- 
facerea de la Dumnezeu, s-a întors şi l-a mulțumit. Mântuitorul Hristos zice: 
„Numai unul s-a vindecat? Oare nu 10? Ceilalţi nouă unde sunt?”. 


Intrebarea aceasta mereu o punem şi noi. Aici, în biserică, ..., numai cei de faţă s- 
au botezat? Numai cei prezenţi? Ceilalţi, care sunt acum la casele lor, ei nu s-au 





botezat? Numai atâtea familii avem noi? Unde sunt celelalte familii cununate, unite 
de Hristos, prezent la masa de Cununie a lor? Unde sunt? 


lată lipsa de recunoştinţă! Dar câți am fost vreodată bolnavi sau în vreo nevoie şi 
Dumnezeu ne-a ajutat şi am şi simţit ajutorul Lui? Unde suntem, ca să-l mul- 
țumim? 


De aceea, am spus că Evanghelia ce s-a citit astăzi este o Evanghelie mustrătoare 
pentru nerecunoştinţă. A venit Hristos în iesle, a venit binevoitor, a venit smerit; şi 
n-am fost recunoscători pentru pogorârea Lui, pentru deşertarea Lui de slavă. 


Inchipuiţi-vă un împărat, cu toate bogăţiile, cu toate hainele, cu toată strălucirea. Şi 
închipuiți-vă că lasă toate şi vine la noi, desculţ, îmbrăcat modest. 


Să fim recunoscători împăratului că a venit aşa la noi. Şi aşa a venit Impăratul 
împăraților, lisus Hristos. „Recunoştinţa este floare rară” zice un proverb. Ştiţi că 
există o floare foarte rară la noi, se numeşte floarea de colț. Nu numai că-i rară, dar 


se şi găseşte greu, numai pe stânci. 


Recunoştinţa este ca floarea asta. Se găseşte şi greu şi e şi rară. Să mulţumim şi 


pentru cele bune şi pentru cele rele. Să fim recunoscători şi unul altuia, pentru că 
avem în viaţă nevoie unul de altul. 


Să fim recunoscători sfinților, pe care i-am tot rugat ca să intervină la Dumnezeu 
pentru noi, nevrednicii. Să fim recunoscători Maicii Domnului, care pururea se 
roagă şi intervine pentru noi. 


Să fim recunoscători pentru binefacerile date de Dumnezeu, dar şi pentru cele rele 
pe care le-a permis Dumnezeu asupra noastră. De ce? Pentru că şi acestea ne sunt 
de folos. 


Uneori avem pagube, uneori avem pierderi, uneori ne mor animalele, uneori vine 
apa peste noi, alteori se dărâmă munţii peste noi, alunecă satele. Aţi auzit toate 
acestea. Să fim recunoscători şi pentru acestea, pentru că nu ştim prin acestea ce a 
rânduit Dumnezeu pentru noi. 


Când ne mor animalele să fim recunoscători lui Dumnezeu pentru că în felul acesta 
EI ne-a pus pe noi la canonul pe care n-am vrut să-l facem. A terminat avantajul 
nostru, munca noastră, pentru că n-am fost milostivi. 





Hristos a dat, dar şi cere. lată că, în Biserică, la lisus Hristos, întâlnim şi lucruri 
contradictorii. 


Hristos este piatră de sminteală. EI a venit şi a adus altceva în lume. EI a venit şi a 
zis: „Iţi trage cineva o palmă? Intoarce şi obrazul celălalt. Iţi greşeşte fratele tău? 
Mustră-l, nu-l omori!”. El a venit şi a făcut o revoluţie. 


De aceea, cele ce EI a propovăduit nu întotdeauna ni se par logice. De ce? Pentru 
că El a dat, dar şi cere. A dat Sângele Său şi cere şi micul nostru efort: prezenţa 
noastră la mereu jertfa Lui, Sfânta Liturghie. 


Încercând să credem că de azi înainte vom fi recunoscători, să rugăm pe Bunul 
Dumnezeu să ne dea această putere, să zicem şi „Doamne, Îţi mulţumesc!” nu nu- 
mai „Doamne, dă-mi!”. Să zicem: „Doamne, dacă Tu crezi, mai şi ia-mi, nu numai 
dă-mi. Poate eu nu ştiu cum e mai bine. Fă Tu cum e mai bine!”. Amin. 





Pr. Visarion Alexa :.„Știţi când suntem noi recunoscători faţă de Dumnezeu? 
Când vedem moartea cu ochii” 


Hristos întâlnește în Galileea zece leproșşi care strigau după EI, care-i cereau aju- 
torul, vindecarea. Ii vindecă şi apoi le spune să meargă să se arate preoților (doc- 
torii din vremea aceea). Din cei zece, însă, doar unul se întoarce să-i mulțumească 


pentru tămăduire. Şi acesta nu era iudeu, era samarinean. Nu era din poporul ales, 
nu era confrate cu Hristos. 


Evanghelia aceasta ne vorbeşte despre recunoştinţă. Știţi când suntem noi recu- 
noscători față de Dumnezeu? Când vedem moartea cu ochii. Până atunci, din 
păcate, suntem preocupaţi cu lucruri mărunte, cu cârcoteli. 


Chiar la începutul acestui nou an, m-a sunat mama într-o seară şi mi-a spus să 
merg acasă că tatăl meu se prăpădeşte. Era bolnav, zăcea la pat de o vreme. A dat 
Domnul să-l prind în viaţă, conştient, să-i fiu alături. Nu prea mai vorbea, însă îl 
înțelegeam din semne. L-am întrebat cum îi este sufletul, dacă îl apasă ceva, dacă îl 
doare. Mi-a spus că nu. Avea o linişte pe chip. Şi-a dorit să se împărtășească. L-am 
împărtăşit, apoi l-am intrebat dacă își mai dorește ceva. Ştiţi ce şi-a mai dorit? 
Doar o gură de vin. Atât! Apoi s-au uitat la mine, a respirat adânc de trei ori şi a 
plecat la Domnul. 


Vedeţi dumneavoastră cât de puţin îşi mai doreşte omul în ceasul morţii şi cum 
alegem noi să ne petrecem cea mai mare parte din viaţă: în orgolii, în frustrării, în 
nemulțumiri şi în nimicuri?! Ambiţia cea rea a omului este teribilă. Omul este un 





vânător. Vânează tot în jur. Reuşitele, păcatele și greșelile celorlalți. Cu asta îşi 
iroseşte omul viaţa, în asta alege să pună toată energia și tensiunea zilelor sale, 
pentru ca în ceasul morții să mai aibă nevoie doar de o lingură cu vin... 


Trăiți, oameni dragi, recunoscători şi mulțumitori față de Dumnezeu! Nu așteptați 
ceasul cel de pe urmă, nu aşteptaţi să vedeţi moartea cu ochii. Bucuraţi-vă de fie- 
care zi, bucuraţi-vă de cerul frumos de deasupra noastră, de lumea pe care Domnul 
ne-a dat-o, de ploaie, de soare, de ninsoare. 


i se se 


Mi-aduc aminte de o pildă din Pateric. Un tânăr ucenic se afla sub îndrumarea unui 
duhovnic ce purta în el patima beţiei şi, nu de puţine ori, când se îmbăta, își bătea 
ucenicul. 


Fraţii din Mânăstire văzând acestea l-au sfătuit să-l părăsească, să caute alt duhov- 
Nic, însă tânărul le-a spus că rămâne lângă el, convins fiind că acolo va afla calea 
spre mântuire, că ascultarea de bătrân îl va mântui. 


Într-o zi, însă, duhovnicul, beat fiind, l-a bătut pe acesta până l-a lăsat fără suflare. 
Când s-a trezit a doua zi şi frații i-au povestit nenorocirea, bătrânul s-a dus lângă 
trupul ucenicului și i-a spus să se ridice. Acesta s-a ridicat, iar bătrânul s-a cutre- 
murat în sufletul lui atât de puternic încât s-a pocăit pe loc şi n-a mai băut. 


&&& 


Asta înseamnă recunoştinţă: ca în orice situație te-ai afla, oricât de grea, să înveţi 
să-i mulțumeșţi lui Dumnezeu pentru ce ai, să nu te mâniezi, şi să nu te înveninezi 
şi să apelezi la răzbunare, care știți dumneavoastră a cui armă este. Avem în noi 
puterea de a ierta orice , oricui, oameni dragi. Înţelegeţi şi căutaţi puterea aceasta în 
dumneavoastră atunci când lucrurile vi se par greu de purtat, greu de înţeles. 


Avem puterea de a purta şi omul drept, şi pe cel păcătos, şi de a ţine în spate o 
întreagă lume. Cum? „Mulţumescu-ţi, Doamne pentru că-mi arăţi iubirea Ta în 
fiecare zi!”. 


Știţi care este noima acestui tip de viețuire? Astfel veţi putea trăi netulburați. Veţi 
avea pace în inimă, veţi avea bucurie, veți avea recunoștință și nimeni nu vi le va 
putea lua. Pe lângă recunoştinţă, în această Evanghelie se mai află un lucru tare 
potrivit acestor vremuri. 





Astăzi, în această Evanghelie, vedem cum Hristos respectă un act medical. Îi tra- 
tează pe leproşi, iar apoi îi trimite la preoţi, să constate vindecarea. Pe vremea 
aceea, preotul era şi medic şi, după ce constata vindecarea, dădea certificat medical 
unui lepros, pentru a se putea întoarce în comunitate. Hristos respectă şi recunoaște 
un act medical: „Mergeţi la preoţi, la medicii vremii!”. Doctorii, deci, au blago- 
slovenia lui Dumnezeu pentru a-şi face treaba, pentru a face bine. 


Luaţi cu discernământ şi înțelepciune toate aceste lucrări. Nu vă smintiţi, nu vă tul- 
buraţi, ci străduiți-vă să păstraţi pacea în inima dumneavoastră. Respectaţi, fiți 
decenţi, dialogaţi, nu daţi cu bice, nu ucideţi oameni cu vorbe, atunci când nu sun- 
teţi de acord cu o opinie. Arătați că sunteţi purtători ai mesajului lui Hristos, acela 
al iubirii. 


Domnul să ne binecuvânteze și să ne lumineze! Să trăim cu bucurie şi cu mul- 
țumire înaintea lui Dumnezeu, până vom ajunge în ceasul cel din urmă, acolo unde 
toate lucrurile acestea, toate tulburările vieţii nu vor mai conta, decât în măsura în 
care omul ambițios, orgolios doreşte să le poarte în sufletul său în veşnicie, trăind 
astfel o stare de iad. 





Părintele Visarion Alexa: „Să nu Îl mai transformăm pe Dumnezeu în om de 
afaceri, în bancher, în medic sau în agent matrimonial” 


Nu poţi minţi, nu te poţi preface la infinit că iubeşti un om, dacă nu-l iubeşti. Mai 
devreme sau mai târziu el va simţi asta şi se va depărta de tine. „Un om a găsit pe 
drum un şarpe aproape îngheţat şi, din bunătatea şi mila lui, l-a băgat în sân, iar 


şarpele revenindu-şi l-a mușcat şi omorât.” 


Recunoştința este un lucru extrem de preţios. Lipsa acestui sentiment deformează 
sufleteşte pe cel ce primeşte şi nu este recunoscător şi atât de tare poate deforma, 
până la răzbunare şi ură. E o vorbă tare adevărată care spune aşa: dacă nu poți face 
bine, măcar să nu faci rău! 


Dacă cineva ţi-a făcut un bine cât de mic şi nu-i poţi fi recunoscător pentru asta, 
măcar nu-i face rău. Dacă nu mai poţi răbda un om, măcar lasă-l în pace. 


Evanghelia celor zece leproși... 


Cei mai mulți dintre noi venim la biserică doar să cerem ajutor de la Dumnezeu, 
însă ÎL transformăm în om de afaceri, în bancher, în medic, în agent matrimonial. ÎI 
coborâm în toate nevoile noastre omenești, de zi cu zi, nevoi care nu trec în veş- 
nicie: vreau mâncare, vreau soţ, vreau copil, vreau casă, vreau maşină, vreau ploa- 
le, vreau vânt etc. 





Aşa au făcut şi cei zece leproşi când au strigat după Hristos să-i tămăduiască, aşa 
facem fiecare dintre noi când ajungem în biserică. Intr-un mod primitiv, super- 
ficial, Il facem pe Dumnezeu un bun al nostru. 


Nu spun că este o ipostază greșită, însă este una primitivă, este o ipostază în care 
nu te mai apropii, ca trăire sufletească, de apostolul Pavel care spune: „Hristos este 
viaţa mea!” 


Nu vii spre El pentru că este viaţa ta, ci doar pentru că ai nevoie de EI. Este un sen- 
timent tare scandalos, tare greu de purtat, când iubirea este cântărită cu măsura 
aceasta a profitului, a nevoii. Fundamentul unei relații ar trebui să fie IUBIREA. 


Punând astfel problema, relaţia cu EI nu este fundamentată pe iubire, ci pe un soi 
de moralitate. Aud adeseori raportarea omului la moralitate: trebuie să fu mai bun, 
mai răbdător, mai ascultător. Nu e rău, doar că este atât de puţin, este doar primul 
pas şi cred că, trăind doar moral, încet, încet vei deveni „omul de plastic”... acel 
om politicos, respectuos, moral, dar care, în realitate, nu ar da doi bani pe celălalt, 
pe sufletul său. Nu poţi minţi, nu te poţi preface la infinit că iubeşti un om, dacă 
nu-l iubeşti. Mai devreme sau mai târziu el va simţi asta şi se va depărta de tine. 


Așadar, străduinţa cea mare este să transformăm relațiile formale în relații auten- 
tice. Nu datoria, nu lucrurile formale, nu bunul simţ, ci iubirea să fie temelia unei 
relaţii. Dacă iubeşti un om, atunci el pentru tine devine sens, rost. ÎL trăieşti, ÎL 
asumi, „te pleci în faţa Lui” cu recunoștință. 


Nouă leproşi au venit la biserică, au cerut şi primit vindecarea şi s-au dus într-ale 
lor uitând de Binefăcător. Al zecelea s-a întors la Dumnezeu şi s-a așezat, cu adân- 
că recunoştinţă, în genunchi, în faţa Lui, spunând: „Mulţumesc Ție, Doamne! Te 
voi urma unde vei merge!” 


Deja suntem pe altă treaptă. Nu mai este vorba de simplă moralitate, de un troc, de 
bun simţ, ci el a pătruns în lumea în care totul este posibil, în lumea în care omul 
păcătos, strivit de propria lui patimă, de păcatele lui trăieşte pe Dumnezeu într-o 
splendoare extraordinară. Este lumea în care lucrurile nu mai sunt cântărite, lumea 
în care Maria Magdalena primeşte har, în care Maria Egipteanca primeşte har (ele 
fiind cândva prostituate), o lume în care Pavel, cel care alunga creştinii, primeşte 
har, în care Petru, cel care s-a lepădat, primește har. 


Vedeţi dumneavoastră, Dumnezeu nu priveşte la bune maniere, nu venim la bise- 
rică ca la pension de fete şi nu venim la biserică pentru a ne pune emblema de 





bisericos pe frunte. Nu, nu de asta! Biserica nu dă certificate de absolvire a cur- 
surilor de bună creştere. Ştiţi ce om vine la biserică? Omul care se vede pe sine 
păcătos. Biserica este locul oamenilor sinceri cu Dumnezeu. Biserica este locul în 
care te aşezi înaintea Lui şi, cu sinceritate, în deplinătatea fiinţei tale, spui: „Doa- 
mne, păcatele mele sunt nenumărate, dar Tu eşti viaţa mea!” 


De aceea Hristos nu promovează un cod al bunelor maniere, cum fac Confucius, 
Buddha şi chiar Mahomed. lisus spune: „Eu sunt Calea, Adevărul şi Viaţa!”. „Cine 
vrea să ajungă la Tatăl trebuie să treacă prin Mine”, iar în alt loc spune: „Cine 
mănâncă Trupul Meu şi bea Sângele Meu are viaţă în el”. 


Când trăieşti viaţa ta în Dumnezeu nimic nu te poate dărâma: nici necazurile, nici 
boala, nici durerea. 


Pilda celor 10 leproşi asta ne spune, că nu este nevoie să ne străduim să trăim o 

falsă moralitate (sper să nu pară că vă îndemn la anarhie), ci avem nevoie de gân- 

dul acesta: „Doamne, facă-se voia Ta, trece-mă tu prin ce crezi că poate deveni 
> 

pentru mine şcoală şi treaptă!" 


Dumnezeu să ne dea putere să înțelegem viaţa noastră nu doar ca pe o acumulare 


de bune cuviinţe, ci ca pe o viaţă duhovnicească, ca pe o pogorâre, ca pe o adâncire 
în cuvântul acesta pe care îl rosteşte Pavel: HRISTOS, VIAȚA MEA! Să ne 
„dezbrăcăm”, aşadar, de omul vechi care ne transformă în fiinţe formale, om în 
care inima se stinge pe zi ce trece, în care sentimentele autentice: durerea, bucuria, 
fericirea ne sunt cenzurate, ne sunt furate şi să începem să trăim atenţi, vii! 





Pr. prof. dr. Vasile Gordon - Evanghelia de Duminică - Recunoștinţa - 
manifestare smerită a omului credincios 


Duminica a 29-a după Rusalii (a celor 10 leproși) Luca 17, 12-19 


Evanghelia celor zece leproşi vindecaţi, dintre care numai unul s-a întors să mul- 
țumească, ne conduce în mod firesc la tema recunoştinţei. În pofida desei frecvenţe 
la amvon şi în publicaţiile bisericeşti, tema rămâne deosebit de actuală și impor- 
tantă, pentru a ne reaminti să fim mereu mulțumitori față de toți binefăcătorii 
noștri, aşa cum ne-a dat pildă samarineanul din pericopa evanghelică. Din acest 
motiv, în cuvântul de față optăm şi noi pentru această temă, având în atenție mai 
ales o constatare practică: dacă ştim, în general, faţă de cine ar trebui să fim recu- 
noscători, totodată, pentru ce, nu ştim întotdeauna și cum să ne manifestăm 
recunoştinţa. 

Se poate vorbi de o „ierarhie” sau „ordine” în lista binefăcătorilor noștri? Desigur, 
în sensul că importanţa binefacerilor este diferită, cum diferiți şi unici sunt şi bine- 
făcătorii. Este firesc, de pildă, ca primul nostru gând de recunoştinţă să se îndrepte 
spre Dumnezeu, de la care am primit și primim totul, începând cu viaţa însăşi. 
După Dumnezeu, la fel de firesc este să-i avem mereu în vedere pe părinţii noştri, 
care ne-au născut, ne-au crescut şi ne-au educat. Înaintea lor, însă, la pomelnicul pe 
care-l scriem pentru Sfânta Liturghie, să-i trecem pe naşii de botez şi de cununie, 
spune părintele Cleopa, iar apoi pe duhovnicul la care ne mărturisim, spune tot 
prea cuvioşia sa. „Lista” continuă, apoi, cu toţi cei care ne-au ajutat şi ne ajută, din 
fragedă pruncie până închidem ochii. lar când spunem „toţi”, îi includem și pe cei 





care ne-au făcut şi ne fac rău, ori chiar ne vrăjmășesc, şi o să vedem îndată că şi ei 
ne ajută, în felul lor... 


De ce şi cum ne manifestăm recunoştinţa faţă de binefăcători? 


Pentru a răspunde obiectiv acestor întrebări, trebuie să ne raportăm la binefăcători 
concreți, ca să vorbim în dreptul fiecăruia. Vom proceda selectiv, însă, pentru a ne 
încadra în limitele fireşti ale unei predici. Faţă de Dumnezeu ne manifestăm 
recunoştinţa nu doar pentru atâtea binefaceri, ci şi pentru anumite încercări pe care 
le îngăduie, cum sunt bolile sau unele insuccese de moment. Binefacerile ne 
încurajează, desigur, dar necazurile ne înţelepţesc, ne ţin mai uniţi uneori, mai ales 
în familie... 


lată, până să fie vindecaţi, cei zece leproşi erau laolaltă: iudeii cu samarineanul! 
Altfel, se ştie, ei se evitau, din cauza religiilor diferite. Apoi, să-l fim recunoscători 
lui Dumnezeu pentru marea Sa îngăduință faţă de noi. EI ştie dinainte ce rele vom 
face... Totuşi, nu doar că ne îngăduie, așteptând să ne îndreptăm, ci ne oferă şi 
binefaceri! lisus, ca Dumnezeu, ştia dinainte că nouă din cei zece vor fi nere- 
cunoscători; totuși, îi vindecă şi pe ei! Dar cum ne manifestăm recunoştinţa față de 
Dumnezeu? În primul rând, mulțumindu-l, aşa cum a făcut samarineanul vindecat. 


Însă nu doar prin vorbe, fie chiar și de rugăciune, ci mai ales prin faptele vieţii noa- 
stre, săvârşite după voia Lui. Să ne amintim cuvintele Mântuitorului: „Nu oricine 
Îmi zice: Doamne, Doamne, va intra în Împărăţia cerurilor, ci cel ce face voia Tată- 
lui Meu Celui din ceruri” (Matei 7, 21). 


Faţă de părinții trupești ştim de ce, fiecare, întrucât cunoaștem direct sacrificiile lor 
pentru a ne crește şi educa. Cum ne arătăm recunoştinţa? Iarăşi, fiecare avem răs- 
punsuri concrete, pentru că ştim ce așteaptă ei de la noi. Între altele, cât sunt în 
viaţă, să le oferim liniştea că suntem în rânduială, pe linia cea bună a credinţei, a 
familiei, la locul de muncă, în societate, că avem și educăm copii harnici și 
cuviincioşi. Pentru părinții decedați, între posibilele gesturi de recunoștință se pot 
înscrie două „împliniri”: a împlini (încheia) ceea ce ei n-au mai apucat să împli- 
nească, din punct de vedere material și spiritual; totodată, a ne împlini pe noi, în 
sensul dorit de ei. 


Faţă de naşii de botez şi cununie, dar și față de duhovnicul nostru, fiindu-ne părinți 
spirituali (duhovniceşti), ne raportăm asemănător comportamentului față de părinții 
care ne-au născut. Odată cu disponibilitatea de a-i ajuta la nevoie, să nu uităm a le 
spune un „La mulţi ani” de ziua de naştere, ori cea onomastică, oferindu-le şi un 
buchet de flori... 





Aceste manifestări ale recunoştinţei, descrise până aici, pot constitui, apoi, un bun 
„antrenament” pentru a fi sensibili şi a şti să fim recunoscători față de toţi bine- 
făcătorii, indiferent de timp, de loc, dar şi de felul binefacerii primite. 


Recunoştinţa față de vrăjmași - proba de „foc” a creștinului deplin 


Dacă prietenii ne susțin moraliceşte (şi chiar material) să progresăm, să avem 
încredere în noi etc., vrăjmaşii ne ajută să fim mai înţelepţi, mai prudenţi, mai sme- 
riți... Răul pe care ni-l fac uneori, sau binele pe care ni-l refuză, ne stimulează 
pentru o mai bună proprie mobilizare, cum genial a remarcat celebrul Einstein: „Le 
sunt recunoscător tuturor acelora care m-au refuzat în viață. Datorită lor am reuşit 
pe cont propriu!”. 


Odată cu faptul că împlinim o poruncă evanghelică, recunoştinţa (iubirea) faţă de 
vrăjmaşi ne asigură și o anumită igienă a sufletului. Ura față de cineva ne roade 
sufletele, precum rugina fierul! Ura ne intoxică; iubirea, îngăduinţa și iertarea ne 
purifică. Nu lor le facem bine, mai întâi, ci nouă! Cum să le fim recunoscători? 
Între soluţii, cea oferită de Sfântul ierarh Nicolae Velimirovici ni se pare a fi cea 
mai apropiată de învățăturile Mântuitorului: a-i binecuvânta! De aceea, pro- 
punem spre lectură (şi meditaţie) rugăciunea pentru vrăjmaşi alcătuită de ilustrul 
ierarh. Deși ne dăm seama că este cunoscută multora, socotim că merită să fie şi 
mai mult popularizată și, pe cât posibil, să fie inclusă în programul individual de 
rugăciune. Pentru a nu lungi cuvântul, redăm aici doar câteva fragmente, dar poate 
fi găsită uşor varianta integrală, atât în volum tipărit, cât și în mediul virtual: 
„Binecuvântează-i pe vrăjmaşii mei, Doamne. Eu însumi îi binecuvântez şi nu îi 
blestem! Vrăjmaşii m-au purtat către îmbrăţișarea Ta, mai mult decât au făcut-o 
prietenii. Prietenii m-au legat pământului, vrăjmașii m-au slobozit din robia 
pământului şi mi-au dărâmat toate năzuinţele mele lumești... Ei, mai degrabă 
decât mi-ne, au mărturisit păcatele mele dinaintea lumii. Ei m-au pedepsit, de câte 
ori am pregetat să o fac eu însumi. Ei m-au chinuit, de câte ori am încercat să scap 
chinurilor. Ei m-au ocărât, de câte ori m-am lingușit în sine-mi. Ei au scuipat asu- 
pră-mi, de câte ori m-am umplut de mândrie... Vrăjmaşii m-au învăţat să cunosc 
ceea ce puțini alții mai cunosc, că cineva nu are alți vrăjmași în lume decât pe 
sine. Un rob îşi blestemă vrăjmaşii, căci nu pricepe. Dar un fiu îi binecuvântează, 
pentru că el pricepe. Căci un fiu cunoaște că vrăjmaşii săi nu îi pot atinge viaţa. 
Prin urmare, el pășeşte slobod în rândul lor şi se roagă Domnului pentru ei”. 


Pentru încheiere, subliniem faptul că recunoştinţa este, la urma urmei, manifestarea 
smerită a omului credincios. Dacă vom cultiva această virtute, ni se vor potrivi Şi 





nouă cuvintele pe care le-a adresat lisus samarineanului recunoscător: „Credinţa ta 
te-a mântuit!” (Luca. 17, 19). Amin! 





Pr. Ciprian Bâra - Recunoșştinţa, leacul izolării 


Zilele acestea auzim peste tot oameni dezbătând cu ardoare subiectul cel mai pre- 
zent în societate, pandemia, posibilul ei final prin vaccin sau teama că vaccinându- 
ne riscăm mai mult. Astfel, temerile cresc permanent, oamenii sunt într-o umbră 
nefinită a fricii. 


Această boală ce a cuprins lumea, deşi nu este foarte evidentă la o primă vedere, 
prin siluirea în diverse forme a trupului, are în comun cu suferința celor 10 leproși 
din Evanghelia duminicii ce a trecut contagiozitatea extremă, precum şi soluția 
tristă a depărtării de cei sănătoşi. 


Evident că depărtarea de cei dragi ai noştri, asumată responsabil sau impusă, chinul 
online al şcolarilor care se străduiesc să înveţe primele slove sau să îşi definitiveze 
anii de studiu, imposibilitatea de a ne mişca absolut liber, de a ne plimba în ţară 
sau în afara granițelor spre cei pe care îi purtăm în inimă, ne neliniştesc per- 
manent, ne fac să ne dorim o minune de la Dumnezeu... 


În imaginea evanghelică a vindecării celor 10 leproşi, Mântuitorul Hristos Se supu- 
ne prevederilor Legii şi îi trimite pe bolnavi, cărora nici nu le spune că sunt vin- 
decaţi, să se arate preoților. Leproşii nu ezită, fac ascultare, se încred, se smeresc şi 
primesc vindecarea pe cale. 


Până la momentul vindecării, un alt detaliu poate fi racordat la timpul prezent. 
Samarinenii şi iudeii, sănătoşi fiind, nu reuşeau să se înţeleagă, se duşmăneau. 





Leproşi fiind, stăteau împreună, se înțelegeau. Lumea de astăzi nu reuşeşte, din pă- 
cate, nici în vreme de boală să se unească. Posibila stare de sănătate ce stă să vină 
printr-o soluţie a ştiinţei medicale divizează societatea în pro şi contra vaccin. 


La începuturile pandemiei nu puteam să înţelegem cum ştiinţa medicală atât de 
avansată e îngenuncheată de un duh de neputinţă ce se arăta a cuprinde lumea. 
Astăzi, lumea medicală, după eforturi poate neştiute de noi toţi, vine să ne arate 
braţele deschise ale lui Dumnezeu care lucrează în istorie prin mâinile oamenilor 
smeriţi, înţelepţi şi jertfitori. 


Îndrăznesc a trage un smerit semnal de alarmă că ne grăbim să sfătuim, să ne fa- 
cem învăţători şi chiar să formulăm convenţii și adevăruri de netrecut. Nu mai 
păstrăm minima curăţenie a cuvintelor, aruncate în grabă, superficial, în mediul on- 
line, unde responsabilitatea este ascunsă în spatele măştilor atent create, uneori. 


Astfel, cel care se crede drept şi atotştiutor se închide sufocant în propriile limite, 
depărtându-se de aflarea adevărului venit din surse veridice sau de la oameni- 
specialişti care poartă în spate ani de trudă, ore, zile şi săptămâni de nesomn. Din 
păcate, avem de multe ori impresia că, dacă am văzut coperta unei cărți, suntem 
egali cu cel care a scris cartea, doar pentru că autorul vorbeşte puţin. 


Mulţi ochi (credincioşi şi necredincioşi) sunt în aceste clipe aţintiți către Biserică 
sau către atitudinea ei faţă de vaccin. Credinţa şi ştiinţa nu se exclud, nu s-au 
exclus niciodată și astfel preotul nu exclude medicul şi nici medicul preotul. Să nu 
uităm ceata sfinților doctori pomeniți atât de des în rugăciunile și rânduielile 
bisericești. Să nu uităm că doctorii în braţele cărora ne-am lăsat până acum sunt cei 
care se luptă ca pe front cu boala și ne doresc din toată inima binele. 


Biserica, luând act de totalitatea nevoilor pe care le ridică şi le suscită societatea 
contemporană şi traiul lumesc al omului, răspunde cu ace-leaşi acte mântuitoare şi 
vindecătoare pe care le-a primit de la Hristos Domnul, cu aceeaşi compasiune și 
bunăvoință. Orice păstor, oricât de harismatic ar fi, nu poate hotări în locul nici 
unui fiu duhovnicesc, dar poate oferi informaţii corecte pe care le deține, poate da 
propria sa mărturie. 


Cancelaria Sfântului Sinod a transmis către toate eparhiile din ţară broşura infor- 
mativă Vaccinarea împotriva COVID-19 în România. Gratuită. Voluntară. Sigură, 
un ghid prezentat într-o formă concisă, pe care un preot, un enoriaş îl pot folosi 
pentru a se informa corect despre ce înseamnă vaccinul şi vaccinarea. Broşura 
clarifică în 18 pagini aspecte medicale legate de vaccinarea împotriva COVID-19. 





Cu un minim efort ne putem clarifica şi hotărî ce e mai bine pentru noi şi pentru cei 
din jurul nostru. 


Indiferent de alegerea fiecăruia, cred totuşi că efortul deosebit al cercetătorilor şi al 
medicilor merită, cel puţin până în acest ceas, întoarcerea către ei cu reverență, cu 
recunoştinţă pentru jertfa şi darul lor. 





Ierom. Paisie Borza - Evanghelia de Duminică - Vindecarea leproşilor, o 
Evanghelie deloc ieșită din actualitate 


Duminica a 29-a după Rusalii (Vindecarea celor zece leproşi) Luca 17, 12-19 


Pericopa evanghelică a acestei duminici ne prezintă episodul vindecării celor zece 
leproşi, o minune pe care Mântuitorul lisus Hristos a săvârşit-o pe drumul Său spre 
Ierusalim, trecând prin mijlocul Samariei şi Galileii şi pe care o relatează exclusiv 
evanghelistul Luca, medicul. 


Este greu ca noi astăzi să ne imaginăm ce însemna în urmă cu 2.000 de ani a suferi 
de lepră. Pentru omul contemporan, chiar în contextul pandemic actual, cea mai de 
temut boală rămâne cancerul, însă lepra Antichității era o realitate mult mai dură. 
Astăzi, bolnavul de cancer beneficiază de programe naţionale de sănătate dedicate 
acestor maladii, de psihoterapie, de empatia familiei şi de suportul psihologic al 
grupului din care face parte şi, cu toate acestea, adeseori trăieşte intens sentimentul 
fricii, al disperării şi al deprimării. 


Conform poruncilor Vechiului Legământ (capitolul XIII al Leviticului), cel sufe- 
rind de lepră trebuia să umble cu hainele sfâşiate și cu capul descoperit, să fie înve- 
lit până la buze şi să strige: Necurat! Necurat!, ori de câte ori se apropia cineva de 
el. Locuinţa îi era afară din cetate şi era obligat să trăiască în solitudine, exclus din 
societate și comunitate, indiferent de statutul său social (a se vedea cazul regelui 
Ozia relatat în II Paralipomena, 26, 19-21). Dacă acestor realități le asociem şi 
lipsa, la vremea respectivă, a unui tratament eficace, ne putem gândi ce a însemnat 





pentru cei zece leproși întâlnirea lor cu Hristos, ce şansă nesperată și vis trăit 
aievea a reprezentat vindecarea ce a urmat. 


Credeam că era bolilor infecțioase a apus. Realitatea nu ne dă dreptate 


Trebuie precizat faptul că, în urmă cu câteva mii de ani, termenul de „lepră” aco- 
perea o categorie destul de vastă de manifestări ale unor boli pe care medicina 
actuală le clasifică drept entităţi distincte: lupusul, psoriazisul, dermatita seboreică, 
impetigo, eritemul polimorf, tromboflebita, sarcomul multiplu, dar şi lepra însăşi - 
infecția cu Mycobacterium leprae, soră a tuberculozei. Pentru fiecare dintre aceste 
provocări, ştiinţele farmaceutice au dezvoltat tratamente între timp. 


lar dacă nici lepra nu mai e ce a fost, oare au transformat ştiinţa şi trecerea timpului 
acest episod evanghelic într-unul ieşit din actualitate?... Cu siguranţă, nu! Dacă 
privim dincolo de detaliile medicale ale bolii, pot fi identificate câteva carac- 
teristici ale leprei din vechime: în primul rând, la nivel interpersonal, ea era o boală 
contagioasă, totodată mutilantă şi marginalizantă din perspectivă socială; cu alte 
cuvinte, întru totul asemănătoare păcatului. De altfel, din perspectivă religioasă, 
adeseori lepra a şi fost pusă în legătură cu încălcarea poruncilor. Aşadar, putem să 
ne punem întrebarea: Nu cumva păcatul însuşi este o lepră a sufletului? 


Calitatea relaţiilor, cel mai important factor predictor al fericirii 


Păcatul, asemenea leprei, e contagios. Cât de uşor este să copiem păcatul fratelui 
nostru! Şi aceasta, deoarece calea păcatului este drumul larg și neted ce duce spre 
promisiunea unui deznodământ care, pe cât se arată de atrăgător privit fiind de 
departe, pe atât se dovedeşte a fi de lipsit de consistență şi searbăd în final. 
Importanţa anturajului cu care fiecare interacționează este arhicunoscută în ceea ce 
priveşte dezvoltarea personală şi satisfacția propriei existenţe. 


Rezultatele unui studiu desfăşurat timp de peste 75 de ani de către Universitatea 
Harvard cu privire la fericire au arătat că, în esență, calitatea relațiilor reprezintă 
cel mai important factor predictor al fericirii (înţeleasă în sens laic) şi al sănătăţii. 
Totodată, este important să ne conştientizăm şi păcatele personale şi să evităm a-i 
expune pe ceilalți la ele. Mântuitorul ne-a avertizat cu privire la responsabilitatea 
pe care o avem în ceea ce-l priveşte pe aproapele nostru spunând: Dar vai omului 
aceluia prin care vine sminteala (Mt. 18, 7). Oglindirea ca și practică în relaționare 
transcende chiar și relațiile interumane. 





Psalmistul David spunea în acest sens: Cu cel cuvios, cuvios vei fi; şi cu omul 
nevinovat, nevinovat vei fi. Şi cu cel ales, ales vei fi; şi cu cel îndărătnic Te vei 
îndărătnici (Ps. 17, 28-29). lată cât de important este să evităm contagiunea 
bidirecțională a păcatului. 


Când sufletul se infectează, suferă omul integral 


Păcatul, precum lepra, ne mutilează şi după cum până la manifestarea simptomelor 
caracteristice leprei pot trece cinci, zece, douăzeci sau chiar treizeci de ani de la 
momentul infectant, la fel se întâmplă și în cazul păcatului. Adeseori reuşim să-l 
conștientizăm numai după mulţi ani de la cuibărirea sa în sufletul nostru şi uneori 
doar în momentul morții și apoi al Judecăţii. Pentru omul care nu este în stare 
permanentă de trezvie, de trezire duhovnicească, întâlnirea cu păcatul poate trece 
nebăgată în seamă. 


Câţi oare înţelegem că păcat nu înseamnă doar să faci răul, ci şi să nu faci tot 
binele pe care l-ai fi putut face? Şi aşa, încet-încet, şarpele păcatului se încolăceşte 
în jurul sufletului nostru, privându-l de comuniunea vindecătoare cu Dumnezeu. 
lar, precum microorganismele care infectează corpul, adeseori încearcă să păcă- 
lească sistemul imunitar pentru a-și asigura supraviețuirea, la fel şi păcatul, pentru 
a scăpa de curăţire, caută a tulbura oglinda în care sufletul se priveşte. Așa, omul 
ajunge să numească păcatul sau chiar patima drept virtute. Efectul mutilant al 
păcatului asupra persoanei nu se vădeşte întotdeauna repede, ci el se dă pe faţă prin 
lucrarea harului doar celui care cere acest lucru. lar pentru cel care viețuiește în 
nepăsare, finalul vieţii pământeşti va aduce momentul tristeţii supreme. Atunci toți 
vom ajunge la cuvintele Sfântului apostol Pavel: Acum cunosc în parte, dar atunci 
voi cunoaște pe deplin (1 Cor. 13, 12), atunci ne vom vedea sufletele sluțite şi atât 
de îndepărtate de acea asemănare cu Dumnezeu la care am fost cu toții chemaţi. 


Recunoștinţa, semn de sănătate duhovnicească 


Păcatul, aidoma leprei, ne marginalizează, dar într-un mod extrem de subtil. In 
această lume în care păcatul s-a generalizat, adeseori săvârşirea sa ne condi- 
ționează sau ne consolidează apartenenţa la un grup. 


Înțeleptul Solomon ne avertiza asupra acestui risc în urmă cu 3.000 de ani: Fiul 
meu, de voiesc păcătoşii să te ademenească, nu te învoi! Dacă-ţi spun: „Vino cu 
noi, să ne punem la pândă, ca să vărsăm sânge, să întindem curse [...] să punem 
stăpânire pe tot felul de lucruri scumpe, să ne umplem de pradă casele noastre, fu 
părtaş la obştea noastră, o singură pungă fi-va pentru toţi!”, fiul meu, nu te into- 





vărăşi cu ei pe cale! (Pilde 1, 10-15). Prin păcat, omul intră în cârdăşie cu 
păcătoşii, însă el se automarginalizează până la excludere din ceata sfinților şi din 
comuniunea cu Dumnezeu. Cât de adormit este sufletul nostru, încât nu simte că 
păcatul ne scoate din Împărăţia luminii, cufundându-ne în abisurile unei lumi 
stăpânite de întuneric? A te îndepărta de Dumnezeu înseamnă a te însoţi cu moa- 
rtea şi în acest context putem spune că mai fericit era lov, când, chiar lovit de 
lepră, a rămas drept, ținând cu tărie de Domnul, decât cei nouă leproşi ai Evan- 
gheliei de astăzi, care vindecaţi fiind s-au reafundat în lumea păcatului, uitând de 
Binefăcătorul lor. 


Venirea Domnului nostru lisus Hristos în lume şi jertfa Sa pe Cruce au răscum- 
părat întregul neam omenesc, la fel cum Fiul lui Dumnezeu întrupat 1-a vindecat pe 
toți cei zece leproşi. Dar mântuirea obiectivă nu a rezolvat problema mântuirii 
personale a fiecăruia, aşa cum vindecarea de lepră, dar nerămânerea în comuniune 
cu Izvorul Vieţii, reprezintă o soluție incompletă. Deşi zece s-au vindecat, dintre 
aceştia doar unul și-a asumat efortul de a veni înapoi, de a mulțumi și de a pune 
începutul unei relații bidirecționale cu Creatorul. 


Aşadar, prin tot ceea ce facem, să ne îngrijim ca întrebarea pe care Mântuitorul o 
formulează: Dar cei nouă unde sunt?, să nu ne vizeze pe noi, ci mai degrabă, 


asemănându-ne celui singur, să ne încordăm atenţia duhovnicească şi să vedem 
cum harul lui Dumnezeu lucrează minunat în tot cel care îşi manifestă dispo- 
nibilitatea. Neîncetat să strigăm şi noi ca leproşii: lisuse, miluieşte-ne! 





Fiţi mulţumitori! Arhimandritul Zaharia Zaharou, pentru conferinţa de la 
Deva (nov. 2019) 


ei L UE:. 
teologică 


Fiţi mulţumitori! (Coloseni 3, 15) 


Expunerea scrisă din conferința părintelui Zaharia Zaharou de la Deva - 
13.11.2019: 
https://www.youtube.com/watch?v=lTu4FCOKW5E &feature=emb_logo 


Nota Bene: Traducătorii părintelui Zaharia au ales termenul arhaizant de mulțumită 
pentru ceea ce în limbajul obişnuit numim „mulțumire” 


ie e se 


Prin viața Sa fără de păcat şi încordarea extremă a iubirii Sale, Hristos, Pilda noa- 
stră a fost o desăvârşită mulţumită [o mulţumire desăvârșită/a fost Mulţumirea 
întrupată - n.n.] adusă Tatălui Ceresc. El a dorit cu atâta ardoare mântuirea lumii, 
încât mai înainte de jertfa Sa, I-a mulțumit Tatălui că a bineplăcut acestuia ca Fiul 
Său să pătimească pentru om. ȘI, mulțumind, a frânt şi a zis: "Luaţi, mâncaţi, 
acesta este Trupul Meu care se frânge pentru voi”. 


În timp ce mulțumea, EL împlinea porunca Tatălui de a-Şi da viaţa pentru oile Sale, 
ca Bunul Păstor. Aducând mulțumită, EI a primit moartea ruşinoasă prin care avea 
să vădească în chip slăvit iubirea lui Dumnezeu până la sfârşit pentru făptura Sa, 
dar, mai ales, avea să-i tragă pe toţi la sine. 





Aducerea de mulțumită ar trebui să fie răspunsul firesc al omului zidit după chipul 
şi asemănarea lui Dumnezeu, dacă acesta primeşte cu smerenie darurile Domnului, 
recunoscând că toate câte le are i-au fost date de Sus şi că şi-a primit întreaga ființă 
cu împrumut de la Dumnezeu. 


Marea însemnătate a aducerii de mulțumită constă în faptul că ea este o urmare a 
pildei pe care Hristos ne-a dat-o prin viaţa şi, mai ales, prin moartea Sa. 


Recunoştința şi aducerea de mulțumită sunt virtuţi ale tuturor celor care urmează 
Blândului şi Smeritului lisus, ale celor care se înrudesc în Duh cu Duhul Său. De 
aceea, apostolul Pavel îi îndeamnă pe creștini să devină oameni ai aducerii de mul- 
țumită. 


Aducerea de mulțumită şi smerenia se împletesc mereu una cu cealaltă. lar noi n- 
am primit duhul lumii - care este un duh al mândriei, al aroganţei, al ingratitudinii - 
ci Duhul cel de la Dumnezeu, ca să cunoaştem cele dăruite nouă de Dumnezeu, 
zice apostolul în I Corinteni, cap. 2. 


Duhul Domnului este smerit şi deschide ochii sufletului, ca acesta să înceapă să 
discearnă binele de rău, binefacerile văzute şi nevăzute ale lui Dumnezeu. In felul 


acesta, cu cât li aducem mai mult mulțumită, cu atât vom fi mai plini de uimire 
înaintea bunătăţii Domnului şi cu atât se va adânci mai mult conştiinţa chemării a-l 
aparţine Domnului şi de a petrece în binecuvântarea prezenţei Sale pentru vecie. 


Potrivit Sfântului Varsanufie, "neîncetata aducere de mulțumită mijloceşte înaintea 
lui Dumnezeu pentru slăbiciunea noastră”. Duhul aducerii de mulţumită este plin 
de putere şi avântul său plin de dinamism. De aceea ne întăreşte și suplineşte toate 
lipsurile noastre. EI îşi are obârşia în cunoştinţa smerită că suntem biete creaturi, în 
conştiinţa propriei noastre sărăcii duhovnicești, în recunoaşterea adevărului că fără 
Dumnezeu nu putem face nimic şi a faptului că n-am făcut ceva bun pe pământ. 


Aducerea de mulţumită este o stare smerită care atrage harul ce vine în ajutor slăbi- 
ciunii noastre, iar Duhul cel bun se roagă pentru noi cu suspine negrăite. Fiind EI 
însuși cel dintâi care şi-a împlinit porunca ”să nu ştie stânga ta ce face dreapta ta” 
şi cunoscând cât poate să fie de apăsător sentimentul de recunoștință pentru omul 
lipsit de înțelepciune, Dumnezeu revarsă neîncetat asupra lui binefacerile Sale, dar 
în chip tainic. 


După cum vedem din pilda celor zece leproşi, recunoştinţa venind din partea omu- 
lui „II ia prin surprindere” pe Ziditorul nostru şi Il „îmboldeşte” spre a fi milostiv şi 





a-Și tămădui şi reînnoi zidirea. Dumnezeu doreşte să dăruiască fiecărui om harul 
înfierii şi să-i adreseze aceste cuvinte: "Toate ale Mele ale tale sunt”, însă mândria 
noastră se ridică asemenea unui zid care-L împiedică să-şi reverse asupra noastră 
bogăţia milostivirii Sale. 


Ca ucenici ai lui Hristos, sfinții devin o neprihănită aducere de mulțumită lui 
Dumnezeu. Însă, după cum scrie Sfântul Maxim mărturisitorul, „aceştia ştiau că 
toate darurile cu care erau înzestrați le-au fost date de Dumnezeu, Cel care a revăr- 
sat asupra lor harismele Sale, pe măsura recunoştinței cu care le-au primit”. Sfinţii 
nu au considerat nimic al lor şi doar cele pe care le-au recunoscut ca fiind primite 
în dar de la Dumnezeu au dobândit ipostas în viaţa lor. 


Acelaşi lucru este valabil pentru fiecare om. Toate cele pentru care aducem mul- 
țumită devin ale noastre, altfel este ca şi cum le-am fi obținut pe nedrept de la 
Domnul. Însăşi viaţa noastră am primit-o cu împrumut de la Domnul. Dacă recu- 
noaștem acest lucru şi îi aducem mulțumită pentru felul în care ne-a adus dintru 
neființă întru ființă, atunci viaţa noastră trecătoare este îndreptățită şi răscumpărată, 
de vreme ce Domnul ne dăruieşte cele cereşti în locul celor pământeşti, cele veş- 
nice în locul celor vremelnice, cele nestricăcioase în locul celor stricăcioase. (A 
fost un citat din rugăciunea de la Prefacere de la dumnezeiasca Liturghie a Sfân- 
tului Vasile cel mare). 


Când degetul lui Dumnezeu se atinge de ochii sufletului pentru ca omul să vadă 
din nou asemenea orbului din Evanghelie, atunci, plin de uimire şi de cutremur, 
sufletul începe să discearnă marile şi nenumăratele binefaceri pe care Dumnezeu 
le-a revărsat asupra noastră şi descoperă că Dumnezeu este mai mare decât inima 
noastră. Oricât de mult ni s-ar deschide inima și oricât de mult ar arde de văpaia 
iubirii dumnezeieşti, ea se dovedeşte prea mică şi neîncăpătoare pentru a-l fi sălaş. 
Atunci, nu ne rămâne decât să aducem mulțumită până la sfârşit pentru toate pe 
care le ştim și pe care nu le știm pentru binefacerile arătate şi cele nearătate ce ni s- 
au făcut nouă. (Acest citat a fost din anforaua, adică rugăciunea de la Prefacere din 
Liturghia Sfântului loan Gură de Aur). 


Iar cele pentru care aducem mulțumită dobândesc ipostas [se întrupează în realitate 
-n.n.]. 


Dacă Ii aducem mulţumită pentru jertfa Sa cea mai presus de înțelegerea ome- 
nească, atunci ne însuşim rodul acestei jertfe, adică mântuirea cea veşnică. 





Dacă li mulţumim pentru Pronia Sa minunată, atunci această Pronie nu ne va 
părăsi în toate zilele vieţii noastre. 


Dacă li mulțumim pentru Harul cu care i-a înzestrat pe semenii noştri, atunci, în 
chip tainic, prin mijlocirea Duhului Sfânt, vom deveni şi noi părtaşi la roadele 
darurilor lor. 


Cu cât vom aduce mai multă mulțumită, cu atât mai bogat va revărsa asupra noa- 
stră darurile Sale potrivit învățăturii Sale, căci tot celui ce are recunoştinţă pentru 
darurile lui Dumnezeu, i se va da şi-i va prisosi. lar de la cel ce n-are şi consideră 
că-l aparține lui Dumnezeu ca fiind avutul său propriu şi propria sa realizare şi 
ceea ce are 1 se va lua. 


Ba mai mult, dacă Îi mulţumim până la capăt pentru toate binefacerile pe care le- 
am primit până acum, putem nădăjdui cu încredere că, drept răspuns la rugăciunile 
noastre de cerere, Dumnezeu nu va întârzia să ne dăruiască întreaga bogăţie a 
bunătăţii Sale. 


Potrivit cuvântului apostolului: „Nu vă împovăraţi cu nici o grijă, ci întru toate prin 
închinăciune și prin rugă cu mulțumire cererile noastre să fie arătate lui Dumne- 


>» 


Lucrurile pentru care se cuvine să aducem mulțumită sunt fără de număr. Putem 
începe prin a-l mulţumi pentru binefacerile lui cele văzute, pentru faptul că ne-a 
adus pe lume şi că ne-a izbăvit de atâtea ori de la moarte, fie că am fost sau nu con- 
ştienți de aceasta. 


Să-l mulţumim pentru Sfântul Botez prin care am devenit mădulare ale trupului 
Său, pentru oamenii pe care ni i-a scos în cale şi de la care am primit daruri duhov- 
niceşti. 


Pentru că ne-a îngăduit să cunoaştem şi să chemăm Sfânt Numele Său, prin care 
am dobândit o plută salvatoare pentru a traversa cu bine marea acestei vieţi. 


Putem să-l mulţumim pentru cuvântul Său, care este lumina cărărilor noastre, 
pentru că în fiecare Sfântă Liturghie EI nu lasă pământul să se deschidă și să ne 
înghită din pricina ruşinii feţei şi a păcătoşeniei inimii noastre. 





Să-l mulțumim pentru că ne dăruiește viaţa Sa neveştejită hrănindu-ne cu Pâinea ce 
s-a pogorât din cer pentru a dărui viaţă lumii şi cu scump Sângele Său care ne-a 
răscumpărat pe noi din păcat. 


Pe măsură ce vederea înceţoşată a sufletului începe să se limpezească prin aducerea 
de mulţumită, ajungem în punctul în care Îi mulțumim pentru fiecare bulă de aer pe 
care ne-a dăruit-o, pentru că EI este Cel ce spre suflare a revărsat aerul. De ase- 
menea, ajungem să discernem încetul cu încetul rațiunile din spatele întregii fiin- 
țări. 

Prin aducerea de mulțumită, noi nu contemplăm aşa numitele „legi ale naturii”, ci 
realizăm că în spatele tuturor lucrurilor stă mâna Atotputernicului Dumnezeu și 
suntem încredinţaţi de adevărul Cuvântului Său şi anume: Tatăl Meu până acum 
lucrează şi Eu lucrez. Mai întâi ne minunăm văzând cum întreaga zidire este 
alcătuită în chip aşa de armonios spre a aduce slavă lui Dumnezeu, iar, mai apoi, 
toate cele dinlăuntrul nostru binecuvântează numele cel Sfânt al Lui. Îi mulţumim 
Domnului că este aşa cum este şi că nu mai este nimeni altul asemenea Lui. 


Nu după multă vreme ne dăm seama de sărăcia noastră duhovnicească. Desco- 
perim că bietele cuvinte de mulțumire pe care le îngăimăm nu sunt îndeajuns 
pentru a exprima recunoştinţa pe care o resimţim faţă de Preabunul și Iubitul nostru 
Părinte, recunoştinţă care ne mistuie inima, iar aceasta naşte în noi singura tristețe 
cu adevărat îndreptățită din viaţa noastră. Atunci plângem şi ne tânguim pentru că 
nu suntem vrednici şi nici în stare să-l mulțumim așa cum 1 se cuvine și durerea 
noastră pune început pocăinţei, izvorâte din recunoştinţa pentru darurile lui 
Dumnezeu și din dragoste pentru marea Sa milostivire, care este într-adevăr împo- 
dobită cu frumuseţea mai mult decât fiii oamenilor. 


Milostivirile Lui nu încetează. În fiecare dimineaţă sunt altele. Ele fac ca însu- 
flarea noastră în rugăciune să prindă aripi şi reînvie în noi pocăinţa izvorâtă din 
recunoştinţă, astfel încât aceasta să fie mereu nouă şi să nu mai aibă sfârşit pe 
pământ. 


Lacrimile vărsate pentru păcatele noastre vor seca destul de repede, pentru că 
Dumnezeu Se grăbeşte să ne ierte toate greșelile, să ne iasă în întâmpinare, să cadă 
pe grumazul nostru şi să ne sărute, dar dacă iubirea neprihănită pe care Hristos a 
vădit-o prin patimile Sale mântuitoare pentru lume pune stăpânire pe întreaga 
noastră fiinţă, lacrimile noastre se vor preface într-un izvor nesecat, devenind 
expresia cea mai nobilă și mai desăvârșită a recunoştinței față de Dumnezeu. 





Părintele Sofronie spunea: „Inima, în afară de plâns, nu are alt mijloc de a-şi expri- 
ma iubirea sa îndurerată înaintea lui Dumnezeu”. Aşadar, aducerea de mulţumită 
duce la plânsul neîncetat, care întăreşte inima omului pentru a putea sta în prezenţa 
Atotputernicului lisus, reînnoind şi păstrând Raiul în străfundurile fiinţei noastre. 


Toate în viață, chiar şi necazurile, devin prilejuri de a-i aduce mulţumită, în stră- 
dania noastră de a-i înapoia Domnului dragostea tare pe care I-o datorăm, căutând 
să-l bineplăcem şi să-l răspundem, fie chiar și într-o mică măsură, iubirii Sale până 
la sfârşit. 


În această viaţă, negreșit vom cunoaşte durerea, fie că primim răsplata cuvenită 
pentru faptele noastre, fie pentru că, potrivit pogorământului Său, Dumnezeu caută 
să ne certe şi să găsească un prilej de a ne dărui harul Său, ori pentru că ne facem 
părtaşi la suferința drepţilor, sau, mai degrabă, a singurului Drept, a lui Hristos, 
care avea să pătimească, după cum citim în Faptele Apostolilor. 


Dacă înfruntăm durerea doar la nivel psihologic, ne vom umple de amărăciune, ne 
vom slei de puteri şi ne vom veşteji. Însă, dacă aducem mulțumită Domnului, care 
binevoieşte să ne poarte de grijă, aşa nevrednici cum suntem, şi dacă prefacem 
durerea în energie pentru rugăciune, atunci rugăciunea noastră va fi proaspătă, 
luminoasă, duhovnicească şi un punct de legătură cu Cel care, pentru mântuirea 
noastră a devenit tot numai o rană, din creştet până în tălpile picioarelor. 


In scrierile părinților pustiei aflăm următoarea învățătură: 


"A zis avva losif Tebeul: trei cete sunt cinstite înaintea Domnului: Când omul este 
bolnav şi i se adaugă ispite şi cu mulțumire le primeşte. lar a doua este când cineva 
îşi face toate lucrurile sale curate înaintea lui Dumnezeu şi nu au nimic omenesc. 
lar a treia, când cineva şade sub supunerea unui părinte duhovnicesc şi se leapădă 
de toate voile sale”. 


Sunt mulţi bolnavi care prin aducerea de mulțumită au aflat mare har în suferința 
lor, suferință care în alte împrejurări le-ar fi fost de nesuportat. Aducând mulţumită 
Domnului ei au simţit atâta dulceaţă în inimă, încât până la ultima suflare nu au 
contenit să-l mulţumească lui Dumnezeu. Și aşa s-au făcut părtaşi la biruinţa lui 
Hristos asupra stricăciunii şi a morții. 


Toţi cei care au pus în practică acest lucru s-au încredinţat de adevărul celor spuse 
şi mulți dintre ei, atât în mănăstiri, cât şi în lume, au făcut din aducerea de mulţu- 
mită o nevoinţă ascetică prin care să se lupte cu patimile și să biruiască toată ispita. 





În prima perioadă a vieţii duhovniceşti, atunci când harul ne învăluie din toate 
părțile, aducerea de mulțumită devine un dar care ne păzeşte să nu cădem în 
înşelarea de a crede că însuflarea și uşurinţa cu care ne rugăm sunt rodul străda- 
niilor noastre. Însă, mai ales în cea de-a doua perioadă a vieţii duhovniceşti, atunci 
când harul, în forma sa palpabilă, se retrage, aducerea de mulțumită devine o cale 
de a ne arăta credincioșia față de Pronia lui Dumnezeu. 


Dacă omul stăruie în aducerea de mulțumită, chiar şi atunci când durerea sa, fie ea 
trupească sau duhovnicească, atinge limita, el ajunge să cunoască libertatea duhov- 
nicească, pentru care a fost menit de Dumnezeu. O astfel de suferință devine un 
privilegiu prin care el își îndreaptă întreaga ființă în chip hotărât și irevocabil către 
Domnul. Chiar dacă suferința sa nu este decât răsplata pentru păcatele săvârşite 
mai înainte, prin osândirea de sine şi prin aducerea de mulțumită, durerea lui se 
preface în energie pentru spovedanie şi rugăciune, care îl îndreptăţesc pe om înain- 
tea lui Dumnezeu. 


Potrivit Sfântului loan Gură de Aur, cea mai bună pildă ne este tâlharul cel bun 
care, atârnând peste prăpastia morții, a mărturisit că merita pieirea, iar lui Hristos 1 
se cuvenea toată slava şi dreptatea, de aceea Domnul I-a luat cu EI în Rai chiar în 
aceeaşi zi. 


Cuvântul pe care Dumnezeu i l-a încredinţat Sfântului Siluan, şi anume: ”Ţine-ţi 
mintea în iad și nu deznădăjdui”, cuvânt pe care el împreună cu alți uriași 
duhovniceşti l-au trăit în chip haric, poate fi pus în practică şi la un nivel obișnuit 
al vieţii, prin aducerea de mulțumită. Adică, atunci când acceptăm, fără să deznă- 
dăjduim, Pronia lui Dumnezeu în viața noastră, chiar dacă ea ne pare a fi foarte 
aspră şi păstrăm pe buze şi în inimă cuvintele psalmistului: „Fie numele Domnului 
binecuvântat, de acum şi până în veac”. 


ladul este locul din care lipseşte Dumnezeu şi dacă, lovit fiind de moarte și tânjind 
în pământ pustiu, şi neumblat și fără de apă, după atingerea de Dumnezeul cel viu, 
sufletul află puterea de a se osândi pe sine, puterea de a-L binecuvânta pe Domnul 
şi de a-l aduce mulţumită, un astfel de suflet devine dovada vie că credinţa este 
mai puternică decât moartea și decât pustiirea care-l împresoară din toate părțile. 


Aceasta este biruinţa care a biruit lumea: credința noastră, zice Sfântul apostol 
Ioan. 


Aducerea de mulţumită ca nevoinţă ascetică în desăvârşirea sa ultimă este de fapt 
marea ştiinţă a Sfântului Siluan, în forma sa inversată. Mai întâi, nu deznădăjdui, 





de vreme ce ai cunoscut în chip ontologic, prin aducerea de mulțumită, că Domnul 
este Dumnezeul celor care se pocăiesc, Dumnezeul milei care îi mântuiește pe cei 
nevrednici și că mâna sa pe toate le poate face, ajungând chiar și în cel mai adânc 
abis. 


Insă, ţine-ţi mintea în iad, căci nu este alt foc să stingă în noi lucrarea patimilor ce 
ne face robi întunericului pe care îl urâm şi ne împiedică să ne unim cu Domnul 
nostru Preaiubit. 


În vremurile de azi, când domneşte fărădelegea şi iubirea multora s-a răcit, oamenii 
încep să simtă cum îi apasă ceasul şi stăpânirea întunericului, precum şi iadul care 
îi împresoară din toate părțile. Caracterul omului contemporan a fost subminat din 
pricină că patimile devastatoare ale mândriei și ale îndreptăţirii de sine au ajuns să 
fie privite ca semne ale sănătății sufleteşti. 


În acelaşi timp, smerenia mântuitoare care îl face pe om în stare să săvârșească lu- 
cruri mai presus de fire este considerată de cultura contemporană drept un semn de 
slăbiciune şi morbiditate, pentru că oamenii din ziua de azi L-au pierdut pe 
Dumnezeu ca punct de reper şi nu-şi mai pun nădejdea în marea Sa milostivire. Ei 
își plâng de milă şi dau vina pe Dumnezeu, care singur este Bun, iar atunci când se 
abat asupra lor necazuri şi năpaste, ei rup orice legătură cu Singurul care ar putea 
să-i izbăvească din moarte. Însă aducerea de mulţumită are puterea de a reaprinde 
dragostea și împreună cu osândirea de sine, ne întăreşte foarte mult lăuntric. 


Aducerea de mulțumită presupune recunoașterea a două adevăruri: 
— Că Dumnezeu este binecuvântat în vecii vecilor; şi 
— Că noi, slugi netrebnice, suntem fiinţe stricăcioase. 


Conştientizarea acestor două realităţi duhovnicești atrage la noi Duhul Adevărului, 
care ne întăreşte, treptat, firea şi sufletul bolnav, pentru ca, înzestrați cu curaj 
duhovnicesc, să purcedem pe calea mântuirii, pe care Dumnezeu Însuși a desco- 
perit-o părinților noştri. 


Sfânta Liturghie este forma cea mai desăvârşită a aducerii de mulțumită. 
Sfântul Nicolae Cabasila spune: „Cu fiecare Liturghie pe care o săvârşim noi ne 


exprimăm recunoştinţa pentru lucrarea de mântuire pe care Dumnezeu a săvârșit-o 
în chip minunat pentru no1”. 





Iar părintele Sofronie afirmă: „Acel foc pe care l-a aruncat El pe pământul inimilor 
noastre s-a aprins în sângele nostru prin împărtăşirea cu sângele Său şi, fireşte, ne- 
am umplut de mulțumită față de EI pentru nemărginitele Sale daruri către noi”. Şi 
însăşi slujirea noastră se numeşte mulțumită - Euharistie. 


În timpul Liturghiei, în ascultare faţă de cuvântul apostolic, şi cu aducere de mulţu- 
mită, noi punem înaintea Domnului rugăciunile noastre de cerere, toată tânjirea și 
toată durerea din suflet. În inima Liturghiei, stând cu cutremur înaintea Domnului, 
noi cântăm în sfânta anaforală: „Pe Tine Te lăudăm, pe Tine Te binecuvântăm, Ție 
Îţi mulţumim Doamne, Ţie Dumnezeul nostru”. 


Jertfa lui Hristos covârşeşte înţelegerea omenească şi suferința Lui depăşeşte 
calitativ suferinţa oricărui muritor, oricât de mult ar pătimi el. Binefacerile pentru 
care Îi aducem mulţumită sunt incomparabil mai numeroase decât cele pentru care 
ne rugăm, pentru că Domnul în marea Sa milostivire, căzând noi, iarăși ne-a ridicat 
şi nu S-a depărtat, toate făcându-le şi până ne-a suit la cer, în Împărăţia Sa ce va să 
iile. 


Singura binefacere pe care încă nu am primit-o şi care ne va fi dăruită la cea de-a 
doua Lui venire este nestricăciunea trupului, dar ne-a înzestrat deja cu toate 
celelalte daruri, chiar dacă noi le-am pierdut sau încă nu le-am făcut să fie lucră- 
toare în noi. 


În Liturghie aducem mulțumită Domnului şi pentru Sfinţii săi, „mai ales pentru 
Preasfânta prea curata, prea binecuvântata slăvita Stăpâna noastră, de Dumnezeu- 
Născătoarea şi pururea Fecioara Maria”. Așa încât, potrivit Sfântului apostol Pavel, 
„darul acesta făcut nouă prin rugăciunea multora să ne fie prilej de mulțumire 
adusă de către mulţi pentru noi”. 


Cu alte cuvinte, lucrurile mari şi minunate pe care Dumnezeu le lucrează pentru 
Sfinţii săi au nevoie de o aducere de mulţumită pe măsură. Însă omul este în stare 
să facă acest lucru numai dacă unește cântarea sa de biruinţă cu cântările celorlalte 
mădulare ale bisericii. 


Sfântul Nicolae Cabasila ni-i dă drept pildă pe cei trei tineri în cuptorul cu foc. 
Când Domnul a prefăcut văpaia focului lor în rouă, aceștia au chemat întreaga 
zidire, pe îngeri şi pe oameni, deopotrivă, cerul, soarele şi pământul şi toate câte le 
cuprinde EI, pentru a-l aduce slavoslovie Domnului aşa cum 1 se cuvine. 





Astfel, atunci când noi mulţumim pentru darurile pe care sfinţii le-au primit de la 
Dumnezeu, deși suntem prea săraci ca să se sălășluiască în noi aceste daruri pe care 
le poartă sfinţii, şi vasul nostru se poate umple prin părtăşia la harul lor. 


In Liturghia Sfântului Vasile cel mare, cu puţin înainte de rugăciunea domnească, 
preotul zice: "Dumnezeul nostru, Dumnezeul mântuirii, Tu ne învaţă pe noi, să-Ţi 
mulțumim cu vrednicie pentru binefacerile Tale!”. 


Noi învăţăm ce este adevărata şi cuvenita aducere de mulțumită, din cuvintele şi 
din experiența duhovnicească a părinților noştri întru Domnul şi a sfinților. 


Părintele Sofronie spunea că în răstimpul rugăciunii sale îndurerate, nu-și întorcea 
mintea spre sine. Chiar şi atunci când Dumnezeu a binevoit să-l cerceteze şi să-l 
învăluie cu lumina Sa necreată, deşi se lepădase de tot lucrul zidit, dezgustul față 
de sine nu I-a părăsit. „În toată fiinţarea era numai EI și eu, jalnică pocitanie”. 


Definiţia aducerii de mulțumită vrednică de Dumnezeu este dată de Sfântul loan 
Gură de Aur: „Vrei să ştii ce cuvinte de mulțumire să întrebuințezi, ascultă 
cuvintele celor trei tineri, și anume: Greșit-am, nelegiuit-am, drept eşti Doamne în 
toate câte ne-ai făcut nouă, că pe toate le-au adus cu dreaptă judecată”. 


Mulţumești lui Dumnezeu când îţi mărturisești păcatele. 


Mulţumeşti, mai cu seamă, lui Dumnezeu când arăţi că ești vinovat de nenumărate 
păcate, când nu refuzi dreapta pedeapsă. 


Atunci când mărturisim că Dumnezeu este drept în toate judecăţile Sale și, în 
același timp, ne osândim pe noi înşine în toate necazurile care se abat asupra 
noastră în această viaţă, noi mărturisim un adevăr veşnic, şi anume că Dumnezeu 
este adevărat, iar tot omul mincinos şi, în felul acesta, devenim şi noi adevăraţi, 
astfel încât Duhul Adevărului se poate sălăşlui în noi pe vecie. 


În Cer şi pe pământ toată suflarea Îl laudă pe Domnul. Încă mai înainte de 
întru(chi)parea Cuvântului, li s-a îngăduit unor drepți să contemple cu ochii nepri- 
hăniți ai sufletului vederea acestei neîncetate slavoslovii. Proorocul Isaia a văzut 
heruvimii şi serafimii zburând în jurul tronului lui Dumnezeu, strigând unul către 
altul și zicând: "Sfânt, Sfânt este Domnul Savaot. Plin este tot pământul de Slava 
Lui”. 





Prin venirea Sa pe pământ, prin smerenia şi jertfa Sa absolută, Hristos a vădit 
desăvârşirea iubirii lui Dumnezeu, care, iubind pe ai Săi din lume, până la sfârşit 1- 
a iubit, iar marea taină a deşertării Sale de Sine i-a uimit chiar și pe îngeri, dându- 
le o nouă învățătură. De atunci încolo, atât în Cer, cât şi pe pământ, aducerea de 
mulțumită nu a putut să rămână la fel, ci a fost adusă Mielului lui Dumnezeu, Fiul 
Tatălui, celui ce ridică păcatul lumi. 


„ȘI toată făptura care este în cer şi pe pământ şi sub pământ și în mare şi toate câte 
sunt în acestea le auzim zicând: Celui ce şade pe tron şi Mielului, fie bine- 
cuvântarea, şi slava, şi cinstea şi puterea în vecii vecilor!” 


ȘI toți îngerii și sfinţii 1 se închină lui Dumnezeu zicând: "Mulţumim Ţie, Doamne 
Dumnezeule, Atotţiitorule, Cel ce eşti şi Cel ce erai şi Cel ce vii...”. Amin. 


[transcriere - revizuită - de G.R., pentru Cuvântul Ortodox] 

Extras din predica părintelui Vasile Ioana în Duminica vindecării celor zece 
leproși. în Parohia Ortodoxă Română “Sfântul Gheorghe” din Londra 
(19.01.2020): 


[...] lubiţilor, noi suntem leproşii. Noi suntem cei care ieri am fost bolnavi de 
egoism, de mândrie, de răutate, de invidie, de dorinţa de îmbogăţire, de slujirea 
banului murdar. Am fost bolnavi toţi ieri. Şi astăzi ne găsim aici vindecaţi de 
Trupul şi Sângele lui lisus Domnul nostru. 


Toţi am fost la un moment dat nevrednici de a intra măcar într-o biserică, d'apai să 
ne mai împărtăşim. Toţi ne-am simţit cel puţin o dată murdari de păcate, unii mai 
mult am păcătuit, alții mai puţin. Dar toţi am fost la un moment dat leproşi şi toți 
ne-am întâlnit cu lisus. Pentru că suntem aici, suntem în prezenţa lui lisus şi am 
venit la lisus şi am spus: Doamne, fie-Ți milă de mine! Şi am venit cu smerenie şi 
ne-am aplecat în genunchi sub epitrahilul preotului şi am primit iertarea păcatelor. 


N-ai putut tu să greşeşti cât a putut Dumnezeu să ierte. Ţi-a iertat Dumnezeu tot 
gunoiul din tine, toată mizeria din mintea ta, toată mizeria păcatelor tale ţi le-a 
iertat Domnul o dată, când preotul a zis: te iert şi te dezleg în numele Tatălui şi a 
Fiului şi a Sfântului Duh, amin! Te-a iertat Dumnezeu, dar după aceea ai devenit 
oportunist, aşa cum cei nouă au fost oportunişti. Şi anume, au primit vindecarea şi 
au fugit, au plecat, nu i-a mai interesat. 





Vă aduceţi aminte de cei care primesc beneficii şi la un moment dat uită de cine a 
oferit. Sunteţi mulți dintre voi părinți. Uneori copilul te caută când are nevoie de 
bani şi după aia nu te mai sună şi te doare sufletul şi zici: măi, dar nu mă sună şi pe 
mine copilul meu să mă întrebe dacă sunt sănătos, mă caută numai când are nevoie 
de bani? Sau mă caută prietena mea numai când trebuie să o împrumut cu 100 lire, 
dar aşa, să mă întrebe de sănătate nu mă sună? 


E plină lumea, dragilor, de oportunişti. Aceşti nouă leproşi au fost oportunişti. 
Unul din ei a fost nobil. Haideţi să ne întrebăm, fiecare dintre noi: primim atâtea 
daruri de la Dumnezeu, darul sfânt al vieţii, lumină, darul sănătăţii, sunteţi toţi aici 
în faţa lui Dumnezeu. Îi mulţumiţi voi lui Dumnezeu în fiecare zi? 


Și vă îndemn, dragilor, în mod practic, să vă aşezaţi în rândul leprosului vindecat şi 
nu a celorlalți vindecaţi care au uitat de Dumnezeu. Şi cum să facem noi să fim 
leprosul acela vindecat care s-a întors? 


Am trei sfaturi. Primul sfat este ca dimineaţa, când vă treziţi, primul gând pe care 
să îl aveţi e bine să fie cel către Dumnezeu. Eu când mă ridic din pat, nu mă ridic 
dintr-o dată şi mă duc la cafea. Mă ridic în fund la marginea patului şi nu mă ridic 
încă în picioare, stau cu mâinile pe genunchi şi fac trei cruci şi spun: Slavă Ţic, 
Doamne, Slavă Ţie! Slavă Ţie, Doamne, Slavă Ţie! Slavă Ţie, Doamne, Slavă 
Ție! Îi dau slavă lui Dumnezeu pentru că prin harul Lui m-am trezit. Şi vorbesc cu 
Dumnezeu, apoi mă duc să mă spăl, apoi îmi fac rugăciunile de dimineaţă. Rugă- 
ciunile de dimineaţă să nu vă lipsească, dragii mei! Sau poate dacă nu aveţi timp în 
drumul spre birou, faceţi o rugăciune de dimineaţă. Nu treceţi peste ele, nu săriți 
peste ele! 


Apoi, mulțumesc lui Dumnezeu şi mulţumesc celor care mă ajută să merg prin 
viaţă. Aţi mulțumit părinţilor voştri că v-au născut şi v-au crescut? Ne purtăm aşa 
de frumos cu colegii de serviciu, cu oamenii în societate şi ne purtăm aşa urât cu 
părinţii noştri, cu ai noştri apropiaţi! 


Te sună mama: “ce faci tu, mamă dragă”? “Lasă-mă în pace, că sunt la Londra, am 
treabă, sunt ocupată, lasă-mă în pace”! Ai ţipat la mama ta care te-a crescut şi te-a 
născut. N-ai lăsat-o pe mama să se bucure de prezenţa ta. Nu vrea să te vadă la 
ochi, eşti departe, dar ar vrea să te audă, mama ta. Sunaţi-i astăzi, dacă nu i-aţi 
sunat de mult, pe părinţii voştri care v-au dat viaţa. Sunteţi în viaţă datorită unor 
oameni care astăzi sunt bătrâni şi neputincioşi, sunt bolnavi poate. N-au nevoie de 
banii voştri, au nevoie de dragostea voastră: “Ce faci tu, mămică dragă? Mi-e dor 
de tine, mamă scumpă!” Când ai spus tu asta ultima dată? Asta înseamnă să mul- 





țumeşti, să ai dragoste în inima ta şi cât ai fi de înalt în mintea ta, să ştii că tu nu 
eşti autonom pe lumea asta, n-ai venit singur pe pământul ăsta, cineva te-a purtat în 
braţe, cineva a plâns pentru tine, cineva a avut emoţii pentru tine, mama ta care te- 
a născut şi te-a crescut şi tatăl tău. Acești oameni care poate că astăzi nu sunt cei 
mai importanți oameni din viaţa ta, poate că şeful tău e important pentru tine, dar 
nu uita de unde a venit lumina din viaţa ta. Ca tu să fii ceea ce eşti astăzi, cineva nu 
a dormit noaptea. 


De aceea, aşezaţi-vă în rândul celui care a strigat cu glas mare: Mulţumescu-Ți 
Doamne, şi s-a aşezat cu picioarele la pământ în faţa lui Dumnezeu! 


Haideţi să mulţumim lui Dumnezeu pentru lumina credinţei pe care o avem, pentru 
că, atenţie: voi nu sunteţi aicea pentru că voi sunteţi minunaţi (poate că sunteţi). Ci 
pentru că Dumnezeu v-a chemat şi pentru că voi aţi răspuns glasului lui Dumnezeu 
din voi. Voi aţi răspuns chemării lui Dumnezeu. Credinţa e un dar pe care 
Dumnezeu îl oferă tuturor. În conştiinţa noastră vine gândul să mergem spre 
Dumnezeu, dar unii refuză gândul şi alții acceptă gândul. Voi sunteţi cei care aţi 
acceptat chemarea lui Dumnezeu. Dar rămâneți, dragilor, în smerenie. 


De ce este atât de important să mulţumeşti? Pentru că mulțumirea te duce în cea 
mai mare virtute, smerenia. Dacă mulţumeşti, recunoșşti că nu tu eşti cauza binelui 
şi altcineva ţi-a oferit binele şi, mulțumind, asumi cu smerenie poziția ta. De aceea 
trebuie să mulțumim părinţilor noştri, trebuie să mulţumim bunului Dumnezeu 
pentru toate darurile pe care EI ni le-a revărsat în sufletele noastre. Să mulțumim 
profesorilor care ne-au învăţat carte. Ai sunat-o pe diriginta ta? Ai mai căutat pe 
învățătorul tău? Dacă nu, fă-o! Avem astăzi atât de multe instrumente să comu- 
nicăm. Dar comunicăm doar nevoile voastre. 


ŞI închei cuvântul meu prin următorul lucru. Faceţi-vă un test, fiecare dintre voi. 
Uitaţi-vă la ultimele zece apeluri din telefoanele voastre. Câte din cele 10 apeluri 
sunt ca să ajutaţi pe cineva, ca să mulţumiţi, ca să aduceţi lumină în viaţa cuiva, şi 
câte din aceste apeluri sunt că aveţi voi nevoie de ceva? 


Al doilea test: uitaţi-vă la ultimele zece căutări de pe google pe care voi le aveţi. 
Câte din aceste căutări sunt ca să ajutaţi pe cineva, câte sunt ca să faceţi bucurie 
cuiva, câte sunt ca voi aveţi nevoie de ceva? Şi ne vom descoperi fiecare dintre noi 
oportunişti sau mulțumitori. 


Dragii mei, iubiţilor, smerenia este cel mai mare dar. Nu contează câţi bani ai în 
bancă sau pe card, nu plec cu banii pe lumea cealaltă, ci cu ce ai iubit şi cu ce ai 





dăruit. De aceea, vă îndemn: smeriţi-vă şi asumaţi că ceea ce sunteţi voi astăzi 
sunteți datorită unor oameni care v-au ajutat să fiţi ceea ce sunteţi. Şi, în felul ăsta, 
vine smerenia la voi. Smerenia o iubeşte Dumnezeu. 


Mulţumiţi pentru darul vieţii, mulţumiţi apoi tuturor celor care v-au format şi 
tuturor celor care vă ajută să fiți ceea ce sunteți astăzi. Eşti un bărbat minunat 
astăzi pentru că nevasta ta te-a ajutat să fii aşa. Du-te acasă, uită-te în ochii ei şi 
spune-i: îţi mulțumesc frumos pentru ceea ce eşti şi pentru ceea ce sunt eu astăzi! 
Când ai mulțumit ultima oară soţiei tale? Gândeşte-te la asta. Prea iubite soţii, 
mulțumiţi-le bărbaţilor voştri că sunt lângă voi şi că sunteţi împreună în duh. Dacă 
nu le-aţi mulţumit pentru asta, creați un moment frumos. Scoateţi-le, că văd că 
aveţi aici o groază de restaurante, scoateţi-le, fraţilor, la un restaurant frumos şi 
spuneţi, aprinde acolo lumânarea pe masă şi spune: nevastă, te-am scos în oraş să 
îți mulțumesc pentru ceea ce eşti! Dacă nu ai făcut-o până acuma fă-o, pentru că 
mulțumirea aduce lumina de Sus. Ea nu este altceva decât smerenie. 


Cât de greu îi este omului mândru să spună “iartă-mă” şi să spună “te iubesc”... 
Dacă eşti mândru şi nu spui “te iubesc” şi “iartă-mă”, pune aceste cuvinte în gura 
ta şi harul Domnului va cobori în familia ta, între prietenii tăi. Chiar copilul dacă 
ţi-a greşit... Eu am trei băieți. Şi cel mic, de 11 ani, ieri, m-am răstit la el. (...) Şi 


copilul meu s-a întristat. Şi mi-am dat seama că am fost un nesimţit. Şi i-am spus: 
“Matei, te rog frumos să mă ierți, am vorbit puţin răstit, iartă-mă, te rog”! Şi m-a 
luat în braţe. De câte ori nu ne descoperim nesimţiţi şi tăcem din gură? Suntem 
oameni, fraților, toţi greşim. Dacă ai greşit, spune frate, “iartă-mă”, şi vine cerul în 
inima ta. Copilul meu m-a luat în braţe şi totul a fost bine de acolo încolo. Spune 
iartă-mă când greşeşti, cere iertare, pentru că Dumnezeu lucrează în inima ta. V-am 
dat un exemplu din viaţa mea. 


Mulţumiţi lui Dumnezeu, iubiţi-vă unul pe altul, spune iartă-mă când greşeşti, ţine- 
i pe toți aproape de tine şi, astfel, Domnul va face o lucrare prin tine, vei fi o 
lumină, vei fi fericit şi tu şi cei de lângă tine şi, astfel, Raiul va începe încă de aici 
de unde trăim noi. 


Să ştiţi că Raiul şi iadul aici încep. Dacă vei fi în Rai aici vei fi în Rai şi dincolo. 
Raiul este starea pe care tu o creezi în casă. N-ai nevoie de dreptate. 


Părintele Arsenie Papacioc ne spunea: de patru ori iubire şi o dată dreptate. Şi 
părintele Galeriu care m-a crescut ca preot îmi spunea: “Vasile, dacă ai dreptate 
într-o ceartă cu nevastă-ta şi ea se supără pe tine, ce ai rezolvat că ai dreptate?” 
Dreptatea se împleteşte cu iubirea. Dacă tu ai dreptate, spune-i cuvântul într-o 





formă pe care persoana să o poată primi şi apoi spui că ai făcut ceva bun. Dar dacă 
tu ai dreptate şi domini cu dreptatea ta, ai pierdut un suflet şi... degeaba [...]. 





Ai milă de noi, Doamne! Predicile episcopului Macarie Drăgoi la Duminica 
vindecării celor zece leproșşi și la prăznuirea Sfinţilor Macarie 


Episcopul Macarie Drăgoi: „Mila nu pune condiţii!”, Cuvânt despre 
vindecarea celor 10 leproși. Paraclisul Centrului Episcopal din Stockholm, 
Duminica a 29-a după Rusalii, 17 ianuarie 2021: 


Prea cucernici părinți, iubiţi frați și surori împreună rugători, pericopa evanghelică 
după Sfântul apostol şi evanghelist Luca (17, 12-19), care s-a citit astăzi la dumne- 
zeiasca Liturghie ne înfăţişează vindecarea celor zece bărbaţi leproşi. Aceștia de la 
distanță au cerut mila Celui Preaînalt. Nu au îndrăznit să se apropie de Mântuitorul 
lisus Hristos deoarece lepra pe atunci era o boală contagioasă. Leproşii nu aveau 
voie să intre în contact cu oamenii sănătoşi. De la distanţă cereau mila trecătorilor, 
iar aceştia le ofereau puţină mâncare în vase, se îndepărtau, iar apoi leproşii se 
apropiau de hrana pusă de cei care aveau milă de ei. Aşadar, această rugăciune de 
cerere era constantă. Leproşii cereau milă tuturor, cereau hrană, însă cereau şi mul- 
tă îngăduinţă şi multă dragoste celorlalți. 


Cei zece leproşi, iată, avut acest privilegiu, să-l întâlnească pe Mântuitorul lisus 
Hristos, iar atunci când L-au văzut, de departe şi-au ridicat glasul, spunând: Iisuse 
Învăţătorule, fie-ţi milă de noi! Şi văzându-i, EI le-a zis: Duceţi-vă şi vă arătaţi 
preoților. Dar, pe când ei se duceau, s-au curăţit. 


De ce Mântuitorul lisus Hristos le-a cerut celor zece bărbaţi leproşi să se arate 
preoților? Pentru că preoții, în acea vreme, erau cei care certificau vindecarea celor 





cuprinși de lepră, de această boală incurabilă până astăzi. Ei nu erau vindecaţi 
atunci când Domnul le-a cerut să se arate preoților, însă leproşii au făcut ascultare 
de Hristos, iar pe drumul ascultării, pe calea ascultării, au dobândit vindecare. 


Doar unul dintre cei zece s-a întors pentru a-l mulțumi Marelui Binefăcător. Cei- 
lalți nouă, cu multă bucurie, cu mult entuziasm s-au întors acasă. Cea mai mare 
suferință a celor leproşi, era excluderea lor din societate. Dacă un întemnițat care-şi 
ispăşeşte pedeapsa nutrește această speranță că, după ani şi ani, va fi eliberat din 
temniţă și din legături şi se va întoarce acasă, un lepros era condamnat pentru toată 
viaţa la izolare. Cei nouă leproşi vindecaţi erau bucuroşi, erau entuziaşti, însă, au 
uitat să se întoarcă şi să aducă mulțumire Domnului, mai cu seamă că nu erau 
departe fizic de El. Ei erau pe cale atunci când s-au vindecat, deci puteau să se 
întoarcă toți zece şi să aducă mulțumire Mântuitorului lisus Hristos, însă doar unul 
dintre cei zece, care era străin de neam, era samarinean, s-a întors şi a căzut cu faţa 
la pământ, la picioarele lui lisus, mulțămindu-l. Şi răspunzând, lisus a zis: Au, nu 
zece s-au curățit, dar cei nouă unde sunt? Nu s-a găsit să se întoarcă, să dea slavă 
lui Dumnezeu decât numai acesta, care este de alt neam? Domnul i-a zis: Scoală-te 
şi du-te, credinţa ta te-a mântuit! 


Din acest episod biblic cred că s-au inspirat înaintaşii noştri atunci când au spus că 
recunoştinţa este floare rară. Ce bine ar fi pentru noi toți să fie o floare deasă, să fie 
una dintre florile înmiresmate în grădina sufletului nostru. 


Prea iubiții mei, nu putem avea parte de mila lui Dumnezeu până la sfârşit, decât 
atunci când făptuim două lucruri: să cerem şi să mulțumim! Nimic mai mult, nimic 
mai puţin! Ce au spus cei zece bărbaţi leproși Domnului? Lisuse, Învăţătorule, fie-ţi 
milă de noi! Atât! Au cerut mila Celui Preaînalt, iar Dumnezeu și-a arătat mila față 
de ei. Îşi arată mila față de noi în toată vremea, atunci când îi cerem să se milo- 
stivească spre noi toţi. Dumnezeu nu ne trece niciodată cu vederea! Dumnezeu nu 
ne ignoră! Dumnezeu nu pune condiţii! Mila nu pune condiţii niciodată. 


Însă cum trebuie să răspundem noi atunci când avem parte de milă? Trebuie să răs- 
pundem cu mulțumire. Euharistic. Sfânta Liturghie este numită şi Sfânta Euharistie 
adică, în limba greacă euharistie înseamnă mulțămire. Sfânta Liturghie este moda- 
litatea cea mai înaltă și deplină prin care noi aducem mulţumire de obşte Dumne- 
zeului Celui slăvit în Treime: Tatălui şi Fiului şi Sfântului Duh. La fiecare 
Liturghie în anaforă spunem că mulțumim pentru toate, pentru cele pe care le ştim 
şi pentru cele pe care nu le ştim, pentru toate cele arătate şi nearătate care ni s-au 
făcut nouă. 





Aşadar, iubite frate, iubită soră, vrei să te tămăduiești? Vrei să te mântuieşti? Caută 
mila Celui Preaînalt! 


Părintele Cleopa se nevoia în codrii seculari ai Moldovei, iar acolo a întâlnit mai 
mulți pustnici. Părintele fiind mai tânăr, fiind în putere, reuşea să procure de la 
binefăcători săi, din satele de la poalele munţilor, pesmeţi şi cartofi. Îi cerceta pe 
aceşti nevoitori, întrebându-i dacă nu au nevoie de puţin pesmet şi puţine barabule, 
cum zicea părintele Cleopa în dulcele grai moldav. Părinților, iată vă ofer puțin 
pesmet, vă ofer nişte barabule, iar părinții spuneau că nu au trebuinţă de hrana 
aceasta trecătoare. Le era suficientă puţina hrană pe care o adunau din pădurile 
Moldovei, ciuperci şi fructe de pădure. Părintele îi întreba cu multă dragoste: Dar 
de ce aveţi nevoie, părinților? Părinţii îi răspundeau îmbunătățitului ieromonah: 
Părinte Cleopa, nu avem nevoie de nimic, decât de mila lui Dumnezeu! De aceasta 
avem nevoie, de mila lui Dumnezeu! 


Aşadar, prea iubiții mei fraţi şi surori, şi noi avem nevoie de mila lui Dumnezeu. 
lar când avem parte de mila lui Dumnezeu, am dobândit totul şi trebuie să Ii 
aducem mulțămire. 


Zilele trecute am ajuns în locurile mele natale, de la poalele Munţilor Țibleș şi am 
stat câteva zile la casa părintească, deoarece mama mea a fost puţin bolnavă. Mi-a 
ajutat Domnul şi am reușit să ajung la mama, pentru a mă ruga pentru ea şi a o 
încuraja. Am ajuns seara târziu, iar în zorii zilei am spovedit-o şi am împărtăşit-o 
cu Trupul şi Sângele Mântuitorului nostru lisus Hristos. În cele câteva zile în care 
am stat lângă ca, am observat că de la zi la zi este mai bine. M-am rugat împreună 
cu ea, însă i-am cercetat şi pe ceilalți bolnavi din împrejurimi ţintuiți la patul 
suferinţei. 


În fiecare dimineaţă mi-am dat silința pentru a ajunge la cei care sunt pe patul 
suferinței la casele lor, i-am spovedit şi i-am împărtăşit. Vizitându-i pe aceştia, 
câțiva credincioși foarte bolnavi, care nu se mai spovediseră de câțiva zeci de ani, 
mi-au cerut ca să îi spovedesc să îi împărtăşesc. lată, am avut prilejul să văd pe viu, 
cum se manifestă mila lui Dumnezeu. Aceste suflete au primit iertare şi au 
dobândit mila lui Dumnezeu. 


Mi-am zis la finalul vizitei: mama şi-a revenit cu darul Preamilostivului Dumne- 
zeu, însă, iată, nu am venit doar pentru mama acasă, ci am venit şi pentru aceste 
suflete care aveau nevoie de mila și de ajutorul lui Dumnezeu, care de asemenea 
aveau nevoie de tămăduire şi alinare. Nu vă ascund, vă mărturisesc cu toată 
sinceritatea inimii, că am o listă lungă, cu sute şi sute de nume pe care le-am trecut 





pe pomelnic şi pe care le pomenesc zilnic la dumnezeiescul Jertfelnic, ca Domnul 
să îşi pună mila spre ei şi spre noi toți. 


Așadar, prea iubiții mei, să aducem laolaltă mulțămire Celui Preaînalt și să cădem 
cu faţa la pământ, la picioarele lui lisus, spunându-l, asemenea bărbaţilor leproşi 
vindecaţi de Domnul: Ai milă de noi, Doamne! lar apoi dobândind mila Sa cea 
bogată, să-l aducem mulțămire, spunându-l: Slavă Ţie, Dumnezeului nostru, nădej- 
dea noastră, slavă Ție! Slavă Ţie Dumnezeului nostru pentru toate cele ştiute şi 
neştiute, pentru cele arătate şi nearătate. Amin!” 


i se se 


Intrebat-au unii pe avva Macarie, zicând: cum suntem datori să ne rugăm? 


Le-a zis lor bătrânul: nu este trebuinţă a vorbi multe, ci a întinde adeseori mâinile 
şi a zice - Doamne, precum vrei şi precum ştii, miluieşte! lar de le stă război 
asupra, ziceţi - Doamne, ajută-mi! Şi EI ştie ce e de folos şi face cu noi milă. 


&S& 


Completare cu: Episcopul Macarie la prăznuirea Sfinților săi ocrotitori: „lubite 
frate, iubită soră, nu ceda! Nu te prăbuşi lăuntric şi nu te lăsa copleșit sau copleșită 
de grozăvia defăimărilor, a batjocurii şi a linșajului!”, Paraclisul Episcopal din 
Stockholm, marţi, 19 ianuarie 2021: 

https://www.youtube.com/watch?vy=q5-3UHyUY VO&feature=emb_logo 





La care normalitate am vrea să ne întoarcem? PS Benedict Bistriţeanul: 
“Orice investim în această lume, orice muncim în această lume, dacă este fără 
Hristos, se va lua de la noi” 


20.01.2021 


PS Benedict Bistriţeanul: „Întoarcerea la normalitate” - Predică la Duminica 
a 29-a după Rusalii 


(fragment) 


[...] Evanghelistul Luca insistă asupra unui detaliu, că din cei zece, unul singur s-a 
întors. Şi subliniez: s-a întors să-l mulţumească Domnului lisus Hristos. De fapt, 
iubiți frați si surori, în cazul tuturor celor 10 există o întoarcere. Doar că 
evanghelistul Luca o subliniază doar pe-a celui de al zecelea. Sau dacă e să numă- 
răm invers, celui dintâi, singurul care a venit să-l mulțumească Domnului Hristos. 
Există pentru toţi cei zece o întoarcere, pentru că unul s-a întors la Hristos, ceilalți 
s-au întors la viața lor normală. 


Și aici iarăşi fac o paranteză, suprapunând situația cu vremurile noastre. Auzim 
mereu și mereu acest cuvânt, că vrem să ne întoarcem la starea de normalitate. Ce 
înseamnă această stare de normalitate? Să trecem prin sau peste pandemie şi apoi 
să ne întoarcem din nou la „ale noastre”, ca şi cum nimic nu s-ar fi întâmplat? 
Socotesc că în felul acesta au făcut cei nouă care nu s-au mai întors la Hristos. S-au 
grăbit să-şi reia afacerile lor, casele lor, muncile lor, orice în afară de Dumnezeu, 





fără să-L pună pe Dumnezeu pe locul întâi. Aceasta este o posibilă întoarcere la 
normalitate. 


Cealaltă întoarcere la normalitate, şi subliniem: adevărata întoarcere la normalitate 
este aceasta: să ne întoarcem la Hristos şi să-l mulțumim. Doamne, Iţi mulţumim 
că ne-ai strămutat în Impărăţia Fiului iubirii Tale! 


Dacă este să vorbim despre întoarcere la normalitate, da, cu acest lucru suntem de 
acord: întoarcerea la normalitate, întoarcerea la Hristos. Orice investim în această 
lume, orice muncim în această lume, nu că ar fi rău, nu. Dar dacă este fără Hristos, 
se va lua de la noi. Domnul o zice EI Însuşi, vorbind despre cele ale Martei. Nu 
condamnă că le facem, e foarte important să le facem, dar vor fi luate de la noi la 
un moment dat. Şi când vine boala și suferinţa, înţelegem foarte bine ce înseamnă 
cuvântul acesta. Cele ale Mariei, cele care pun pe Hristos în fruntea lucrării noaste, 
acelea nu pot fi luate de la noi şi acelea înseamnă întoarcerea adevărată la nor- 
malitate. 


Evanghelia de astăzi ne cheamă pe toţi la această întoarcere la normalitate. Tot cel 
ce nu adună cu Mine, zice domnul Hristos, risipește. Să nu uităm lucrul acesta. Şi 
să înțelegem cât mai devreme, pentru ca viaţa noastră să nu treacă în zadar. Ne pu- 
tem trezi la 40, la 50, la 60 de ani, la 80 de ani sau poate niciodată, din nefericire. 
Cu cât ne trezim mai devreme la această realitate, cu cât ne întoarcem mai devreme 
la această normalitate, cu atât înţelegem mai bine ce este viaţa, cine suntem noi și 
pentru ce suntem chemaţi pe acest pământ. 


Şi apoi semnul că lucrurile merg bine este pacea din inimă. Căci cel care a venit s-a 
întors la Domnul şi l-a mulţumit. Domnul l-a lăudat şi l-a blagoslovit zicând: Cre- 
dința ta te-a mântuit. Mergi în pace! Avem nevoie de pace, de tihnă lăuntrică. 
Avem nevoie de această certitudine că Împărăţia lui Dumnezeu nu este departe de 
noi, că este între noi, în noi, că este în mijlocul nostru. Pacea este semnul mântuirii. 


Azi şi noi avem această șansă să-L întâmpinăm pe Domnul Hristos şi să con- 
ştientizăm, să înţelegem că boala, atunci când o îngăduie Dumnezeu, poate să fie o 
şansă. O şansă şi o chemare la solidaritate. Şi poate să fie deopotrivă un motiv 
consistent de a ne întoarce la Dumnezeu și a-l mulțumi pentru toate. Tu ești 
Dumnezeu Mare, care faci minuni cu mine, cu tine, cu noi. Amin! 





IPS Irineu Pop-Bistriţeanul - Predică la Duminica a XXIX-a după Rusalii - a 
celor 10 leproşi 


Dreptmăritori creştini, Evanghelia de astăzi ne istoriseşte că, pe când Iisus se afla 
la hotarul dintre Galileea şi Samaria..., a fost întâmpinat de zece leproşi. Cu o 
ultimă licărire de nădejde, aceştia I-au cerut să-i ajute, strigând: „Iisuse, Învăţă- 
torule, fie-Ţi milă de noi” (Le. 17, 13). 


Domnul n-a amânat răspunsul Său de iubire, ci i-a vindecat pe toți. Din păcate, din 
cei zece leproşi numai unul, care era samarinean, a venit să-l mulțumească Mân- 
tuitorului pentru tămăduirea lui şi să-l facă o prosternare plină de recunoştinţă. 
Ceilalți nouă, probabil galileeni sau iudei, au o atitudine ingrată, fiindcă uită de 
Binefăcătorul lor şi se grăbesc să se întoarcă repede în sânul familiilor lor. 


Această istorioară evanghelică ne oferă prilejul să vorbim despre virtutea 
recunoştinţei. 


Iubiţi credincioşi, copilul învaţă greu cuvintele „iartă-mă” şi „mulțumesc”, pentru 
că stările sufleteşti necesare acestora sunt rare şi anevoioase. O vorbă din bătrâni 
spune că „recunoştinţa este o floare rară”. 


Animalele sunt mai recunoscătoare, de multe ori, decât noi, oamenii. Boul îşi 
cunoaşte stăpânul, dar noi, deseori, nu-L cunoaştem pe al nostru, pe Domnul 
Dumnezeu (cf. Is. 1, 3). 





SR 5 e 


Grămăticul latin Aulus Gellius, în lucrarea sa „Nopțile atice”, ne povesteşte 
despre Androcle, un sclav roman care, refugiat în Africa, a întâlnit în pădure un 
leu rănit la un picior. Androcle i-a scos țeapa din labă şi i-a vindecat rana. Leul s- 
a ataşat de el şi l-a însoţit un timp. Reîntors în ţară, Androcle a fost prins şi 
aruncat să lupte cu fiarele în Circul din Roma. Dar, spre uimirea tuturor, leul din 
arenă l-a recunoscut pe binefăcătorul său şi s-a aşezat cuminte la picioarele lui. 
Impresionat, împăratul l-a grațiat pe sclav şi i-a dăruit şi leul, care l-a însoţit tot 
restul vieţii. De atunci, leul lui Androcle a devenit simbolul recunoştinţei. 


Pe această temă, scriitorul Bernard Shaw (71950) a scris o comedie care poartă 

titlul „Androcle şi leul” şi care se încheie cu vorbele acestuia către leul salvator: 

„Cât timp vom fi împreună, nu va exista cuşcă pentru tine, nici sclavie pentru 
. » 

mine”. 


&&& 


Psalmistul David ne învaţă să mulţumim pururea lui Dumnezeu: „Binecuvântează, 
suflete al meu, pe Domnul şi nu uita toate răsplătirile Lui” ( Ps. 102, 2). Lui 
Dumnezeu Îi datorăm cinste supremă şi adoraţie, fiindcă EI este autorul tuturor 
bunurilor noastre. 


Sunt multe podoabe care pot înfrumuseţa un suflet creştin. Dar, în cununa vieţii 
creştine, recunoştinţa, ocupă un loc deosebit. Ea este mărturia credinţei, a nădejdii 
şi a dragostei. E dovada unei adevărate vieţi trăite după voia lui Dumnezeu. 


Sfântul Siluan Atonitul spune: „Cel ce face voia lui Dumnezeu e mulțumit de toate 
pentru că harul Domnului îl face bucuros. Dar, cel ce e nemulțumit de soarta lui, 
care se plânge de boala lui sau de cel ce l-a supărat, acela să înţeleagă bine că se 
află într-un duh de mândrie care i-a luat recunoştinţa faţă de Dumnezeu”. 


Istoricul grec Polybios, vorbind despre omul nerecunoscător, spune: „E destul să 
numeşti pe cineva nerecunoscător şi ai spus despre el destule rele”. Adevărat este! 
Lipsa de recunoştinţă este păcat, pentru că se opune iubirii şi dreptăţii. 


Se spune că, odată, Dumnezeu a chemat la sfat toate virtuțile. Şi toate s-au grăbit 
să răspundă la chemarea dumnezeiască. Intrând în adunarea lor, Dumnezeu a 
observat că toate virtuțile vorbeau între ele, fiind binevoitoare şi dispuse una faţă 
de alta, numai două stăteau supărate, una într-un colţ şi alta într-un alt colţ, 
uitându-se rău. 





Atunci, Dumnezeu le întreabă cum se numesc şi ele răspund că una este 
Binefacerea şi alta este Recunoştinţa. Apoi, Dumnezeu le-a întrebat de ce nu 
vorbesc una cu alta, iar ele au răspuns: „Pentru că nu ne cunoaştem”. Este 
adevărat! Recunoştinţa şi Binefacerea se întâlnesc rar. Din cauza aceasta a şi apărut 
demult zicala: „Fă bine şi aşteaptă rău”. 


Când avem nevoie de ajutorul cuiva, îl rugăm insistent să ne ajute. Când suntem 
bolnavi sau avem pe cineva bolnav, ne rugăm îndelung. Când avem vreun necaz, 
vreun examen sau altă încercare grea, postim şi dăm slujbe la sfânta biserică. Dar, 
după ce am trecut cu bine obstacolul sau ni s-a împlinit dorinţa, rareori aducem 
mulțumire Bunului Dumnezeu sau semenului pentru sprijinul primit. 


Cum trebuie să mulţumim lui Dumnezeu? In toate zilele şi în fiecare ceas şi clipă, 
să zicem în casă, la biserică, pe cale şi oriunde, această scurtă rugăciune: „Slavă lui 
Dumnezeu pentru toate!”. 


Dacă nu ni se împlineşte cererea, noi să-l mulţumim Mântuitorului pentru tot ce 
ne-a dat în viaţă, pentru sănătate, pentru minte, pentru cei doi ochi, pentru pâinea 
zilnică, pentru serviciu, pentru copii, pentru nepoți, pentru preoţii care ne 
păstoresc, pentru Sfânta Cruce cu care biruim pe diavoli şi mai ales, pentru 
Evanghelie sau învăţătura cea dumnezeiască şi pentru că suntem fii ai Bisericii 
Ortodoxe. 


Oare câţi, alături de noi, sunt orfani, bolnavi fără leac, flămânzi, amăgiţi de secte şi 
robiţi de patimi, iar noi avem de toate şi nu mulţumim cât trebuie! 


„Să nu fii nerecunoscător faţă de purtarea de grijă a lui Dumnezeu - spune Sfântul 
Isaac Sirul - căci nu tu eşti cel ce biruieşte... Dar mulţi, uitând de harul acesta, în 
loc de-a mulțumi neîncetat lui Dumnezeu cu gura lor, au căzut în mândrie şi în 
trufie”. 


Lui Dumnezeu Îi datorăm recunoştinţă, că zice apostolul: „Ce ai tu pe care să nu-l 
fi primit? lar dacă l-ai primit, de ce te făleşti, ca şi cum nu l-ai fi primit?” (| Cor. 4, 
7). 


SR o 2 


Un vapor se opri odată pe țărmul Africii. Un marinar fu trimis să caute lemne în 
împrejurimi. Marinarul, deodată, se văzu în faţa unei leoaice, care, însă, nu l-a 
atacat, ci s-a aşezat la picioarele lui şi privea spre vârful unui arbore, ca şi cum ar 
cere ajutor marinarului. 





Acesta, privind şi el în aceeaşi direcție, văzu cu mirare că un pavian ţinea în braţe 
doi pui de leu, răpiți de la leoaică. Marinarul a tăiat arborele cu securea, ceea ce 
făcu să cadă pomul la pământ. Leoaica sfâşie pavianul într-o clipă. Marinarul s-a 
temut că şi el va fi sfârtecat, dar, în loc de aceasta, leoaica a lins mâinile mari- 
narului, în semn de mulțumire şi-a luat puii şi s-a dus. 


Tot aşa, noi creştinii suntem chemaţi ca, în fapte şi în vorbe, să manifestăm virtutea 
recunoştinţei faţă de semenii care ne-au ajutat, într-un fel sau altul, cu un sfat bun 
când ne-am aflat în situaţii grele, cu un sprijin material când am fost în lipsă, cu un 
cuvânt de mângâiere când am fost copleşiţi de durere şi amărăciune. 


SR 5 e 


Esop, în Fabulele sale, ne dă o minunată lecţie de recunoştinţă, pe care trebuie să 
0 avem cu privire la binefăcătorii noştri. Se spune că o furnică însetată, venind la 
izvor, a fost luată de curent şi era cât pe-aci să se înece. O porumbiţă, văzând 
aceasta, rupse o rămurică dintr-un pom şi-o aruncă în apa izvorului. Furnica, 
suindu-se pe ea şi-a salvat viaţa. 


Intre timp, un pădurar s-a apropiat cu armele sale potrivite ca să prindă 
porumbiţa. Furnica, îndată ce-l zări, muşcă piciorul vânătorului. Acesta, tresărind 


de durere, a aruncat jos uneltele sale şi astfel făcu să zboare îndată porumbiţa. 


Din această fabulă învăţăm că trebuie să arătăm recunoştinţă binefăcătorilor noştri, 
începând cu Hristos, Mântuitorul nostru, care ne-a făcut cel mai mare bine, ne-a 
tămăduit pe toți de o boală grea, de „lepra păcatului”. Aceasta ne îndatorează să 
fim recunoscători singurului nostru Vindecător şi să cădem, fără amânare, la 
picioarele Lui. 


Iubiţii mei, recunoştinţa creşte şi odrăsleşte în sufletele alese, în inimile iubitoare, 
care nu se semeţesc, ci vibrează la suferinţa celor din jur. Ea este, în primul rând, 
un act de dreptate făcută lui Dumnezeu, recunoscându-L ca Tată creator, Fiu 
mântuitor, Duh sfințitor, izvor a toată existenţa şi prieten credincios al fiecăruia 
dintre noi. 


Recunoştinţa este, în al doilea rând, o îndatorire morală faţă de semenii noştri, faţă 
de părinţii care ne-au născut şi ne-au crescut, faţă de educatorii care ne-au învăţat 
şi ne-au îndrumat, faţă de cei ce au grijă de binele obştesc şi faţă de toţi cei ce ne 
fac bine, sub orice formă. 





Recunoştinţa are o mare valoare spirituală, pentru că ea înnobilează pe cel ce o 
practică, îi dă mulţumire şi linişte sufletească şi totodată, îi aduce nume bun în 
viaţa socială. 


De aceea, se cuvine să fim mulţumitori lui Dumnezeu pentru tot ce ne-a dat şi să 
fim recunoscători tuturor binefăcătorilor noştri, fiindcă astfel împlinim voia Tatălui 
ceresc şi ne facem vrednici de noi binefaceri din partea lui Dumnezeu şi a 
oamenilor. 


Convinşi că celui recunoscător i se înmulțeşte darul, să cultivăm mereu virtutea 
recunoştinţei, după îndemnul Sfântului apostol Pavel care zice: „In toate, aduceţi 
mulţumire” (| Tes. 5, 18). Amin. 





IPS Antonie Plămădeală - Duminica a XXIX-a după Rusalii - Porunca 
recunoştinţei, o încercare de tipologie a nerecunoştinţei 


ANTONIE 


PLĂMĂDEALĂ 


Ț 


Cuvânt rostit în catedrala din Sibiu, în anul 1985. 


Mântuitorul venea din nordul Țării Sfinte, coborând spre Ierusalim. Trecând 
printr-un sat, L-au întâmpinat zece bărbaţi leproşi. Lepra era pe vremea aceea boala 
secolului, boală incurabilă căreia doctorii nu-i găsiseră nici un leac. De altfel nici 
astăzi nu e printre bolile vindecabile. Lepra devorează trupul, îl macină, îl 
putrezeşte încetul cu încetul. Dar pe lângă că e o boală foarte grea, e şi 
molipsitoare. De aceea era obiceiul în Răsărit, iar în lerusalim era legiferat, ca 
leproşii să fie scoşi afară din cetate. Pentru dânşii nu existau spitale. Trebuia să 
locuiască în locuri izolate, părăsite, în morminte goale, în peşteri, în văi ascunse, 
unde nu pătrundea nimeni, ca să nu vină în atingere cu cineva. Orice atingere de ei 
însemna molipsire şi intrarea imediată în aceeaşi soartă blestemată. 


Leproşii nu puteau locui decât împreună cu alți leproşi. Se alcătuiau mici colonii şi 
acolo li se aducea hrană din mila părinților, din mila rudelor, din mila oamenilor cu 
inima bună, în vase care nu se mai dădeau îndărăt şi care nu se dădeau în mână, ci 
erau lăsate departe, de unde leproşii veneau să le ia. Erau ajutaţi să trăiască până 
când boala îi devora cu totul. Când nu mai aveau mâncare, plecau să cerşească, 
intrau şi în sate, dar trebuiau să stea la distanţă şi să ceară. Se găseau întotdeauna 
inimi bune, compătimitoare, milostive. Era SIDA epocii aceleia, tot aşa cum SIDA 
devorează inapelabil în vremea noastră, fiind tot atât de molipsitoare şi ucigătoare. 





Un grup de zece leproşi, aflați probabil în căutare de hrană în satul prin care trecea 
Mântuitorul, şi care auziseră despre El că era făcător de minuni, de departe 
strigând, L-au rugat: „lisuse, învăţătorule, miluieşte-ne“ (Luca 17, 13). Vor fi 
adăugat: Am auzit că poţi multe. încercă şi cu noi ceva! 


E interesant că de data aceasta Mântuitorul, n-a mai procedat aşa cum proceda de 
obicei cu orbii, sau cu paraliticii, care cu altfel de bolnavi trupeşte. De obicei 
întreba: „Crezi că pot eu face aceasta?" Pe leproşi nu i-a mai întrebat nimic. Mila 
Lui a fost imediată. N-a mai condiţionat-o de nimic. Le-a spus doar atât: „Mergeţi 
şi vă arătaţi preoţilor”. 


De ce trebuiau să se arate preoţilor? Fra scris în Lege că, dacă, printr-o minune, 
un lepros s-ar fi vindecat, el trebuia să capete un certificat de vindecare pe care nu 
puteau să-l elibereze decât preoţii. Numai cu un astfel de certificat, care se dădea 
după o prealabilă cercetare, care putea fi un control foarte riguros, numai după 
aceea aveau dreptul să se întoarcă din nou la casele lor, printre oameni. De altfel şi 
constatarea bolii se făcea prin preoţi. Ei decideau, după mai multe controale, dacă 
era lepră şi dacă se impunea izolare de societate. Hotărârea pe care o luau era ca o 
condamnare la moarte. De aceea tot numai ei puteau s-o anuleze. 


Mântuitorul le-a spus, aşadar, acestor zece să se ducă şi să se arate preoţilor, spre a 
le certifica vindecarea. Leproşii n-au mai spus nimic. Au făcut stânga-mprejur şi au 
plecat. Au crezut în decizia Lui. Şi pe drum s-au vindecat. Nouă dintre ei, văzându- 
se vindecaţi, nerăbdători să li se confirme sănătatea, s-au dus să arate preoților că 
aveau corpurile curate. Puteau obţine certificate pe loc. 


Unul dintre ei însă s-a întors. S-a gândit că e mai bine mai întâi să mulțumească 
Celui care l-a vindecat. Când l-a văzut, Mântuitorul a rostit memorabilele cuvinte: 
„Dar ceilalți nouă unde sunt? Nu s-a aflat să vină să dea slavă lui Dumnezeu decât 
numai străinul acesta?" I-a zis străin, pentru că nu era iudeu. Era samarinean. De 
alt neam şi de altă lege. Samarinenii erau consideraţi de evrei străini, fund 
amestecați cu sirieni. 


Cum samarineanul căzuse recunoscător la picioarele lui lisus, Acesta i-a zis doar 
atât: „Scoală-te şi du-te. Credinţa ta te-a mântuit". Era un om deosebit, dacă a 
găsit el cu cale să se întoarcă şi să mulţumească pentru binele care i se făcuse. Am 
putea sa tâlcuim vindecarea celorlalţi ca pe o faptă săvârşită de Mântuitorul pentru 
noi cei de azi, pentru ca întâmplarea să ajungă până la noi şi Mântuitorul să ne dea 
o învăţătură despre una din rarele, dar şi din marile virtuţi omeneşti, şi anume 
despre virtutea recunoştinţei., 





Se spune în popor, în vorbirea de toate zilele: „Recunoştinţa - floare rară!“ - deşi n- 
ar trebui să fie tocmai rară. Ar trebui să fie, dimpotrivă, foarte deasă. Să se 
găsească peste tot, pentru că recunoştinţa ar trebui să fie cel mai firesc sentiment în 
inimile tuturor ale celor care, într-un fel sau altul, primesc de la Dumnezeu sau de 
la oameni, de la oricine, un bine, un dar, o vindecare, o atenţie. Se vede că totuşi nu 
se află pe toate drumurile, de vreme ce poporul a ajuns la constatarea că e floare 
rară! Dezolantă constatare despre fratele om! 


Dar nerecunoştinţa se întoarce întotdeauna împotriva nerecunoscătorului: Un fost 
slujitor de casă boierească de odinioară, retras acum la casa lui din motive de 
nerecunoştință faţă de serviciile lui, zăcea de multă vreme la pat. Cei pe care îi 
slujise muriseră înaintea lui. Mai rămăsese din familie o fată, dar era mândră şi 
distantă, mai ales de când devenise singura moştenitoare a proprietăţilor 
părinteşti. El o crescuse de mică şi părinţii o juraseră să aibă grijă de dânsul 
până la moarte. Ea însă nici n-a mai voit să ştie de el. L-a trimis la casa lui 
sărăcăcioasă unde îl îngrijea o fiică infirmă. Nu-l vizita, nu-i trimitea nici un 
ajutor. 


După câtăva vreme, domniţa de la conac se trezi îa uşă cu fata fostului slujitor: 
Tata vă roagă să treceţi pe la dânsul. Ar veni el, dar nu poate. E bolnav la pat şi 
eu îl îngrijesc. Spune că are cu dumneavoastră o vorbă importantă. 


- Să mă lase în pace, răbufni domniţa îngâmfată, l-am dat ce i se cuvenea. 
Nu se mai Satură să ceară! 


- Nu cred că vrea să ceară ceva. Spune că e mai important, îndrăzni fata 
$-0 convingă, cu mare Sfiiciune în glas. 


- N-are ce să fie important. Asta e. Știu eu. Mereu crede că n-a fost plătit 
îndestul! 


Fata s-a întors şi i-a spus bătrânului ei tată, mai pe ocolite, că domniţa e foarte 
ocupată şi că, deocamdată, nu poate veni. 


Peste câteva zile a trimis-o din nou pe fată, şi aşa de mai multe ori. Într-o zi, 
simțindu-se rău, S-a temut că va muri, şi atunci i-a Scris domniţei o scrisoare, pe 
care fata i-o duse în fugă. O ruga să vină degrabă să-l vadă, pentru că are să-i- 
transmită un secret de familie. „Fiind servitorul de încredere al părinţilor dv. şi 
ştiind cât v-am iubit, ca un părinte, aceştia mi-au încredinţat o taină pe care mi- 
au poruncit Să v-o dezvălui numai personal, când veți. fi împlinit 20 de ani, ca să 





ştiţi să vă folosiţi cu maturitate de această taină, l-aţi împlinit de curând. De 
aceea v-am tot chemat mereu. Mi-au spus că au ascuns o casetă plină cu 
diamante şi cu obiecte din aur, într-un loc greu de descoperit, pe care numai mie 
mi l-au arătat. Aş vrea să vă dezvălui taina acestui loc, pentru ca să intraţi în 
posesia comorii.” 


Citind scrisoarea şi aflând despre ce era vorba, de data aceasta domniţa se grăbi 
să alerge la el. Luă caii cei mai buni şi dădu poruncă vizitiilor s-o ducă fulger la 
casa slujitorului. 1 se făcu pe voie. Dar când ajunse, constată că era prea târziu. 
Omul murise. Aşadar, pentru interesul ei o chema mereu, iar ea se purtase cu 
dânsul fără omenie. Nu-i trebuiau banii ei. Dacă asta ar fi urmărit, şi-ar fi putut 
lua singur bogăţiile din casetă şi n-ar fi ştiut nimeni, căci numai el cunoştea 
taina. O cuprinseră amare păreri de rău. Dar acum toate părerile de rău erau 
inutile. Se întoarse la conac, dărâmă pereţii caselor, zgândări grădinile, căutând 
comoara, dar n-o mai găsi niciodată. Îngâmfarea şi nerecunoştinţa se întoarseră 
împotriva ei. 


Întâmplarea cu leproşii nu pune probleme de interpretare. Unul din cei zece s-a 
dovedit recunoscător; nouă dintre ei au uitat de îndată binele care li se făcuse, şi au 
plecat fără să se gândească la recunoştinţă. Folosindu-ne judecata limpede, e 
evident că noi vom fi de partea celui care s-a întors şi că îi vom dezaproba pe cei 
care nu s-au întors să mulțumească. 


Dar întâmplarea ne dă totuşi prilejul să ne întrebăm dacă şi în practică, în viaţa de 
toate zilele, în viaţa noastră, suntem dintre cei nouă sau ca acela unu? Cred că e 
cazul ca fiecare din noi, în forul său interior, acolo unde se judecă drept, nefăţarnic 
şi nemincinos, dacă forul nu e pervertit, să-şi pună acum această întrebare, şi să-şi 
facă în taină, cu luciditate, cu sinceritate şi cu onestitate acest examen personal. 


Vă las să vă răspundeţi fiecare, şi odată cu Dv. să-mi răspund şi eu. Încercând să ne 
răspundem, să stăm şi să recapitulăm împre- jurări de viaţă în care am fost în 
situaţii asemănătoare. Nu leproşi, dar în mari nevoi, când ne-a ajutat cineva. Oare 
nu ni s-a întâmplat să ni se facă un bine pe care l-am cerut cu insistenţă, fie de la 
Dumnezeu, fie de la oameni? Ne-am rugat stăruitor să ni se facă acel bine. Şi ni s-a 
făcut. Şi ce s-a întâmplat îndată după aceea? Oare nu s-a întâmplat că am uitat şi 
Noi, ca şi cei nouă, să mergem să mulţumim sau să ne arătăm cumva recunoştinţa? 


Imi vine acum în gând o metaforă românească, şi n-ar fi exclus să-şi aibă originea 
în Evanghelia celor zece leproşi. Există în vorbirea obişnuită, populară, un cuvânt 





greu, un cuvânt, aş zice, urât, un cuvânt care ar trebui scos din vocabular, dar pe 
care totuşi mulţi îl întrebuinţează când îi copleşeşte indignarea. Se spune despre un 
om rău, despre un om în care nu poţi avea încredere, despre unul care în mod sigur 
îți va înşela încrederea şi te va trăda: „E o lepră!" E ca şi cum s-ar zice: E dintre cei 
nouă! Dintre cei cărora dacă le vei face un bine, în mod sigur nu-ţi vor fi 
recunoscători. 


Recunoştinţa e obligatorie. Nerecunoscătorul nu are simţul valorilor, nici al echi- 
tăţii, nici al bunătăţii. E doar primeşte, dar nu întoarce niciodată. În adânc, el nu 
preţuieşte binele pe care l-a primit. Profită de el ca un hoţ, ca de ceva găsit pe 
drum, nu ca de darul unei inimi bune, a altuia. EI nu ştie nici de bine, nici de răs- 
plata binelui. Nu ştie de mulţumesc. E un egoist lipsit de cea mai elementară 
sensibilitate şi omenie. 


Dacă am încerca o tipologie a nerecunoscătorilor şi a nerecunoştinţei, am pune pe 
prima treaptă pe aceştia cărora li se face bine şi uită. Dar oare uită cu adevărat? Nu. 
Nu uită niciodată. Memorie au. Doar se prefac că uită. E comod să uite, fiindcă nu 
vor să fie recunoscători. Şi e cu atât mai ciudat, cu cât recunoştinţa nu cere 
sacrificii materiale. Nici Dumnezeu, nici oamenii nu sunt pretenţioşi. Adesea sunt 
mulțumiți cu un singur cuvânt. Cuvântul le confirmă calitatea actului pe care l-au 
făcut. 


Un singur cuvânt de mulţumire încurajează spre alte fapte bune, caritabile. EI 
confirmă şi faptul că ai dat unde trebuie să dai, unde era nevoie. 


Englezii au o vorbă în legătură cu aceasta: când li se mulţumeşte pentru un bine pe 
care l-au făcut, ei spun: „Nu e cazul să-mi mulțumeşti" sau „Uită”. Dar dacă nu-i 
mulțumeşti, sau dacă uiţi înainte de a ţi-o spune, el, îşi aduce.el aminte şi, a doua 
oară, nu te vei mai întâlni cu binele lui. Dacă îi mulţumeșşti, el e foarte delicat şi nu 
vrea să te oblige mai mult decât atât. A făcut binele, a trecut. 


Tradiţia creştină a avut în mare cinste, întotdeauna, recunoştinţa, şi a blamat aspru 
nerecunoştinţa. 


„Socotesc lipsa de recunoştinţă - spunea Sfântul Grigore Taumaturgul - ca un lucru 
foarte urât. Acela care nu ţine minte binele făcut lui, şi nu arată recunoştinţă, 


săvârşeşte o greşeală de neiertat" (Discurs către Origen, [l1). 


Acelaşi Sfânt Părinte recomanda recunoştinţa şi pentru bunurile spirituale pe care 





le primim, nu numai pentru cele materiale: „Stă în firea lucrurilor ca oamenii 
superiori, care au adunat în cuget o adevărată comoară, să răsplătească pe bine- 
făcătorii lor pe măsura puterii şi binefacerilor primite". 


O vorbă românească zice: „Fă binele şi aruncă-l în mare, şi te vei întâlni cu el”. 
Răsplata vine de la Dumnezeu. Nimic nu s-a făcut în van. De la Dumnezeu trebuie 
aşteptată, nu de la cel căruia i-ai făcut binele. De la acela un cuvânt e de-ajuns. 
Aceasta ar fi prima categorie, într-o tipologie a nerecunoscătorilor, a celor care uită 
sau, cum e mai adevărat, se prefac că uită. 


Există şi o a doua categorie. Ajunge omul la necaz. Fie că are nişte examene grele, 
fie că are un proces greu, fie că a ajuns cumva la închisoare, fie că are de făcut 
undeva un demers care pare fără şanse de succes, ajunge la o greutate, la un necaz, 
are de plătit nişte datorii, şi atunci face în conştiinţa lui un vot. 


Care din noi n-a făcut aşa? Spune: „Doamne, dacă-mi reuşeşte, dacă scap, am să 
fac cutare şi. cutare lucru!“ E gata să promită marea cu sarea. Şi în momentul când 
promite, e aproape sigur că va şi îndeplini. 


Şi iată că i s-a îndeplinit cererea. Îşi mai aduce aminte? Foarte rar. Câţi dintre aceia 
care fac un astfel de vot, o astfel de promisiune, un astfel de jurământ aş zice, câţi 
dintre aceştia îşi mai aduc aminte şi îndeplinesc ceea ce au promis? Prea puţini. Cei 
mai mulţi devin sperjuri. Devin călcători de jurământ. Încep să se liniştească întru 
conştiinţa lor şi să zică: La urma urmei mi-a reuşit cutare lucru, fiindcă mi s-a 
cuvenit; mi-a reuşit angajarea în cutare loc, pentru că am fost cel mai bun; am 
câştigat concursul pentru că i-am întrecut pe toți, etc. Poate că e chiar aşa. Dar pe 
toate acestea le-a ştiut dinainte. De ce nu s-a bizuit numai pe ele? De ce a făcut-o 
promisiune de conştiinţă? lar dacă a făcut-o, de ce n-o ţine? 


lată de ce unii ca aceştia devin sperjuri, chiar dacă nu-i ştie nimeni. Îi ştie 
conştiinţa lor. Şi ea îi va judeca, mai devreme sau mai târziu. Şi se mai miră după 
aceea că, la o nouă cerere, şi la o nouă promisiune de acest fel - fiindcă ocazii de 
acestea, de a cere ajutorul lui Dumnezeu, se ivesc mereu - nu le mai reuşeşte ceea 
ce întreprind! E pentru că n-au fost recunoscători. 


Există şi o a treia categorie în această tipologie a nerecunoştinţei. E vorba de cei 
care nu numai că nu au recunoştinţă, dar pe care chiar îi deranjează faptul de a şti 
că cineva le-a făcut un bine şi, în loc să fie mulțumitori pentru binele care li s-a 
făcut, devin aproape duşmanii celor care le-au făcut bine. 





Îmi spunea cineva: Ştii, mi-am pierdut trei prieteni. Cum? Le-am împrumutat câte 
o mie de lei! Şi cum ţi i-ai pierdut? De atunci nu i-am mai văzut. Până atunci mai 
veneau, mai dădeau câte un telefon, mă mai felicitam la o sărbătoare. De atunci, nu 
i-am mai văzut şi nu i-am mai auzit. De atunci mă ocolesc pur şi simplu! 


Poporul mai cunoaşte şi alte categorii de nerecunoscători. Cine n-a auzit de 
„şarpele încălzit la sân“? Expresia e atât de obişnuită, încât mulți, deşi ştiu ce 
înseamnă, i-au uitat originea. Ea descrie tot un tip de nerecunoscător, anume acela 
căruia tu i-ai făcut bine, iar el îți răsplăteşte binele cu răul. O şi mai abjectă 
categorie de nerecunoscător. Cum l-a găsit poporul! Şi cum l-a identificat cu reptila 
cea mai vicleană, care te muşcă pe ascuns, şi te muşcă chiar şi atunci când îi faci 
binele, pentru că n-are rațiune, cum n-are nici cel care răsplăteşte binele cu răul. 
Acela e căzut în rândul reptilelor celor necuvântătoare. 


Se zice că cineva a găsit pe câmp un şarpe aproape mort. L-a văzut rece de tot şi s- 
a gândit să-l pună în sân pentru ca, încălzindu-se, să-şi revină la viaţă. Aşa a şi 
făcut. Şarpele şi-a revenit încetul cu încetul, a început să mişte, şi omul s-a bucurat 
că a făcut o faptă bună. Dar, în clipa următoare, a simţit o mușcătură înțepătoare şi 
abia atunci a avut timpul să se scuture de şarpe şi să zică: „lată cum şi-a arătat 
recunoştinta.“ACăzu mort. în urma lui a rămas zicala: A încălzit şarpele la sân! 


Nerecunoscătorul e ca şarpele încălzit la sân. Un întreit răufăcător: nu răspunde cu 
recunoştinţă pentru binele primit; nu face bine în schimbul binelui primit; face rău, 
în schimbul binelui primit. Ba, uneori, nerecunoscătorul uman e chiar mai rău 
decât şarpele şi decât alte necuvântătoare. Căci sunt şi şerpi, în chip neaşteptat, 
buni. 


A 


Am văzut de curând la „Faptul divers", într-un ziar, fotografiat un şarpe boa care s- 
a împrietenit cu un copil, lângă care doarme şi pe care îl ocroteşte. Şi cine nu ştie 
de câinii prietenoşi. De altfel de la aceste sentimente a rămas expresia de câine 
credincios! Nerecunoscătorul cade mai prejos şi decât aceştia. 


Tot în categoria nerecunoscătorilor a aşezat poporul şi pe cei care, tot cu o 
metaforă, îi numeşte „cozi de topor". Vorba e folosită adesea. Mulţi nu ştiu însă de 
unde vine. 


Se zice că era un om care, în preajma iernii, se trezi fără lemne de foc. Avea 
nevoie şi de ceva lemne de construcţie. Alergă în pădure, dar acolo constată că 
toţi copacii aveau crengile sus de tot, şi nu putu apuca nici măcar una S-0 rupă. 
Era pe când copacii înțelegeau de vorba omenească. Omul nostru ştia acest 





lucru şi se rugă de mai mulţi copaci să-şi lase crengile în jos, să-şi facă şi el o 
sarcină de crengi, să-şi împlinească nevoile. Dar, ca şi cum s-ar fi vorbit între 
dânşii, copacii nu-i arătau nici o bunăvoință, ţinându-şi toţi crengile ridicate, 
parcă dimpotrivă, apărându-le. 


Unuia singur i s-a făcut milă şi, aplecându-şi câteva ramuri, l-a chemat - „Vino. 
Mi-e milă de tine!“ Omul a prins ramurile, a început să le despoaie de crengi, iar 
la urmă, rupând una mai grosuţă, a auzit zicând: Pe mine ciopleşte-mă frumos, 
fă-ţi la fierar un topor ascuţit şi fă-mă coadă de topor. Și vino cu toporul în 
pădure şi taie câţi copaci vrei. Nu te vei mai ruga de nimeni. Omul făcu aşa. Și 
se întoarse în pădure. 


Încearcă-mă în copacul acesta, îi zise coada. Şi omul o încercă. Toporul, mânuit 
bine din coadă, tăia de minune. În curând copacul fu gata să cadă. Înainte de a 
cădea, omul şi coada de topor îl auziră din nou: „Să fii blestemat, îi zise omului, 
că ai încălcat legea recunoştinţei. Mie mi-a fost milă de tine, iar tu, drept 
răsplată, m-ai tăiat, şi încă pe mine cel dintâi. Asta ţi-e recunoştinţa? De m-ai fi 
lăsat, fi-aş fi dat în toate toamnele din crengile mele!“ „Iar tu, îi zise cozii de 
topor, să fii blestemată în vecii vecilor, şi numele să-ţi fie de ocară în toată 
lumea, că te-ai întors împotriva mea şi a pădurii din care te tragi, făcându-te 
unealta acestui nerecunoscător. Și numele tău de ocară să-l poarte şi omul care 
va face ca tine. 


De atunci şi până azi, cu acest nume de ocară au rămas printre oameni toţi 
trădătorii, nerecunoscătorii, cei care şi-au pierdut omenia. 


Dacă primii uită, dacă cei de-al doilea răstălmăcesc binele ce li s-a făcut, sau nu-l 
recunosc, punându-l pe seama puterii lor, ca să nu mai fie recunoscători, cei din 
celelalte categorii pervertesc pur şi simplu raporturile dintre binefacere şi 
recunoştinţă. Dintre aceştia se aleg trădătorii, laşii. Dintre aceştia se aleg cei în care 
nu poţi pune nici un fel de încredere. Pe aceştia mai ales îi cuprinde poporul în 
urâtul cuvânt: „Leprele!" 


Dar mai există şi o altă categorie. Cea a suficienţilor de sine. A celor care cred că 
nu au nevoie de nici un ajutor de la nimeni. Sunt cei care cred că mintea lor e 
suficientă ca să le dezlege toate problemele, cei care cred că au totul bine pus la 
punct şi spun: N-am nevoie de nimeni; trăiesc prin forțele minţii mele, prin puterea 
trupului meu, prin sănătatea mea ş.a.m.d. Aceştia nu ştiu de câte lucruri beneficiază 
totuşi, şi câtor situaţii şi persoane ar trebui să le fie recunoscători şi, în primul rând, 
lui Dumnezeu. 





În primul rând lui Dumnezeu pentru sănătate, pentru vedere, pentru mâini, pentru 
picioare, pentru mers, pentru vorbire, pentru auzire... Corpului nostru, atât de 
complicat şi de fin cum e în alcătuirea lui, nu-i trebuie decât foarte puţin, ca să i se 
altereze nu ştiu ce părticică din sistemul nervos, de pildă, pentru ca dintr-o dată să 
paralizeze. Fiecare se crede puternic până în ziua în care a intervenit un microb, un 
virus aproape invizibil, care-l poate distruge. Şi nu ştie că trebuie să fie mulțumitor 
Celui ce poartă grijă de destinele tuturor, ca să se desfăşoare totul normal, fără nici 
un fel de accidente. Nu ştie cât trebuie să fie de mulțumitor înaintaşilor, părinţilor 
lui, prietenilor care îi susțin moralul şi îl ajută la nevoie! 


Toţi trebuie să fim mulţumitori, pentru multe lucruri pe care le fac alții pentru noi. 
Noi suntem în biserica aceasta, pentru că au făcut-o alţii pentru noi. Dacă n-ar fi 
făcut-o, imaginaţi-vă ce sarcină materială grea ar fi fost pentru noi azi, ca s-o zidim 
noi din nou. Dar ea a fost o sarcină materială grea şi pentru cei care an făcut-o la 
vremea respectivă. Noi suntem beneficiarii. 


Și de câte nu suntem beneficiari! Suntem beneficiari ai jertfei eroilor naţiunii, care 
au luptat pentru independenţă, pentru limbă, pentru neatârnare, pentru continuitate. 
Suntem beneficiarii eroilor credinţei, care au luptat pentru integritatea credinţei 
ortodoxe, care au murit pentru ea, care s-au făcut martiri. Suntem beneficiarii 
eforturilor părinților noştri care ne-au crescut mari cu greutăţi. 


Uităm. De câte ori nu uităm? 


lată, am încercat o scurtă schemă tipologică a nerecunoştinţei. Dacă ne-am face un 
examen serios de conştiinţă, nu se ştie dacă n-am fi nevoiţi să ne încadrăm şi noi în 
vreuna din aceste categorii! Ne-am descoperi astfel printre cei nouă. Şi atunci va 
trebui să auzim şi în urechile noastre întrebarea lui lisus: „Dar cei nouă unde 
sunt?“ 


Poporul, cum spuneam, a observat că floarea recunoştinţei e rară. Turgheniev, 
cunoscutul scriitor din secolul trecut, a imaginat în legătură cu aceasta o mică 
parabolă: Se zice că Dumnezeu a chemat la masă toate virtuțile, şi s-au adunat: 
bunătatea, Simplitatea, adevărul, credinţa, dragostea, speranţa, mila, gene- 
rozitatea, smerenia, modestia. Toate erau pline de bună-cuviinţă. Se cunoşteau şi 
stăteau de vorbă ca bune prietene. Două însă, deşi erau alături, nu vorbeau între 
ele. Deloc. Acestea erau bunăvoința şi recunoştinţa. Le-a întrebat Dumnezeu: 


PP 
. 


Voi de ce tăceţi? „Nu ne cunoaştem. Nu ne-am întâlnit niciodată”. Parabola e 


cu tâlc. Rar se întâlneşte bunăvoința cu recunoştinţa! 





Minuni ca aceasta petrecută cu cei zece leproşi, aşa cum este ea istoristă de 
evanghelişti, deci de martori oculari, s-au putut întâmpla fără îndoială. Se întâmplă 
şi azi unele lucruri ciudate, care ies din ordinea naturală. 


Am citit săptămâna trecută tot la „Faptul divers” dintr-un ziar, că un pitic de la un 
circ din Canada - i se dădea şi numele — care avea 1,30 m, într-o noapte a crescut 
până la 1,85 m. Cine ar putea să ne spună ceva despre un asemenea lucru? A 
crescut într-o noapte cu 50 cm, cu jumătate de metru. Aceasta presupune în corpul 
omenesc nişte re-reglări ce l-au putut duce la forma naturală. Dar aceasta 
însemnează creştere de oase, lungiri de tendoane, înseamnă organe care nu cresc 
subit, ceea ce pune probleme foarte grele. 


Cazul e acum în cercetarea savanților. Nu ştiu ce vor spune savanții, dar lucrul e 
extraordinar. Un proces natural? Cine ştie! O minune? O minune, atâta vreme cât 
nu intră în categoria întâmplărilor de fiecare zi. Şi mai ales când e unică. Şi mai 
ales atâta vreme cât nu i se găsesc explicaţii naturale plauzibile. 


Aşa s-a putut întâmpla şi cu cei 10 leproşi. întâmplarea nu e verosimilă, iată 
comparată chiar cu întâmplări care se petrec şi în vremea noastră. Şi minunea e cu 
atât mai evidentă, cu cât s-a făcut cu zece dintr-o dată. Cu unul, s-ar fi putut crede 
că a fost o întâmplare fericită, o vindecare de la sine. Cu zece, intervenţia 
miraculoasă e în afară de orice îndoială. 


Recunoştinţa ar trebui să fie în mod natural exerciţiul sufletului mare, al sufletului 
generos. Tradiţia bisericească ne spune că o au până şi animalele. 


Se povesteşte, de pildă, despre Sfântul Gherasim de la Iordan că, la un moment 
dat, a venit la el un leu şchiopătând. Sfântul s-a apropiat de el şi i-a scos un spin 
foarte mare din picior. Drept urmare, leul a rămas pentru totdeauna lângă el, 
slujindu-I. 


Recunoştinţa se exprimă însă nu numai prin facerea de bine celui care ne-a făcut 
nouă un bine, care printr-un cuvânt de mulţumire. Recunoştinţa devine lucrătoare 
când ne transformă - până la măsura de a fi şi noi buni cu alţii, repetând fapta care 
s-a făcut cu noi. 


Voi povesti o întâmplare tot din lumea animalelor, pe care am citit-o tot în ziarele 
noastre. Şi dacă animalele dovedesc o asemenea sensibilitate, cu atât mai mult 
trebuie s-o dovedească oamenii. 





Se arăta că la o şcoală de undeva de prin Bărăgan, jucându-se copiii unei 
grădiniţe pe stradă, au găsit un câine cu un picior rupt. Copiii, bine educați ca să 
aibă grijă de animale şi de suferinţele altora, să fie săritori, să fie generoşi, să se 
poarte frumos, ce şi-au zis? Să-l ducem la dispensarul veterinar. Și l-au dus. 
Doctorul, bucuros de o astfel de faptă a copiilor, a luat câinele, l-a pansat, i-a 
pus piciorul rupt între lopăţele, şi i-a dat drumul. Era un câine vagabond. 


Până aici întâmplarea ne are nimic extraordinar, în afară, desigur, de 
generozitatea copiilor. Ceea ce e într-adevăr uimitor, s-a întâmplat a doua zi. La 
ora 8 dimineaţa, la uşa dispensarului aşepta câinele pansat, cu încă un câine cu 
piciorul rupt, pe care-l adusese la dispensar pentru pansat şi ajutor. 


Nu e o parabolă. E o dovadă că până şi în lumea necuvântătoare sentimentul 
recunoştinţei este prezent. Şi e şi el molipsitor! 


Cu atât mai mult el ar trebui să fie astfel în viaţa noastră, a oamenilor. Să dovedim 
cu smerenie că am înţeles binele, bunăvoința care ni s-a arătat. Numai un suflet 
orgolios, mândru, plin de sine, pervertit, numai acela uită bunăvoința care i s-a 
arătat de către cineva, şi de faptul că trebuie să fie recunoscător. 


Ce facem noi în asemenea cazuri, când nu ni se recunoaşte bunăvoința? Suntem în 
situația de a nu mai repeta bunăvoința. N-o mai repetăm. Zicem: Oameni suntem! 
Trebuia să vină să zică măcar un „Mulţumesc!" Dacă n-a înţeles fapta mea, a doua 
oară nu i-o mai fac. 


S-ar putea ca şi Dumnezeu să gândească aşa. Nu vrea Dumnezeu pentru EI 
mulțumirea, întoarcerea bunăvoinţei. O vrea pentru ca să constate că în noi s-a 
schimbat ceva, că în sufletul nostru s-a transformat ceva, că bunăvoința care am 
primit-o ne-a făcut şi pe noi mai buni. 


Vindecarea celor zece leproşi ne învaţă să ne rugăm. Ne învaţă că Dumnezeu 
ascultă rugăciunea noastră, dar ne mai învață că Dumnezeu ascultă rugăciunea 
noastră. Dar ne mai învaţă şi faptul că din cele trei feluri de rugăciuni, nu trebuie să 
folosim numai unul. 


Există rugăciuni de cerere, când zicem: „Doamne auzi rugăciunea mea, ascultă 
cererea mea, ia aminte la rugăciunea mea!“ Sau „Domnului să ne rugăm”, „la 
Domnul să cerem”. 





Există apoi rugăciuni de laudă: „Binecuvântează suflete al meu pe Domnul”, - 
„Laudă suflete al meu pe Domnul" = „Dimineaţa te voi lăuda" ş.a.m.d. 


Există şi un al treilea fel de rugăciune, de mulţumire: „Mulţumescu-ţi ie, 
Doamne, pentru cutare şi cutare", - „Mulţumesc pentru bunătățile Tale cele 
pământeşti", după-masă ş.a.m.d. 


Dar noi, de obicei, facem numai rugăciuni de cerere. Noi credem că trebuie să-l co- 
municăm lui Dumnezeu numai rugăciuni de cerere. Noi credem că trebuie să-l 
comunicăm lui Dumnezeu numai cele de care avem nevoie. Prin aceasta ne 
înscriem printre cei nouă. Ca să fim asemenea celui unul care s-a întors, trebuie să 
facem şi rugăciuni de slavă lui Dumnezeu pentru tot ce ne dă, trebuie să facem şi 
rugăciuni de muţumire. 


Să-L binecuvântăm pe Dumnezeu, şi să-i binecuvântăm şi pe cei care ne fac bine. 
Ce înseamnă a binecuvânta? A vorbi de bine. A cere harul lui Dumnezeu, fiindcă 
Dumnezeu este Cuvântul. A vorbi de bine înseamnă a chema Cuvântul, Logosul lui 
Dumnezeu, pe Fiul lui Dumnezeu, în viaţa oamenilor. 


Să fum deci şi noi, nu ca cei nouă, ci să fim ca acel unul care s-a întors. Şi să nu fie 


în viața noastră recunoştinţa o floare rară, ci să fie cât mai deasă. Şi aşa, să fim 
siguri că se va reînnoi față de noi şi bunăvoința lui Dumnezeu, şi bunăvoința 
oamenilor, şi harul Domnului va fi cu noi totdeauna, acum şi pururea şi în vecii 
vecilor. 


(Extras din cartea: IPS Antonie Plămădeală - Tâlcuri noi la texte vechi, Editura 
Sophia) 





PS Sebastian - Predică la Duminica a XXIX-a după Rusalii — Iubirea şi 
comuniunea ca împliniri ale credinţei 


Dreptmăritori creştini, este interesant de menţionat încă de la început că, deşi 
Mântuitorul Hristos i-a vindecat pe toţi cei zece leproşi din evanghelia de astăzi, 
totuşi, numai pe unul l-a mântuit. De ce oare această diferenţiere? Ce anume L-a 
determinat pe Domnul că, deşi i-a vindecat pe toţi, să mântuiască doar 


unul? „lisuse, Invăţătorule, fie- Ți milă de noi!”,l-au cerut toţi. „Duceţi-vă şi vă 
arătaţi preoţilor”, le-a răspuns Hristos deopotrivă celor zece. Şi au plecat să se 
arate preoţilor cu toţii, însă, pe drum s-a întâmplat minunea!... 


Prin lucrare dumnezeiască, petele albe de lepră şi rănile sângerânde au dispărut. S- 
au uitat unul la altul miraţi, şi-au privit trupurile, până atunci putrede de lepră, şi s- 
au minunat cu toţii că s-au vindecat. Nouă dintre ei însă au dispărut; doar unul, şi 
acela de neam străin, a găsit de cuviinţă să se întoarcă la Binefăcătorul lor, să dea 
slavă lui Dumnezeu, mulţumindu-l şi arătându-l recunoştinţă, şi astfel răspunsul 
Măntuitorului nu s-a lăsat prea mult aşteptat: „„Scoală-re şi du-te; credinţa ta te-a 
mântuit. * 


Iubiţi credincioşi, ce vrea să ne înveţe evanghelia de astăzi prin disocierea 
aceasta a celor nouă de al zecelea - singurul care a înţeles că nu ajunge doar 
credinţa pentru a se mântui? Toţi au avut credinţă, altfel nu s-ar fi vindecat! 
Numai că nouă dintre ei au considerat că este suficientă aceasta şi, pentru aceea nu 
s-au mai dus nici la preoţi, adică nu le-a mai trebuit nici „Biserică”, şi n-au voit să 
mai audă nici de Binefăcătorul lor. N-au înţeles că trebuie să-l şi mulţumească, să-l 
aducă şi recunoştinţă şi — lucrul cel mai important — să şi intre în comuniune cu El. 
Unul singur a înţeles că este insuficientă credinţa. Acesta s-a întors, a arătat 





recunoştinţă şi „a dat slavă lui Dumnezeu”. Doar despre el ne spune Evanghelia 
că a dat slavă lui Dumnezeu şi, pentru aceasta, Hristos numai lui i-a zis: „Credinţa 
ta te-a mântuit”, vrând să spună că acest fel de credinţă mântuieşte. Ceilalţi nouă 
„s-au izolat”în credinţa lor, căzând în „autosuficienţă”. Au rămas în credinţa lor 
egoistă, individualistă, refuzând comuniunea. lată pentru ce şi disocierea despre 
care vorbim! 


Este motivul pentru care evanghelia de astăzi este cât se poate de actuală, pentru că 
şi în vremurile noastre sunt mulți care consideră că ajunge credinţa, că este 
suficient doar să crezi, şi pentru aceasta nu mai „ajung” la preoţi, nu mai ajung la 
biserică, nu mai caută şi comuniunea cu Binefăcătorul lor, ca să Îi arate mulţumire 
şi recunoştinţă. Sfântul Apostol Iacob, însă, ne atenționează in Epistola sa, zicând: 
;; Credinţa fără fapte este moartă *(lacob 2, 26), pentru că şi diavolii cred (Iacob 2, 
19), dar credinţa lor s-a dovedit a fi insuficientă şi ineficientă. 


Dragii mei, credinţa este bună, căci i-a vindecat pe toţi cei zece leproşi. Ea poate 
aduce sănătate, poate aduce bunăstare în viaţa aceasta, dar, atenţie că în viaţa 
veşnică nu vor mai putea ajuta prea mult nici credinţa, nici nădejdea — ca cele ce nu 
îşi mai au rostul într-o lume în care avem a-L vedea pe Dumnezeu „, faţă către 
Faţă”. Acolo va dăinui doar comuniunea cu El în iubire şi recunoştinţă (1 Cor., 
cap. 13). Hristos a mântuit doar pe acest din urmă lepros, ca să ne arate nouă că 
nu ajunge numai credinţa pentru a ne şi mântui, căci, având doar credinţă, 
riscăm Să rămânem, totuşi, izolaţi, şi să ne pierdem undeva departe de 
Dumnezeu, aşa cum S-au pierdut şi cei nouă astăzi. Numai aceia dintre noi care 
înţeleg să şi intre în comuniune cu El vor dobândi mântuirea. 


Auzim pe mulţi în zilele noastre, spunând:,,Eu am credința mea. Nu am nevoie de 
biserică, de preoţi, de post, de rugăciune, de milostenie etc.”, afirmând astfel că 
este suficientă doar credinţa. Ei bine, pericopa evanghelică de astăzi le arată 
acestora că, prin simpla credinţă , riscă să rămână doar nişte „leproşi vindecaţi” — 
eventual de „„lepra” ateismului; riscă să aibă „succes” doar în lumea aceasta, pentru 
că în viaţa de dincolo nici credinţa şi nici nădejdea nu ne mai pot ajuta. Acolo, 
fiind, tărâmul” dragostei, se pătrunde doar prin comuniune. Credinţa se va 
împlini, nădejdea se va sfârşi, iar ceea ce va rămâne în veci va fi numai 
dragostea şi comuniunea cu Dumnezeu şi cu aproapele. 


La acestea ne invită şi ne cheamă Mântuitorul Hristos astăzi, arătându-ne încă o 
dată că avem nevoie, pentru a ne mântui, şi “e OPEREI şi anume: şi de 
mulțumire, şi de recunoştinţă, şi de comuniune, şi de dragoste faţă de EI şi faţă 
de aproapele. Toate acestea, însă, presupun deopotrivă post, rugăciune, 





milostenie, curăţie trupească şi sufletească - DODI fără de care credinţa 
noastră riscă să rămână moartă, adică o credinţă similară cu a celor nouă leproşi 
„dispăruţi”, sau a diavolilor care, deşi cred şi se înfioară, credinţa lor se arată, 
totuşi, neputincioasă de a-i mai întoarce la comuniunea cu Dumnezeu. 


Mesajul evangheliei de astăzi este, asadar: treceţi peste credinţă! Săriți zăgazurile 
credinței, pentru că este insuficientă! Haideţi să intrăm în comuniune cu 
Dumnezeu! Haideţi să facem şi fapte vrednice de mântuire, pentru că numai 
dragostea şi comuniunea cu El ne va aduce mântuirea sufletelor noastre. 


Astfel, riscăm să rămânem doar cu „daruri” ce ne sunt necesare în viaţa aceasta, 
doar cu daruri trecătoare: cu darul vieţii, ori al sănătăţii, pentru că mântuirea vine 
doar prin iubire şi comuniune cu Dumnezeu şi cu aproapele, iar aceasta presupune 
şi împlinirea poruncilor. Acest fel de viaţă şi acest fel de credință mântuieşte! Spre 
această credinţă, desăvârşită prin fapte,în iubire şi comuniune cu Dumnezeu şi cu 
aproapele nostru să tindem cu toţii, dacă vrem să fim ca cel dintre leproşi care şi-a 
dobândit şi mântuirea, pentru că altfel riscăm să rămânem ca cei care s-au ales doar 
cu vindecarea trupească, pentru ca apoi să se piardă undeva departe de Dumnezeu, 
fără a dobândi şi mântuirea. 





Înaltpreasfinţitul loachim, arhiepiscop al Romanului şi Bacăului - Ucenici în 
arta de a mulțumi 


Odoxologia.ro 


Ascultăm în Duminica a 29-a după Rusalii un fragment evanghelic ce nu pare a 
aduce nimic nou, însă aminteşte un fapt prea adesea uitat de mulţi dintre noi: a 
arăta recunoștință celor care ne-au făcut bine. 


Sfântul apostol şi evanghelist Luca (17, 12-19) relatează despre cum lisus a vin- 
decat zece leproşi, dintre care unul era străin de neam: „Intrând într-un sat, L-au 
întâmpinat zece leproşi, care stăteau departe, și care au ridicat glasul şi au zis: 
Iisuse, Învăţătorule, fie- Ți milă de noi! Şi văzându-i, EI le-a zis: Duceţi-vă şi vă 
arătaţi preoţilor. Dar, pe când ei se duceau, S-au curăţit.” (Luca 17, 12-14) 
Așadar, Hristos Domnul nu le spune că îi va vindeca, ci îi trimite să fie cercetaţi de 
preoţi, singurii care puteau certifica stadiul acestei boli şi care, în urma unei posi- 
bile vindecări, îi puteau lăsa pe cei curățiți să se reîntoarcă în familiile lor. Cei 
zece, mergând spre sinagogă, cu tăblițele a căror inscripţie atârna pe piept aten- 
țonând trecătorii să nu se apropie pentru a nu se molipsi, s-au curăţit în drum spre 
sinagogă pentru credinţa lor în cuvântul lui Hristos. 


Mântuitorul îşi exprimă uimirea că doar străinul, samarineanul, este cel care i 
mulţumeşte că l-a vindecat: „Jar unul dintre ei, văzând că s-a vindecat, s-a întors 
cu glas mare slăvind pe Dumnezeu. Și a căzut cu faţa la pământ la picioarele lui 
Iisus, mulțumindu-l. Şi acela era samarinean. Și răspunzând, lisus a zis: Au nu 
zece s-au curăţit? Dar cei nouă unde sunt? Nu S-a găsit să se întoarcă să dea 





slavă lui Dumnezeu decât numai acesta, care este de alt neam?” (Luca 17, 15- 
18) 


Îl vedem pe samarinean revenind la lisus, simţim spontaneitatea gestului său. Ştim 
că vorbeşte din profunzimea fiinţei sale, din toată inima sa. EI se arată uluit de Cel 
pe care îl are în fața sa, de şansa care 1-a fost oferită. lisus nu îi datora nimic. Gene- 
rozitatea Sa îl bulversează şi nu se poate abţine să nu o spună. Bucuria născută din 
vindecarea bolii sale îl face să mulțumească Marelui Preot, izvorului vindecării 
oricărei boli, Celui care venise între oameni pentru a vindeca rana de moarte a 
umanității. 


La rândul său și lisus se arată uimit, căci cel care străbate drumul înapoi spre a-l 
mulțumi - nu se poate abține să nu sublinieze asta - este un străin. Ceilalți își 
urmează drumul și, poate, mai târziu vor reveni şi ei să mulțumească pentru vin- 
decarea de care au avut parte. Însă, despre asta Evanghelia nu pomeneşte. 


Iubiţi credincioşi, este greu ca citind sau ascultând această pericopă evanghelică să 
nu ne interogăm asupra modului în care noi înşine ne comportăm faţă de Dumne- 
zeu. 


Pentru a-i putea mulțumi cum se cuvine lui Dumnezeu este necesar, în primul rând, 
să fim conştienţi de binefacerile primite şi trebuie să ştim să le apreciem la justa lor 
valoare. 


Putem să numim în cuvinte ceea ce primim în fiecare zi în dar de la Dumnezeu? 
Nu cumva suntem ca orbii, precum aceia care nu remarcă binele de care au parte 
decât atunci când nu mai pot beneficia de el? Darul unei noi zile din viaţa noastră, 
darul credinței, al cunoaşterii lui Hristos, Cuvântul lui Dumnezeu, care ne lumi- 
nează, Euharistia, prin care ne împărtăşim din viaţa lui Hristos cel Înviat, Duhul 
Sfânt care sălășluieşte în noi - iată doar câteva dintre darurile pe care ni le face 
Dumnezeu nouă, fiilor Săi. Pentru toate acestea, când suntem noi atât de recu- 
noscători încât să exclamăm din tot sufletul, spontan și cu entuziasm: „Mulţumesc, 
Doamne!”? 


Noi, discipolii lui Hristos, n-ar trebui să fim „specialişti în mulţumire”? Liturghia 
însăşi este manifestarea mulțumirii. Cuvântul grecesc euharistie înseamnă mulț- 
umire sau recunoștință. Dar de câte ori trăim noi Sfânta Liturghie ca pe expresia 
unei reale ocazii de a mulțumi pentru tot ceea ce ne dăruieşte Dumnezeu, pentru 
ceea ce El dă Bisericii și pentru generozitatea pe care o arată față de întreaga Sa 
Creaţie? 





Pentru a şti să mulţumim şi a putea fi cu adevărat recunoscători este necesar să fim 
convinşi că nimic din toate acestea nu ni se datorează şi nimeni nu este dator să ni 
le ofere. Cel care este convins că i se cuvine totul este incapabil de recunoștință. 
De asemenea, pentru a putea să îi mulțuim lui Dumnezeu trebuie să fim capabili să 
privim lumea şi propria noastră existență prin perspectiva credinţei, cu privirea 
Creatorului Însuși. Când toate sunt percepute din perspectivă divină, totul ajunge 
să fie văzut și trăit cu speranţă. Totul poate deveni astfel o binecuvântare. 


În ceea ce priveşte „arta de a mulţumi”, lisus este pentru noi un model. În seara 
Cinei celei de Taină, când se apropia ceasul pătimirilor Sale, EI a luat pâinea și 
vinul şi, „mulțumind, le-a dat şi au băut din el toţi” (Marcu 14, 23), apoi EI ne-a 
oferit în dar viaţa Sa. De fiecare dată când ne împărtăşim, toată viața noastră și 
viaţa întregii lumi, cu bucuriile şi durerile sale, devine pentru noi motiv de mul- 
țumire. 


Reîntorcându-se la lisus, samarineanul trăiește o aventură la care nu se aștepta: 
„Scoală-te şi du-te - îi spune Mântuitorul - credinţa ta te-a mântuit. ” (Luca 17, 
19). Şi ceilalți nouă au fost vindecaţi, dar nu au fost mântuiţi! Nu au fost mântuiţi, 
căci vindecarea lor nu le-a deschis ochii, nu a trezit în ei credinţa în Hristos, nu i-a 
întors către EI. 


Există mântuire atunci când Mântuitorul se întâlneşte cu cel mântuit/vindecat. 
Mântuirea nu poate fi acordată fără consimțământul celui care are nevoie de ea. 
Nimeni nu este mântuit cu forța! Mântuirea este un dar, care, însă, trebuie primit. 
Ceea ce îl salvează pe samarinean este elanul său față de Hristos, este mulțumirea 
spotană pe care I-o aduce. 


Zece leproși s-au întâlnit cu Hristos, însă doar unul singur L-a recunoscut şi a 
crezut în El. Zece s-au rugat de Hristos, însă doar unul I-a mulţumit. Noi toţi putem 
fi nu doar între cei care au nevoie de vindecare, ci putem și să facem parte din 
familia celor mântuiţi. 


lubiţii mei, în rezumat, putem extrage din pericopa evanghelică de astăzi patru 
mari învățăminte, patru idei asupra cărora fiecare este dator să mediteze. 


Y Mai întâi, aflăm despre datoria de a fi recunoscători faţă de Dumnezeu. 
Suntem datori să dăm slavă lui Dumnezeu pentru toate binefacerile pe care 
le-a trimis asupra noastră. 





Aceasta ne determină să ne întrebăm dacă rugăciunea de mulţumire ocupă locul pe 
care îl merită în cadrul programului propriu de rugăciune. Aşadar, mai ştim noi 
oare să mulțumim? 


Y Apoi, Evanghelia de astăzi ne atrage atenţia asupra contrastului dintre lipsa 
de recunoştinţă a celor nouă leproşi evrei, din neamul ales, şi gratitudinea 
sinceră exprimată explicit de samarinean, de cel „străin de neam”. 


Aşadar, oare, oamenii care nu au credința dreaptă nu sunt uneori mai plăcuţi 
Domnului decât noi înşine, pentru că inima lor ştie să aprecieze mai bine darurile 
divine? 


Y Și, nu în ultimul rând, trebuie să medităm la relaţia dintre credinţă şi vin- 
decare, pe care o subliniază Hristos, spunându-i samarineanului recu- 
noscător, care s-a întors să îi mulțumească: „Scoală-te şi du-te; credinţa ta 
te-a mântuit. ” (Luca 17, 19). Avem noi o credinţă atât de puternică încât să 
ne vindece? 


Și, în final, identificăm agonia celui bolnav sau care se află în păcat. Suntem 
noi atât de curaţi, fără nici un fel de boală, fără păcate, încât să nu ne 


asemănăm acelora pe care ni-i pune în faţă pericopa evanghelică a zilei? 
Dacă nu, să ne smerim şi Să spunem şi noi împreună cu aceştia: „„Lisuse, 
Invăţătorule, fie-Ți milă de noi!” (Luca 17, 13) Amin. 





Ips Timotei prahoveanul - Rar întâlnită, recunoştinţa, tot mai necesară 


Timotei prahoveanul, 
episcop-vicar al Arhiepiscopiei Bucureştilor 
15 ian, 2021 


Evanghelia Duminicii a 29-a după Rusalii este plină de învățăminte actuale, așa 
cum sunt toate cuvintele Mântuitorului, dar care de multe ori rămân fără ecou în 
inimi Și fără lucrare în faptele noastre. 


Evanghelia ne vorbeşte despre ultimul drum pe care Mântuitorul l-a făcut către 
cetatea Ierusalimului, unde avea să pătimească. Înconjurat de ucenicii Lui şi de 
mulțime de popor, a scurtat călătoria trecând prin Samaria. Cunoaştem desigur 
despre samarineni, Samaria şi conflictele acestora cu iudeii. 


Trecând prin Samaria, chiar la granița cu ludeea, Mântuitorul a fost întâmpinat de 
mai mulți bărbaţi bolnavi. Evanghelia prezintă numărul de zece. Sufereau de lepră, 
o boală gravă, contagioasă, foarte răspândită în Antichitate. 


În Cartea Leviticului (capitolele 13 și 14), conducătorul poporului ales, profetul 
Moise, vorbea despre reguli clare pentru leproşi, familiile lor şi întreaga comu- 
nitate. Nu aveau voie să se întâlnească cu cineva, nu mai făceau parte din comu- 
nitate, din familie, trăiau în locuri izolate, iar atunci când zăreau un om, erau obli- 
gați să strige „necurat, necurat”. 





In Țara Sfântă, în perioada despre care s-au scris cele pe care le ascultăm în Evan- 
ghelie, erau adeseori văzuți oameni fără mâini, degete, urechi, nas ş.a.m.d. Boala 
era cumplită, mutilând oameni şi fiind nevindecabilă. 


Leprosul era asemănat cu un mort. Familia, rudeniile ori prietenii nu-l mai căutau. 
Într-o astfel de situaţie, Mântuitorul avea să-i întâlnească pe cei zece bolnavi. Ei L- 
au recunoscut şi, înțelegând că EI este singura lor vindecare, L-au strigat de departe 
şi L-au rugat să aibă milă de ei. Mântuitorul a împlinit ceea ce spunea de mult în 
Lege Moise. Ei trebuiau să se arate preoților, nu pentru că numai preoții ar fi putut 
să-i vindece, ci mai ales pentru faptul că puteau constata vindecarea acestora. 
Existau liste în care erau însemnați, iar dacă cineva se vindeca, primea acordul 
preotului de a reintra în comunitate. 


Cei zece s-au dus să se arate preoților, după cum era obiceiul, iar pe drum s-au vin- 
decat. Dintre cei vindecaţi, unul singur s-a întors la Mântuitorul pentru a-l mul- 
țumi. Evanghelistul Luca ne spune că era de alt neam, samarinean. Ceilalţi nouă 
erau iudei. Mântuitorul desigur, mâhnit de situația întâlnită, avea să întrebe: „Au 
nu zece s-au curăţit? Dar cei nouă unde sunt? Nu s-a găsit să se întoarcă să dea 
slavă lui Dumnezeu decât numai acesta, care este de alt neam?” 


Evanghelia acestei duminici este mai mult decât actuală. Impietrirea celor nouă, 
care nu s-au întors să-l mulțumească Domnului, ne caracterizează pe mulți dintre 
Nol. 


Sfântul Chiril al Alexandriei spune într-una dintre omilii că principala datorie 


este de a-I mulțumi lui Dumnezeu, a doua de a multumi părinţilor şi a treia de a 
mulțumi altora. De multe ori, dacă nu întotdeauna, suntem foarte oportunişti. 
Astăzi îi mulțumim celui care ne-a făcut bine, mâine nu-l mai cunoaştem. Dacă 
Mântuitorul S-a întristat atunci, se întristează şi astăzi, întâlnind acelaşi procent al 
nerecunoştinței, sau chiar unul mai scăzut. 


Fără îndoială, cea mai înaltă formă de recunoştinţă este Liturghia trăită şi simțită, 
învățând mereu din tainele ei, mulțumind lui Dumnezeu, după cum se şi cântă la 
strană: Cu vrednicie și cu dreptate este a ne închina Tatălui și Fiului și Sfântului 
Duh. 


Momentul cel mai important al Liturghiei, la epicleză, surprinde treptele acestei 
recunoştinţe: Pe Tine Te lăudăm, pe Tine Te binecuvântăm, Ţie Îţi mulţumim Doa- 
mne şi ne rugăm Ţie, Dumnezeului nostru. Însă cei mai mulţi dintre noi aşezăm pe 
primul loc cererea de orice fel, grăbită, care de multe ori nu ne face bine. Biserica 





ne învaţă că mai întâi trebuie să înălțăm rugăciune de laudă, arătând că suntem 
recunoscători. 


Unul dintre părinţii Bisericii, mare duhovnic care avea discurs foarte direct, spu- 
nea: Cei care nu mulțumesc sunt ca necuvântătoarele. 


Pe lângă recunoştinţa, mulțumirea și lauda care se cuvin lui Dumnezeu, avem 
datoria să mulțumim celor de lângă noi. 


Într-o lume care se gândeşte tot mai puţin la alţii şi tot mai mult la sine, trebuie să 
găsim momentul pentru a fi recunoscători faţă de cei care ne-au făcut bine. Sunt 
mulți oameni care au făcut bine comunităților, societății, familiilor, uneori chiar 
unei ţări sau unui ţinut important, iar noi avem atitudinea ingrată de a rămâne nepă- 
sători faţă de lucrarea lor. 


Ce să mai spunem de faptul că mulţi preoţi au botezat prin sate zeci, sute şi uneori 
mii de copii, dar nu-i mai pomenește nimeni, ori de profesorii care au avut zeci de 
generaţii cărora le-au sădit în minte şi în inimă taine ale ştiinţei şi pe care nu-i mai 
cinstește nimeni, dascăli care sunt duși la mormânt însoţiţi doar de câţiva oameni. 


Amintim şi cazul marilor medici care au făcut intervenții chirurgicale şi au salvat 
viața multor pacienți, dar nu se mai întâlnesc cu recunoştinţa celor pe care i-au 
tratat. Pentru faptul că suntem nerecunoscători, nu mai coboară peste noi bine- 
cuvântarea lui Dumnezeu. 


Părinții Bisericii ne-au învăţat să nu ne comportăm asemenea poporului nere- 
cunoscător, de demult în pustie, care nu-l mulțumea lui Dumnezeu, deşi l-a hrănit 
vreme îndelungată. Suntem neatenţi, îi criticăm pe cei care au peregrinat altădată 
prin pustiu, cârtind, deşi primiseră multe daruri de la Dumnezeu. Atitudinea 
noastră nu diferă de a lor. 


Când mulţumeşti cuiva, faci ca darul tău să sporească. Dacă nu eşti recunoscător 
lui Dumnezeu și aproapelui, altădată s-ar putea să nu mai primeşti nimic. Înţe- 
lepciunea poporului nostru a spus foarte clar: nemulțumitorului i se ia darul, iar din 
cuvintele Sfintei Scripturi şi din înţelepciunea Vechiului Legământ învăţăm cât de 
importantă este această atitudine de a recunoaşte darul altcuiva şi nu de a pune în 
lumină doar propriile noastre daruri. 


Să nu vorbeşti de rău casa în care ai mâncat pâine şi să nu tulburi apa fântânii care 
te-a adăpat, ne învaţă Scriptura. Ce-ar fi dacă într-un pustiu ca cel al Samariei, în 





cetatea Sichem, unde este o singură fântână veche de 3.000 şi mai bine de ani, 
după ce a băut cineva o cană, să tulbure apa fântânii, iar ceilalți călători să nu se 
mai poată înfrupta din acelaşi dar al fântânii patriarhului Iacob? 


Ne întrebăm care este modul în care putem arăta recunoştinţă? În primul rând față 
de Dumnezeu, arătându-l că suntem ființe euharistice, iar această mulțumire ar 
trebui să nu fie manifestată rar, doar în ziua Sfintelor Paşti, sau de Crăciun, ori 
exclusiv atunci când avem nevoie, ci permanent. Un om care Îl iubeşte pe 
Dumnezeu va simţi nevoia să aibă convorbire cu EI în fiecare zi, fie şi una scurtă, 
dacă nu mai avem timpul şi răbdarea necesare să ne rugăm mai mult. Dacă am 
întâlnit vreun om care ne-a făcut bine, ce minunat ar fi ca de ziua lui, sau la un 
moment important, să-i ducem o floare, iar dacă nu putem face gesturi de recu- 
noștință, măcar să nu uităm să-l pomenim în rugăciune. 


De câţiva ani, cunosc o familie de medici, părinți şi copii, care au arătat modelul 
dăruirii ori de câte ori a fost cazul, atunci când li s-a cerut ajutorul de către monahi, 
preoți tineri, străini chiar, au făcut mai mult pentru aceştia decât pentru propria lor 
familie, neacceptând niciodată nimic, nici un fel de recompensă, ci, dimpotrivă, s- 
au arătat atenţi şi binevoitori cu alții. Cum poate Dumnezeu rămâne indiferent la 
astfel de fapte? 


Ce să mai vorbim de cei care fac fapte măreţe şi construiesc case pentru oameni, de 
cei care intervin în momentele dificile ale existenţei unor semeni de-ai noştri. 
Toate acestea, chiar şi atunci când rămân nerecompensate sau nerăsplătite de 
oameni, sunt în primul rând răsplătite de Dumnezeu. 


Părinții Bisericii ne spun un lucru tulburător, adevărat, că binefacerea şi recu- 
noştința nu s-au întâlnit niciodată în această viaţă. Se poate să fie o apreciere aspră, 
dar de cele mai multe ori vedem nemijlocit că așa este. Binefacerea făcută multora 
dintre semenii noștri nu se mai întâlnește cu recunoştinţa lor, aceasta fiind una 
dintre carenţele din ce în ce mai evidente ale societăţii contemporane, nu doar la 
noi, ci în lumea întreagă, o situaţie generalizată, pentru că oamenii trăiesc ca și 
cum sunt singurii stăpâni şi nu-L mai consideră pe Dumnezeu Binefăcătorul şi 
Proniatorul vieţii lor. 


Sfântul Vasile cel mare, într-o prea frumoasă rugăciune, se roagă la Liturghia care 
îi poartă numele ca Dumnezeu să-i pomenească pe toţi, şi pe cei pe care nu i-am 
pomenit din uitare sau din pricina mulțimii numelor... 





Doresc să evidenţiez atitudinea, deosebit de importantă, a recunoştinței faţă de 
dușmani. Veţi spune că este imposibil de a ajunge la o asemenea măsură, dar rog 
să luăm aminte la o inspirată rugăciune scrisă de Sfântul Nicolae Velimirovici: 
Doamne, Îți mulțumesc și pentru vrăjmaşii care m-au ajutat ca să ajung în 
brațele Tale. Prietenii mei de multe ori m-au depărtat de Tine, dar vrăjmaşii m- 
au ajutat ca să fiu mai aproape de Tine. De aceea, eu Te rog ca să-i ierţi, să nu 
le răsplătești răul pe care mi l-au făcut de atâtea ori și Te rog ca să-i întorci de la 
răutatea lor. 


Avea dreptate marele ierarh, că de multe ori vrăjmaşii care s-au înmulțit după cum 
ne spune profetul în psalmii Utreniei, numeroşi în vremea lui, şi cu atât mai mulți 
acum, în vremuri tulburi, cred că ne fac rău, însă, prin lucrarea lui Dumnezeu, 
răutatea poate fi convertită în faptă bună. 


Mărturisesc că eu însumi sunt restanțier la virtutea recunoștinţei. Şi eu, poate şi 
alții ca mine trebuie să ne străduim mereu ca recunoştinţa să devină prioritate, nu 
un lucru rar pe care îl tratăm cu prea puţină atenţie. 


Recunoştinţa noastră se îndreaptă către Dumnezeu, către cei care ne-au făcut bine, 
dar și către cei care nu ne iubesc. Dumnezeu în milostivirea Lui va trimite o 


picătură care poate vindeca puţina noastră iubire, nerecunoştinţa și celelalte carenţe 
pe care le purtăm, fiecare, în drumul vieţii. 





Preafericitul părinte patriarh Daniel - Predică la Duminica a XXIX-a după 
Rusalii - Recunoştinţa, firescul demnităţii omului 


Sfânta Evanghelie din Duminica a XXIX-a după Rusalii, numită şi Evanghelia 
celor zece leproşi, este plină de învățături duhovniceşti pentru modul nostru de a ne 
comporta faţă de Dumnezeu şi faţă de semenii noştri, când primim o binefacere de 
la Dumnezeu prin oameni. 


Evanghelia de astăzi ne arată că Mântuitorul lisus Hristos S-a întâlnit cu zece 
leproşi excluşi din comunitate, care stăteau departe de oameni şi nu se atingeau de 
semenii lor, deoarece boala lor era una grea şi se putea transmite uşor. Oamenii 
leproşi în Vechiul Testament aveau un regim special de izolare față de oamenii 
sănătoşi, întrucât boala aceasta provoca descompunerea lor treptată, prin căderea 
unor părți din corpul lor, deşi erau încă vii, iar boala era socotită incurabilă, de 
nevindecat. Fiind izolaţi, leproşii sufereau foarte mult de singurătate şi de umilire, 
având obligaţia de a spune: 'necurat, necurat" (Lev. 13, 45), ca ceilalți oameni să 
nu se apropie de ei. Dacă totuşi unii se vindecau printr-o minune, datorită 
milostivirii lui Dumnezeu şi a credinţei lor puternice, atunci cei vindecaţi aveau 
obligația de a merge şi a se arăta preoților. De ce? Pentru că preotul avea 
cunoştinţe precise privind semnele manifestării bolii, el putea stabili dacă boala 
este lepră cu adevărat sau altă afecţiune şi dacă vindecarea de lepră era una certă 
(cf. Lev. cap. 13). Aşadar, lepra, ca boală profund degradantă pentru fiinţa umană, 
aducea, pe lângă suferinţa fizică, şi una sufletească, produsă de teama unei morţi 
lente şi de tristeţea izolării sau a excluderii din comunitate a celor care erau bolnavi 
de lepră. 


Hristos împlineşte Legea mozaică şi respectă libertatea oamenilor 





Când Mântuitorul lisus Hristos întâlneşte pe cei zece oameni bolnavi de lepră, care 
mai mult aşteptau să moară decât să fie reintegrați în societate, El înţelege 
suferinţa, izolarea şi umilirea lor, Se milostiveşte de ei şi îi trimite să se arate 
preoţilor. Îndată ei s-au umplut de speranţa că se vor vindeca şi vor fi din nou 
printre oamenii sănătoşi. Într-adevăr, pe când mergeau pe cale, deodată, ei s-au 
vindecat. În Evanghelia de astăzi este semnificativ faptul că Mântuitorul nu le 
spune leproşilor: 'Vindecaţi-vă' sau 'Să fiți vindecaţi', nici nu îi întreabă: 'Aveţi 
credinţă?! lisus nu le cere să mărturisească în public credinţa lor, nici nu le spune: 
'Fiţi curaţi de lepră', cum a zis unui lepros (Luca 5, 12-14), ci doar îi trimite să 
împlinească o poruncă a Legii Vechi, obligatorie pentru toţi cei care erau bolnavi 
de lepră. De ce a procedat El în acest mod neobişnuit? Mântuitorul Hristos a 
arătat în acest mod atât smerenia Sa împlinind Legea lui Moise, cât şi respectul 
Său pentru libertatea oamenilor de-a fi sau nu recunoscători faţă de Dumnezeu 
şi faţă de semenii lor care îi ajută în situaţii dificile. 


Domnul Hristos putea desigur să-i vindece imediat pe cei zece leproşi, să spună 
doar un cuvânt, ca ei să se facă sănătoşi. Dar pentru ca cei vindecaţi să fie 
recunoscuţi ca atare chiar de preoţii care nu-L iubeau pe lisus şi să fie reintegraţi în 
comunitate, i-a trimis pe aceşti leproşi să se arate preoților, după cum cerea Legea 
lui Moise. Şi, într-adevăr, cei zece leproşi vindecaţi pe cale s-au grăbit a se arăta 


preoţilor pentru a fi primiţi între oamenii sănătoşi. Insă atât de mare a fost graba lor 
de a se arăta preoţilor că s-au vindecat, încât au uitat să preamărească pe 
Dumnezeu şi să mulţumească lui lisus Care, de fapt, 1-a vindecat îndată după ce i-a 
trimis să se arate preoților. Numai unul din cei zece leproşi vindecaţi 's-a întors şi 
slăvea cu glas mare pe Dumnezeu' (cf. Lc. 17, 15), iar acesta nu era evreu, ci 
samarinean, considerat de evrei ca fiind de neam inferior. Apropiindu-se de lisus, 
samarineanul vindecat de lepră a căzut cu faţa la pământ lângă picioarele Lui şi l-a 
mulţumit. Odată vindecat, el a înţeles repede că vindecarea lui este rezultatul 
milostivirii lui Dumnezeu, Care a lucrat prin omul lisus. Indirect, acest lepros a 
mărturisit că lisus Hristos este Dătătorul vieţii şi Doctorul sufletelor şi al trupurilor 
oamenilor. Văzând lisus acest gest de recunoştinţă al unui lepros vindecat care 
preamăreşte cu glas mare pe Dumnezeu şi Îi mulţumeşte Lui cu multă smerenie şi 
recunoştinţă, a întrebat: 'Dar cei nouă unde sunt? Nu S-a găsit să se întoarcă să 
dea slavă lui Dumnezeu decât numai acesta, care este de alt neam?" (Lc. 17, 18). 
Iar samarineanului vindecat care se afla la picioarele Sale, lisus i-a zis: 'Scoală- 
te şi du-te; credinţa ta te-a mântuit!' (Lc. 17, 19). Prin întrebarea Sa retorică: 'Dar 
cei nouă unde sunt' - Hristos Domnul pune în contrast recunoştinţa samarineanului 
cu nerecunoştinţa celor nouă evrei. Deci întrebarea are înţelesul de reproş sau 
dojană pentru atitudinea celor nouă care nu mulțumesc. 





Recunoştinţa, Stare de smerenie şi sănătate a sufletului 


De ce Mântuitorul lisus Hristos aştepta ca şi ceilalți leproşi vindecaţi să arate 
recunoştinţă? De ce a întrebat EI: 'Cei nouă unde sunt?! (Lc. 17, 17). Desigur, 
lisus nu avea nevoie de recunoştinţa lor, nici nu avea nevoie de lauda lor, deoarece 
EI a săvârşit minunea vindecării lor din iubire milostivă şi smerită, nu pentru a fi 
lăudat. Însă prin întrebarea şi atitudinea Sa de mustrare, lisus ne învaţă că dacă 
omul căruia i s-a făcut bine nu mulţumeşte, el se află într-o stare spirituală 
nefirească, nedemnă şi nesănătoasă. Cu alte cuvinte, recunoştinţa trebuie să fie 
sentimentul cel mai firesc al demnităţii omului în faţa binefacerii primite de la 
cineva. Prin urmare, leproşii care s-au vindecat trebuiau mai întâi să-L 
preamărească pe Dumnezeu - Izvorul vieţii şi al vindecării, şi să-l mulţumească lui 
lisus Care a binevoit să-i ajute, şi apoi să se întoarcă la comunitatea lor. Cei nouă 
leproşi care nu mulţumesc pentru vindecare au uitat prea repede binefacerea arătată 
lor, au uitat prea repede în ce stare erau înainte de vindecare, iar acum uită şi că 
sănătatea pe care au primit-o este un dar al lui Dumnezeu, nu un merit al lor. 


Iar cel care s-a întors să mulțumească, un samarinean, era un om smerit şi obişnuit 
cu marginalizarea nu numai din cauza bolii lui, ci şi din cauză că era un străin 
printre evrei. Probabil că tocmai datorită smereniei sale a avut şi noblețea 
sufletească să se întoarcă la lisus ca să-l mulţumească. Evanghelia ne spune că 
acesta 'slăvea pe Dumnezeu" (cf. Lc. 17, 15). După ce a slăvit pe Dumnezeu, 
samarineanul vindecat de lepră a venit la lisus, a căzut cu faţa la pământ lângă 
picioarele Lui şi l-a mulțumit, recunoscând, de fapt, că prin lisus i-a venit 
vindecarea. El avea în comun cu ceilalţi nouă bolnavi de lepră numai suferința 
bolii, dar se deosebea de ei prin virtutea recunoştinței. Întrebarea Mântuitorului: 
'Dar cei nouă unde sunt?" (Lc. 17, 17), a rămas fără răspuns, întrucât cei nouă 
erau absenţi. Cei nouă, când au dat de bine, au uitat de Dumnezeu! Aşa se 
întâmplă, foarte adesea, şi în viaţa noastră. Numai când trecem prin necazuri, prin 
boli sau ispite, atunci cerem în mod stăruitor ajutorul lui Dumnezeu, dar îndată ce 
am scăpat de suferință, de sărăcie, de necaz, uităm de Dumnezeu. Însă Mântuitorul 
lisus Hristos nu fericeşte pe cei care sunt nerecunoscători, ci pe cei care sunt 
recunoscători şi mulțumesc lui Dumnezeu pentru binefacerile primite de la EI. 


Când omul nu mulţumeşte pentru binefacerile primite, decade spiritual 
şi se dezumanizează 


Evanghelia de astăzi ne arată că omul este cu adevărat om, adică ființă raţională şi 
relațională, când este recunoscător lui Dumnezeu şi oamenilor pentru darurile şi 
binefacerile pe care le primeşte. Omul credincios şi demn mulţumeşte permanent 





lui Dumnezeu pentru că trăieşte în creația lui Dumnezeu şi o foloseşte, adică 
foloseşte aerul, apa, pământul, căldura soarelui şi toate cele făcute de Dumnezeu 
pentru a susține viaţa umană. lar oamenilor care-l ajută le mulţumeşte pentru că 
recunoştinţa este lumina vieţii în comuniune de valori spirituale. 


Când nu mai mulţumim lui Dumnezeu, nici măcar pentru ajutorul primit de la El 
spre a ne salva viaţa, ne dezumanizăm complet. 


Nerecunoştința faţă de Dumnezeu-Creatorul, indiferent cum este ea motivată, 
potrivit Evangheliei de astăzi, e o stare nefirească. Nu este firesc şi nici uman, nu 
este drept şi nici nu este demn să nu mulţumim lui Dumnezeu şi oamenilor când ni 
se face un bine. De aceea, în fiecare duminică şi sărbătoare de peste an, iar în 
mănăstiri chiar în fiecare zi din săptămână, Biserica aduce mulțumire sau 
recunoştinţă lui Dumnezeu prin slujba Sfintei Euharistii sau a Sfintei Liturghii 
euharistice. 


Sfânta Liturghie euharistică este lucrarea sfântă de recunoştinţă, de mulţumire pe 
care Biserica o aduce lui Dumnezeu pentru binefacerile primite de la EI, cunoscute 
şi necunoscute, arătate şi nearătate deplin. Forma culminantă a rugăciunii 
liturgice de mulţumire, adusă de Biserică, începe cu aceste frumoase cuvinte: 
'Cu vrednicie şi cu dreptate este a-Ţi cânta ie, pe Tine a Te binecuvânta, pe 
Tine a Te lăuda, Ţie a- Ţi mulțumi, Ţie a ne închina, în tot locul stăpânirii Tale' 
(Liturghier, Anaforaua euharistică). Dacă în Liturghierele româneşti actuale se 
folosesc cuvintele: 'Cu vrednicie şi cu dreptate', forma originală grecească ar putea 
fi tradusă şi altfel: 'Este demn şi este drept a-Ți cânta ie, pe Tine a Te 
binecuvânta...!. Prin contrast, putem trage concluzia că este nedemn şi nedrept să 
nu mulţumim lui Dumnezeu pentru binefacerile primite de la EI, adică să profităm 
de darurile Lui fără să ne gândim la EI, la Cel ce a făcut cerul şi pământul şi toate 
cele ce susţin viaţa noastră. 


In aceste sens, omul drept este cel care recunoaşte că lumea este darul lui 
Dumnezeu-Creatorul, iar omul demn sau vrednic este cel care mulţumeşte 
pentru binefacerile primite de la Dumnezeu. 


Prin urmare, leprosul vindecat din Evanghelia de astăzi, care mulţumeşte lui 
Dumnezeu preamărindu-L cu glas mare şi mulţumeşte lui lisus, cu multă smerenie 





şi recunoştinţă, devine şi el un dascăl sau învăţător al Bisericii. De fapt, o mulţime 
de oameni vindecaţi prin milostivirea lui Hristos devin învăţători ai Bisericii, o 
mulțime de oameni păcătoşi care au fost iertaţi sau bolnavi care au fost vindecaţi 
de neputinţele lor devin dascăli sau învăţători ai noştri. Învăţăm deci de la acest 
samarinean recunoscător că fiecare om care cultivă întru smerenie simţul 
recunoştinței poate deveni un învăţător pentru oamenii care au pierdut simţul 
recunoştinţei, indiferent de vârstă, stare socială sau etnie. Astfel, din punct de 
vedere duhovnicesc, e superior nouă cel ce este mai smerit decât noi şi e mai drept 
şi mai demn decât noi cel care mulţumeşte lui Dumnezeu şi oamenilor mai mult 
decât noi, când el simte binefacerea şi ajutorul lui Dumnezeu venite prin oameni 
către el. 


Prin mulțumire sau recunoştinţă creştem duhovniceşte în relaţie cu Dumnezeu 
şi cu semenii 


Din Evanghelia de astăzi, învăţăm că, deşi Mântuitorul nu caută slavă sau laudă de 
la oameni, cere de la noi să dăm slavă lui Dumnezeu, să mulţumim Lui şi 
oamenilor, ca să creştem duhovniceşte în relația noastră cu Dumnezeu şi cu 
semenii. Nu Dumnezeu are nevoie de mulțumirea noastră, ci noi avem nevoie ca 
să mulțumim lui Dumnezeu şi oamenilor, pentru a ne îmbogăţi duhovniceşte în 
comuniune de iubire smerită şi sfântă. Dar dacă nu mulţumim lui Dumnezeu şi 
oamenilor, întrerupem sau slăbim comunicarea şi comuniunea cu Dumnezeu şi cu 
semenii, sărăcim duhovniceşte, ne închidem în mulțumirea de sine sau în 
autosuficiență egoistă şi posesivă. Întrucât omul a fost creat după chipul Sfintei 
Treimi, al comuniunii veşnice de viaţă şi iubire, el creşte spiritual numai în starea 
de comuniune. 


Sufletul celui ce spune 'mulfumesc' lui Dumnezeu şi oamenilor este mult mai 
frumos decât sufletul omului nerecunoscător sau nemulțumitor, pentru că omul este 
fiinţa rațională şi iubitoare, creată ca să mulțumească lui Dumnezeu pentru întreaga 
creaţie, recunoscând-o ca fiind darul lui Dumnezeu şi mediu al cunoaşterii lui 
Dumnezeu şi al comuniunii de iubire sfântă cu EI şi cu semenii. Uneori chiar şi 
animalele care au fost vindecate, după cum citim, de pildă, în Vieţile Sfinților, 
arată o anumită recunoştinţă faţă de cei ce le-au ajutat să se vindece. Cu atât mai 
mult omul, ca fiinţă euharistică sau recunoscătoare ori mulţumitoare, este chemat 
să mulțumească lui Dumnezeu şi oamenilor prin care Dumnezeu i-a făcut bine. 


Evanghelia Duminicii a XXIX-a după Rusalii ne arată că nouă leproşi s-au 
vindecat de lepra trupului, dar nu s-au vindecat şi de 'lepra sufletului', care este 
nerecunoştința sau uitarea binefăcătorului. Cu alte cuvinte, numai unul dintre cei 





zece leproşi vindecaţi de lepra trupului avea şi sufletul sănătos şi liber, sensibil şi 
capabil să arate recunoştinţă sau să aducă mulțumire cu inimă curată. 


In această Duminică a Evangheliei vindecării celor zece leproşi suntem chemaţi să 
arătăm recunoştinţă, să aducem rugăciuni de mulţumire Preasfintei Treimi pentru 
darul vieţii, pentru sănătate şi pentru tot ajutorul primit în viaţă. 


Mai precis, Evanghelia de astăzi ne cheamă să mulţumim părinților după trup, care 
ne-au crescut, educatorilor, învăţătorilor, profesorilor şi duhovnicilor care ne-au 
format intelectual şi duhovniceşte, celor care ne-au ajutat în vreme de boală, celor 
care ne-au întărit când eram slabi. 


Cu alte cuvinte, să mulțumim tuturor celor care prin cuvânt şi faptă ne transmit 
binecuvântarea şi iubirea lui Dumnezeu pentru noi, spre slava lui Dumnezeu şi 
mântuirea noastră. Amin! 





Preafericitul părinte patriarh Daniel - Predică la Duminica a 29-a după 
Rusalii (a celor 10 leproşi) - lisus Hristos, Vindecătorul sufletelor şi al 
trupurilor 


Sfânta Evanghelie din Duminica a XXIX-a după Rusalii ne arată cum zece leproşi 
s-au vindecat de lepra trupului, dar nu s-au vindecat şi de "lepra sufletului", care 
este nerecunoştinţa sau uitarea binefăcătorului, în afară de unul dintre ei, şi anume 
un samarinean care a fost mulţumitor şi recunoscător Mântuitorului lisus Hristos 
pentru vindecarea primită. Cu alte cuvinte, numai unul dintre cei zece leproşi 
vindecaţi de lepra trupului avea şi sufletul sănătos, adică sensibil şi capabil să arate 
recunoştinţă sau să aducă mulţumire cu bucurie. 


În Sfânta Scriptură, boala este înţeleasă, în primul rând, ca o alterare a sănătăţii, iar 
din acest punct de vedere, ea poate cuprinde atât infirmităţi ale sufletului, cât şi ale 
trupului. 


În Vechiul Testament, în general în Psalmi, se aud cereri, strigăte de vindecare. 
Psalmistul cere ca Dumnezeu să-l vindece de neputinţe: "Miluieşte-mă, Doamne, 
că neputincios sunt; vindecă-mă, Doamne, că s-au tulburat oasele mele" (Psalm 6, 
2). Altă dată, constată cum îi slăbesc puterile organismului, cum viaţa i se apropie 
de moarte, cum trece ființa umană: "Că s-au stins ca fumul zilele mele şi oasele 
mele ca uscăciunea s-au făcut" (Psalm 101, 4). De aici constatarea nevoii 
existenţiale de vindecare nu numai de boală, ci şi de moarte: "Cuprinsu-m-au 





durerile morţii, primejdiile iadului m-au găsit; necaz şi durere am aflat, şi numele 
Domnului am chemat: "O, Doamne, izbăveşte sufletul meu!"" (Psalm 114, 3-4). 


Mântuitorul Hristos este prezentat încă din Vechiul Testament ca fiind Cel ce a 
asumat neputinţele, bolile şi suferinţele noastre: "EI fusese străpuns pentru păcatele 
noastre şi zdrobit pentru fărădelegile noastre. El a fost pedepsit pentru mântuirea 
noastră şi prin rănile Lui noi toţi ne-am vindecat" (Isaia 53, 4). În rănile Lui se 
găseşte vindecarea oamenilor, adică El nu este doar Unul care vindecă, ci Unul 
care suferă şi vindecă, în acelaşi timp, Unul care ia asupra Sa suferinţele şi bolile 
umanităţii întregi. El Se identifică cu natura umană slăbită prin păcat, deşi nu are 
păcat; EI nu vindecă din exterior, ci din interior. Vindecarea Sa este în primul rând 
compasiune, adică împreună pătimire cu oamenii suferinzi. 


În Noul Testament bolnavii cer vindecare de la Mântuitorul lisus Hristos, iar uce- 
nicii Lui vindecă şi ei, dar cu puterea dată lor de Dumnezeu. În Sfintele Evanghelii 
vedem ce rol mare are activitatea de vindecare a Mântuitorului. El nu doar predică, 
ci aşa cum spune Evanghelia: "lisus străbătea toate cetățile şi satele, învățând în 
sinagogile lor, propovăduind Evanghelia Împărăției şi vindecând toată boala şi 
toată neputinţa în popor” (Matei 9, 35). Întotdeauna în jurul lui Iisus se aflau 
oameni care veneau pentru vindecare sufletească şi trupească. 


Numărul mare al vindecărilor din Sfintele Evanghelii ne arată cât de importantă 
era, pentru misiunea lui lisus în lume, vindecarea. Într-un anume sens, vindecarea 
însăşi devine o predică, un mod de a proclama puterea şi prezenţa plină de 
compasiune a lui Dumnezeu-Omul între oameni. 


De pildă, vedem cum Mântuitorul Hristos vindecă: 
Y un lepros (cf. Matei 8, 2-4; Marcu 1, 40-45 şi Luca 5, 12-15); 
sluga sutaşului în Capernaum (cf. Matei 8, 5-13); 
soacra lui Petru (cf. Matei 5, 14-15 şi Marcu 1, 29-31); 
cei doi demonizaţi din ținutul Gadarei (cf. Matei 8, 25-34; 9,1); 
slăbănogul din Capernaum (cf. Matei 9, 1-8); 
doi orbi şi un mut din Capernaum (cf. Matei 9, 27-35); 
un lunatic (cf. Matei 17, 14-23); 
V. fiica femeii cananeence (Matei 15, 21-28); 
Y orbul din Betsaida (cf. Marcu 8, 22-26); 
Y o femeie care de doisprezece ani avea curgere de sânge (cf. Luca 7, 11-16); 
V femeia gârbovă (cf. Luca 13, 10-17); 
V cei zece leproşi, din Evanghelia de astăzi (cf. Luca 17, 12-19); 
Y orbul din lerihon (cf. Luca 18, 35-43); 





Y slăbănogul de la scăldătoarea Vitezda (cf. loan 5, 1-15); 
Y orbul din naştere (cf. loan 9, 1-38). 


De asemenea, Mântuitorul Hristos săvârşeşte şi trei minuni de înviere din morţi, şi 
anume, înviază pe: 

Y. fiul văduvei din Nain (cf. Luca 7, 11-16), 

Y. fiica lui Iair (cf. Luca 8, 41-56) şi 

Y pe Lazăr, prietenul Său (cf. loan 11, 1-44). 


Din versetele de la Sfântul evanghelist Matei (4, 23; 9, 35; 11, 4-5) şi Sfântul 
evanghelist Luca (9, 11), unde se spune că „mulțimile, aflând, au mers după EI şi 
EI, primindu-le, le vorbea despre împărăţia lui Dumnezeu, iar pe cei care aveau 
trebuință de vindecare îi făcea sănătoşi”, înţelegem că vindecările pe care 
Mântuitorul le săvârşeşte sunt semnul prezenţei Împărăției lui Dumnezeu în lume. 
Deci, vindecările au şi un sens profetic, şi anume ele sunt inaugurarea sau 
începutul unei vindecări finale, care se va realiza într-un cer nou şi un pământ nou, 
în care nu va mai fi lacrimă şi moarte (ef. Apocalipsa 21, 1, 4), pentru că Învierea 
de obşte va fi vindecarea definitivă a tuturor oamenilor de moarte şi de stricăciune. 


Adesea, iertarea păcatelor este începutul sau temelia vindecărilor pe care le să- 
vârşeşte Mântuitorul lisus Hristos. Slăbănogului sau paraliticului îi spune mai întâi: 
„Îndrăzneşte, Fiule! lertate sunt păcatele tale” (Matei 9, 2). Şi apoi îi spune: Ia-ţi 
patul tău şi mergi la casa ta (Matei 9, 6). lertarea păcatelor este ea însăşi o 
vindecare a sufletului, pentru că boala cea mai profundă a sufletului este păcatul. 
Păcatul înseamnă despărțirea de Dumnezeu, ruperea comuniunii sau căderea din 
comuniunea de iubire cu Dumnezeu, de aceea păcatul mai este numit şi 
neascultare. Când decide să vindece trupul, Hristos Domnul mai întâi iartă sufletul 
şi îl eliberează din legăturile păcatului. Apoi, vindecarea sufletului antrenează şi 
vindecarea trupului. 


Vindecările Mântuitorului au un sens profetic, şi anume mântuirea omului sau 
dobândirea vieţii veşnice 


Vindecarea de o boală trecătoare nu este totul şi nu este ultimul scop al venirii 
Mântuitorului Hristos în lume, ci vindecarea de păcat şi de moarte, de păcat şi de 
consecinţa lui ultimă care este moartea (cf. Romani 6, 23). Din această perspectivă, 
credinţa pe care o cere Hristos celor bolnavi vizează mântuirea ca dobândire a 
vieţii veşnice, care înseamnă vindecarea de moartea păcatului ca despărțire a 
omului de Dumnezeu. 





Sfinţii apostoli, la fel ca Mântuitorul lisus Hristos, când vindecă trupul şi sufletul, 
o fac tot ca un gest profetic al mântuirii, în vederea vindecării finale, desăvârşite şi 
definitive. Ceea ce trebuie să remarcăm însă este faptul că ucenicii nu vindecă pe 
cei bolnavi cu puterea proprie, ci în numele lui lisus, adică ei sunt purtători ai 
vindecării, ca unii care au primit darul vindecării, însă nu sunt ei izvorul vindecării, 
ci Mântuitorul Hristos, care este Viaţa însăşi, adică Viaţa veşnică. El are viaţă în 
Sine ca şi Tatăl şi o dăruieşte cui voieşte EI (cf. loan 5, 26). lisus Hristos nu este 
doar Cel înviat, ci şi Învierea - „Eu sunt Învierea şi Viaţa” (loan 11, 25). 


Astăzi, Hristos, Cel ce „în vremea aceea” vindeca orice boală şi orice neputinţă în 
popor (cf. Matei 9, 35), este prezent în Biserică - Trupul Său tainic. De aceea, 
Sfintele Taine ale Bisericii sunt o formă a prezenţei active a lui Hristos în lume 
prin harul Duhului Sfânt. Ele sunt, cum spunea părintele profesor Dumitru 
Stăniloae, multipla dăruire a lui Hristos. Sfânta Scriptură şi Sfânta Tradiţie ne arată 
că Sfintele Taine nu sunt simple instrumente ale harului, ci forme de prezenţă şi de 
dăruire a iubirii vindecătoare a lui Hristos. Aşa cum a vindecat o mulţime de orbi şi 
ologi atunci, Hristos-Vindecătorul este şi acum prezent şi lucrător în Sfintele Taine 
ale Bisericii Sale care sunt lucrări de vindecare şi mântuire. În Taina Sfântului 
Maslu, Hristos este Cel ce vindecă prin preot. Nu Biserica singură mântuieşte, ci 
Hristos prin Biserică, pentru că ea este Trupul tainic al lui Hristos, iar EI este Capul 
ei. 


După Învierea Sa din morţi şi înainte de Înălţarea Sa la cer, Domnul Iisus Hristos 
spune ucenicilor: „Eu cu voi sunt în toate zilele, până la sfârşitul veacului” (Matei 
28, 20). Prin aceste cuvinte înţelegem că Domnul Hristos este prezent în Biserică 
în mod nevăzut, dar lucrător prin harul Său. Şi precum a săvârşit vindecări în 
timpul activităţii Sale pământeşti, tot aşa săvârşeşte vindecări şi acum în Biserică. 


În Epistola Sfântului apostol Iacob se spune: „Este vreunul dintre voi în suferinţă? 
Să se roage. Este cineva cu inimă bună? Să cânte psalmi. Este cineva bolnav între 
voI? Să cheme preoţii Bisericii şi să se roage pentru el, ungându-l cu untdelemn în 
numele Domnului. Şi rugăciunea credinţei va mântui pe cel bolnav şi Domnul îl va 
ridica, şi, de va fi făcut păcate, se vor ierta lui. Mărturisiţi-vă deci unul altuia 
păcatele şi vă rugaţi unul pentru altul, ca să vă vindecaţi, că mult poate rugăciunea 
stăruitoare a dreptului” (Iacob 5, 13-16). 


Aici vedem temeiul Tainei Sfântului Maslu sau al 'Tainei ungerii bolnavilor. Se 
cere ca preoţii Bisericii să se roage, desigur, împreună cu toată obştea. Dar de ce 
preoţii? Pentru că lor, ca urmaşi ai apostolilor, în mod deosebit, li s-a dat darul 
iertării păcatelor sau darul vindecării de păcat. Puterea iertării păcatelor este 





puterea lui Dumnezeu dăruită de Hristos ucenicilor Săi după Învierea Sa din morţi, 
după ce EI a biruit suferinţa şi moartea. Nu a dăruit ucenicilor Săi această putere 
înainte, ci după ce a vindecat natura Sa umană de orice suferință, cauzată de păca- 
tele (răutățile) oamenilor. 


Aşadar, puterea de iertare a păcatelor ca putere vindecătoare este necesară 
vindecării trupului. lar rugăciunea credinţei va mântui pe cel bolnav şi Domnul îl 
va ridica. Deci, Domnul este lucrător prin preoţi şi prin Biserica întreagă, prin 
puterea rugăciunii celor care cred în Hristos. Oamenii se roagă, a lor este 
rugăciunea, însă a lui Hristos Domnul este lucrarea de vindecare. Preoții pun 
mâinile pe cei bolnavi, îi ung cu untdelemn sfinţit, dar vindecarea se dăruieşte prin 
harul Duhului Sfânt, căci untdelemnul este semnul lucrării Duhului Sfânt Cel de 
viaţă făcător, este semnul văzut al harului care vindecă, al binecuvântării şi al 
compasiunii. Untdelemnul era, în Antichitate, un medicament natural folosit pentru 
vindecare, dar în Sfântul Maslu puterea lui vindecătoare de păcat şi boală vine prin 
harul dumnezeiesc, care dăruieşte iertarea păcatelor ca bază a vindecării sufletului 
şi a trupului. Domnul îl va ridica, şi de va fi făcut păcate, se vor ierta lui. Cu alte 
cuvinte, Taina Sfântului Maslu ca Sfântă Taină specială de vindecare săvârşită de 
Biserică se întemeiază pe puterea vindecătoare a lui Hristos prezent în Biserica Sa, 
care este Trupul Său tainic. 


Aşadar, Taina Sfântului Maslu este Sfântă Taină a vindecării bolnavilor în modul 
cel mai explicit, din punctul de vedere al Sfintei Scripturi. 


Există, însă, tot pentru vindecare - mai ales sufletească - şi o altă lucrare a 
Bisericii, şi anume Taina Pocăinţei sau a Spovedaniei, întrucât foarte adesea, dar 
nu întotdeauna, multe din bolile fizice ale oamenilor sunt cauzate de bolile 
sufletului. În acest sens, vindecarea sufletului de patimi egoiste, ca ură, lăcomie, 
răutate, invidie şi dispreţ, contribuie la sănătatea întregului organism. 


Biserica este în primul rând un „spital” pentru vindecarea de păcate 


Pentru unii Sfinți Părinţi de odinioară conta mai puţin dacă trupul era sănătos sau 
nu. Unii chiar se întristau dacă trecea vreun an-doi şi nu mai sufereau de vreo 
boală. Ei foloseau pedagogia bolii ca o aducere aminte de moarte, ca o 
conştientizare a faptului că omul nu se poate încrede deplin în sănătatea lui 
trupească, în propriile forţe limitate. Pe aceştia îi interesa foarte mult sănătatea 
sufletului, şi anume dacă sunt împăcaţi cu Dumnezeu şi cu semenii, dacă pot iubi 
pe Dumnezeu şi pe semeni. 





Primul semn al bolii sufletului este constatarea faptului că omul nu se mai roagă, 
nu mai mulţumeşte lui Dumnezeu pentru darul vieţii. Când omul nu se mai roagă 
înseamnă că sufletul său este bolnav, că nu mai respiră spiritual, rugăciunea fiind 
respirația sufletului în comuniunea iubirii smerite şi milostive. Cu cât se roagă mai 
mult omul, cu atât sufletul lui se află în mişcare de creştere în comuniune cu 
Dumnezeu. Când nu se mai roagă lui Dumnezeu, sufletul scade şi decade spiritual. 
Prin urmare, terapia duhovnicească foloseşte rugăciunea ca fiind singurul medi- 
cament care nu poate fi înlocuit cu nimic. Întrucât păcatul ca boală a sufletului este 
ruperea comuniunii cu Dumnezeu, rugăciunea este refacerea comuniunii cu 
Dumnezeu, este începutul însănătoşirii omului. De aceea, Sfinţii Părinţi spun că 
rugăciunea este respirația sufletului, termometrul vieţii duhovniceşti, izvor de 
iubire curată şi smerită. 


Am văzut cum prin Sfântul Maslu puterea vindecătoare a lui Hristos din Sfintele 
Evanghelii se manifestă în lucrarea de vindecare a Bisericii. Această lucrare a 
inspirat Biserica să organizeze şi instituții de vindecare, pentru ca puterea 
vindecătoare a lui Hristos să fie arătată într-o formă mai eficientă, mai organizată, 
ca răspuns al iubirii omului faţă de iubirea lui Dumnezeu. Evanghelia vindecărilor 
lui Hristos şi Sfânta Taină a vindecării (Sfântul Maslu) au inspirat înfiinţarea de 
bolnițe de către Biserică, infirmerii în mănăstiri şi în parohiile mari, spitale, 
leprozerii, ospicii etc. Exemplul clasic al unei instituţii de acest gen este Vasiliada - 
opera filantropică a Sfântului Vasile cel mare, în secolul al IV-lea. 


Deci, lucrarea filantropică a Bisericii este Evanghelia iubirii milostive a lui Hristos 
adusă în actualitate. Ea nu este o influență romano-catolică, protestantă sau 
umanist-secularizată, ci este revenirea la ceea ce Hristos săvârşeşte în Evanghelie: 
vesteşte iubirea, dar şi vindecă boala. Biserica nu se poate mărgini doar la vestirea 
cuvântului şi la cântare. Ea are Sfinte Taine ale vindecării - cum sunt Taina 
Maslului şi a Pocăinţei -, dar şi instituţii sau aşezăminte ale vindecării de boală şi 
înstrăinare, adică: spitale, infirmerii, cabinete medicale, case pentru bătrâni, 
cămine pentru copii orfani etc. Există în jurul nostru încă multă suferință, multă 
singurătate, multă boală sufletească şi trupească, pentru că este şi multă lipsă de 
iubire adevărată, nepătimaşă, duhovnicească, lipsă de iubire sfântă care izvorăşte 
din iubirea milostivă a lui Hristos. 


În concluzie, subliniem faptul că un creştin, care deşi nu poate ajunge la vindecarea 
trupului lui, nu trebuie totuşi să cadă în deznădejde. Problema existențială cea mai 
profundă a omului, dincolo de tratarea medicală, este aceea că, dacă nu poate scăpa 
de o boală, să îi dea totuşi un sens. 





Într-o carte scrisă de un medic creştin, cu titlul ”În faţa suferinţei”, se spune că 
foarte multe genii, oameni mari, au ajuns mari şi pentru că au ştiut să transforme o 
neputinţă sau o infirmitate într-o lucrare de depăşire a stării de suferință; adică i-au 
dat suferinţei un sens din interior şi astfel au biruit-o spiritual, chiar dacă aceasta a 
continuat să persiste fizic. Foarte adesea, calamități naturale sau boli grele au 
determinat oamenii să găsească soluţii şi să dezvolte medicina, să dezvolte tehnica, 
iar multele încercări prin care a trecut persoana umană au făcut ca spiritul creator 
din om să biruiască suferinţa, dându-i sens pe un alt plan. 


În această privinţă, avem exemplul Sfântului apostol Pavel, care a vindecat o 
mulțime de oameni, deşi el însuşi era bolnav trupeşte. Dar boala sa fizică nu l-a 
împiedicat să fie cel mai mare misionar. Cunoscându-şi boala, de trei ori a rugat pe 
Dumnezeu ca să-l vindece, iar a treia oară 1 s-a răspuns: „Îţi este de ajuns harul 
Meu, căci puterea Mea se desăvârşeşte în slăbiciune” (cf. II Corinteni 12, 7-9). Cu 
alte cuvinte, prin neputinţa fizică a omului, uneori marcată de o boală, de o 
infirmitate, se poate dezvolta puterea lui spirituală, care vine din legătura lui cu 
Dumnezeu. De aceea, foarte adesea, boala, în pedagogia divină, este o încercare, 
un examen, o încercare de fidelitate față de Dumnezeu, o încercare a persoanei care 
suferă şi o încercare a persoanelor care se află în jurul celui suferind. 


Dacă, la un moment dat, cineva iubeşte o persoană, iar după ce constată că 
persoana respectivă este bolnavă nu o mai iubeşte, înseamnă că iubirea sa a fost 
foarte superficială. Sau dacă omul Îl iubeşte pe Dumnezeu numai atunci când îi 
merge bine, iar când vine încercarea nu-L mai iubeşte, nu mai crede în El, se 
revoltă, aceasta înseamnă că omul respectiv nu a dat un sens mântuitor încercării 
sale prin boală, prin suferinţă. 


Pedagogia bolii, ca formă de smerenie şi de apropiere de Dumnezeu, este o taină. 
De aceea, noi în această taină vedem pe Hristos prezent în cel bolnav, dar şi în 
medicul care tratează pe cel bolnav. Nimic nu este, din perspectivă filantropică, 
mai paradoxal decât prezenţa lui Hristos deodată în cel bolnav şi în cel care-l 
vindecă. Criteriul Judecăţii de apoi, al evaluării libertăţii omului în istorie, este 
iubirea lui față de semeni săi. Cât de sănătoasă sufleteşte a fost o persoană cât a 
trăit în lume se vede din cât de mult a iubit pe semenii săi. Mântuitorul spune: „Am 
fost bolnav şi nu M-aţi cercetat” (Matei 25, 43). Nu spune că nu aţi cercetat pe cei 
bolnavi, ci nu M-aţi cercetat! Adică EI se identifică cu acele persoane care au 
nevoie de iubirea semenilor lor - cu cel bolnav, flămând, fără haine, întemnițat. 
Tocmai unde demnitatea umană este umilită mai mult, acolo este Hristos prezent 
mai intens. Astfel, bolnavul devine un loc al prezenţei lui Hristos. Aceasta a fost şi 
motivaţia cea mai puternică a operei filantropice a Bisericii: întâlnirea cu Hristos în 





fiecare om suferind. În acelaşi timp, Hristos este numit Doctorul sufletelor şi al 
trupurilor şi pentru că EI foloseşte medicul ca fiind mâna Sa vindecătoare. Hristos, 
ca să ajute pe unii oameni, foloseşte mâinile altor oameni. Astfel, omul împrumută 
mâinile lui, inteligența şi priceperea lui lucrării milostive şi vindecătoare a lui 
Hristos. 


Bolnavul care are nevoie de vindecare cuprinde tainic în el prezenţa lui Hristos, 
care prin bolnavi îi cheamă pe oameni să exerseze iubirea lor milostivă şi smerită 
faţă de semeni. În acelaşi timp, când omul ajută la alinarea suferinţei şi la 
vindecare, Hristos este prezent şi în cel ce ajută. Hristos este Bolnavul care ne cere 
iubirea noastră şi tot EI este Doctorul care Se foloseşte de iubirea noastră pentru a 
arăta iubirea Lui în lume. Astfel, atunci când omul lucrează pentru vindecare şi 
pentru alinarea suferinţei, el lucrează împreună cu Hristos. 


Să ne ajute Bunul Dumnezeu ca, dincolo de ştiinţa şi tehnica medicale, să vedem 
lucrarea lui Hristos prin medici şi prin oamenii care se roagă pentru sănătatea 
noastră, prin tot ceea ce facem în jurul nostru ca să contribuim la manifestarea 
iubirii lui Dumnezeu față de semeni, spre slava Preasfintei Treimi şi a noastră 
mântuire. Amin. 





„Recunoştinţa este starea de sănătate sufletească a omului” 


Arhid. Ştefan Sfarghie 
- 17 ian, 2021 


În Duminica a 29-a după Rusalii, în bisericile ortodoxe a fost citit pasajul evan- 
ghelic de la Sfântul Evanghelist Luca, în care este relatată minunea săvârşită de 
Mântuitorul lisus Hristos a vindecării celor 10 leproşi (Luca 17, 12-19). Cu acest 
prilej, Preafericitul părinte Daniel, patriarhul Bisericii Ortodoxe Române, a rostit 
un cuvânt de învăţătură în Paraclisul istoric „Sfântul mare mucenic Gheorghe” din 
Reşedinţa Patriarhală, în care a subliniat faptul că Evanghelia citită în cadrul 
Sfintei Liturghii ne arată în esenţă că recunoştinţa este firescul demnităţii omului. 


Intâistătătorul Bisericii noastre a precizat că Evanghelia vindecării celor 10 leproşi 
este o lecţie a recunoştinţei pe care o primim de la smeritul samarinean: „Acest 
samarinean, prin smerenia şi recunoştinţa lui, este personajul care devine pentru 

noi un dascăl al recunoştinţei ”. 


Preafericirea sa a explicat motivele pentru care Mântuitorul lisus Hristos nu i-a 
vindecat direct pe cei 10 leproşi, ci i-a trimis să se arate preoților (Luca 17, 14). 
„În primul rând, trimițându-i să se arate preoților, aşa cum poruncea cartea 
Leviticul, Mântuitorul arată smerenia Sa, că EI nu a venit să strice Legea, ci să o 
respecte şi apoi să o desăvârşească. În al doilea rând, Hristos-Domnul le oferă 
celor 10 leproşi, prin trimiterea la preoţi, libertatea de a fi recunoscători sau de a 
nu fi recunoscători. Și, într-adevăr, această libertate a lor s-a manifestat în două 





feluri. Toţi s-au vindecat pe cale, la scurt timp după ce s-au despărţit de lisus, dar 
nouă din cei zece care s-au vindecat nu S-au mai întors să-l mulțumească lui 
Dumnezeu şi lui lisus prin care Dumnezeu a lucrat, ci s-au grăbit să meargă să se 
arate preoţilor, pentru ca preoții să constate vindecarea şi să le dea voie să se 
reintegreze în comunităţile din care făcuseră parte mai înainte. Unul din cei zece 
însă, un Samarinean, îndată ce s-a vindecat, şi-a dat seama că Dumnezeu l-a 
vindecat şi s-a întors cu glas mare slăvindu-L pe Dumnezeu (Luca 17, 15) şi I-a 
mulțumit lui lisus ”, a spus patriarhul României. 


Este firesc şi demn să mulţumim lui Dumnezeu şi oamenilor 


În continuare, părintele patriarh Daniel a reliefat că Mântuitorul lisus Hristos 
apreciază smerenia şi recunoştinţa samarineanului vindecat de lepră. „Mântuitorul 
lisus Hristos, deşi nu caută laudă şi mulțumire de la oameni, totuşi ne arată că 
recunoştinţa, mulțumirea adusă lui Dumnezeu pentru binefacerile primite de la EI, 
dar şi mulțumirea adusă celor prin care Dumnezeu adesea lucrează ca să ne ajute, 
este o necesitate, este un act de sănătate sufletească. Este firesc şi demn să mul- 
țumim pentru binefacerile primite de la Dumnezeu şi de la oameni şi este nefiresc, 
anormal şi nedemn atunci când nu mulțumim lui Dumnezeu pentru darul vieţii şi al 
sănătății şi pentru binefacerile primite de la EI şi când nu mulțumim bine- 
făcătorilor care ne-au ajutat în viaţă în diferite momente dificile. Recunoştinţa este 
starea de sănătate sufletească a omului ”, a arătat Preafericirea sa. 


Totodată, Întâistătătorul Bisericii noastre a subliniat faptul că cea mai înaltă rugă- 
ciune şi acţiune a Bisericii este dumnezeiasca Liturghie euharistică. „În limba 
greacă, Euharistia înseamnă recunoştinţă sau mulțumire (...). În momentul cul- 
minant de recunoştinţă adusă lui Dumnezeu pentru întreaga creaţie şi în mod 
deosebit pentru Euharistia pe care ne-a lăsat-o Mântuitorul lisus Hristos, ca semn 
suprem al iubirii Sale jertfelnice pentru noi, Biserica este conştiinţa recuno- 
scătoare şi mulțumitoare a umanităţii pentru întreaga creaţie, pentru întreg uni- 
versul şi pentru întreaga lucrare mântuitoare, vindecătoare şi sfinţitoare a lui 
Dumnezeu pentru omenire. Recunoştinţa sau Euharistia este cea mai demnă şi cea 
mai specifică pentru om lucrare pe pământ! Remarcăm faptul că uneori, chiar ani- 
malele necuvântătoare, neraţionale, au un anumit comportament de recunoştinţă 
(...). Pentru om, care este o fiinţă raţională şi relaţională, este firesc, sănătos şi 
demn ca el să-l mulțumească lui Dumnezeu pentru întreaga existenţă, pentru darul 
vieții şi al sănătăţii şi pentru toate binefacerile, dar şi semenilor prin care Dumne- 

zeu lucrează ”, a explicat patriarhul României. 





La final, Preafericirea sa a mai precizat că recunoştinţa este şi un act de demnitate. 
„Când nu mulțumim lui Dumnezeu şi semenilor, noi ne degradăm din punct de 
vedere spiritual, sărăcim duhovniceşte şi ne izolăm în mulţumirea egoistă de sine 
şi în insensibilitatea spirituală faţă de alții. Însă, prin recunoştinţă faţă de 
Dumnezeu şi faţă de semeni, noi ne îmbogățim în comuniunea de iubire şi astfel 
creştem duhovniceşte. De aceea, Biserica, înțelegând bine Evanghelia de astăzi, ne 
îndeamnă să-l mulțumim lui Dumnezeu în fiecare zi, dimineaţa, la prânz şi seara, 
înainte şi după masă şi în orice împrejurare şi, în acelaşi timp, ne îndeamnă să 
arătăm recunoştinţă faţă de părinţii noştri care ne-au născut şi ne-au crescut, faţă 
de părinții duhovniceşti, duhovnici, dascăli, învăţători, profesori, medici şi faţă de 
toți cei care ne-au ajutat în diferite împrejurări ale vieţii. Sufletul celui care 
mulţumeşte lui Dumnezeu şi semenilor pentru binefacerile primite este mult mai 
frumos decât sufletul celui care uită să mulțumească şi profită de binele făcut lui 
de alții. Omul mai smerit decât noi este superior nouă, iar omul care mulţumeşte 
lui Dumnezeu şi semenilor mai mult decât noi este superior nouă ”, a spus părintele 
patriarh Daniel. 





Patriarhul Daniel - Este nefiresc şi nedemn atunci când nu mulțumim lui 
Dumnezeu pentru darul vieţii şi al sănătăţii 


Iulian Dumitraşcu 
17.01.2021 


„Este nefiresc şi nedemn atunci când nu mulţumim lui Dumnezeu pentru darul 
vieţii şi al sănătății şi pentru binefacerile primite de la EI şi când nu mulțumim 
binefăcătorilor care ne-au ajutat în viaţă în diferite momente dificile”, a afirmat 
patriarhul Daniel în Duminica a 29-a după Rusalii. 


Evanghelia care se citeşte în această duminică prezintă Vindecarea celor 10 leproşi 
(Luca 17:12-19). 


În cuvântul rostit la Paraclisul istoric „Sfântul mare mucenic Gheorghe” din Reşe- 
dinţa Patriarhală, patriarhul României a explicat de ce recunoştinţa este firescul 
demnităţii omului. 


Mântuitorul lisus Hristos arată care este comportamentul potrivit faţă de Dumne- 
zeu şi față de oamenii care au fost trimişi de Dumnezeu să ajute pe alți oameni. 
„Evanghelia aceasta este o lecţie a recunoștinţei pe care o primim de la smeritul 
samarinean, unul dintre cei zece leproşi vindecaţi ”. 





„Acest samarinean prin smerenia şi recunoştinţa lui este personajul care devine 
pentru noi un dascăl al recunoştinței. Mântuitorul lisus Hristos a săvârșit o 
mulțime de minuni şi prin aceste minuni au fost și vindecări de leproși ”. 


Lepra 


Mântuitorul lisus Hristos nu îi întreabă pe cei zece leproşi dacă au sau nu au cre- 
dinţă, nici nu îi vindecă direct, ci îi trimite să se arate direct preoților, a mai spus 
patriarhul, care a făcut precizări legate de boala infecțioasă, cunoscută sub numele 
de lepră. 


„Potrivit legii vechi, lepra era o boală foarte gravă, deoarece se manifesta cu 
unele căderi din părţile corpului omenesc. Era o degradare lentă a corpului uman 
înainte moarte”. 


„Acești leproși erau izolaţi de restul comunităţii, deoarece boala era molipsitoare. 
Preoții din Vechiul Testament aveau cunoștințe suficiente pentru a identifica acea- 
stă boală. În general, lepra nu se vindeca decât în chip miraculos printr-o milo- 
stivire a lui Dumnezeu, bazată şi pe credința celor bolnavi ”. 


„Leproșii sufereau mult. Erau bolnavi din punct de vedere al degradării corpului 
lor, o degradare lentă, dar erau şi suferinzi din cauza izolării şi umilirii. Ei aveau 
obligația să spună tuturor celor care trec prin apropierea lor necurat, necurat”. 


Domnul lisus Hristos nu i-a vindecat direct din două motive: 

—  „„Trimiţându-i să se arate preoților, aşa cum era Legea lui Moise, Mântuitorul 
arată smerenia Sa. El nu a venit să strice Legea, ci să o respecte şi apoi să o 
desăvârşească”; 

„Mântuitorul lisus Hristos le oferă leproșşilor libertatea de a fi sau de a nu fi 
recunoscători”. 


Patriarhul Daniel a reiterat că toţi cei 10 leproşi s-au vindecat. 


„Dar 9 din cei 10 care s-au vindecat nu s-au mai întors să-l mulțumească lui 
Dumnezeu și lui lisus prin care Dumnezeu a lucrat, ci s-au grăbit să meargă și să 
se arate preoților pentru ca preoţii să constate vindecarea şi să le dea voie să se 
reintegreze în comunităţile din care făcuseră parte mai înainte”. 


Recunoştinţa 





Urmare a acestui fapt, părintele patriarh a vorbit despre virtutea recunoştinţei. 


„Mântuitorul lisus Hristos, deși nu caută laudă și mulțumire de la oameni, totuşi, 
ne arată că recunoştinţa adusă lui Dumnezeu pentru binefacerile primite de la EI, 
dar şi mulțumirea adusă celor prin care Dumnezeu adesea lucrează ca să ne ajute 
este o necesitate, este un act de sănătate sufletească”. 


„Recunoştința este starea de sănătate sufletească a omului. De aceea, cea mai 
înaltă rugăciune și acțiune a Bisericii se numeşte dumnezeiasca Liturghie euha- 
ristică. În limba greacă înseamnă recunoştinţă. Momentul culminant al recu- 
noștinței în slujba Sfintei Liturghii este acesta al rugăciunii prin care spunem Cu 
vrednicie şi cu dreptate este a-Ți cânta Ţie, pe Tine a Te binecuvânta, pe Tine a Te 
lăuda, Ție a-Ţi mulțumi... care mai corect poate fi tradus cu Este drept și este 
demn să-ţi mulțumim Ţie pentru binefacerile primite de la Tine, arătate şi neară- 
tate, cunoscute și necunoscute”. 


Evanghelia de astăzi îndeamnă la recunoştinţă şi recunoştinţa față de Dumnezeu 
trebuie arătată în primul rând pentru că existăm, potrivit Preafericirii sale. 


„Nu a fost obligatoriu să existe cerul și pământul, aerul, apa, lumina, căldura 


soarelui, roadele pământului. Ele nu au fost dictate de om, ci au fost primite de om 
de la Dumnezeu Creatorul, Făcătorul cerului și al pământului. Fără aer, apă, 
hrană, omul moare!” 


„De aceea, noi trebuie să mulțumim lui Dumnezeu pentru existența universului, 
pământului şi pentru existența elementelor care fac posibilă viaţa. Când folosim 

bunurile create de Dumnezeu și uităm de Creator, atunci devenim nedemni 


„Când nu mulțumim lui Dumnezeu și semenilor noştri, ne degradăm din punct de 
vedere spiritual, deoarece prin recunoștință față de Dumnezeu și faţă de semeni 
noi ne îmbogățim în comuniunea de iubire față Dumnezeu prin rugăciune şi faţă de 
semeni prin mulțumire ca faptă bună şi astfel creștem duhovniceşte”, a subliniat 
Preafericirea sa. 





Costache Ioanid — Răsplata 


Ajută pe-oricine îţi cere-ajutor 

şi nu judeca niciodată. 

atunci vei primi mângâiere de Sus 
nici nu aştepta vreo răsplată. 


De vrei răsplătire aici pe pământ, 
zadarnică-i truda şi fapta, 

îmbracă, hrăneşte pe omul flămând, 
să nu ştie stânga de dreapta. 


Când toate aceste vei face-n ascuns 

şi nu pentru-o slavă deşartă, 

Nu spune nu pot sau eu nu sunt dator, 
şi-aicea şi-n viaţa cealaltă. 


şi masa-ţi va fi-mbelşugată. 
Chiar Domnul din Cer va-ngriji, ca să poţi 
să dărui oricui fără plată! 


Vorbirea ta fi-va umplută de har 

şi toţi te-or cinsti cu-ascultare. 

Nici Cerul, nici viaţa n-avea-vor hotar, 
iar moartea va fi Sărbătoare! 





Paisie Aghioritul - Mica filocalie - Supermarket-ul Lui Dumnezeu 


Înainte cu mult timp mergeam in Autobuzul vieţii. Şi intr-o zi am văzut o plăcuţă 
pe care scria „Super-marketul Lui Dumnezeu”. Şi am rămas surprins! Când m-am 
apropiat, uşa s-a deschis larg si m-am aflat înăuntru. M-au întâmpinat lucrătorii 
angajaţi. Si m-am umplut iarăşi de uimire. Erau ingeraşi! Unul dintre ei s-a 
apropiat zâmbind si mi-a dat un coş. 


„Cumpără cu înţelepciune tot ce vrei!” — mi-a zis. 


Erau de toate acolo. Întâi de toate am pus in coşul meu multă Răbdare, preţioasa 
Iubire si Înţelegere. M-am gândit: „aceasta iţi trebuie mereu, oriunde te-ai duce”. 


In continuare am luat o sacoşă de Inţelepciune şi două sacoşe cu Credinţă. 


Sfântul Duh era peste tot si L-am lăsat să mă pătrundă. 
M-am oprit puţin, dar mai încolo am văzut Puterea, indispensabilă în luptă. 


„Imi trebuie însă şi Binecuvântare, Smerenie, si Recunoştinţa!”, am gândit eu. Le- 
am procurat si pe acestea. 


In sfârşit, m-am apropiat de casa pentru plată. Când am înaintat, însă, am văzut şi 
Rugăciunea si Infrânarea. Sigur aveam nevoie de amândouă, pentru că ştiam că, 
odată ieşit din magazin, aveam sa întâlnesc păcatul. 


Pacea si Bucuria, precum si Doxologia erau in ultimul raft. 


Deci m-am apropiat de casa si l-am întrebat pe înger: 
- Cât datorez? 





Acela a zâmbit si mi-a spus cu simplitate: 
- Ai luat toate câte i-au trebuit? 
- Da, i-am zis. Cât datorez? 


A surâs şi mi-a zis din nou: 





Istorioară — Binefacerea şi recunoştinţa 


Dumnezeu a chemat odată la masă toate virtuțile: Bunătatea, Simplitatea, 
Adevărul, Credinţa, Dragostea, Speranţa, Mila, Bunul-simţ,  Delicateţea, 
Generozitatea, Smerenia etc. Astfel, răspunzând invitaţiei, s-au arătat pline de 
bună-cuviinţă, se recunoşteau şi stăteau de vorbă ca bune prietene. 


Două, însă, cu toate că erau aşezate alături, nu vorbeau între ele. Deloc. Acestea 
erau Binefacerea şi Recunoştinţa. 


Le-a întrebat Dumnezeu: 
- Voi de ce tăceţi? 
- Nu ne cunoaştem - au răspuns, pe pământ nu ne-am întâlnit niciodată până acum! 


Recunoştinţa şi mulțumirea pentru binefacerile primite ar trebui să împo- 
dobească sufletul adevăratului creştin. 


Cel ce în sufletul său este pătruns adânc de credinţă şi dragoste față de Dumnezeu, 
de iubire faţă de aproapele nu poate rămâne străin la binefacerile primite şi să nu-şi 
arate recunoştinţele faţă de binefăcători. 

Gabriela Mihăiţă David 








LEUL ELI LACTIC 


În vremea aceea, intrând lisus într-un sat, L-au 
întâmpinat zece bărbaţi leproşi, care au ridicat 
glasul, zicând: „lisuse, Învăţătorule, miluieşte-ne!” 
Şi, văzându-i, El le-a zis: „Duceţi-vă şi vă arătaţi 
preoţilor”. Dar, pe când ei se duceau, s-au curăţit. 
lar unul dintre ei, văzând că s-a vindecat, s-a 
întors, cu glas mare slăvind pe Dumnezeu. 


Odoxologia.ro 





Recunoștinţa trebuie să fie sentimentul 
cel mai furesc al omului demn 
în fața binefacerilor primite de la cineva. 


7 PATRIARHUL DANIEL 


GÂNDURI LA 
EVANGHELIA DUMINIGII 

“Dumnezeu cere recunoştinţa noastră nu fiindcă are trebuinţă de ea, ci pentru a 
ne face vrednici de daruri mai mari din partea Lui. Cine mulţumeşte, acela 
câştigă mila Domnului, cu înzecit prisos, cu tot mai spornică dobândă”. (Sfântul 


Ioan Gură de Aur) 





